
ΠΡΟΟΙΜΙΟ 


Αυτή η μπροσούρα θέλουμε να αποτελέσει (κύρια για µας) 
ένα εὐχρηστο ιδεολογικό εγχειρίδιο λόγου και δράσης, που 
συνεχώς θα εμπλουτίζεται. Ως εκ τούτου είµαστε αναγκα- 
σμένοι να συμπυκνώσουμε έννοιες και να συνοψίσουμε την 
ανάλυσή µας. Έτσι μιλάμε περισσότερο µε «κοινότυπες» δια- 
πιστώσεις και συμπεράσματα, παρά µε µια νεωτεριστική 
«αποκαλυπτική» προσέγγιση της πραγματικότητας. Δεν από- 
τελεί προγραμματική διακήρυξη (κάτι τέτοιο απαιτεί 
διαδικασίες µε όρους κινήματος και ξεφεύγει απὀ τα στενά 
πλαίσια µιας συλλογικότητας), αλλά αξιακή και εννοιολογική 
τοποθέτηση απέναντι στον πόλεμο ιδεών που εξαπολύουν οι 
επικυρίαρχοι. 

Η διαστρέβλωση τον εννοιών και του λόγου είναι µια πολύ 
παλιά τακτική των διανοούµενων απολογητὠν των κυρίαρχων 
τάξεων για να θολώνουν τα νερά και να προκαλούν σύγχυση 
στους κυριαρχούμενους (Ο Ράουτερ παρατηρούσε απὀ την 
δεκαετία του 60 κιόλας στο "Η Κατασκευή Υπηκόων" ότι: "όσο 
ασαφέστερα εκφράζεται κανείς, τόσο περισσότερο μένει 
κρυμμένο το ψέμα που υπάρχει στον λόγο του.."). 

Γίνεται, λοιπόν αναγκαίο να επανεισάγουµε στον καθη- 
μερινό µας λόγο τον επαναστατικό “ρομαντισμό”. Να “από- 
καθάρουμε” τον επαναστατικό αναρχικό λόγο απὀ τον επι- 
στημονισμό, την αστική κοινωνιολογία, τη φιλελεύθερη ατομι- 
κιστική πολυλογία και να τον εμπλουτίσουμε στο σήμερα. 
Παραμένοντας πάντα αθεράπευτα «ρομαντικοί) επανα- 
στάτες, σε µια εποχή που η Κοινωνική επανάσταση (ως κοι- 


νωνικό «πέρασμα») φαντάζει αδύνατη, συνεχίζουμε να ορα- 
ματιζόμαστε την επαναστατική προοπτική ως ανοιχτότητα 
προς την ελευθερία, την κοινωνική δικαιοσύνη και ισότητα. 

Εν ολίγοις, συνεχίζουμε να αρνούμαστε το τέλος της 
κοινωνικής ιστορίας. Για µας, η ζωή αποκτάει νόηµα µε τον 
αγώνα για να είναι Κανείς άνθρωπος, σε µια Κοινωνία χωρίς 
εκμετάλλευση και εξουσία. Χωρίς αυτό τον αγώνα, χωρίς την 
πάλη για την αναρχία, η ζωή εἶναι άνευ νοήματος. 

Η επανεμφάνιση των αναρχικών-ελευθεριακών ιδεών στην 
Ελλάδα, σχεδόν 70 χρόνια (από τις αρχές του 20”" αιώνα) µετά 
απὀ τις τελευταίες συγκροτηµένες συλλογικές (και εν πολλοίς 
αποτυχημένες) απόπειρες δημιουργίας αναρχικού κινήματος - 
αφού επικράτησαν και κυριάρχησαν οι ολοκληρωτικές ιδέες 
της δεξιάς, αλλά και της αριστεράς διαχείρισης του κράτους- 
ήταν ένα αδιαμφισβήτητο γεγονός που πολλοί θέλησαν στην 
αρχή να αποκρύψουν ή να αποσιωπήσουν. 

Είναι στην νέα περίοδο, αρχής γενομένης από την εξέγερση 
του Πολυτεχνείου το 73 ενάντια στην δικτατορία, όπου μέσα 
απὀ τις στάχτες της καταστολής αυτής της εξέγερσης δηλώνει 
ξανά δηµόσια και ανοικτά την παρουσία του και ο αναρχικός- 
ελευθεριακός λόγος. Αυτό σηματοδοτεί αλλά και νοη- 
ματοδοτεί το αναρχικό κίνημα και την μετέπειτα πορεία του, 
μέχρι και σήμερα. 

Τριανταπέντε χρόνια µετά, μέσα από αδιάλειπτη και 
συνεχή παρουσία και δράση, το αναρχικό κίνημα αρχίζει να 
περνά σιγά -σιγἁ στην «ενηλικίωση» του, χωρίς αυτό να 
σηµαίνει ότι έχει ιαθεί πλήρως από τις «παιδικές του ασθέ- 
νειες». Από αυτή την άποψη είµαστε ένα απὀ τα νεότερα κινή- 
ματα της Ευρώπης, ένα κίνημα γενιάς. 


Σήµερα έχει ξεκινήσει µια νέα κατάσταση, µια εξέλιξη, που 
εκ των πραγμάτων µας σπρώχνει σε µια συζήτηση στο 
εσωτερικό του κινήματος. Αυτό το «εκ των πραγμάτων» 
προέρχεται από τη δυναμική και τη δράση που παράγει αυτό 
το κίνημα, αλλά και από τις νέες καταστάσεις που προωθεί το 
κράτος και ο καπιταλισμός. Η ιστορία, όµως, δεν περιμένει 
τους βραδυπορούντες! Είτε θα µας ξεπεράσει είτε θα 
προσπαθήσουμε να απαντήσουμε στα ζητήματα του καιρού 
μας δίνοντας προοπτική στο λόγο µας μέσα σε αυτές τις «νέες» 
συνθήκες «επανίδρυσης» του καπιταλισμού. Αλλά για να 
απαντήσουμε χρειάζεται να μπούμε σε µια διαδικασία 
αυτογνωσίας. Ο καθένας από εμάς, αλλά και συνολικά το 
κίνημα, χρειάζεται να απαντήσει στο ερώτημα που μας τίθεται 
ακόμα και σε υπαρξιακὀ επίπεδο: «ποιοι είμαστε , πού 
πηγαίνουμε και τι θέλουμε». Όπως και το πὠς και µε ποιους 
τρόπους από ένα κατακερματισμένο κίνημα διαμαρτυρίας και 
πολλές φορές περιχαρακωμένης η σεκταριστικής δράσης, θα 
κατορθώσουµε να θέσουμε το κοινωνικό και πολιτειακό 
μοντέλο του καπιταλισμού σε ιστορική αμφισβήτηση. Αυτά τα 
ερωτήματα στέκονται αμείλικτα µπροστά µας. Βρισκόμαστε 
μπροστά σε ένα σημείο καμπής. Ένας κύκλος κλείνει και για να 
ανοίξει ένας νέος, όμως για να αρχίσει η πραγματική 
συζήτηση, χρειάζεται ο αναρχισµός να ξαναβρεί την 
προταγµατική κοινωνική του φύση. 

Ένα πρώτο βήμα προς την κατεύθυνση αυτή εἰναι η 
συνειδητοποίηση και η προσπάθεια εξάλειψης µιας σηµα- 
ντικής αντίφασης που υφίσταται εντός του κινήματος και που 
για µας τους αναρχικούς παίρνει πολλές φορές οριακές 
διαστάσεις. Το δέον εἰναι, εφόσον την αναγνωρίζουμε, να 
καταβάλλουμε κάθε δυνατή προσπάθεια για την άρση της. Το 


µη δέον εἰναι το να την αγνοούμε, αλλά και όταν παρα- 
δεχόμαστε την ύπαρξη της να µην εἶμαστε διατεθειμένοι να 
πράξουµε για την υπἐρβασή της. 

Ενώ κατανοούµε ότι κουβαλάμµε συνήθειες και αντιλήψεις 
του κόσμου που ζούμε (αλλά και θέλουμε να αλλάξουμε), 
γνωρίζοντας ὁτι υπάρχουν ατομικές και συλλογικές ανε- 
πάρκειες (κανείς τέλειος, όχι µε την θρησκευτική έννοια ούτε 
µε την Φιλοσοφική τελεολογία), πολλές φορές αναπαράγουµε 
αυτόν τον κόσμο στο εσωτερικό µας, στις μεταξύ µας σχέσεις. 
Αυτό καταντάει την αναρχία αναξιόπιστη και χιμαιρική 
επιβεβαιώνοντας αυτούς που ισχυρίζονται ότι είναι αδύνατες 
οι κοινωνικές σχέσεις των ανθρώπων χωρίς ιεραρχία και 
κυριαρχία. 

Το µη δέον είναι, ότι ξέροντας πως από το κέλυφος της 
παλιάς κοινωνίας θα γεννηθεί η νέα, δε βρίσκουμε εκείνες τις 
διαδικασίες και τα συλλογικά εκείνα εργαλεία για να 
αποτρέπουµε την αναπαραγωγή αυτών των παλιών συνηθειών 
στις μεταξύ µας σχέσεις (ιδιαίτερα όταν οι παλιές συνήθειες 
αναπαράγονται µε την µορφή της «άτυπης ιεραρχίας» και των 
διευθυντηρίων λήψης αποφάσεων που είναι δύσκολο λόγω 
του ότι είναι «αόρατα» να ελεγχθούν και να εξαλειφθούν). 

Το δέον εἰναι, το να παλεύουμε να ξεπεραστεί, όσο εἰναι 
δυνατόν, η συνείδηση της ιεραρχίας-κυριαρχίας Και των δια- 
κρίσεων-προνομίων μεταξύ των ανθρώπων (ιδιαίτερα στον 
τρόπο που παίρνουμε και υλοποιούμε τις συλλογικές µας 
αποφάσεις) και το να µη φοβόμαστε να πειραματιστούμε µε 
νέες πρακτικές, ενάντια στη δύναμη της συνήθειας που 
παράγει συντηρητισμό. 

Ο αναρχισµός θεωρεί ως µία απὀ τις πρὠτιστες αρχές του τη 
θέση βάσει της όποιας μόνον ελευθεριακά µέσα μπορούν να 

χρησιμοποιηθούν (και όχι απλώς «θα έπρεπε να χρησιμο- 
ποιηθούν»), για να οικοδομηθεί µε επιτυχία µια ελευθεριακή 
κομουνιστική κοινωνία. Αυτή εἰναι και η σημασία της άποψης 
του Μπακούνιν (η οποία θεωρήθηκε σαν ἑνας παραλογισμός από 
μερικούς αντιπάλους του), όταν υποστήριζε ὁτι «η ελευθερία 
μπορεί να δημιουργηθεί μόνον από την ελευθερία». Σύμφωνα µε 
αυτή την αντίληψη, το αναρχικό -- αντιεξουσιατικό κίνημα πρέπει 
να είναι ένας μικρόκοσμος της νέας κοινωνίας, η οποία, 
τοιουτοτρόπως, ἐρχεται στο φως «δημιουργημένη μέσα στο 
κέλυφος της παλιάς». 

Η νέα ανθρωπότητα δεν µπορεί να δημιουργηθεί για να 
ζήσει σε µια κοινότητα χωρίς κυριαρχία, εάν καθοδηγείται από 
επαναστατικές ελίτ (κάτοχοι του μυστικού της φύσης του 
επαναστατικού κινήματος), ή εάν οι δοµές των επαναστατικών 
οργανώσεων είναι διαμορφωμένες µε βάση τα μοντέλα 
τυπικά ή άτυπα των ιεραρχηµένων οργανώσεων της αστικής 
κοινωνίας. 

Οι ελευθεριακές δοµές πρέπει, αντιθέτως, να εμπεριέχουν 
την ανάπτυξη της αυτοσυνείδησης, της υπευθυνότητας, της 
αυτοδιεύθυνσης, της αυτοπειθαρχίας και της ελεύθερης 
δραστηριότητας. Η νέα ανθρωπότητα όταν και εφόσον θελήσει 
να λέγεται νέα πρέπει να δημιουργηθεί ὀχι διά μέσου µιας 
νέας κατάκτησης της εξουσίας, αλλά µε τη δημιουργία νέου 
τύπων ανθρωπίνων κοινωνικών σχέσεων. 

Ένα δεύτερο βήμα εἰναι να αφήσουμε κατά μέρος τους 
ισχυρισμούς ὁότι «οποιαδήποτε οργάνωση οδηγεί αναπό- 
φευκτα στην ολιγαρχία» (αυτή είναι µια κατάσταση που 
ταιριάζει καλύτερα στη ζωή της αρκούδας). Στην ανθρώπινη 
διάσταση δε χρειάζεται να αποδεικνύουµε το αυταπόδεικτο, 
ότι δηλαδή στη μοναξιά δεν τίθεται ζήτημα ελευθερίας, στη 
μοναξιά δεν τίθεται ζήτημα ισότητας. Όσο εμείς οι αναρχικοί 

δεν προτείνουμε µια άλλη εφικτή οργάνωση της κοινωνίας (όχι 
µε την µορφή του σχεδιασμού αλλά µε την µορφή της 
υπέρβασης του υπάρχοντος), όσο εμείς οι αναρχικοί δεν 
διάγουµε ένα βίο όσο το δυνατόν κοντά στις αρχές µας, αλλά 
και µε το παράδειγµα µας σαν στάση ζωής (άλλωστε για να 
αλλάξουμε τον κόσμο χρειάζεται να αλλάξουμε και τους 
εαυτούς µας), τόσο θα διαιωνίζεται στις συνειδήσεις των 
καταπιεσμένων-εκμεταλλευομένων της σημερινής εποχής ο 
ιστορικός ρόλος της οργάνωσης του καπιταλισμού, το 
σύγχρονο εθνικό ή διεθνοποιηµένο κράτος, η ιεραρχία και η 
κυριαρχία σε όλα τα επίπεδα που απορρέουν από αυτό. 

Αυτό το εγχειρίδιο δεν είναι πλήρες αλλά φιλοδοξεί να 
αποτελέσει µια ελάχιστη συμβολή πάνω σε αυτούς τους 
προβληματισμούς που θέλουμε να πιστεύουμε ότι δεν είναι 
μόνο δικοί µας. Έτσι, σκόπιµα παρουσιάζεται µε αυτή τη 
μορφή γιατί θέλουμε να είναι ένα «εργαλείο δράσης και 
λόγου», µια µικρή σύνοψη της κοινωνικής αναρχίας. 

Οι παραπομπές και οι ημερομηνίες που υπάρχουν στα 
κείμενα, δεν μπήκαν για να τσιτάρουμµε τα κείμενα µας, αλλά 
από τη µια, για να δείξουν τη διαχρονικότητα των αναρχικών 
αξιών, χωρίς να θυσιάζουµε το παρόν στο παρελθόν, και από 
την άλλη σε µια σχέση αντιπαράθεσης µε τους χαμαιλέοντες 
μερίδας εκείνης της αριστεράς που εν μία νυκτί απὀ στα- 
λινικοί γίνονται υπερασπιστές των ελευθεριακών ιδεών, µε 
έναν κλεψίτυπο διαστρεβλωτικό τρόπο, παρουσιάζοντας την 
κριτική ενάντια στην εξουσία - κυριαρχία σαν δικιά τους 
μοντέρνα εκδοχή. Παράλληλα μπήκαν, για να «διαπαιδα- 
γωγήσουν» και να αποτελέσουν κίνητρο για γνώση και 
παραπέρα εξέλιξη των αναρχικών ιδεών, όχι µόνο για τους 
συντρόφους που έρχονται τώρα στο κίνημα αλλά και γι΄ 

αυτούς που ήδη βρίσκονται σ’ αυτό, µέσα από µια 
ακομπλεξάριστη παρουσίαση κειμένων (παραπομπών) 
παλαιότερων και νέων αναρχικών για ζητήματα και 
προβληματισμούς που απασχολούν και εμάς στο εδώ και 
σήμερα. Εννοείται ὀτι είμαστε ενάντια σε οποιοδήποτε 
ιδιοκτησιακό καθεστώς σκέψης. Η σκέψη των αναρχικών απὀ 
όλον τον κόσμο εἰναι -και πρέπει να εἶναι- κτήμα όλων µας και 
όταν παρουσιάζεται µια αξιόλογη σύνθεση ιδεών δεν εἰναι 
κακό να αναφέρεται ακόµα και σαν οικονομία του λόγου ή για 
παραπέρα εμβάθυνση. Η γνώμη µας είναι ότι ο καθένας που 
θέλει να αυτοαναφέρεται ὡς ελευθεριακός, αντιεξουσιαστής, 
αναρχικός οφείλει να µην αποφεύγει τον πόλεμο ιδεών, να 
μάχεται, υπερασπίζοντας-γνωρίζοντας την διαχρονικότητα 
των αναρχικών αξιών, ενάντια στην δήθεν «νεωτερικότητα» 
που προβάλλουν-προωθούν οι σημερινές και αυριανές ελίττης 
κυριαρχίας και στην δήθεν αποϊδεολογικοποίηση από- 
ιστορικοποίηση του κόσμου. Ξέρουμε ότι στην παρούσα κα- 
τάσταση δεν μπορούμε να αντιπαλέψουμε µε ένα απο- 
τελεσματικό τρόπο την ασυναρτησία, την ασάφεια και τη 
σκόπιμη αποσύνθεση των εννοιών που παράγει το σύστημα. 
Όμως μπορούμε να ξεκινήσουμε τουλάχιστον σε ἑνα πρώτο 
επίπεδο να οργανώνουµε µε σαφήνεια και συνοχή το ποιοι 
εἶμαστε καιτι θέλουμε. 


Ένα κίνημα που αγνοεί ή αποστρέφεται την κοινωνική ιστορία, 
αλλά και την ιστορικότητά του, δεν Κάνει τίποτα ἆλλο από το να 
θρίσκεται διαρκώς στο νησίτων λωτοφάγων. 


Γ. Μεριζιώτης 

Ο ΑΞΙΑΚΟΣ ΜΑΣ ΚΟΣΜΟΣ 


Μια κοινωνία όπου κυριαρχείται από αλλοτριωμένες 
κοινωνικές - ταξικές σχέσεις που επιβάλει η εκάστοτε 
πολιτική-οικονομική ελίτ µέσω του κράτους (δηλαδή της 
«νομιμοποιημένης» δομικής βίας), μεταξύ εκµεταλλευτή και 
εκμεταλλευόμενου, διευθυντή και διευθυνόμενου, κυβερνήτη 
και κυβερνώμενου δεν θα είναι ποτέ αληθινά δίκαιη, οὐτε θα 
εἶμαστε πραγματικά ελεύθεροι. 

Μια κοινωνία διχαστικά πολωμένη μεταξύ φτώχειας και 
πλούτου, μεταξύ αυτών που δίνουν εντολές και αυτών που 
εκτελούν δεν θα είναι ποτέ οικολογικά ισορροπημένη, γιατί η 
κυριαρχία απέναντι στην Φύση έχει τις ρίζες της στην 
κυριαρχία ανθρώπου απὀ άνθρωπο. Η οικολογική ισορροπία 
προὐποθέτειτην κοινωνική αρμονία. 


«..Η ελευϑερία χωρίς σοσιαλισμό εἰναι προνόμιο και αδικία 
και ο σοσιαλισμός χωρίς ελευϑερία είναι υποδούλωση και 
θαρθαρότητα...». «...Είμαστε επίσης εχθροί της πατριαρχικής 
και νομικής εξουσίας των συζύγων πάνω στις γυναίκες, των 
γονέων πάνω στα παιδιά και αυτό επειδή η ιστορία µας 
διδάσκει ότι ο δεσποτισµός στην οικογένεια εἶναι το σπέρμα 
του πολιτικού δεσποτισμού στο κράτος...», Μιχαήλ Μπακούνιν 
1875 


«..Ο αναρχισμός, επιπλήττει τον φιλελευθερισμό ως ένα 
μερικό δόγμα της ελευθερίας Και τον σοσιαλισμό ως ένα 
μερικό δόγμα της ισότητας. Η µερικότητα συνίσταται στο ότι 
αυτά τα δύο δόγματα προτίθενται να πραγματώσουν τις αρχές 

τους µέσω της προσωρινής εξάρτησης των δύο αξιών, µε την 
έννοια ότι πρὠτα πραγματώνεται η µία Και µετά η άλλη, ενώ ο 
αναρχισµός θεωρεί ότι µόνο στην ταυτόχρονη πραγμάτωση 
τους έγκειται η επιτυχία τους...» Νίκο Μπέρτι 1994 


Πειραιάς - Δραπετσώνα Νοέμθριος 2009 





ΑΡΧΕΣ 


1. 


Α ναρχία, εἶναι µια ανοιχτή κατάσταση πραγμάτων, που 
υπερβαίνει τους θεσμούς του εξουσιαστικού πολιτισμού 
και της αστικής δημοκρατίας], καθώς και όλα τα καθεστώτα 
που περιέχουν στην αντίληψη τους ιεραρχία και κυριαρχία, σε 
γέες σφαίρες ποιότητας και ελευθερίας ατομικής και κοινω- 
γικής που απορρέουν από τις αξιακές συνθήκες της πολιτικής, 
οικονοµικής και κοινωνικής ισότητας, της αµοιβαιότητας, της 
δικαιοσύνης, και της αλληλεγγύης μεταξύ των ανθρώπων. 

Είναι η έμπρακτη θέληση της πραγματικής ελευθερίας,για- 
τί το να εἶναι κανείς ελεύθερος σημαίνει να απαλλαγεί από τις 
ανισότητες που ενυπάρχουν στην κυριαρχία και την εκµε- 
τάλλευση ανθρώπου από άνθρωπο και να προχωρήσει σε μια 
σφαίρα που δεν υπάρχει ούτε το άρχειν, ούτε το ἄρχεσθαι, 
ούτε διευθυντής ούτε διευθυνόμενος, ούτε εκμεταλλευτής 
ούτε εκμεταλλευόμενος. 


2. 
Α ναρχία, εἶναι ο χώρος, ο χρόνος και η δραστηριότητα 
μέσα στην οποία η κοινωνία εξελίσσεται συνεργατικά, 
ὠθώντας τα άτοµα να αναπτύξουν τις δυνατότητες- ικανότητές 
τους προς ὀφελός τους αλλά και προς όφελος της κοινότητας. 


1. Δες σημείωση: α), σελ. 32 

Πραγματοποιεί την ενσωμάτωση της οικονομίας µέσα στην 
κοινότητα και κατά συνέπεια την αναπόσπαστη ένταξη της 
παραγωγής, της τεχνολογίας και της επιστημονικής γνώσης 
μέσα στην κοινωνική ζωή. 

Παράλληλα, κατανοεί και απελευθερώνει τη συνεργασία 
της κοινωνίας µε τη φύση, για να περάσει η ανθρωπότητα 
στην αληθινή ελευθερία, την αληθινή κοινωνική δικαιοσύνη 
και κατά συνέπεια την οικολογική ισορροπία. 

Η «άμεση δημοκρατία των λαϊκών συνελεύσεων, οι ελεύ- 
θερες συμφωνίες των ομµόσπονδων κοινοτήτων, τα κοινωνικά, 
παραγωγικά, καταναλωτικά συμβούλια, η άµεσα ανακλητή και 
κυκλική εκπροσώπηση, εἶναι μερικές από τις αναγκαίες 
προὐποθέσεις για το πέρασμα από τη διαχείριση των αν- 
θρώπων στη διαχείριση των πραγμάτων, δηλαδή στη γενι- 
κευμένη κοινωνική αυτοδιεύθυνση. 


3. 


ναρχία, εἶναι η πραγμάτωση της θέλησης που αρνείται 
Α κάθε μορφή εξουσίας από τα πάνω, η οποία αφαιρεί από 
την κοινωνία και το άτοµο τη δυνατότητα του αυτοκαθορισμού 
της. Η εξέλιξη της κοινωνίας και του ατόµου µπορεί να βαδίζει 
µόνο σε συνθήκες ισότητας, αλληλοβοήθειας πρόνοιας και 
αλληλεγγύης, µέσα από την προὐπόθεση της ελευθερίας- 
δυνατότητας για την ατομική και κοινωνική αυτοπραγμάτωση. 
Η δυνατότητα αυτή έρχεται από τον αγώνα ενάντια στην 
αλλοτρίωση, οικονομική και πολιτική, που παράγεται από την 
κεφαλαιοκρατία µέσα από το σύστηµα της διαµεσολάβησης, 

της ετερονοµίας, της εμπορευμµατοποίησης και της µισθωτής 
εργασίας-σκλαβιάς. 

Η εξουσία είναι ένα αγαθό το ίδιο αναγκαίο όπως τα 
αγαθά που καλύπτουν τις βασικές φυσικές µας ανάγκες. Είναι 
ένα ανθρώπινο φυσικό δικαίωµα και ως τέτοιο πρέπει να 
ισοκατανέµεται μεταξύ των μελών της κοινωνίας. Το ατομικό 
και συλλογικό αυτεξούσιο, η «εξουσία χωρίς το από πάνω η 
το απὀ κάτω» είναι εκείνη η κοινωνική συνθήκη και το 
περιβάλλον που αναδεικνύουν την πραγμάτωση του «θέλω και 
του δύνασθαι», διότι κάθε άτομο μέσω της αξιοπρέπειας της 
κοινωνικής δραστηριότητας του, ολοκληρώνει τον εαυτό του 
και τους άλλους. 

Μόνο τότε, τα ἰδια τα άτοµα ως πρόσωπα και οι κοινότητες 
ως αυτοπροσδιορισµένες οντότητες αναγκών, επιθυμιών και 
ονείρων, μπορούν πραγματικά ελεύθερα να θέτουν και να 
συναποφασίζουν για ζητήματα τα οποία αφορούν τις έτσι κι 
αλλιώς ατελείωτες, πολυσύνθετες και πολύμορφες υποθέσεις 
της ατομικής και κοινωνικής ζωής, και να εκφράζουν µε 
παρρησία΄, της απόψεις την γνώμη τους και της διαφωνίες 
τους. 


Α. 


Αναρχία᾽ δεν είναι εγκεφαλική επινόηση κάποιου 

ιθύνοντος νου) ή ενός υπέρτατου όντος αλλά η Βιωμένη 
θέληση-επιθυµία και ο ασυµβίβαστος αγώνας των κυριαρχού- 
µενων όλων των εποχών, ενάντια στους κυρίαρχους όλων των 
εποχών. 


1. Δες σημείωση: β), σελ. 35 2. το ἰδιο γ), σελ.35 
3. Δες παραθέµατα: Α, ΝΟ 1, σελ. 41 

Είναι η επαναστατική θεωρία και πράξη των «από κάτω» 
ενάντια στους «από πάνω».᾽ Για να µην υπάρχουν ούτε οι 
«από κάτω», ούτε οι «από πάνω», ὥστε να µπορεί το σύνολο 
της κοινωνίας να αποφασίζει άµεσα για όλα τα πράγματα της 
ζωής της σε Κάθε τοµέα, κάθε στιγµή, στο Χώρο και στο 
χρόνο. 

Δεν εἶναι δόγµα οὖτε τελεολογικό σύστημα. Είναι η 
γενικευμένη εναλλακτική λύση ως προς το ιεραρχικό-εξου- 
σιαστικό πρόσωπο της κοινωνικής οργάνωσης του κράτους 
και του καπιταλισμού, ως προς τα πρότυπα που παράγονται 
από αυτό το σύστηµα σαν σύνολο και ενάντια σε οποιαδήποτε 
µορφή ιεραρχικής κοινωνίας. 


5: 


ΠΗ αναρχία, δεν αποτελεί καμιά τυποποιημένη λύση για 
όλα τα ανθρώπινα προβλήματα, καμιά ουτοπία µιας 
τέλειας κοινωνίας. Από λόγους αρχής, απορρίπτει κάθε 
απόλυτο σχήμα και αντίληψη. 

Δε διεκδικεί το αλάθητο, δεν πιστεύει σε καμιά απόλυτη 
αλήθεια ή πάγιο στόχο που αφορά την ανθρώπινη ανάπτυξη, 
αλλά στην απεριόριστη δυνατότητα τελειοποίησης των κοι- 
γωνικών προτύπων και των ανθρώπινων συνθηκών ζωής, τα 
οποία προσπαθούν πάντοτε να ανακαλύψουν ανώτερες µορ- 
φές έκφρασης και στα οποία γι΄ αυτό το λόγο δεν µπορεί να 
βάλει κανείς ένα συγκεκριµένο όριο ή να ορίσει έναν προ- 
καθορισμένο στόχο. 


1. Δες σημείωση: ὃ), σελ. 36 

Αποδεχόµενη τη χρονικά σχετική έννοια των θεσμών και 
των κοινωνικών συνθηκών, η αναρχία κάνει εφικτή αυτή τη 
δυνατότητα τελειοποίησης. 

Ως εκ τούτου δεν αποτελεί ένα παγιωµένο, αυτοέγκλειστο 
κοινωνικό σύστημα, αλλά σε αντίθεση µε την πνευματική 
κηδεμονία όλων των θρησκευτικών και πολιτικών δογμάτων, 
αγωνίζεται για την ελεύθερη, ανεμπόδιστη αποδέσμευση 
όλων των ατομικών και κοινωνικών δυνάμεων στη ζωή. 

Η απελευθέρωση των ανθρώπων από την οικονομική 
εκμετάλλευση και την πολιτική και πολιτιστική κυριαρχία, 
αποτελεί την πρωταρχική προὐπόθεση µιας ανατρεπτικής - 
επαναστατικής κοινωνικής και ατομικής αντίληψης, µε όρους 
για µια ικανοποιητική ζωή, µέσα από τις πραγματικές ανάγκες, 
τα όνειρα και τις επιθυμίες µας. 


6. 


Γ ια την αναρχία η ελευθερία" αποτελεί µια σχετική και ὀχι 
µια απόλυτη έννοια, αφού τείνει να διευρύνει τα ὀριά της 
και να επηρεάζει πλατύτερους κύκλους ανθρώπων µε 
διάφορους τρόπους. Υποστηρίζει ότι ὅεν µπορεί να υπάρξει 
πραγματική ατομική ελευθερία για όλους, όταν δεν υπάρχει 
κοινωνική και πολιτική ισότητα και δεν μπορεί να υπάρξει 
αυτή η ισότητα, όταν δεν υπάρχει κοινωνική και ατομική 
ελευθερία. Οι κοινωνικές ελευθερίες είναι το άθροισμα των 
ατομικών ελευθεριών μέσα από την σχέση των πολιτικά και 
κοινωνικά ἰσων ατόμων. Γι αυτό όσο υπάρχουν εκμεταλλευτές 


1. Δες σημείωση: ε), σελ. 39 

και εκμεταλλευόμενοι, διευθυντές και διευθυνόμενοι, 
κυβερνήτες και κυβερνούμενοι, κυρίαρχοι της φύσης και 
κυριαρχούμενη φύση, δεν είμαστε αληθινά ελεύθεροι. 


Οι ατομικές ελευθερίες], δεν αποτελούν µια αφηρημένη 
ιδεαλιστική φιλοσοφική ερμηνεία, αλλά τη ζωτική συγκεκρι- 
μένη δυνατότητα κάθε ατόμου να αναπτύξει πλέρια και 
ανεμπόδιστα όλες τις ικανότητες και τα ταλέντα µε τα οποία 
το έχει προικίσει η φύση και να τα καλλιεργήσει προς όφελος 
δικό του αλλά και της κοινωνίας. 

Κατά αυτόν τον τρόπο δεν υπάρχει θετική ή αρνητική 
έννοια της ελευθερίας, αλλά η απαλλαγμένη από εξωτερικούς 
παράγοντες, όπως θεϊκούς («θεία βούληση»), φυσικούς («ο 
νόμος του ισχυρότερου»), ή κοινωνικούς υπαγορευμένους 
από µια διαστρεβλωμένη «γενική βούληση», που εἶναι η 
βούληση των κυρίαρχων. Η ελευθερία του άλλου δεν είναι µε 
κανέναν τρόπο όριο ή άρνηση της ελευθερίας µου, (εκεί που 
σταματάει η δική µου ελευθερία αρχίζει του άλλου). Είναι 
αντίθετα η αναγκαία συνθήκη και η επιβεβαίωση της. Δε 
γίνομαι πραγματικά ελεύθερος παρά μόνο μέσω της 
ελευθερίας των ἄλλων. 


1. Δες παραθέµατα: Α, Ν΄ 2 σελ. 44 


-21- 


7. 


αναρχία αντιλαμβάνεται τον άνθρωπο µέσα από τον 

δισυπόστατο χαρακτήρα του: από τη µια, ο ατοµικός- 
ιδιωτικός και από την άλλη, ο συλλογικός-δημόσιος που 
πρέπει να εκπληρώνονται και οι δύο και ο ένας να µην ζει εις 
βάρος του άλλου. Δεν µπορεί να υπάρχει ατοµικότητα χωρίς 
κοινωνικότητα και κοινωνικότητα χωρίς ατοµικότητα. Γιατί 
το να μιλάει κανείς για το άτομο ως διαχωρισµένο από τις 
κοινωνικές του ρίζες και τις κοινωνικές του περιπλοκές είναι 
τόσο κενό νοήματος, όσο το να μιλάει κανείς για µια ζωή 
χωρίς οξυγόνο, για µια κοινωνία άδεια από ανθρώπους άρα 
και θεσμούς. 

Ο εξανθρωπισµός του ανθρώπου πραγματοποιείται µέσω 
των σχέσεων του µε τους ἄλλους ανθρώπους δηλαδή μέσω της 
κοινωνίας, γι΄ αυτό ο «νόμος της κοινωνικής αλλαγής είναι ο 
καλύτερος ανθρώπινος νόμος». Μ. Μπακούνιν 


δ. 


Α ντίθετα από την ισότητα απέναντι στο νόµο ή απέναντι 
στο θεό που επικαλούνται τα φιλελεύθερα, σοσιαλιστικά 
και θεοκρατικά καθεστώτα, η αναρχία αντιπαραθέτει πρώτα 
και κύρια την ισότητα μεταξύ των ανθρώπων. 

Υποστηρίζει ότι δεν υπάρχει κοινωνία δικαίου σε συνθήκες 
οικονοµικής-κοινωνικής ανισότητας, γιατί τότε το δίκαιο και οι 
νόμοι που παράγονται από αυτό το δίκαιο, ορίζονται από τα 
συμφέροντα της κυρίαρχης άρχουσας τάξης και της εκάστο- 
τε πολιτικής ελίτ που την εκπροσωπεί. 

Είναι το δίκαιο και οι νόμοι των ισχυρών-κυρίαρχων που 
µέσω του καθαρού κράτους], δηλαδή της νομιμοποιημένης 
δομικής βίας που ασκείται από τις δυνάμεις ασφαλείας των 
καθεστώτων και της ιδεολογικής τροµοκράτησης που ασκείται 
µέσω της στρατηγικής του φόβου, το επιβάλουν στις κυ- 
ριαρχούμενες τάξεις. Σε συνθήκες κοινωνικής και πολιτικής 
ανισότητας, το δίκαιο το φτιάχνουν οι ισχυροί για να το 
επωμίζονται οι ανίσχυροι. 

Με τη λέξη ισότητα”, δεν εννοούμε την ισοπεδωτική 
ομοιομορφία, αλλά την ισότητα µέσα από τη διαφορά. Την 
ισότητα µέσα από την ποικιλομορφία. Την ισότητα όχι των 
όμοιων, αλλά των ανόµοιων («είμαστε ίσοι γιατί διαφέ- 
ρουµε»), έτσι όπως υπάρχει και εξελίσσεται μέσα από τη 
ποικιλότητα της φύσης και την πολυπλοκότητα της κοινωνικής 
ζωής των ανθρώπων. 


9. 


Τ ο. σύγχρονο αναρχικό κίνημα”, εμπνεόμενο και 
αντλώντας τα πιο δημιουργικά και προοδευτικά στοιχεία 
από την παράδοση του διαφωτισμού, του ορθολογισμού και 
του επαναστατικού ουμανισμού, επηρεαζόμενο από 
προγενέστερα επαναστατικά αλλά και µεταρρυθµιστικά κοι- 
γωνικά-λαϊκά κινήµατα, δημιουργείται συναντώντας τις νέες 
κοινωνικές σχέσεις και συνθήκες της αστικής κοινωνίας και 
του καπιταλισμού και µέσα σε αυτές αποκτά την ιστορικότητά 





1. Δες παραθέµατα: Α, Ν΄ 3, σελ.46 2. το ίδιο: Ν΄ 4, σελ. 48 
3. Το ἰδιο: Ν΄5, σελ. 50 

του. Όπως και άλλα επαναστατικά κινήματα, τοποθετείται 
στην αιχμή των συγκρούσεων του κοινωνικού ταξικού πολέμου 
και εκεί διαμορφώνονται οι αξιακές του σταθερές. 

Η µεγάλη του διαφορά είναι, πως οι αναρχικοί, ὡς µέλη της 
κοινωνίας, αρνήθηκαν όχι µόνο να αποδεχθούν το κοινωνικό 
συμβόλαιο, (που μετατράπηκε σε συνταγματικό χάρτη, σε 
καταστατική λειτουργία του κράτους), αρνήθηκαν την ιδέα 
του συμβιβασμού και της συνεργασίας των τάξεων, αλλά και 
τα στάδια μετάβασης στην νέα αταξική κοινωνία (προσωρινό 
εργατικό κράτος, δικτατορία του προλεταριάτου µέσω της 
εργατικής κυβέρνησης, κ.λ.π). 

Πάλεψαν, παλεύουν και αγωνίζονται αφενός για την 
αποκάλυψη αυτής της απάτης και την απόρριψη αυτών των 
αντιλήψεων και αφετέρου για τη δημιουργία µιας νέας 
κοινωνικής συμφωνίας για την οργάνωση της κοινωνίας από 
τα κάτω, από το μερικό στο ολικό και της οριζόντιας σχέσης 
και διασύνδεσης των ατόμων και των κοινοτήτων, όσον 
αφορά τον τρόπο και τις διαδικασίες λήψης και υλοποίησης 
των αποφάσεων. Αλλά και µιας νέας κοινωνικής συνθήκης για 
όσο το δυνατόν μεγαλύτερη ισορροπία μεταξύ του ατόµου- 
«ιδιώτη» και του «συνόλου»-κοινωνίας, ούτως ώστε ούτε το 
άτομο να καταδυναστεύει και να εκμεταλλεύεται το σύνολο, 
ούτε το σύνολο να καταπιέζει και να συνθλίβει το άτομο. 

10. 


Τ ο αναρχικό κίνημα, σαν γνήσιο τέκνο της σοσιαλιστικής 
παράδοσης!, αγωνίζεται για την εξάλειψη της 
εκμετάλλευσης ανθρώπου από άνθρωπο ενώ προσβλέπει στον 
αντιαυταρχικό ελευθεριακό κομμουνισμό. Ο καθένας οφείλει 
να γνωρίζει πως το ιδανικό µας, εκφρασµένο µε την λέξη 
αναρχία, παρμένο από µια προγραμματική λογική του 
σοσιαλισμού και οργανωμένο µε ἕνα ελευθεριακό τρόπο, 
πάντα ήταν γνωστό ως κοινωνικός αναρχισµός ή αναρχικός 
κομμουνισμός᾽ . Σχεδόν ολόκληρη η αναρχική φιλολογία, από 
το τέλος της Α’ Διεθνούς, ανήκει στην κομμουνιστική σχολή 
του σοσιαλισμού (οι δύο μεγαλύτερες σχολές στις οποίες 
χωριζόταν ο σοσιαλισμός ήταν από την µια πλευρά, ο 
κρατικός σοσιαλισμός και από την άλλη πλευρά, ο αναρχικός 
ελευθεριακός κομμουνισμός). 

Κατ΄ αυτόν τον τρόπο ένας αντιεξουσιάζων (Ηρεγίαγίαη)-- 
ελευθεριάζων που προτάσσει την ελευθερία σε αναντιστοιχία 
µε την κοινωνική και πολιτική ισότητα, εἶναι αστός ή 
μικροαστός φιλελεύθερος που επικαλείται την τυπική 
ελευθερία, η οποία είναι η συστηµική ελευθερία (ελευθερία σε 
βάρος της ισότητας). Ενώ ένας αντιεξουσιαστής (ἱρεγίαίγε)- 
ελευθεριακός, εἶναι κοινωνικός επαναστάτης, αφού για αυτόν 
αποτελεί προὐπόθεση η κοινωνική και πολιτική ισότητα για το 
πέρασμα στην ουσιαστική ατομική και κοινωνική ελευθερία. 





1. Δες παραθέματα: Α, Ν΄ 6, σελ. 51 2. Το ίδιο: Ν΄ 7, σελ. 57 
3. Δες παραθέµατα: Γ, Ν΄ 5, σελ. 140 

Από την άλλη, ένας εξουσιαστής σοσιαλιστής ή κομμουνιστής 
από φόβο στις ατομικές και συλλογικές ελευθερίες και µην 
έχοντας εμπιστοσύνη στην κοινωνική και πολιτική διαίσθηση 
και κρίση του εργαζόμενου λαού, καταπατά και συνθλίβει τις 
συλλογικές και ατομικές ελευθερίες. 

Εδώ και πάνω από 90 Χρόνια υποστηρίζουµε ότι η πάλαι 
ποτέ Σοβιετική Ένωση και το μετέπειτα «ανατολικό μπλοκ» 
που διευθυνόταν από τους Μπολσεβίκους (κομμουνιστικά 
κόμματα), ήταν µια ταξική κοινωνία στην οποία το κράτος, η 
αγορά και το µισθωτό σύστημα διατηρήθηκαν, δίνοντας τη 
δυνατότητα σε µια μικρή κομματική-κρατική, γραφειοκρατική 
ελίτ να εξαναγκάζει την πλειοψηφία του λαού να εργάζεται γι’ 
αυτήν. 

Δεν ήταν, γι’ αυτό το λόγο, τίποτα παραπάνω από µια 
καπιταλιστική οικονομία που αναλαμβάνεται από το Κράτος 
και επιβάλλεται δια μέσου της γραφειοκρατίας του. Ο 
μπολσεθίκικος σοσιαλισμός ήταν και εἶναι ο κρατικά οργα- 
νωμένος καπιταλισμός. 


11. 


Σ την ιστορία του κοινωνικού επαναστατικού κινήματος, 
στον αγώνα των καταπιεσµένων και εκμεταλλευομένων 
τάξεων, ο αναρχισµός αντιπροσωπεύει την άποψη ότι αυτός ο 
αγώνας πρέπει να είναι ολικός. 

Τόσο ενάντια στην οικονομική εκμετάλλευση, όσο και 
ενάντια σε κάθε εξουσία από τα πάνω, δηλαδή την πολιτική 
διακυβέρνηση. Γιατί ιστορικά, η οικονομική εκμετάλλευση 
συμβαδίζει πάντοτε µε την πολιτική και κοινωνική καταπίεση. 

Αντίθετα µε την πολιτική επανάσταση ή τις πολιτικές 
μεταρρυθμίσεις - και εννοούμε πολιτική, τη διαχείριση του 
συστήµατος της ανισότητας και της κυριαρχίας σε όλα τα 
επίπεδα - η κοινωνική επανάσταση σε όλα τα επίπεδα, είναι η 
αναγκαία συνθήκη για να αποκτήσει η πολιτική την 
πραγματική της σημασία. Να περάσει, δηλαδή, στα χέρια των 
πολιτών η διεύθυνση και η διαχείριση τον λειτουργιών της 
πόλης, της κοινότητας και της συλλογικής δημόσιας ζωής σε 
όλα τα επίπεδα. 

Γιατί όπως εἰδαμε ιστορικά τους δυο τελευταίους αιώνες. 
κάθε νέα κατάσταση πραγμάτων αποσπασμένη από το 
κοινωνικό σώμα, η οποία έχει στα χέρια της τις υποθέσεις της 
κοινωνίας, µπορεί να αποτελέσει κίνδυνο για µια παλιν- 
ὁρόμηση στις εξουσιαστικές, αυταρχικές, εραρχικές 
καπιταλιστικές δομές, ακόµα και αν στηρίζει τη δραστηριότητά 
της σε αντιεξουσιαστικές ρητορικές. 

Η κατανόηση της ιστορικότητάς µας και η χρήση αυτής της 
εμπειρίας στους σημερινούς αγώνες, εἶναι για το αναρχικό 
κίνημα προὐπόθεση ακόµα περισσότερο, μετά τη σύγχυση 
που επήλθε από τον Μάη του ΄68 (η φαντασία στην εξουσία) 
και μετά την κατάρρευση του ανατολικού μπλοκ (κρατικού 
καπιταλισμού), αλλά και την επικράτηση της νεο-φιλελεύθερης 
αναδόµησης του κράτους. 


1. Δες παραθέµατα: Α, Ν΄ 8, σελ. 69 

12. 


Ο αναρχικός αγώναςὗἲ πέρα από την συνειδητή και 
προταγµατική συμμετοχή του στον κοινωνικό πόλεμο, 
ενάντια στην πολιτική και ταξική κυριαρχία τις οικονομικής 
ολιγαρχίας και των τεχνογραφειοκρατών αλλά και των 
πολιτικών ελίτ, έχει σαν σηµείο αναφοράς την αξιακή θέση ότι 
πρέπει να υπάρχει διαλεκτική σχέση και συνάφεια ανάµεσα σε 
μέσα και σκοπούς, αντιτίθεται δηλαδή στο ιησουίτικο δόγμα 
«ο σκοπός αγιάζει τα µέσα»; . Συνειδητά και προταγµατικά, 
προωθεί ανατρεπτικές δράσεις για την ανακατάληψη κάθε 
κομματιού της δηµόσιας ζωής, γιατί το κράτος και τα αφεντικά 
ζουν εις βάρος του δηµοσίου, δηλαδή της κοινωνίας. 

Επιχειρεί να δημιουργεί και να προωθεί την αντίληψη και 
τις πρακτικές της αυτοοργάνωσης σαν βάση αντιθέσµισης και 
κοινωνικής αυτονόµησης. 

Ο απελευθερωτικός αγώνας” , αποκτά προοπτική µόνο 
μέσα από τη συμπόρευση και την όσµωση µε την κοινωνική και 
ταξική σύγκρουση, που είναι άλλοτε σφοδρή και άλλοτε έχει 
χαρακτηριστικά πιο ήπια. Σύγκρουση που κυριολεκτεί, τόσο 
περισσότερο, όσο αποτινάζει τον εξουσιαστικό-ιεραρχικό, εξα- 


1. Δες παραθέµατα: Α, Ν59, σελ. 62 2. Τοιδιο: Ν΄ 10, σελ. 63 
3. Το ιδιο: Ν΄ 11, σελ. 65 

ναγκαστικό πολιτισμό από πάνω της΄. Από τους εργατικούς 
αγώνες, τον επαναστατικό συνδικαλισμό, τον εξεγερτισµό, τις 
αντιεξουσιαστικές κολεκτίβες, τις ελευθεριακές κομμούνες- 
κοινότητες, τα ελευθεριακά σχολεία, τον αντιµιλιταρισμό, τον 
αντικληρικαλισμό, την κοινωνική οικολογία μέχρι τη σεξουα- 
λική απελευθέρωση, την χειραφέτηση των νέων, των γυναι- 
κών και των ομοφυλόφιλων. 

Από τους αγώνες ενάντια στην κρατική καταστολή και τον 
πόλεμο, μέχρι τους οικολογικούς αγώνες, μια ασταμάτητη 
ώθηση μέσα στην κοινωνία επιδιώκει ακόµα μεγαλύτερη 
συνολικότητα της ελευθερίας, της ισότητας, της αυτονομίας. 


13. 


Η παραδειγματική φύση του αγώνα µας, η προπαγάνδα 
μέσα από τη δράση”, η άρνηση της ιστορικής Βε- 
βαιότητας, η άρνηση µας να διαχωριστούµε από το κοινωνικό 
σώμα µέσα από μηχανισμούς διαµεσολάβησης ή λογικές 
πρωτοπορίας, το «από δω και στο εξής» του αναρχικού προτά- 
γματος, συνθέτουν μερικές από τις αντιλήψεις µας για την 
επαναστατική εξέλιξη του αγώνα, που για την οικονομία του 
λόγου, συνοψίζεται στα εξής σημεία: 


1. Δες σημείωση: ζ), σελ. 39 2. Δες παραθέµατα: Α, Ν΄ 12, σελ. 67 

|. Στην επανάσταση, πέρα από τη συνολικότητα, αναγνω- 
ρίζουμε και τη διάρκεια. Δεν αποδεχόµαστε λογικές «μεγάλης 
νύχτας», «τελικής εφόδου», «ενδιάμεσων σταδίων» κλπ." 


ΙΙ. Αναγνωρίζουμε στον αναρχικό αγώνα την ταυτότητα του 
στοχευόμενου, πολυεπίπεδου, πολύμορφου και πολυδιά- 
στατου. 

Υπήρχε και υπάρχει ένας γαλαξίας απόψεων και 
πρακτικών ως µέρος του όλου σε µια διαλεκτική αλληλουχία 
σύνθεσης από το μερικό στο ολικό, από το ειδικό στο γενικό, 
από το ατομικό στο συλλογικό και τανάπαλιν. 


ΙΙ. ΑναγνωρίζουμἮε στους αναρχικούς την οντότητα 
κοινωνικών μελών που εισάγουν οργανωμένα ένα ολικό 
σχέδιο δράσης, και ένα πλέγμα αντιλήψεων και πρακτικών για 
την απελευθέρωση της κοινωνίας που ζουν, και έτσι την 
απελευθέρωση και των ἴδιων. 


ΙΝ. Αναγνωρίζουμε την ανάγκη ύπαρξης ενός πλατιού 
αντιεξουσιαστικού- ελευθεριακού κινήματος που δίπλα σε 
άλλα µριζοσπαστικά λαϊκά κινήματα βάσης, μέσα από 
επαναστατικές διαδικασίες θα παλέψει για την ανατροπή και 
καταστροφή της οργάνωσης των αφεντικών, δηλαδή του 
κράτους και των ιδίων, ενάντια στις µερικότητες και στους 
ιδεολογικούς διαχωρισμούς, µέσα από µια συνεκτική θεώρηση 
των πραγμάτων. 


1. Δες παραθέµατα: Α, Ν΄ 13, σελ. 69 

Υ. Ο ρόλος των αναρχικών δεν εἶναι να δημιουργήσουν µια 
κοινωνία και ένα σύστημα που θα γίνει δόγμα και καθεστώς. 
Αγωνίζονται να απελευθερώσουν και να αναδείξουν τους 
διάχυτους αντιεξουσιαστικούς-εξισωτικούς πόθους των 
εκμεταλλευόμενων-καταπιεσµένων κοινωνικών τάξεων της 
σημερινής εποχής, που είναι σε ύπνωση η λανθάνουσα µορφή. 
Να τους ενώσουν, να τους συνθέσουν, να δημιουργήσουν 
συνοχή μέσα από διαδικασίες ριζοσπαστικοποίησης των 
κοινωνικών ταξικών αγώνων, λειτουργώντας καθημερινά σαν 
ὠθητήρες αντίστασης και ανατροπής, εκεί που αναπαράγεται 
το ιεραρχικό-εκμεταλλευτικό σύστημα δηλαδή στην 
καθημερινότητα και στην Βάση της κοινωνικής ζωής. Οι 
αναρχικοί δεν αποτελούν πρωτοπορία. Δε διαμεσολαβούν για 
κανέναν. 


ΤΙΕΕΕΑ Υ ΗΗΕΕΗΤΑΠ 

Σηµειώσεις 


α) Η λέξη δημοκρατία αποτελείται από τα συνθετικά 'δήμος᾽ 
(το σύνολο ή η συνέλευση των ανθρώπων που έχουν ἰσα 
πολιτικά δικαιώματα, στην “κλασική” Αθήνα ισοδυναμούσε 
περίπου µε τον αριθµό των τριάντα χιλιάδων ελεύθερων 
πολιτών. Η πλειοψηφία που ήταν σκλάβοι, γυναίκες και µε- 
τοικοι απαγορευόταν να μετέχουν στις αποφάσεις και στην 
διαχείριση της πόλης) και 'κράτος᾽ (δύναμη, εξουσία, 
κυριαρχία). Ενώ στις λέξεις 'μοναρχία᾽ και “ολιγαρχία᾽ το 
δεύτερο συνθετικό “άρχω) σημαίνει 'κυβερνώ, οδηγώ, 
κυριαρχώ᾽. Ο όρος, πάντως, ουσιαστικά δηλώνει το πολίτευμα 
εκείνο στο οποίο η εξουσία Βρίσκεται στα χέρια της 
συνέλευσης των εχόντων (σα πολιτικά δικαιώµατα. Ἠταν µια 
µορφή ελλιπούς, µισής, ταξικής πολιτειακής συγκρότησης, µια 
συμφωνία μεταξύ ὀχι των δύνασται (της δυνατότητας να 
συμμετέχουν όλοι) αλλά των συστηµικά υφιστάμενα ίσων. 

Η λέξη παρουσιάζεται στον Ηρόδοτο, που έγραψε μερικά 
από τα πρωιµότερα σωζόμενα γραπτά, αλλά ἴσως δεν 
χρησιμοποιήθηκε πριν το 440-430 π.Χ. Δεν εἶναι σίγουρο ότι η 
λέξη χρησιμοποιήθηκε από τη στιγμή της γέννησης της 
δημοκρατίας, αλλά από το 460 π.Χ. γνωρίζουμε την ύπαρξη 
του ονόματος “Δημοκράτης”, που προφανώς δόθηκε από τους 
γονείς στο παιδί τους ως ένδειξη δημοκρατικής νομιμότητας. 

Στην νέα εποχή, τέλη του Ί8ου αιώνα, µέσω της Γαλλικής 
Επανάστασης (στην όποια κυριάρχησαν οι Ιακωβίνοι), επα- 
γήλθε στο ιστορικό προσκήνιο ο αρχαιοελληνικός όρος 
"Δημοκρατία" που µέσα σε δύο μόνον αιώνες κατόρθωσε, ὀχι ο 

ίδιος βεβαίως, αλλά μία παρωδία του που λέγεται 
αντιπροσώπευση - "Κοινοβουλευτισμός", να καλύψει ολόκληρη 
σχεδόν την ανθρωπότητα. 

Σήµερα όλοι εἶναι, ή παριστάνουν ότι είναι ... "Δημοκράτες", 
ο δε πλανήτης κατακλύζεται απὀ... εµµεσο-"Δημοκρατίες" 
παντός είδους: αστικο-κοινοβουλευτικές, Βασιλευόμενες, 
στρατοκρατικές, τηλεοπτικές, φασιστικές και πάει λέγοντας, 
προς αύξηση των δόσεων της διαστρεβλώσεως και της 
αχρηστεύσεως των εννοιών. 

Δείτε μία επιθετική κατηγοριοποίηση της Δημοκρατίας ένα 
λογοπαίγνιο που θέλει αλά δεν μπορεί να αποκρύψει την 
πολιτική διαμεσολάβηση και την οικονομική εκμετάλλευση. Η 
αντιπροσωπευτική δημοκρατία και ο καπιταλισμός, η 
κυβέρνηση και εκμετάλλευση ανθρώπου από ἄνθρωπο, δεν 
σημαίνει τίποτα άλλο εκτός από δουλεία. Άλλωστε εμείς δεν 
παρασυρόµαστε από τις διάφορες λουσάτες συσκευασίες που 
διανθίζουν την δημοκρατία. Ένα είναι γεγονός, στη σύγχρονη 
εποχή έχουν υπάρξει και υπάρχουν δυο συστήµατα και τα ὅυο 
ολιγαρχικά: το ένα φιλελεύθερο ολιγαρχικό, το άλλο δε- 
σποτικό ολιγαρχικό. 

Ορίστε ο κήπος όπου ανθίζουν όλα τα δημοκρατικά λου- 
λούδια και όπως έχουν παρουσιαστεί τα κράτη σε παγκόσμιο 
επίπεδο σαν πολιτειακά μορφώματα από τις άρχουσες ελίτ: 
Αντιπροσωπευτική δημοκρατία, Βασιλευόμενη Κοινοβουλευ- 
τική Δημοκρατία, Προεδρευόµενη Κοινοβουλευτική Δημοκρα- 
τία, Σύστημα Γουεστμίνστερ, Προεδρική Δημοκρατία ((οη- 
σΓθσσίοπαἰ «γοίθπι), Ημιπροεδρικό σύστημα, Σοσιαλιστική 
δημοκρατία, Σοβιετική δημοκρατία, Λαϊκή δημοκρατία, Χρι- 
στιανοδηµοκρατία, Ισλαμική Δημοκρατία. Έννοιες, όπως: συµ- 
µετοχική δημοκρατία, δημοκρατικός συγκεντρωτισμός. 

Κόμματα, όπως: Χριστιανοδηµοκρατικά, Σοσιαλ-δηµοκρατικά, 
και πάει λέγοντας. 

Στα τέλη του Ί8ου αιώνα, όπως ήδη προείπαµε, αν και η 
καρμανιόλα γκρέμισε την θεοκρατία και την μοναρχία, οι 
αστοί Ιακωβίνοι σφετερίστηκαν την µεγάλη λαϊκή επανάσταση 
η οποία δεν μπόρεσε να εγκαθιδρύσει την πραγματική 
Δημοκρατία, δηλαδή την Άμεση, παρά τις κραυγές αρκετών 
Ορεινών" αλλά κι κύρια από τον αγώνα των πληβείων 
(αβράκωτων) ενάντια στην απάτη των εκπροσωπήσεων. Αυτό 
που επεκράτησε αργότερα παγκοσμίως, ήταν τελικά ο 
κυβερνητισµός και ο κρετίνικος αγγλικός κοινοβουλευτισµός 
(σύστηµα Γουεστμίνστερ), ενώ από την γαλλική έκρηξη έμεινε 
τελικά ο ψευδεπίγραφος εξισωτισµός του "εγκαλιτέ" που είναι 
το ζητούμενο μέχρι σήμερα. 

Η σύγχρονη δυτική πολιτική κουλτούρα έχει δημιουργηθεί 
επί τη βάσει αντιφατικών ιδανικών και ειδικά πάνω στην 
αντιφατική μετεξέλιξη της Γαλλικής Επανάστασης, της οποίας 
ο υποτιθέμενος μετασχηματισμός σε πολιτιστική πραγµα- 
τικότητα, σήμαινε την σταθεροποίηση και την εξασφάλιση των 
δικαιωμάτων του ανθρώπου και των τυπικών αστικών 
ελευθεριών, βρίσκοντας την ιστορική ολοκλήρωση της στον 
αµερικανισµό, την πρώτη σύγχρονη δουλοκτητική κοινωνία 
και στην εξέλιξή της δε σε ένα από τα πιο κοινωνικά ανάλγητο 
σύστημα. Τι να πούμε όµως για την άλλη Μεγάλη Επανάσταση, 
την Ρώσικη, που την σφετερίστηκαν οἱ µπολσεβίκοι και 
παρόλες τις µεγάλες προσδοκίες που καλλιέργησε στην 
σκλαβωμένη ανθρωπότητα, έπαψε πολύ σύντομα να εἰναι 
“εγκαλιτέ” και “λιμπερτέ” (ελευθερία και ισότητα). 

Πάντως από την γέννηση της η δημοκρατία εμπεριείχε την 
κοινωνική μερικότητα και τον αποκλεισμό και προπάντων την 

αποφυγή από τους αρχαίους και νυν δημοκράτες της 
αναγκαίας χειρονακτικής εργασίας (στις μέρες µας Βρώμικης, 
μαύρης εργασίας), που κρατάει την ζωή και την κοινωνία σε 
ένα ανεκτό ανθρωπινό επίπεδο διαβίωσης. Ήταν ένα µισο- 
αριστοκρατικό σύστημα, όπως εἶναι στις μέρες µας το 
λεγόμενο αξιοκρατικό σύστημα. Έκτατε το ζητούμενο για 
τους δούλους, τους είλωτες, τους πληβείους, τους σκλάβους 
και τους προλετάριους, ήταν η διεύρυνση αυτής της ὅημο- 
κρατίας σε όλα τα επίπεδα, πολιτικό, οικονομικό κοινωνικό, 
και γι΄ αυτό επιζητείται να είναι κάτι παραπάνω από άµεση, 
δηλαδή αναρχική. 


ϐ) Η Παρρησία, από το πάς και ρήσις, δεν είναι παρά το 
δικαίωµα και η τόλµη να εκφέρει ελεύθερα ο άνθρωπος µε 
κάθε κόστος τη γνώµη του, ακόµη και σε βάρος του προ- 
σωπικού του οφέλους. 


γ) Μια από τις πρώτες αναφορές της λέξης αν-αρχία, ( χωρίς 
αρχές, λαοκρατία - οχλοκρατία µε την αρνητική σημασία), 
αναφέρεται από τον Αθηναίο ποιητή και νομοθέτη Τυρταίο τον 
επονομαζόμενο και κουτσό, που καλέστηκε από τους γαιο- 
κτήμονες της Σπάρτης το 460 π.Χ. περίπου, για Βοήθεια, 
επειδή είχε ξεσπάσει µεγάλη εξέγερση των ειλώτων, κατά τον 
πρὠτο µεσσηνιακό πόλεμο. Του έδωσαν την εντολή να 
συγγράψει νόµους σαν του Σόλωνα σε µορφή ελεγείας - 
ποίησης για να μπορούν να αποστηθίζονται και να 
απαγγέλλονται εύκολα, από τους Λακεδαιμονίους πολίτες, µε 
σκοπό να τονώσει το ηθικό τους και το πατριωτικό τους 
συναίσθημα. 

Τα ποιήματα νόμους που έγραψε ήταν δύο: το «Περί 
Ευταξίας» ενάντια στην αναρχία και το «Περί Ευνομίας», που 
σήμαιναν την νομιμότητα των γαιοκτημόνων ενάντια στην 
λαοκρατία και την τυραννία των ειλώτων. Έτσι ακόµα και µε 
την αρνητική της σημασία η αναρχία συνδέθηκε µε την 
εξέγερση των ειλώτων- δούλων 

Τύραννος: Φρυγική λέξη, που σήμαινε τον ἅρπαγα της νό- 
µιµης εξουσίας. 


ὅ) Στο Βιβλίο του Κροπότκιν, "Η Μεγάλη Γαλλική Επανάσταση" 
µπορεί κάποιος να διαβάσει µε διεξοδικό και συνεκτικό τρόπο 
ότι στη Γαλλική επανάσταση οι Γιρονδίνοι (και ιδιαίτερα ο 
Μπρισσό, πρωτεργάτης των Γιρονδίνων, ο οποίος φυσικά 
εκτελέστηκε), στα φυλλάδια καθώς και στα λυρικά τραγούδια 
τους αποκαλούσαν αναρχικούς µε την θετική έννοια, την 
ριζοσπαστική τους πτέρυγα των Ορεινών, τους Λυσσασμµέ- 
νους, οι οποίοι ήθελαν να σπρώξουν την επανάσταση πιο 
μακριά, κυρίως προς µια κοινωνική, αν και κάποιος µπορεί 
χωρίς κανένα ενδοιασµό να πει προς µια σοσιαλιστική 
κατεύθυνση. Συνεπώς, αυτούς τους αγωνιστές της 
επανάστασης, οι οποίοι εἶναι αναμφίβολα οι προπάτορες όλων 
ανεξαιρέτως των σοσιαλιστικών ρευμάτων των µεταγε- 
γέστερων και σημερινών εποχών, τους αποκάλεσαν "αναρχι- 
κούς" µε την υβριστική έννοια και οι αντίπαλοι τους, οι 
προπάτορες των σημερινών συνταγματικών ή φιλελεύθερων. 
Στον πληβειακό δημόσιο χώρο που άρχισαν να 
σκιαγραφούν οι αβράκωτοι, το 1774 οι λυσσασμένοι έριξαν 
τον σπόρο της αναρχικής ελευθερίας και της άμεσης 
δημοκρατίας. Ο «ἂςαιμες Βουχ, στο βήμα της Συµβατικής, θα 
αναδείξει την εχθρική φύση των «αντιπροσώπων του λαού» 

αναφωνώντας: «Η ελευθερία είναι απλώς αυταπάτη όταν µια 
τάξη ανθρώπων μπορεί ατιμώρητα να κάνει μιαν ἄλλη να 
λιμοκτονεί. Η ισότητα εἶναι απλώς αυταπάτη όταν ο πλούσιος 
ασκεί προνοµιακά το δικαίωµα ζωής και θανάτου επί των 
συνανθρώπων του». Και ο «. Ψαγίβϊ, από τη φυλακή του 
Πλεσίς, έγραφε: «..Για οποιοδήποτε σκεπτόμενο ον, 
κυβέρνηση και επανάσταση εἰναι πράγματα ασύμθατα...». 

Στο Παρίσι το 1864 εφτά χρόνια προτού την κομούνα, 60 
εργάτες κυκλοφορούν ένα μανιφέστο «το μανιφέστο των 60 
εργατών», που είχε συντάξει ο χαράκτης Τολέν. «...Κύριοι της 
αντιπολίτευσης, το ότι συμφωνούμε μαζί σας στην πολιτική, 
σημαίνει ότι συμφωνούμε και στην κοινωνική οικονομία; 
Συνεχώς µας λέτε: δεν υπάρχουν τάξεις μετά το 1789, όλοι οι 
Γάλλοι εἶναι ίσοι ενώπιον του νόμου. Όμως εμείς που δεν 
έχουµε ἀλλη ιδιοκτησία πέρα από τα χέρια μας, εμείς που 
υφιστάμεθα καθημερινά τους όρους του κεφαλαίου, εμείς που 
ζούμε υπό καθεστώς έκτακτων νόμων, δυσκολευόµαστε να 
πιστέψουμε αυτήν την διαβεβαίωση ... Εμείς, που τα παιδιά µας 
περνούν συνήθως τα πιο τρυφερά τους χρόνια μέσα στο 
εξαθλιωτικὀό και ανθυγιεινό περιβάλλον των εργοστασίων ή ως 
μαθητευόμενοι στα εργαστήρια. Εμείς, που οι γυναίκες µας 
αναγκάζονται να εγκαταλείπουν τα σπίτια µας για ένα επιπλέον 
μεροκάματο, δηλώνουμε ὀτι η ισότητα αναφέρεται στον νόμο 
αλλά δεν ισχύει στην καθημερινή µας ζωή. Μας λένε ακόµη τι οι 
εκλεγμένοι Βουλευτές μπορούν να διεκδικήσουν όλες τις 
μεταρρυθμίσεις για εμάς, καλύτερα από εμάς... Απαντάμε: Όχι! 
Δεν µας εκπροσωπεί κανείς διότι σε µια πρόσφατη συνεδρίαση 
του Νομοθετικού Σώματος καμιά φωνή δεν υψώθηκε για να 
διατυπώσει, έτσι όπως τα εννοούμε εμείς, τα αιτήματα, τις 
επιθυμίες και τα δικαιώµατα µας. Δεν µας εκπροσωπεί κανείς, 

εµάς που αρνιόµαστε να πιστέψουμε ότι η εξαθλίωση έχει Θεϊκή 
προέλευση...» Λίγους µήνες αργότερα δημιουργείται από τους 
εργάτες η πρώτη µορφή αυτοοργάνωσης στην σύγχρονη 
εποχή: Στις 28-8-1864, σ' όλο τον κόσµο ακούστηκε 
ηχηρότερος από εκείνον των 60 εργατών αυτός ο μεγάλος 
λόγος: «Η χειραφέτηση των εργατών πρέπει να εἶναι έργο 
των ίδιων των εργατών». Αυτός ο λόγος ειπώθηκε στο Σαιν 
Μάρτινς Χωλ στο Λονδίνο, σε µια συνέλευση εργατικών 
αντιπροσώπων που εκπροσωπούσαν πολλά έθνη της Ευρώπης. 

Το μικρό απόσπασμα που ακολουθεί εἶναι από το μανιφέστο 
αυτής της συνέλευσης που δημιούργησε την Πρώτη Διεθνή: 
«..Πιστεύοντας ὀτι η χειραφέτηση των εργαζομένων θα πρέπει 
να είναι έργο των ίδιων των εργαζομένων, ότι οἱ προσπάθειες 
των εργαζομένων θα πρέπει να τείνουν στην καθιέρωση ίσων 
δικαιωμάτων και υποχρεώσεων για όλους και στην εξάλειψη 
κάθε ταξικής κυριαρχίας ... ότι η χειραφέτηση της εργασίας 
δεν είναι ούτε τοπικό, ούτε εθνικό, αλλά κοινωνικό πρόβλημα 
που αφορά όλες τις Χώρες... δηλώνουμε ότι αυτή η διεθνής 
ένωση, καθώς και όλα τα άτομα ή οἱ οµάδες που συμμετέχουν 
σ᾿ αυτήν, θα αναγνωρίσουν ως Βάση της συμπεριφοράς τους 
απέναντι σε όλους τους ανθρώπους την αλήθεια, την 
δικαιοσύνη, την ηθική, χωρίς καμία διάκριση χρώματος, 
θρησκείας και εθνικότητας, θεωρώντας καθήκον τους να 
απαιτήσουν για όλους τα δικαιώµατα του ανθρώπου και του 
πολίτη...». 

Αυτά ειπώθηκαν προτού να συμμετέχουν σε αυτή διάφοροι 
«σοφοί» Μαρξ, Μπακούνιν κλπ. Άπειρα παραδείγματα θα 
μπορούσαμε να παραθέσουμε. Αναφέρουμε μόνο μερικά 
χαρακτηριστικά δείγματα, έτσι για να µην ξεχνιόμαστε, η να 

μην περιπλανιόµαστε µε το ψευδοδίλλημα αν η ταξική συνεί- 
δηση προέρχεται έξω ή μέσα από την εργατική τάξη. 


ε) Η λέξη ελευθερία προέρχεται ετυμολογικά από το πρόθεμα 
έψιλον (ε-) και την σανσκριτική ρίζα "λεύθ" που σημαίνει 
αυξάνω, αναπτύσσομαι. Από την ἴδια ρίζα προέρχεται ο 
μέλλοντας του ελλειπτικού ρήματος έρχομαι, ελεύσομαι, που 
έχει και τη σημασία του ανεβαίνω, εισχωρώ. Επομένως 
ελευθερία σημαίνει ανεμπόδιστη ανάπτυξη, αύξηση, ανύψω- 
ση, διείσδυση. 


ζ) Αποσπάσματα των αποφάσεων του συνεδρίου που έγινε 
στο Σαιντ Ιµιέ της Ελβετίας το 1872 και θεμελίωσε τις βάσεις 
για την κοινωνική αναρχία. Το πιποῖῖο έχει δοθεί από τότε γιατί 
οι σύντροφοι έθεσαν σαν ισοδύναμες αξίες την ελευθερία και 
την κοινωνική ισότητα, εν ολίγης την κοινωνική αλληλεγγύη. 
Οποιαδήποτε ερμηνεία που κατηγοριοποιεί αυτές τις αξίες σαν 
πρώτη ή δεύτερη, σαν ανώτερη ή κατώτερη υποβιβάζει την 
αναρχία σε φιλελεύθερες ή ελιτίστικες λογικές. 


Η Φύση της πολιτικής δράσης του προλεταριάτου 


«..Θεωρώντας ὀτι το να θέλει κανείς να επιβάλλει στο 
προλεταριάτο µια γραμμή συμπεριφοράς η ένα ενιαίο πολιτικό 
πρόγραμμα ως µόνη οδό η οποία µπορεί να οδηγήσει στην 
κοινωνική του χειραφέτηση είναι µια αξίωση τόσο παράλογη 
όσο και αντιδραστική {...) ότι οι βλέψεις του προλεταριάτου 
δεν μπορούν να έχουν ως αντικείµενο παρά μόνο τη θεμελίωση 
μιας απόλυτα ελεύθερης οργάνωσης και µιας απόλυτα 

ελεύθερης ομοσπονδίας, που θα βασίζονται στην εργασία και 
στην ισότητα όλων και θα είναι εντελώς ανεξάρτητες από κάθε 
πολιτική κυβέρνηση, και ότι αυτή η οργάνωση και αυτή η 
ομοσπονδία δε μπορούν να είναι παρά το αποτέλεσµα της 
αυθόρμητης δράσης του ἰδιου του προλεταριάτου, των 
εργατικών ενώσεων και των αυτόνομων κοινοτήτων. Θεω- 
ρώντας ότι κάθε πολιτική οργάνωση δε µπορεί παρά να είναι η 
οργάνωση της κυριαρχίας προς όφελος των τάξεων και σε 
βάρος των μαζών, και ότι το προλεταριάτο αν θελήσει να 
καταλάβει την πολιτική εξουσία, θα γίνει κι αυτό µια κυ- 
ρίαρχη και εκμεταλλεύτρια τάξη... το συνέδριο του Σαιντ |µιέ, 
δηλώνει : 

α. Η καταστροφή κάθε πολιτικής εξουσίας από τα πάνω 
εἶναι το πρώτο καθήκον του προλεταριάτου. 

β. Κάθε οργάνωση που καταλαμβάνει την πολιτική 
εξουσία, ακόµη και αν ονομάζεται προσωρινή και επα- 
ναστατική, για να εξασφαλίσει αυτή την καταστροφή, δε 
µπορεί να είναι παρά µια απάτη, και θα είναι τόσο επικίνδυνη 
για το προλεταριάτο, όσο και οι κυβερνήσεις που υπάρχουν 
σήµερα. 

γ. Αρνούμενοι κάθε συμβιβασμό για να επιτύχουν την 
πραγματοποίηση της κοινωνικής επανάστασης, οι προλετάριοι 
όλων των χωρών πρέπει να θεμελιώσουν, έξω από τα πλαίσια 
κάθε αστικής πολιτικής, την αλληλεγγύη της επαναστατικής 
δράσης...». 

ΠΑΡΑΘΕΜΑΤΑ. Α 


1) Οι περισσότερες εξωαναρχικές αφηγήσεις για τον 
αναρχισµό θεωρούν την θεωρητική του πορεία - εσφαλμένα ή 
σκόπιμα - παρόμοια µε των ἄλλων αριστερών και μαρξιστικών 
ρευμάτων που έφτασαν μέχρι το σημείο της προσωπολατρίας. 

“.. Ο αναρχισµός παρουσιάζεται ως πνευματικό παιδί 
συγκεκριμένων στοχαστών του δεκάτου ενάτου αιώνα, όπως ο 
Προυντόν, ο Μπακούνιν, ο Κροπότκιν κ. ἆ., που στη συνέχεια 
προσπάθησε να εμπνεύσει τις οργανώσεις της εργατικής 
τάξης, αναμείχθηκε σε πολιτικούς αγώνες, διασπάστηκε... Ο 
αναρχισµός στις καθιερωμένες περιγραφές προβάλλεται 
συνήθως ως ο φτωχός συγγενής του Μαρξισμού, λίγο χοντρο- 
κομμένος ως προς τη θεωρία του, πράγμα που αντισταθµίζεται 
από το πάθος και την ειλικρίνεια του. Στην καλύτερη περί- 
πτωση όμως, η αναλογία εἶναι τραβηγμένη. Οι «ιδρυτικές 
μορφές» του δεκάτου ενάτου αιώνα δεν σκέφτονταν σαν να 
εἶχαν ανακαλύψει κάτι ιδιαίτερα καινούργιο. 

Οι βασικές αρχές του αναρχισμού, (αυτοοργάνωση, εθελο- 
ντική συνεργασία, αλληλοβοήθεια), αναφέρονταν σε µορφές 
της ανθρώπινης συμπεριφοράς που θεωρούνταν δεδομένο ότι 
υπήρχαν από τότε που υπήρχε και η ανθρωπότητα. Το ίδιο 
ισχύει και µε την απόρριψη του κράτους και όλων των μορφών 
της δομικής Βίας, την ανισότητα ή την κυριαρχία (αναρχισµός 
ετυμολογικά σηµαίνει «χωρίς κυρίαρχους»), ακόµα και µε την 
υπόθεση ότι αυτές οἱ µορφές τρόπον τινά, συσχετίζονται και 
αλληλοενισχύονται. Τίποτε από αυτά δεν παρουσιάστηκε ως 

ένα εντυπωσιακό νέο δόγμα. Και στην πραγματικότητα δεν 
ήταν κιόλας: µπορεί να βρει κανείς αναφορές ανθρώπων που 
αναπτύσσουν παρόμοια επιχειρήματα καθ όλη τη διάρκεια της 
ανθρώπινης ιστορίας, παρ’ ότι έχουµε κάθε λόγο να πι- 
στεύουµε ὁότι στους περισσότερους τόπους και χρόνους, 
τέτοιες απόψεις ήταν οι λιγότερο πιθανές να καταγράφονται. 
Συνεπώς, δε μιλάμε τόσο για τον κορμό µιας θεωρίας, όσο για 
μια αντίληψη, ή μάλλον, θα μπορούσε να ισχυριστεί κάποιος, 
για µια πίστη: η απόρριψη συγκεκριμένων τύπων κοινωνικών 
σχέσεων, η πεποίθηση ότι κάποιες άλλες σχέσεις είναι κα- 
λύτερες για το χτίσιμο µιας βιώσιμης κοινωνίας, η πίστη ότι 
µια τέτοια κοινωνία μπορεί πραγματικά να υπάρξει. 

Ακόμα και αν κάποιος συγκρίνει τις ιστορικές σχολές του 
μαρξισμού µε τον αναρχισµό, θα διαπιστώσει ότι έχουµε να 
κάνουμε µε δυο θεμελιωδώς διαφορετικά θεωρητικά εγ- 
χειρήµατα. Οι µαρξιστικές σχολές έχουν συγγραφείς. Όπως 
ακριβώς ο µαρξισµός ξεπήδησε από το κεφάλι του Μαρξ, έτσι 
έχουμε Λενινιστές, Μαοϊκούς, Τροτσκιστές, Γκραμσιανούς, 
Αλτουσσεριανούς, κλπ (παρατηρήστε πως η λίστα ξεκινά µε 
επικεφαλείς κρατών και τελειώνει σχεδόν αβίαστα µε Γάλλους 
καθηγητές). Ο Ρίεγγε ΒουγαΐἝιι κάποτε παρατήρησε ότι αν το 
ακαδηµαϊκό πεδίο είναι ένα παιγνίδι στο οποίο οι ακαδημαϊκοί 
πασχίζουν για την κυριαρχία, τότε ξέρεις ότι κέρδισες όταν οι 
υπόλοιποι ακαδημαϊκοί αρχίζουν να αναρωτιούνται για το πώς 
να βγάλουν ένα χαρακτηρισμό από το όνομα σου. 

Για να διατηρήσουν την πιθανότητα να κερδίσουν το παι- 
Χνίδι, επιμένουν οἱ διανοούμενοι να συνεχίζουν να χρησι- 
μοποιούν το είδος των θεωριών της ιστορίας του Σπουδαίου 
Ανδρός, συζητώντας ο ένας µε τον άλλον, που υπό οποιο- 
δήποτε άλλο πλαίσιο θα τις περιφρονούσαν: Οι ιδέες του 

Φουκώ, όπως και του Τρότσκι, δεν αντιμετωπίζονται ποτέ, 
κατ αρχή, ως προϊόντα ενός συγκεκριμένου διανοητικού 
περιβάλλοντος, σαν να έχουν αναδυθεί από ατέλειωτες συζη- 
τήσεις και επιχειρήματα που εμπλέκουν εκατοντάδες αν- 
θρώπους, αλλά πάντοτε σαν να ξεπήδησαν από την ιδιοφυία 
ενός ανδρός (ή πολύ σπάνια, µιας γυναίκας). 

Σκεφτείτε, τώρα, τις διάφορες σχολές του αναρχισμού: 
Υπάρχουν οι αναρχοσυνδικαλιστές, οι αναρχοκομμουνιστές, οι 
εξεγερτικοί, οι κοπερατιβιστές, οι ατοµικιστές, οἱ πλατ- 
φορμιστές... Κανείς δεν έχει πάρει τ' όνομα του από κάποιον 
Σπουδαίο Διανοητή. Αντί γι αυτό, σταθερά ορίζονται είτε από 
κάποιου είδους πρακτική είτε, πιο συχνά, από την οργανωτική 
αρχή τους. (Αξίζει να σημειωθεί ότι εκείνες οἱ µαρξιστικές 
τάσεις που δε χαρακτηρίζονται από το όνομα κάποιου ατόμου, 
όπως η εργατική αυτονομία ή ο συµβουλιακός κομμουνισµός, 
είναι επίσης οι πιο κοντινές στον αναρχισµό). 

Οι αναρχικοί αρέσκονται να διακρίνονται από το τι κάνουν 
και πώς οργανώνονται για να το φέρουν σε πέρας. Και, 
όντως, γι αυτά ξοδεύουν το μεγαλύτερο μέρος της σκέψης και 
των συζητήσεων τους. Ποτέ δεν ενδιαφέρθηκαν ιδιαίτερα για 
τα είδη της ευρείας στρατηγικής και των φιλοσοφικών ερω- 
τηµάτων που ιστορικά απασχολούν τους μαρξιστές - ερω- 
τήµατα όπως: Είναι οι χωρικοί μια εν δυνάμει επαναστατική 
τάξη; (Οι αναρχικοί θεωρούν ότι αυτό είναι κάτι που οι ίδιοι οι 
χωρικοί θα το αποφασίσουν): ποια είναι η φύση της µορφής 
εμπόρευμα; Αντ' αυτού, έχουν την τάση να φιλονικούν για το 
ποια εἶναι η δηµοκρατικότερη ακολουθητέα διαδικασία κατά 
τις συναντήσεις τους, σε ποιο σηµείο η οργανωτική δοµή 
σταματά να ενισχύει την ατομική ελευθερία και αρχίζει να την 
περιστέλλει. Ἡ από µια άλλη οπτική, σχετικά µε την ηθική της 


-43- 


αντίθεσης στην εξουσία: Τι είναι η άµεση δράση; Είναι απα- 
ραίτητο (ή σωστό) να καταδικάζεις δημόσια κάποιον που 
δολοφονεί έναν επικεφαλής κράτους; Ή η δολοφονία, ειδικά 
όταν αποτρέπει κάτι τρομερό, όπως ο πόλεμος, μπορεί να εἰ- 
γαι µια ηθική πράξη; Πότε είναι σωστό να σπάσουµε µια βι- 
τρίνα; κλπ ...᾽ Ντέιβιντ Γκρέμπερ 2004 


2) «...Δεν είναι αλήθεια ότι η ελευθερία του ατόμου περιο- 
ρίζεται από εκείνη οποιουδήποτε άλλου ατόµου. Ο άνθρωπος 
είναι αληθινά ελεύθερος µόνο στον βαθµό που η ελευθερία του 
«ελεύθερα αποδεκτή και αντανακλούμενη σαν σε καθρέφτη, 
από την ελεύθερη συνείδηση όλων των άλλων ανθρώπων- 
βρίσκει στην δική τους ελευθερία την επιβεβαίωση του 
άπειρου πεδίου.... Η ελευθερία του άλλου δεν εἶναι µε κανένα 
τρόπο όριο ή άρνηση της ελευθερίας µου, είναι αντίθετα η 
αναγκαία συνθήκη και η επιβεβαίωσή της. Δε γίνομαι πρα- 
γματικά ελεύθερος παρά μόνο μέσω της ελευθερίας των 
άλλων... ο Μπακούνιν υποστηρίζει ότι η ελευθερία είναι το 
«κατ΄ εξοχήν κοινωνικό’» και ότι «μπορούμε να διακρίνουμε 
στην ελευθερία τρεις φάσεις ανάπτυξης»:... η πρώτη, η κατ΄ 
εξοχήν θετική και κοινωνική, εἶναι η από μέρους της κοινωνίας 
«πλήρης ανάπτυξη των ανθρώπινων ικανοτήτων και 
δυνάμεων». Η δεύτερη είναι αρνητική: πρόκειται για την 
εξέγερση του ανθρώπου ενάντια στην εξουσία, ενάντια στο 
κράτος. Η τρίτη φάση εἶναι η εξέγερση του ατόμου ενάντια 
«στη φυσική επιρροή της κοινωνίας». Ενάντια στα ήθη και τα 
έθιμα, δηλαδή ενάντια στην εσωτερικευµένη κοινωνία. 
Συνεπώς, «για να εξεγερθεί ενάντια σε αυτήν την επίδραση 
που εξασκεί ολότελα φυσικά η κοινωνία πάνω του, ο 

άνθρωπος πρέπει, τουλάχιστον ως ένα βαθµό, να εξεγερθεί 
ενάντια στον ίδιο του τον εαυτό...». Μιχαήλ Μπακούνιν, 1870 


Απεριόριστη ελευθερία ὅεν σηµαίνει απλώς ότι κάποιος είναι 
πραγματικά ελεύθερος µόνο ανάµεσα σε εξίσου ελεύθερα άτο- 
μα, αλλά και ότι η ελευθερία κάθε ατόµου µπορεί, ὡς εκ του- 
του, να πραγµατωθεί µόνο µέσω της ισότητας όλων. 


«...Είναι αρνητικό το να είσαι ελεύθερος έτσι γενικά από 
κάτι, διότι µε µια τέτοια ελευθερία µπορεί να λιμοκτονήσεις. 

Η πραγματική ελευθερία, η αληθινή ελευθερία είναι η 
ελευθερία για κάτι. Είναι η ελευθερία να είσαι, να πράττεις, 
κοντολογίς, η ελευθερία της πραγματικής και ζωντανής ευκαι- 
ρίας, -να μπορείς να επιλέγεις τον τρόπο εργασίας, τις 
συνθήκες εργασίας και την ελευθερία να πράττεις και να 
εργάζεσαι κάτω από αυτές τις συνθήκες. Η κατασκευή ενός 
τραπεζιού, το χτίσιμο ενός σπιτιού ή το όργωμα του εδάφους, 
-θα έπρεπε να είναι- ότι η ζωγραφική για τον καλλιτέχνη και η 
ανακάλυψη για τον επιστήμονα αποτέλεσµα έμπνευσης, 
έντονου πάθους και μεγάλου ενδιαφέροντος για την εργασία 
ως δημιουργική δύναμη...» Έμμα Γκόλντμαν, 1932 


«. επιθυμία να εἰναι κανείς ελεύθερος και να 
αναπτύσσεται η προσωπικότητά του σε όλα της τα επίπεδα, 
δεν εἶναι αρκετά για να εἶναι κανείς αναρχικός. Η βλέψη προς 
µια απεριόριστη ελευθερία, εάν δε συνοδεύεται από µια αγάπη 
για την ανθρωπότητα και την επιθυµία του να απολαμβάνουν 
όλοι ίση ελευθερία, θα μπορούσε μεν να δημιουργήσει 
κάποιους αντάρτες..., οἱ οποίοι όµως γρήγορα μπορούν θα 
εξελιχθούν σε εκμεταλλευτές τυράννους». 

Ο αναρχισµός ὅεν σηµαίνει ούτε ασύδοτη ελευθερία ούτε 
άρνηση της υπευθυνότητας. Στις κοινωνικές σχέσεις ανάµεσα 
στους ανθρώπους θα πρέπει να υιοθετούνται κάποιοι κοι- 
γωνικοί κανόνες, όπως για παράδειγµα, η υποχρέωση να 
εκπληρώνεται µια ελεύθερη συμφωνία. Ο αναρχισµός δεν είναι 
απλώς και µόνο µη κυβέρνηση, είναι αυτοκυβέρνηση (το συ- 
νώνυμό της, αυτοδιεύθυνση). 

Αυτοκυβέρνηση σηµαίνει αυτοπειθαρχία. Το αντίθετο της 
αυτοπειθαρχίας είναι η επιβαλλόµενη υπακοή, η επιτασσόµενη 
από νόμους πάνω στα αντικείµενά τους, στα θύματά τους. Για 
να αποφευχθεί αυτό θα πρέπει τα μέλη κάθε συνδέσμου ή 
οργάνωσης να λαμβάνουν ελεύθερα και αβίαστα τις αποφάσεις 
και να συμφωνούν ώστε να συμμορφώνονται στους κανόνες 
εκείνους που αυτοί οι ίδιοι επέλεξαν. Εκείνοι που αρνούνται να 
προσφέρουν την εθελοντική τους συμμετοχή στην υιοθέτηση 
της συμφωνίας αυτής θα πρέπει να στερούνται των 
ωφελημάτων του συνδέσμου ή της οργάνωσης. Οι άνθρωποι 
εκείνοι που συνενώνονται µε Βάση µια ελεύθερη συμφωνία, 
για µια κοινή δράση, µε κοινούς στόχους, έχουν την ηθική 
υποχρέωση να εκπληρώνουν την υπόσχεσή τους και να μην 
αναλαμβάνουν καμία ἄλλη δραστηριότητα που να Βρίσκεται σε 
αντίθεση µε το συμφωνημένο πρόγραμμα...» Σαμ 
Ντόλγκοφ,1972 


3) «... Οφείλουµε να αναγνωρίσουμε, όπως ο Λαντάουερ, ότι 
πρέπει να οργανωθούμε όχι στα πλαίσια του κράτους αλλά 
έξω απ’ αυτό, χωρίς κράτος -παράλληλα προς το κράτος. 
Οφείλουµε να συνειδητοποιήσουµε ότι η πραγμάτωση των 
ιδεών, της οργάνωσης και του πάθους για την αναρχία, εἰναι, 
και ανέκαθεν υπήρξε, επίκαιρη, υπάρχοντας παράλληλα προς 

το κράτος... Πρέπει να γίνει συνείδηση στον καθένα ότι εμείς 
είμαστε το «κράτος» και θα συνεχίσουμε να είμαστε μέχρι να 
δημιουργήσουμε τους θεσμούς τις κοινωνικές, αλλά και 
διαπροσωπικές σχέσεις εκείνες που θα συνθέτουν µια δίκαιη 
α-κρατική κοινωνία. 

Ο Λαντάουερ γράφει: «Το κράτος εἶναι µια κατάσταση, µια 
συγκεκριμένη σχέση μεταξύ ανθρώπων, ένας τρόπος 
ανθρώπινης συμπεριφοράς: το καταστρέφουμε συνάπτοντας 
άλλες σχέσεις, συμπεριφερόμενοι διαφορετικά. Οι άνθρωποι 
βρίσκονται αντιμέτωποι ο ένας µε τον άλλον στα πλαίσια µιας 
«στατικής» σχέσης που καθιστά αναγκαίο το καθεστώς του 
κρατικού καταναγκασμού και αντιπροσωπεύεται από αυτό και 
μέσα σε αυτό. Συνεπώς, το καθεστώς µπορεί να ξεπεραστεί 
µόνο στον βαθµό που αυτή η σχέση μεταξύ των ανθρώπων θα 
αντικατασταθεί από κάποια άλλη. 

Αυτή η άλλη σχέση είναι οἱ Άνθρωποι. Είναι ένας δεσµός 
μεταξύ των ανθρώπων που ήδη υπάρχει, µόνο που δεν έχει 
ακόµη αποκτήσει σάρκα και οστά, δεν έχει ακόµη εξελιχθεί σε 
ανώτερο οργανισμό. Στον βαθµό που οι άνθρωποι, βάσει της 
προόδου της παραγωγής και της διανοµής, ανακαλύπτουν ότι 
πλησιάζουν ο ένας τον άλλον ὡς άνθρωποι και αναπτύσσονται 
µαζί σαν ένας οργανισµός µε αναρίθµητα όργανα και µέλη, ο 
σοσιαλισμός, που τώρα ζει µόνο στον νου και στις επιθυμίες 
µοναχικών, ατομικοποιηµένων ανθρώπων, θα γίνει πραγµα- 
τικότητα όχι µέσα στο κράτος αλλά έξω απ᾿ αυτό, χωρίς το 
κράτος, και αυτό σηµαίνει παράλληλα προς το κράτος. Το ότι 
«οι άνθρωποι βρίσκονται µαζί», δεν σηµαίνει ότι γεννιέται κάτι 
καινούργιο, αλλά ότι αποκτά σάρκα και οστά και ανα- 
συστήνεται κάτι που υπήρχε πάντα -η κοινότητα, που στην 

πραγματικότητα υπάρχει παράλληλα προς το κράτος, αν και 
θαμμένη και αφημένη στην τύχη της. 

Κάποια μέρα θα καταλάβουν ὁλοι ὁτι ο σοσιαλισμός δεν 
είναι µια εντελώς καινούργια επινόηση, αλλά η ανακάλυψη 
ενός πράγματος που υπήρχε πάντοτε, ενός πράγματος που 
αναπτύχθηκε. Αν έτσι έχουν τα πράγματα, η υλοποίηση του 
σοσιαλισμού είναι πάντα εφικτή, αν την επιθυμεί ένας ικανός 
αριθµός ανθρώπων. Η υλοποίησή του δεν εξαρτάται από το 
επίπεδο της τεχνολογίας, αν και όταν ο σοσιαλισμός γίνει πρά- 
ξη, θα εἶναι φυσικά διαφορετικός, θα ξεκινήσει και θα εξε- 
λιχθεί διαφορετικά, σύμφωνα µε την ανάπτυξη της τεχνο- 
λογίας: εξαρτάται από τους ανθρώπους και την διάθεσή τους. 
Ο σοσιαλισμός κάθε εποχή εἶναι και εφικτός και ανέφικτος. 
Είναι εφικτός όταν υπάρχουν οι κατάλληλοι άνθρωποι που να 
τον θέλουν και να τον πραγματοποιήσουν, και ανέφικτος όταν 
οι ἄνθρωποι είτε δεν τον θέλουν ή απλώς φαντάζονται ὁτι τον 
θέλουν, δεν εἶναι όµως ικανοί να τον πραγματοποιήσουν...». 


4) «..Η ισότητα εἶναι µη επιβολή, µη επέμβαση, αυτορ- 
ρύθμιση και αλληλοβοήθεια. Λέγοντας ισότητα δεν εννοούμε 
ότι θα μπορούσε κανείς να έχει τις ίδιες σχέσεις µε δύο ή πε- 
ρισσότερα άτοµα. Αυτό είναι αδύνατον, εφ) όσον κάθε άτομο 
είναι μοναδικό. Ισότητα σημαίνει ότι κανένας δεν περιορίζει 
κανέναν. Απεριόριστη ελευθερία εἶναι η συνείδηση και η 
εκδήλωση της ενότητας της ζωής, της ενότητας του αν- 
θρώπινου είδους µέσα στην φύση. Η αµοιβαιότητα και η 
αλληλοβοήθεια είναι διαδικασίες που ενεργοποιούν µια 
κοινωνική τάξη πραγμάτων, στην οποία η ισότητα δεν είναι 
παρά η ελάχιστη αρχή της συνένωση. 

Ο αγώνας για να εἶναι κανείς άνθρωπος, εμπνέει µια αγάπη 
προς τους άλλους που υπερβαίνει κατά πολύ τις απαιτήσεις 
της κρατούσας δικαιοσύνης. Ο αγώνας για να είναι κανείς 
άνθρωπος, αποδεικνύει περίτρανα ότι η ελευθερία είναι 
άπειρη και απεριόριστη. 

Το κοινωνικό συμβόλαιο, δηλαδή το κράτος, είναι το 
φάντασμα του μαζικού συγκεντρωτικού ελέγχου. Η επίλυση 
του προβλήματος της κοινωνικής αδικίας και η ισοκατανομή 
των βασικών κοινωνικών αγαθών δηλαδή του παραγοµένου 
κοινωνικού πλούτου πρέπει να συνάδουν µε τα ιδανικά µας, 
που δεν συνίστανται μόνο στο πώς θα μοιράσουμε τον πλούτο 
ή θα κατανείµουµε τους πόρους, διότι ο πλούτος µπορεί να 
μοιραστεί σχετικά δίκαια ακόµη και μέσα σε µια φυλακή, και 
οι εξωτερικοί πόροι μπορούν να κατανεμηθούν σχετικά δίκαια 
µέσω του κρατικού μηχανισμού. Αν και ο Ρωλς συγκαταλέγει 
την ελευθερία, τις ευκαιρίες και τον αυτοσεβασμό, στα βασικά 
αγαθά, τα «αγαθά» αυτά δεν μπορούν να αποκτήσουν σάρκα 
και οστά ούτε µέσω του κράτους, ούτε µέσω του μυθικού 
κοινωνικού συμβολαίου. Τα ιδανικά µας αφορούν την 
απελευθέρωση της δημιουργικής παρόρµησης, τις ευκαιρίες 
για αυτοοργάνωση και την ανασυγκρότηση της κοινωνίας γι’ 
αυτόν τον σκοπό. 

Η ελπίδα µας για την επίλυση του προβλήματος της 
κοινωνικής αδικίας βρίσκεται στους ανθρώπους, σε µας, στην 
πνευματική και κοινωνική μεταμόρφωση και όχι στην πολιτική. 
Παράλληλα και ενάντια προς το κράτος, Χρειάζεται να 
οικοδοµήσουµε νέες κοινωνικές αλλά και διαπροσωπικές 
σχέσεις, κοινωνικούς θεσμούς εµποτισµένους µε την ανα- 
ζωογόνηση του πνεύματος, από τις θετικές ιδέες του αναρ- 
χισμού...» 

5) «..Ο αναρχισµός, σαν µια επαναστατική κριτική του 
υπάρχοντος συστήµατος, είναι το ριζοσπαστικό αποτέλεσµα 
της κοινωνικής πορείας για εξέλιξη. Ταυτόχρονα, αποτελεί µια 
επαναστατική απάντηση στην αποσύνθεση των εννοιών που 
δημιουργεί αυτή η εξέλιξη. Αυτή η απάντηση είναι σαφής όταν 
προτείνει µια ελευθεριακή κοινωνία σαν τη μοναδική λύση, 
που είναι ικανή να δώσει ουσιαστικό περιεχόµενο στην αν- 
θρώπινη κοινωνία. Σαν τελικό σηµείο της λογικής της κοι- 
γωνικής εξέλιξης, ο αναρχισµός περιέχει τα στοιχεία της φιλε- 
λεύθερης παράδοσης του διαφωτισμού, ενώ σαν απάντηση στη 
λογική που θέλει να εξαφανίσει την εκμετάλλευση ανθρώπου 
από άνθρωπο, έχει γνήσια σοσιαλιστική καταγωγή. Αυτό εξη- 
γεί τη μοναδικότητα του αναρχικού κινήματος, και τους 
ιδιαιτέρους ουσιαστικούς δεσμούς του µε τα πλατύτερα 
σοσιαλιστικά και εργατικά κινήματα... 

Απ’ όλα αυτά, εἶναι δυνατό να στηρίξουμε µια υπόθεση για 
τη φύση του αναρχικού κινήματος, το οποίο µπορεί να οριστεί 
ως εξής: εἶναι ένα ηθικό κίνημα που ὅρα µε µια πολιτιστική 
κατεύθυνση, μέσα στην κοινωνία. Αυτή η διχοτόµηση- 
αντίθεση, ανάμεσα στο ηθικά ακράδαντο ιδανικό του 
αναρχισμού που το κάνει εντελώς διαφορετικό από κάθε άλλο 
πολιτικό κίνηµα, και στις πιεστικές πολιτικές απαιτήσεις να 
ανταποκριθεί στην πραγματικότητα, έχει σημαδέψει ολόκληρη 
την ιστορία του κινήματος... 

Ο αναρχισµός, έχει αποδείξει ότι η ελευθερία δεν µπορεί να 
έρθει μέσα από τους δρόμους που προτείνουν ο σοσιαλισμός 
και ο φιλελευθερισμός. Έτσι, µετά από 100 χρόνια ο 
αναρχισµός παραμένει η μονή εναλλακτική πρόταση για 
εκείνους που πραγματικά επιθυμούν την ελευθερία και την 

ισότητα, γενικευμένες στο μεγαλύτερο δυνατό βαθµό...». Νίκο 
Μπέρτι 


6) «..Ο αναρχισµός ανήκει στη δεξιά ή στην αριστερά; θα 
μπορούσαμε αμέσως να πούμε: στην αριστερά. Στην αριστερά 
γιατί, σύμφωνα µε την παραδοσιακή σημασία του όρου, αυτή 
εἶναι που από ιστορικό-πολιτικής πλευράς επιθυμεί πάντοτε να 
εκφράζει τις αξίες της ελευθερίας, της ισότητας, της 
αλληλεγγύης και. αν θέλετε, της διαφορετικότητας. 

Μ' αυτό το δεδομένο, θα έπρεπε να συµπεράνουµε ότι η 
συζήτηση έχει ήδη τελειώσει. Απεναντίας, το ερώτημα δεν 
είναι τόσο απλό, παρά τη φαινομενικά άµεση προδηλότητά 
του. Όχι µόνο γιατί αυτός ο ορισμός της δεξιάς και της 
αριστεράς είναι καθ΄ όλα συµβατικός (όπως όλα τα πράγματα 
αυτού του κόσμου), αλλά επίσης, και κυρίως, γιατί ο 
αναρχισµός βρίσκεται πέρα από τη δεξιά και την αριστερά. Ο 
αναρχισµός είναι, οντολογικά, µια σύνθεση. Έτσι, δεν προ- 
σφέρεται σε οικειοποίηση και ταξινόμηση µιας και µόνο κα- 
τεύθυνσης. Ο αναρχισµός είναι οικουµενικός. Ο αναρχισµός, 
πράγματι, είναι εξ ορισμού µια συγκριτική ιδεολογία. 
Γεννήθηκε σε αντίθεση τόσο µε τον φιλελευθερισμό όσο και µε 
τον σοσιαλισμό, κυρίως γιατί ενώ οι φιλελεύθεροι και οι 
σοσιαλιστές έχουν θεωρήσει τις αξίες της ελευθερίας και της 
ισότητας σαν ανεξάρτητες μεταξύ τους, αυτός τις εννοεί ως 
αξίες αδιαχώριστες. 

Ο αναρχισµός θεωρεί αδύνατον να σκεφτόμαστε να πραγ- 
µατοποιήσουµε τη μία, αν δεν σκεφτόμαστε, ταυτοχρόνως να 
πραγµατοποιήσουµε και την άλλη. Από εδω, ακριβώς, και η 
συγκριτική φύση της αναρχικής ιδεολογίας: αναφερόμενος σε 
µια αξία, σε µια έννοια, αµέσως ανακαλεί όλες τις άλλες, οι 

οποίες δεν στηρίζονται, σύµφωνα µε την αναρχική προοπτική, 
αν δεν σκεφτόμαστε τη µια σε σχέση µε µια άλλη, αν δεν 
σκεφτόμαστε αυτή ή την άλλη σε σχέση µε µια ακόµα άλλη, 
κ.Ο.Κ. 

Κατά την αναρχική άποψη η ατομική ελευθερία πραγ- 
ματώνεται αληθινά μόνο μέσω της πλήρους ανάπτυξης της 
κοινωνικής ισότητας και η κοινωνική ισότητα πραγματώνεται 
αληθινά μόνο µέσω της πλήρους ανάπτυξης της ατομικής 
ελευθερίας. Εν συντομία, ο αναρχισµός ισχυρίζεται ότι για να 
πραγµατωθεί η ισότητα απαιτείται να δοθεί Βάρος στην ελευ- 
θερία, και για να πραγµατωθεί η ελευθερία πρέπει να δοθεί 
βάρος στην ισότητα. Για να πραγµατωθεί η μία πρέπει να 
δοθεί Βάρος στην ἄλλη, δηλαδή πρέπει να εκπληρωθούν οι 
προῦποθέσεις τους, αλλά για να πραγματωθούν αυτές, χρειά- 
ζεται να γίνουν αμφότερες αποδεκτές, µε όλες τις συνέπειες 
τους. 

Ο αναρχισµός, µε άλλα λόγια, επιπλήττει τον φιλε- 
λευθερισµό ως ένα μερικό δόγμα της ελευθερίας και τον 
σοσιαλισμό ως ένα µερικό δόγμα της ισότητας. Η µερικότητα 
συνίσταται στο ότι αυτά τα δύο δόγµατα προτίθενται να πραγ- 
ματώσουν τις αρχές τους µέσω της προσωρινής εξάρτησης των 
δύο αξιών, µε την έννοια ότι πρώτα πραγματώνεται η μία και 
µετά η άλλη, ενώ ο αναρχισµός θεωρεί ότι µόνο στην ταυτό- 
χρονη πραγμάτωση τους έγκειται η επιτυχία τους. 

Η δεξιά και η αριστερά, πάντοτε σύμφωνα µε τη σύμβαση 
που υπαινιχθήκαμε προηγουμένως, είναι επίσης µια αντίθεση 
(και δεν θα μπορούσε να συμβαίνει διαφορετικά), ένα παιχνίδι 
αντιτιθέµενων πλευρών. Από τη µια η δεξιά, µε τις αξίες της 
παράδοσης, της συντήρησης, της αντίδρασης, της ανισότητας, 

του ιδιοκτησιακού εγωισμού και σαφώς της ιεραρχίας" από την 
άλλη η αριστερά, µε τις αντίθετες αξίες. 

Αξίζει να σημειωθεί, πως σύμφωνα µε τη διάσημη ερμηνεία 
του ΝοΓρεγίο Βοβρίο, αυτό που χωρίζει τη δεξιά και την 
αριστερά εἶναι το ζήτημα της ισότητας, γιατί ενώ υπάρχουν 
ρεύματα της αριστεράς που επιδιώκουν εκτός από την ισότητα 
και την αξία της ατομικής ελευθερίας (η περίπτωση παρα- 
δείγματος χάριν του αναρχισμού), ποτέ δεν ισχύει το αντίθετο. 
Μ' άλλα λόγια, η αξία της ελευθερίας µπορεί να υπάρχει και 
στη δεξιά (παραδείγματος χάριν ο κλασσικός φιλελευ- 
θερισµός), όµως δεν υπάρχει ποτέ, σ' αυτήν την πολιτική 
πλευρά, η αξία της ισότητας. Εἶναι γεγονός όμως, ότι για να 
μπορέσει να εφαρμοστεί αυτό το σχήμα, θα έπρεπε, πρώτα απ' 
όλα, να υπάρχει καθολική συμφωνία στο τι εννοείται ως 
ελευθερία και ισότητα, που ὠστόσο είναι υπό αμφισβήτηση. 

Όχι µόνο η ελευθερία και η ισότητα είναι έννοιες πολύ 
συζητήσιµες, αλλά επίσης, αποδεχόµενοι την παραδοχή του 
ΒοΡΡίο σαν “παραδοσιακή” (δηλαδή µια έκφραση της 
αριστεράς), πρέπει επίσης να παρατηρήσουμε ότι η ιστορική 
εμπειρία έχει πολλές φορές κυριολεκτικά αντιστρέψει αυτή την 
ερμηνεία. Αρκεί πράγματι να θυμηθούμε μερικά αλλόκοτα 
πράγματα: ο σταλινισμός και ο Πολ Ποτ ανήκουν στη δεξιά ή 
την αριστερά; Προκύπτει, εν συντομία, ήδη απ’ αυτή την 
κοινότυπη ερώτηση, η δυσκολία µιας σαφούς απάντησης. 

Το γεγονός είναι ότι, ακριβώς επειδή δεξιά και αριστερά 
είναι “χωρικοί” ορισμοί, αυτοί δεν μπορούν να υπερβούν την 
ιδιαιτερότητα της κάθε πλευράς, δηλαδή την ιδιαιτερότητα της 
οπτικής γωνίας. Στην πραγματικότητα, ανήκουν στην ἴδια λο-- 
γική: υπάρχει η δεξιά επειδή υπάρχει η αριστερά και υπάρχει 
η αριστερά γιατί υπάρχει η δεξιά. Δεν πρόκειται για ένα 

παιχνίδι µε τις λέξεις, αλλά για ένα παιχνίδι εξουσίας. Η κάθε 
πλευρά διεκδικεί τα πάντα, αλλά δεν παύει (ούτε µπορεί να 
κάνει κάτι τέτοιο) να είναι η µία πλευρά, και αφού δεν παύει 
να είναι τέτοια, διαθέτει µία και µόνο λογική υποταγής της 
άλλης πλευράς, τη λογική της εξουσίας (που πράγματι είναι 
καθολική). 

Να λοιπόν που ακόµη κι αν υποθέσουμε ότι μπορούμε να 
δώσουμε µια οικουμενική ερμηνεία των αξιών (όποιες κι αν 
εἶναι αυτές), παραμένει πάντοτε το γεγονός ότι, αν έρθουμε σε 
μια δεδομένη κατάσταση, αυτές παύουν να εἶναι αυτό που 
είναι και γίνονται, κατά τρόπο ανεπανόρθωτο, καθ’ ολο- 
κληρίαν ιδιαίτερες. Αυτό ισχύει αν αναλυθούν όλες οι ιδεο-- 
λογίες οποιασδήποτε πλευράς, καθόσον, και αυτό τις αφορά 
όλες, δεν καταφέρνουν να υπερβούν τη μοναδική οικουμενική 
σταθερά που, ακόµη και σε διαφορετική κλίμακα, τις εξο- 
μοιώνει: η ουσία τους δηλαδή προκύπτει από τη λογική της 
εξουσίας, δηλαδή από εκείνη ακριβώς τη µερική λογική που 
θέλει να υποτάξει καθ' ολοκληρία την ύπαρξη' μιλάμε ακριβώς 
για την εξουσία. Πολλοί διεκδικούν την ελευθερία (συµπε- 
ριλαμβανομένου του φιλελευθερισμού), αλλά κανείς δεν τη 
διεκδικεί ως συστατική αρχή, δηλαδή ως άρνηση. “χωρίς 
περισσεύματα”, της εξουσίας. 

Φυσιολογικά οι αξίες πρέπει να ελέγχονται σε σχέση µε µια 
δεδομένη κατάσταση και απ᾿ αυτό ούτε ο αναρχισµός µπορεί, 
προφανώς, να ξεφύγει. Ωστόσο ο αναρχισµός διαθέτει ένα 
τεράστιο πλεονέκτημα σε σχέση µε όλες τις άλλες ιδεολογίες. 
Αυτό συνίσταται στο εξής: η οικουµενικότητα του δεν πηγάζει 
από µια αρχική ιδιαιτερότητα, αλλά απὀ τη µοναδική οικου- 
µενικότητα που εἶναι δυνατή στην πραγματικότητα: την 
επιδίωξη της πλήρους εξάλειψης της κυριαρχίας. Γιατί είναι 

αυτή η µοναδική δυνατή οικουµενικότητα; Μα είναι προφανές: 
γιατί η εξουσία -και πώς θα μπορούσε να συνέβαινε 
διαφορετικά- είναι αυτή που διαιρεί. Επειδή η διαίρεση που 
δημιουργεί η εξουσία είναι ανυπέρβλητη, να γιατί ευκαιριακά 
η δεξιά και η αριστερά καταλήγουν να συμπίπτουν σε µία 
πλευρά, ακριβώς στη θεωρητική πλευρά που εκπροσωπεί, 
ρεαλιστικά, τη γνώση της αδυναμίας αυτής της υπέρβασης. Τα 
υπόλοιπα (και αυτή η συζήτηση έχει σημασία κυρίως για την 
αριστερά, αφού η δεξιά ταυτίζεται σχεδόν µε την εξουσία) 
είναι σκέτη “ιδεολογία”. Ο αναρχισµός, απεναντίας, ξεκι- 
γώντας άµεσα από τη συστατική αρχή της ελευθερίας (άρνηση 
της εξουσίας) δεν φτάνει σ' ένα παρόμοιο αδιέξοδο, δηλαδή 
ξεφεύγει από µια τέτοια αξιωματική θεώρηση της πολιτικής. 

Χρειάζεται όµως ν' αλλάξουμε κριτήριο προκειµένου να 
διερωτηθούµε πάνω στη δεξιά και την αριστερά, γιατί η 
εξουσία εἶναι στην πραγματικότητα οικουμενική. Μ' άλλα 
λόγια, η συζήτηση πρέπει να περάσει από µια χωρο-οριζόντια 
ανάλυση, σε µια ανάλυση χωρο-κάθετη. Αν παραμείνει η 
χωρο-οριζόντια (δεξιά και αριστερά) δεν υπερβαίνεται το 
εγγενές κριτήριο που τελικά ενοποιεί τις δύο πλευρές, δηλαδή 
η εξουσία, δεδομένου ότι η δεξιά και η αριστερά δεν είναι 
τίποτα άλλο από διαφορετικές εκφάνσεις της ίδιας αρχής. 
Μετατοπίζοντας αντιθέτως την ανάλυση σε µια καθετοποιηµένη 
διάσταση (ψηλά-χαμηλά, βάση-κορυφή), ενώνονται αµέσως οι 
δύο αξίες που πριν ήταν χωρισμένες, η αξία της ελευθερίας 
και η αξία της ισότητας. Μ' άλλα λόγια, υποστηρίζοντας τη 
χωρο-κάθετη προοπτική, Βλέπουμε αµέσως ότι η ανισότητα 
και η απουσία της ελευθερίας είναι το ίδιο πράγμα. 

Όμως αμέσως θα προσθέσουμε ὁτι έχοντας έτσι τα 
πράγματα, η συζήτηση είναι εντελώς ιδεολογική, δηλαδή 

στερείται της εμπειρικής επαλήθευσης, θα μπορούσαμε να 
πούμε πως πρόκειται για µια απλή κίνηση των αισθημάτων και 
των προθέσεων. Πράγματι, μ' αυτή την έννοια εἶναι μάλλον 
εύκολο να φτάσουμε σε συμπεράσματα. Πολύ εύκολο και καθ' 
όλα αντιπαραγωγικό: ο αναρχισµός κάθε φορά που μάχεται 
την εξουσία ως εξουσία, κινδυνεύει πάντοτε να μάχεται την 
ίδια τη συστατική αρχή της πραγματικότητας, δεδομένου ότι 
σχεδόν ολόκληρη η πραγματικότητα διαπερνάται από την 
εξουσία. Όσο περισσότερο μάχεται τη συστατική αρχή, τόσο 
περισσότερο πλησιάζει τη λογική της απουσίας της πραγ- 
ματικότητας, της αρχής της πραγματικότητας. Δηλαδή, περνά 
από τον αγώνα εναντίον της αξίας της εξουσίας στην άρνηση 
της αρχής της πραγματικότητας. Μ'’ άλλα λόγια, η συζήτηση 
πάνω στη δεξιά και την αριστερά δεν μπορεί να εἶναι, για τον 
αναρχισμό, µια συζήτηση μονάχα ιδεολογική. Πράγματι, αφού 
θεωρείται δεδομένο ότι ο αναρχισµός εναντιώνεται στην εξου- 
σία και ότι εποµένως εἶναι πράγματι οικουμενικός, οφείλει 
πάντοτε να αντιμετωπίζει ένα άλλο ερώτημα. Γιατί ο 
αναρχισµός θα έπρεπε να υπερβαίνει αυτό το σχήμα; Για να 
απαντηθεί κάτι τέτοιο χρειάζεται να περάσουμε από µια 
συζήτηση ιδεολογική, σε µια συζήτηση πολιτική, ακριβώς µε 
την έννοια της μεταπολιτικής. Για να σκεφθούμε έναν 
αναρχισµό πέρα από το παράδειγµα δεξιά-αριστερά χρειάζεται 
πράγματι να κατανοήσουμε τον αναρχισµό αποδεσµευμένο από 
την ιστορία του εργατικού και σοσιαλιστικού κινήματος, και, 
γενικότερα, από την ιστορία της ανατροπής και της 
επανάστασης. Αλλά το να ξεχωρίσουµε τον αναρχισµό από την 
ίδια τη θεμελιώδη ιστορία του, συνεπάγεται µια απόσπαση που 
θα μπορούσε να τον εκφυλίσει. Μπορούμε επομένως να 
συγκεφαλαιώσουμε βεβαιώνοντας ότι, από μία οπτική γωνία 

αυστηρά θεωρητική, ο αναρχισµός βρίσκεται πέραν της δεξιάς 
και της αριστεράς, ενώ βάσει τις ιστορικής του καταβολής 
Βρισκόταν και βρίσκεται, σε µεγάλο βαθµό, µέσα στην ιστορία 
της αριστεράς. Η γνωστή επιβεβαίωση, όπως φαίνεται, του 
ισχυρισμού που θέλει τον αναρχισµό ναι µεν να βρίσκεται µέσα 
στην ιστορία, αλλά και να της εναντιώνεται..» Νίκο Μπέρτι, 
1992 


7) «...Στο διεθνές, σοσιαλιστικό συνέδριο των εργατών στο 
Λονδίνο το 1896 που συγκλήθηκε για ν᾽ αποκλειστούν οι 
αναρχικοί, (οι οποίοι τότε, εἶχαν απομείνει οι μόνοι που 
χρησιμοποιούσαν τον όρο κομμουνιστές), λόγω του ότι δεν 
είχαν αποδεχτεί την κατάκτηση της πολιτικής εξουσίας ως 
μέσο ούτε και ως σκοπό. Στην κριτική τους επαληθευτήκαν 
ιστορικά. Το 1872 ο Καρλ Μαρξ διατύπωνε την εξής θέση για 
τον μαρασμό του κράτους: «Αυτό που όλοι οι σοσιαλιστές 
καταλαβαίνουν για την αναρχία εἶναι το παρακάτω: μόλις ο 
σκοπός του προλεταριακού κινήματος, η κατάργηση των 
τάξεων, επιτευχθεί, η εξουσία του κράτους - η οποία 
εξυπηρετεί στο να διατηρεί τη μεγάλη πλειοψηφία των 
παραγωγών κάτω από τον ζυγό µιας μικρής εκµεταλλευτικής 
μειονότητας, εξαφανίζεται - και οι λειτουργίες της κυβέρνησης 
μεταμορφώνονται σε απλές διοικητικές λειτουργίες». Δεν 
βρίσκουμε σωστή την ερμηνεία αυτή διότι δεν πιστεύουμε ότι 
το κράτος θα πεθάνει φυσιολογικά, ή αναπόφευκτα ως 
αποτέλεσµα της κατάργησης των τάξεων. Το κράτος είναι κάτι 
παραπάνω από ότι το αποτέλεσµα του ταξικού διαχωρισμού, 
είναι την ίδια στιγµή ο δημιουργός των προνομίων απ’ όπου 
γεννιούνται νέες ταξικές διαιρέσεις. Ο Μαρξ και οι µαρξιστές 
εσφαλμένα πιστεύουν ότι μόλις καταργηθούν οι τάξεις, το 

κράτος θα πεθάνει φυσιολογικά λόγω «έλλειψης τροφής». 

Το κράτος δεν θα πεθάνει, εκτός εάν καταστραφεί 
εσκεμμένα, όπως και ο καπιταλισμός δεν θα πάψει να 
υπάρχει, εκτός εάν τον «σκοτώσουμε» µέσω της απαλ- 
λοτρίωσης. Εάν το κράτος παραμείνει αμετάβλητο, τότε θα 
δημιουργήσει µια νέα άρχουσα τάξη για τον εαυτό του,- εάν 
επιλέξει να μην συμμαχήσει µε την παλιά κατάσταση-. 
Συνοπτικά, οι ταξικές διαιρέσεις θα επιµείνουν να υπάρχουν 
και οι τάξεις τελικά ποτέ δεν θα καταργηθούν, όσο ζει το 
κράτος. Αλλά εδώ δεν μπαίνει το ζήτημα του να δει κανείς τι 
µπορεί να είναι αλήθεια σε όσα πίστευε ο Μαρξ κι όσον αφορά 
το τέλος του κράτους. Είναι γεγονός ότι ο µαρξισµός συμφωνεί 
µε τον αναρχισµό στην πρόβλεψη ότι ο κομμουνισµός 
ισοδυναμεί µε το θάνατο του κράτους: μόνο που, σύμφωνα µε 
τον μαρξισμό, το κράτος πρέπει να πεθάνει «φυσιολογικά» να 
µαραθεί , ενώ ο αναρχισµός πιστεύει ότι το κράτος πρέπει να 
πεθάνει άµεσα. 

Το λάθος των μαρξιστών κομμουνιστών στο ζήτημα αυτό 
είναι η πίστη τους στο ότι ο αγώνας και η αυτοοργάνωση είναι 
αδύνατη χωρίς την υπακοή σε µια κυβέρνηση και γι’ αυτό 
αντιμετωπίζουν εμάς τους αναρχικούς από την άποψη ότι εἷ- 
µαστε εχθρικοί σε κάθε µορφή κυβέρνησης, ακόµα και σε µια 
μεταβατική ως εχθρούς κάθε οργάνωσης και κάθε συντονι-- 
σμένου αγώνα. Εμείς από την ἄλλη πλευρά, επιµένουµε ότι, 
όχι µόνο οι επαναστατικοί αγώνες και η επαναστατική αυτο- 
κυβέρνηση εἶναι δυνατοί έξω και ενάντια σε κάθε δια - 
κυβερνητική παρέμβαση αλλά ὁτι πράγματι, εἶναι ο μόνος 
αποτελεσματικός τρόπος για να παλέψουμε και να 
οργανωθούμε και γι’ αυτό πρέπει κάθε ένας να συμμετέχει 
δραστήρια και συλλογικά, αντί να εμπιστεύεται παθητικά την 

εξουσία των μεγάλων ηγετών. Κάθε κυβερνητικό σώμα 
αποτελεί εμπόδιο στην πραγματική οργάνωση τις κοινωνίας 
από τα κάτω. 

Οπουδήποτε υπάρχει µια διακυβέρνηση, τότε οι μόνοι αλη- 
θινά οργανωμένοι άνθρωποι είναι η μειοψηφία που συνθέτει 
αυτή τη διακυβέρνηση. Και παρά τις όποιες αντιρρήσεις, εάν 
οι μάζες οργανώνονται το κάνουν εναντίον της, έξω από αυτή, 
ή τουλάχιστον ανεξάρτητα από αυτή. Καθώς αποστεώνεται σε 
μια κυβέρνηση, η επανάσταση ως τέτοια αποτυγχάνει, επειδή 
αφήνει στην κυβέρνηση το μονοπώλιο της οργάνωσης και των 
µέσων του αγώνα. Το αποτέλεσµα είναι ότι µια νέα κυβέρνηση 
καταστέλλοντας την επανάσταση και δρώντας για µια µικρή ή 
μεγάλη περίοδο ως η «προσωρινή» εξουσία θέτει τις γρα- 
φειοκρατικές, στρατιωτικές και οικονομικές Βάσεις για µια νέα 
και μόνιμη κρατική οργάνωση, γύρω από την οποία ένα 
συμπαγές δίκτυο συμφερόντων και προνομίων θα μπορούσε, 
φυσιολογικά, να υφανθεί. Γι’ αυτό, εάν σε λίγο διάστηµα δεν 
καταργηθεί το κράτος, ένα άλλο κράτος δυνατότερο και 
ενεργητικότερο θα αναπτυχθεί το οποίο θα εἶναι ο διάδοχός 
του και που θα μπορούσε να εξασκήσει τις κατάλληλες λει- 
τουργίες σε αυτό που ο Μαρξ αναγνώρισε ως τέτοιο «κρα- 
τώντας την μεγάλη πλειοψηφία των παραγωγών κάτω από τον 
ζυγό µιας αριθμητικά μικρής εκμεταλλεύτριας μειοψηφίας». 
Λουίτζι Φάμπρι ,1922 


8) «..Η αναρχία προσδιορίζεται και διακρίνεται λόγω της 
μεθόδου μέσω της οποίας τα ἴδια της τα υποκείμενα λαμ- 
βάνουν τις αποφάσεις και λόγω της αρχής της αυτό- 
διεύθυνσης των υποθέσεων χωρίς την ύπαρξη µιας εξουσίας 
θεσμισμένης από τα πάνω που θα επιβάλλει τη θέληση της, και 

όχι λόγω του τύπου της εξέγερσης που θα χρησιμοποιήσει. 
Είμαστε αναρχικοί όχι γιατί απλώς αισθανόμαστε την ανάγκη 
να εξεγερθούµε, αλλά γιατί θέλουµε να οικοδοµήσουµε κάτι το 
εναλλακτικό, το οποίο θα τείνει στη μέγιστη δυνατή πολιτική, 
κοινωνική και υπαρξιακή ελευθερία. 

Οι εξεγέρσεις και οι διάφορες μορφές της επανάστασης µε 
κανέναν τρόπο δεν είναι µια δική µας ιδιαιτερότητα, δεν είναι 
αυτό που µας διακρίνει. Οι πάντες, συμπεριλαμβανομένων των 
μπολσεβίκων, των ισλαμιστών, μέχρι και των φασιστών, 
εφόσον καταπιέζονται και εμποδίζονται να εκφραστούν, 
τείνουν να εξεγείρονται, προκειµένου ν᾿ απελευθερωθούν απ᾿ 
ότι τους καταπιέζει. Αλλά η εξέγερση τους και, εφόσον 
υπάρξει, η επανάσταση τους, έχουν μια γεύση καθόλα 
διαφορετική από τη δική µας, αναμφιβόλως αντίθετη. Αυτοί, 
µε ιδεολογικές αιτιολογήσεις και ιδανικά διαφορετικά μεταξύ 
τους, θέλουν την εγκαθίδρυση µιας νέας ισχυρής εξουσίας, 
απόλυτης, ολοκληρωτικής, θεοκρατικής. 

Εξεγείρονται απέναντι στην υπάρχουσα εξουσία επειδή 
θέλουν να μπουν στη θέση της και να κυριαρχήσουν πάνω 
στους ανθρώπους. Εμείς, όταν καταφέρουμε να εξεγερθούμε, 
αντιθέτως, θα θέλουμε να γκρεμίσουμε ὀχι μόνο την 
υπάρχουσα εξουσία, αλλά και κάθε ἄλλη µορφή κυριαρχίας, 
γιατί θέλουμε να οικοδοµήσουµε µια κοινωνία θεμελιωμένη 
στην απουσία ιεραρχίας και κυρίαρχης εξουσίας. Δεν 
παρουσιαζόμαστε ως εκ τούτου σαν εξεγερτικοί, αλλά κυρίως 
ως φανατικοί εραστές της ελευθερίας, όλης της δυνατής 
ελευθερίας, της αυτο-κυβέρνησης, της θέλησης να µην µας 
κυβερνούν από τα πάνω και να ζούμε και να συμβιώνουμε µε 
τους άλλους χωρίς βίαιη επιβολή, µε αλληλεγγύη, αμοι- 
βαιότητα και τη μέγιστη συναινετική συμφωνία. 

Δεν πρέπει να φοβόμαστε να δανειστούμε, οφείλουμε όµως 
να παραμείνουμε αμετακίνητοι στις ιδέες μας. Πρέπει να 
δημιουργήσουμε τόπους ελευθεριακού πειραματισμού, όπου 
θα μπορούμε να ζούμε και να δοκιμάζουμε μορφές 
αυτοκυβέρνησης και κοινωνικής αλληλεγγύης, λέγοντας όχι 
στη διδαχή ενός και µόνο µοντέλου, ναι σε πολλά 
περισσότερα. Πολυσθενείς, πολυκεντρικοί και άκεντροι τόποι, 
χωρίς ιεραρχίες και γραφειοκρατίες στο εσωτερικό τους, 
ικανοί να γεννούν καινοτομίες και πολιτιστικές ανατροπές, να 
εἶναι δηµιουργικοί και χωρίς προκαταλήψεις, αποτελώντας 
παραδείγματα για το πώς μπορεί να φτιαχτεί και να υπάρξει 
μια κοινωνία. Στιγμές συλλογικής αυτοκυβέρνησης, ελευ- 
θεριακά κοινωνικά κέντρα, ελευθεριακά σχολεία, ελευ- 
θεριακοί δήμοι οργανωμένοι από τα κάτω, δυνατότητα για 
όποιον επιθυμεί να προβεί σε κοινούς πειραματισμούς και 
οτιδήποτε άλλο έρχεται στο μυαλό που αντιπροσωπεύει και 
δείχνει την κοινωνία την οποία επιθυμούμε. 


Μια κοινωνία µέσα στην κοινωνία τελικά, ικανή ν᾿ ανατρέψει 
τα υπάρχοντα μοντέλα και το συλλογικό φαντασιακό. Αν ενώ 
διαδίδεται δεχτεί την επίθεση από τις θεσμισμένες εξουσίες, 
ενίοτε θα αμυνθεί και θα εξεγερθεί για να διατηρήσει το ὅι- 
καίωμα της στην ελεύθερη επιλογή, στην ελεύθερη σκέψη, 
στον ελεύθερο πειραματισμό. Είναι δυνατόν να υπάρξει! Και, 
πιστέψτε με, εἶναι πολύ πιο ισχυρή και θορυβώδης από ο- 
ποιαδήποτε εκπυρσοκρότηση όπλου ή έκρηξη βόμβας, από 
οποιονδήποτε πόλεμο, οποιαδήποτε Βίαιη ενέργεια...». 
Ανδρέας Πάπι, 1986 

9) «..Τόσο η θεωρία όσο και η πρακτική του αναρχισμού 
αποκτούν νόημα µόνο όταν εἶναι επαναστατικές. Αλλά η 
διάκριση που συνήθως γίνεται από τους αναρχικούς, ανάµεσα 
σε επαναστατικές και ρεφορμιστικές ενέργειες, στη βάση της 
είναι αντιφατική: θεωρούνται επαναστατικές οι βίαιες 
ενέργειες, και ρεφορμιστικές οι µη βίαιες. Όμως αυτός ο ὄια- 
χωρισμός δεν λαμβάνει υπ’ όψει του, τα αποτελέσµατα αυτών 
των ενεργειών, Είναι αναγκαίο να ξεπεράσουμε αυτή την 
περιορισμένη οπτική, και να εξετάσουμε τις µεταβολές που 
μπορεί να φέρει στην κοινωνία µια συγκεκριμένη πράξη, 
ανεξάρτητα αν εἰναι Βίαιη ή «ειρηνική». Επομένως, πιστεύω 
ότι εἶναι καλύτερο να εγκαταλειφθεί αυτός ο διαχωρισμός µε 
σεβασμό στις ενέργειες του ατόμου, αφού κάτι τέτοιο μας 
επιτρέπει να εκτιμήσουμε την ικανότητα ενός συνόλου 
ενεργειών, Βίαιων και µη Βίαιων, να προκαλέσουν ριζοσπα- 
στικές αλλαγές στην κοινωνία. 


Το πιο σηµαντικό πράγμα εἶναι να κατανοήσουμε ποιες 
ενέργειες εἶναι δυνατόν να υπερνικήσουν την «αντίσταση» του 
παρόντος κοινωνικού μορφώματος. Πώς μπορούν να δη- 
μιουργήσουν πρόβλημα στο σύστημα, όπως επίσης και να 
ξεκινήσουν µια διαδικασία που θα συμβάλλει στη δημιουργία 
μιας ελευθεριακής κοινωνίας. Το πρόβλημα σήµερα εἰναι να 
ανακαλύψουμε την ισορροπία ανάµεσα στην «επαναστατική» 
και τη «ρεφορμιστική» πρακτική, στοχεύοντας μέρα µε τη 
μέρα, στη ριζοσπαστική αλλαγή. Αν δεν μπορέσουμε να 
πετύχουμε κάτι τέτοιο, ο αναρχισµός σήμερα εἰναι κατά- 
δικασμένος να παραμείνει ένα κίνημα για τη διάχυση των 
ιδεών, χωρίς καμιά ουσιαστική επίδραση στην κοινωνία, και 
επιπλέον µε τα χαρακτηριστικά µιας µικρής αίρεσης...» Χόρστ 
Στογουάσερ, 1984 

«.Ενώ κηρύσσουμε την εναντίωση σε κάθε εἰδος 
κυβέρνησης και επιζητούμε την ολοκληρωτική ελευθερία, 
πρέπει να υποστηρίξουμε όλους τους αγώνες για μερική 
ελευθερία επειδή εἰμαστε πεπεισμένοι ότι κάποιος που 
διαπαιδαγωγείται διαμέσου του αγώνα αρχίζει σιγά-σιγά να α- 
ρέσκεται στην ιδέα της ελευθερίας και καταλήγει µε το να τα 
θέλει όλα. Πρέπει πάντα να είμαστε µε το µέρος του λαού και 
εάν δεν πετυχαίνουµε να τον πείσουµε να απαιτήσει πολλά, 
μπορούμε να του ζητήσουμε να απαιτήσει κάτι και να κατά- 
βάλλουμε κάθε προσπάθεια να καταλάβουμε ότι, πάντως, λίγο 
ή πολύ, θα πρέπει να το απαιτήσει οπωσδήποτε, προσπα- 
θώντας να αποκτήσει κάτι µε τις δικές του προσπάθειες...». 
Ερρίκο Μαλατέστα ,1923 


10) «..Καμιά επανάσταση δε µπορεί να γίνει µέσο 
απελευθέρωσης για τον άνθρωπο, αν τα µέσα που 
χρησιμοποιούνται για να την προωθήσουν δεν είναι ταυτόσηµα 
στο πνεύμα και στην προοπτική µε τους σκοπούς που θέλουν 
να επιτύχουν. Η επανάσταση... εἶναι πρώτα και πάνω απ’ όλα 
τ' άλλα η επανεκτίµηση και ο φορέας νέων αξιών. Είναι ο 
μεγάλος δάσκαλος της νέας ηθικής, που εμπνέει τους ανθρώπους 
μ ένα καινούργιο νόηµα για τη ζωή και τις εκδηλώσεις της, ενώ 
στις κοινωνικές σχέσεις, εἶναι ο διανοητικός και πνευματικός 
αναπλάστης...». Έμμα Γκόλντμαν 


«..Δεν αρκεί όµως να επιθυμεί κανείς κάτι και να το θέλει 


πραγματικά, πρέπει να χρησιμοποιεί τα κατάλληλα µέσα για 
την πραγμάτωσή του. Και τα μέσα αυτά δεν εἶναι αυθαίρετα: 

απορρέουν υποχρεωτικά απ’ τους σκοπούς στους οποίους 
αποβλέπουμµε κι απ’ τις συνθήκες στις οποίες αγωνιζόμαστε. 

Γιατί αν αγνοήσουµε την επιλογή των κατάλληλων μέσων θα 
πραγματώσουμε ἄλλους σκοπούς, ίσως μάλιστα εντελώς 
αντίθετους απ᾿ αυτούς στους οποίους αποβλέπουµε, και κάτι 
τέτοιο θα έχει ολοφάνερη και αναπόφευκτη συνέπεια των 
μέσων που επιλέξαμε. Όποιος ακολουθήσει λάθος δρόμο δεν 
θα πάει εκεί που θέλει αλλά εκεί που θα τον οδηγήσει ο 
δρόμος. Είναι λοιπόν, αναγκαίο να ὅηλώσουμε ποια είναι τα 
μέσα που, κατά τη γνώμη µας, οδηγούν στην πραγμάτωση των 
επιθυμούμενων σκοπών και τα οποία προτείνουμε να 
χρησιμοποιηθούν. 

Το ιδανικό µας δεν ανήκει στην κατηγορία των ιδανικών που 
η πραγµάτωσή τους εξαρτάται από τα μεμονωμένα άτοµα. Το 
ζήτημα είναι ν᾽ αλλάξουμε τον τρόπο ζωής µας και όλης της 
κοινωνίας: να συνδιαμορφώσουμε μεταξύ των ανθρώπων 
σχέσεις που θα Βασίζονται στην αγάπη και την αλληλεγγύη να 
επιτύχουμε την πλήρη υλική, ηθική και πνευματική ανάπτυξη 
όχι µόνο των μεμονωμένων ατόμων, όχι των µελών µιας 
συγκεκριμένης τάξης ή ενός πολιτικού κόμματος, αλλά όλης 
της ανθρωπότητας. Αυτός ο κοινωνικός μετασχηματισμός δεν 
είναι κάτι που µπορεί να επιβληθεί µε τη βία πρέπει να 
ξεπηδήσει απ᾿ τη φωτισμένη συνείδηση καθενός από µας και 
να επιτευχθεί µε την ελεύθερη συναίνεση όλων. 

Το πρώτο µας καθήκον, επομένως, πρέπει να εἶναι το να 
πείσουµε τους ανθρώπους. Είναι εντελώς γελοίο και διαμε- 
τρικά αντίθετο µε το σκοπό µας να επιδιώξουµε να επιβάλ- 
λουμε µε τη βία την ελευθερία, την αγάπη ανάµεσα στους 
ανθρώπους και την πλήρη ανάπτυξη των ανθρώπινων ικα- 
γοτήτων. Πρέπει, λοιπόν, να βασιζόµαστε στην ελεύθερη 

θέληση των άλλων και το μόνο που μπορούμε να κάνουμε 
είναι να προκαλέσουµε την ανάπτυξη και την έκφραση αυτής 
της θέλησης. 

Είναι, όµως, εξίσου γελοίο και αντίθετο µε το σκοπό µας ότι 
όσοι δεν συμμερίζονται τις απόψεις µας έχουν το δικαίωµα να 
μας εμποδίζουν όσον αφορά την έκφραση της θέλησής µας - 
εφόσον Βέβαια, δεν τους αρνούμαστε το δικαίωµα στην ἰδια 
την ελευθερία που απολαμβάνουμε εμείς. Ελευθερία, εποµέ- 
γως, για όλους. Ελευθερία να προπαγανδίζουν στην πράξη τις 
ιδέες τους, χωρίς κανέναν περιορισμό πέρα απ’ το πολύ φυ-- 
σικό γεγονός ότι θα πρέπει να εξασφαλίζεται η ελευθερία για 
όλους. 

Σ᾽’ ὁλα αυτά, όμως, αντιτίθενται -και μάλιστα µε κτηνώδη 
βία - εκείνοι που επωφελούνται από τα υφιστάμενα προνόμια, 
εκείνοι που σήμερα κυριαρχούν κι επιβάλλουν το ἐλεγχό τους 
σ᾽ όλη την κοινωνία. Αντίσταση λοιπόν! Και ώσπου να έρθει η 
ηµέρα που θα καταστεί εφικτή η πραγμάτωση αυτών του 
σκοπών θα παλεύουμε µε τη συνεχή προπαγάνδιση των ιδεών 
μας. Οργάνωση των λαϊκών δυνάμεων. Αδιάκοπος αγώνας, 
βίαιος ή µη βίαιος ανάλογα µε τις συνθήκες, ενάντια στην 
κυβέρνηση και ενάντια στην τάξη των αφεντικών για να 
κατακτήσουμε όσο γίνεται περισσότερη ελευθερία και ευη- 
μερία για όλους...». Ερρίκο Μαλατέστα, {1923 


11) «..Το αναρχικό κίνημα σήµερα, υποφέρει από µια 
δυσκολία στην πολιτιστική του μετάδοση: οι αναρχικοί προ- 
σπαθούν να παρουσιάσουν το σχέδιό τους για την κοινωνική 
αλλαγή, αλλά δεν εἶναι ικανοί να γνωστοποιήσουν τους λό- 
γους που το πιστεύουν. Αυτό οφείλεται στο ότι το σχέδιο για 
την κοινωνική αλλαγή παρουσιάζεται στους πιθανούς «πι- 

στούς» χωρίς να συνοδεύεται από µια κατάλληλη και συναφή 
κοσμοθεωρία . 

Χωρίς δηλαδή µια γενική θεωρία της ύπαρξης και των 
σχέσεων (ανάμεσα στους ανθρώπους, ανάμεσα στους 
ανθρώπους και τη φύση κλπ.) στην οποία οι άνθρωποι 
μπορούν να βρουν µια ταυτότητα, συνδεδεμένη µε το αναρχικό 
ηθικό ιδανικό. Το καθήκον, να εφοδιαστεί η αναρχική προ- 
οπτική µε µια επαρκή, ζωντανή θεωρία, έχει αφεθεί στην 
πρωτοβουλία ξεχωριστών ατόμων, που μόνα τους πρέπει να 
ανακαλύψουν τους τρόπους απελευθέρωσης τους από τη 
σκλαβιά και τη φαντασιακή κυριαρχία. Σαν συνέπεια έχουµε, 
να παρουσιάζεται µια πολλαπλότητα ερμηνειών, απ’ αυτούς 
που κατάφεραν να πετύχουν κάτι τέτοιο, που... ναι μεν, μπορεί 
να µη διαφέρουν πολύ μεταξύ τους, αλλά δεν έχουν και ένα 
κοινό πλαίσιο αρχών και κατεύθυνσης, 

Η έλλειψη μιας αυτόνομης και αυθεντικής ζωντανής 
φιλοσοφίας, περιορίζει την πιθανότητα διάδοσης της 
ελευθεριακής κοινωνικής προοπτικής, και επίσης αναγκάζει 
τους αναρχικούς να αναζητούν την προσωπική τους ταυτότητα 
μέσα στη φαντασιακή κυριαρχία. Η αναφορά στον ακτιβισµό 
σαν µια πηγή ταυτότητας (σύνηθες φαινόμενο στο κίνημα) 
λύνει επιφανειακά το πρόβλημα, γιατί ο ακτιβισμός, ειδικά της 
ιδιαίτερης αναρχικής μούχλας, δεν µπορεί να καλύψει όλες τις 
πλευρές της ύπαρξης, και αφήνει ακάλυπτους διαφόρους 
τοµείς της προσωπικότητας στην επιρροή της φαντασιακής 
κυριαρχίας. Ο ακτιβιστής δεν είναι αρκετός ώστε να εκφράσει 
ολοκληρωτικά τον αναρχικό. 

Η κατάσταση αυτή απαιτεί µια συλλογική αντιμετώπιση και 
µελέτη, µε στόχο την οικοδόµηση µιας αναρχικής ζωντανής 
φιλοσοφίας, που θα είναι µια ανάµεσα σε πολλές άλλες, αλλά 

η οποία θα περιέχει τις γενικές αρχές και τα όρια αυτού του 
ξεχωριστού τρόπου αντιμετώπισης των πραγμάτων (και έτσι, 
αυτό τον ιδιαίτερο τρόπο ζωής, ακόµη και καθημερινά), και η 
οποία θα εἶναι συνδεδεμένη µε την ελευθεριακή άποψη της 
κοινωνικής οργάνωσης,. Για να κατακτήσουμε αυτόν τον 
πραγματικά φιλόδοξο στόχο, πρέπει οπωσδήποτε να δώσουμε 
πρώτα ένα θετικό ορισμό της έννοιας της ελευθερίας ...». 
Ρομπέρτο Αμπροσόλι, 1984 


12) «.. Μια θεωρία της αναρχικής δράσης πρέπει να 
συμβαδίζει είτε μ' ένα ορθολογικό, είτε ένα ηθικό αίτημα, 
χωρίς αυτά τα δύο να έρχονται σε σύγκρουση μεταξύ τους. 
Έτσι θα µπορέσουµε ν' αποφύγουμε το πολύ πιθανό «πα- 
ράδοξο των συνεπειών», ή, για να το πούμε αλλιώς, τα 
αθέλητα αποτελέσµατα ηθελημένων ενεργειών. Κάτι τέτοιο 
είναι δυνατόν µέσα από την αναγκαία συμφωνία σκοπών και 
μέσων, µε την έννοια ότι τα µεν πρέπει να εξαρτώνται από 
τους δε. Κατά συνέπεια, ο αγώνας για την ελευθερία και την 
ισότητα πρέπει να διεξάγεται µε ελευθεριακά και εξισωτικά 
εργαλεία, γιατί διαφορετικά θα καταστούν μάταιοι, υλικά και 
ηθικά, οι ἰδιοι οι σκοποί της δράσης, οδηγώντας σε αντίθετο 
αποτέλεσµα από το επιθυμητό. 

Αν λάβουμε υπόψη ότι η ιστορία, µην έχοντας έµφυτους 
ηθικούς σκοπούς, υπακούει κυρίως στη λογική της δύναμης, 
προκύπτει σαφώς η αναγκαιότητα µιας δυναμικής δράσης. Το 
πρόβλημα της χρήσης της δύναμης είναι, σε τελική ανάλυση, 
πρόβλημα της χρήσης της Βίας. Η αναγκαιότητα της την 
καθιστά υποχρεωτική για την αναρχική δράση, ταυτοχρόνως 
όμως την εξαναγκάζει να μην υπερβαίνει τα όρια της 
«νόμιμης» άμυνας, αφού οφείλει να σέβεται τα µεθοδολογικά 

κριτήρια της συνάφειας µέσων και σκοπών. Ανοίγει έτσι µια 
σειρά αντιφατικών ζητημάτων, ευρισκομένων σε λανθάνουσα 
κατάσταση. 

Πράγματι, αν η αναρχία σηµαίνει αξιακά µη βία, µη κυριαρ- 
χία ανθρώπου σε άνθρωπο, πώς µπορεί να χρησιµοποιηθεί το 
μέσο της βίας, χωρίς ν' αρνούμαστε τη λογική της; Πού ξεκινά 
και πού τελειώνει η αναγκαιότητα της; Και ποιος έχει το 
δικαίωµα να τη χρησιμοποιεί; Η δύναμη και στη συγκεκριµέ- 
γη περίπτωση η Βία, δεν µπορεί να ξεπερνά τα όρια της αρνη- 
τικής της λειτουργίας, τα οποία προκύπτουν απ’ το ότι συνιστά 
ένα εργαλείο του αναρχισμού και σαφώς όχι ένα συντακτικό 
στοιχείο της αναρχίας. ΛΜε αυτά τα δεδοµένα, η επαναστατική 
βία πρέπει να γίνει κατανοητή μόνο ως µια σκληρή ανα- 
γκαιότητα, προκειµένου να αποφύγουμε, ακριβώς, το µέσο να 
γίνει σκοπός. 

Η αναρχική ὁράση προβλέπει τη βία ως αναγκαιότητα για 
την απελευθέρωση από τη βία των κυβερνώντων και των 
αφεντικών, όχι όµως για την οικοδόµηση της αναρχίας. Για 
τον αναρχισµό η βία αποτελεί µέσο και δεν απορρίπτεται ἃ 
Ργϊογί αφού, αν η µη βία εἶναι µια συντακτική αξία της 
αναρχίας, αυτή, ὠστόσο, δίνει προτεραιότητα σε μεγαλύτερες 
αξίες, όπως είναι η ελευθερία, η ισότητα και η ἴδια η 
αξιοπρέπεια του ανθρώπου. Η αναγκαιότητα της Βίας, ωστό- 
σο, δικαιολογείται ως ΘΧΙΓΕΠΙΑ ΓαἱΙΟ, σχεδόν σαν απρόθυµη 
αποδοχή της αδυναμίας να πράξουµε διαφορετικά. Αναμ- 
φίβολα, η Βία γίνεται µια ηθική επιταγή όταν Βρισκόμαστε σε 
µια κατάσταση όπου πρέπει να ὁράσουμε ενεργά προκειµένου 
να εµποδίσουµε την περαιτέρω διατήρηση της καταπίεσης...» 
Νίκο Μπέρτι, 1998 

13) «...Η δικτατορία του προλεταριάτου είναι µια σύλληψη του 
Μαρξ. Σύμφωνα µε τον Λένιν, «μαρξιστής εἶναι µόνον εκείνος 
που, αφού αναγνωρίσει την πάλη των τάξεων, αναγνωρίζει, 
και τη δικτατορία του προλεταριάτου». Ο Λένιν είχε δίκιο: η 
δικτατορία του προλεταριάτου είναι, πράγματι, για τον Μαρξ, 
η κατάληψη του κρατικού μηχανισμού από το προλεταριάτο το 
οποίο, οργανωμένο σαν πολιτικά άρχουσα τάξη, φτάνει, 
διαμέσου του κρατικού σοσιαλισμού στην κατάργηση όλων 
των τάξεων. 

Στην Κριτική του Προγράµµατος της Γκότα, που έγραψε ο 
Μαρξ στα 1875, διαβάζουμε «Ανάμεσα στην καπιταλιστική και 
στην κομμουνιστική κοινωνία παρεμβάλλεται η περίοδος του 
επαναστατικού μετασχηματισμού της πρώτης στην δεύτερη. Σε 
αυτήν, αντιστοιχεί και µια πολιτικά μεταβατική περίοδος, κατά 
την οποία το κράτος δεν μπορεί να είναι τίποτε άλλο από την 
επαναστατική δικτατορία του προλεταριάτου». Ήδη, στο 
Κομμουνιστικό Μανιφέστο, έγραφε «Το πρώτο Βήμα στο δρόμο 
για την εργατική επανάσταση εἶναι η άνοδος του προλε- 
ταριάτου στη θέση της άρχουσας τάξης... Το προλεταριάτο θα 
επωφεληθεί απὀ την πολιτική του κυριαρχία, αποσπώντας 
σιγά σιγά από την αστική τάξη όλο το κεφάλαιο συγκε- 
ντρώνοντας όλα τα µέσα παραγωγής στα χέρια του κράτους, 
δηλαδή στα χέρια του προλεταριάτου που έχει οργανωθεί σαν 
άρχουσα τάξη». Ο Λένιν, στο «Κράτος και επανάσταση», 
επιβεβαιώνει µονότονα τα λεγόμενα του Μαρξ. 

«Το προλεταριάτο χρειάζεται το κράτος µόνο για ένα ορι- 
σµένο Χρονικό διάστηµα. Αυτό που µας διαφοροποιεί από τους 
αναρχικούς δεν είναι, ο τελικός στόχος δηλαδή η κατάργηση 
του κράτους, αλλά το ότι εμείς βεβαιώνουμε πως για να 

πετύχουμε αυτό το στόχο, είναι απαραίτητο να μετα- 
χειριστούµε προσωρινά εναντίον των εκμεταλλευτών τα ὀρ- 
γανα, τα μέσα και τις μεθόδους της πολιτικής εξουσίας, µε τον 
ίδιο τρόπο, αφού είναι απαραίτητο, µε σκοπό να εξαλείψουµε 
τις τάξεις, να επιβάλουµε την προσωρινή δικτατορία της 
καταπιεσμένης τάξης. 

Το κράτος θα εξαφανιστεί στο μέτρο που δεν θα 
υπάρχουν πια καπιταλιστές, δεν θα υπάρχουν πια τάξεις και 
δεν θα είναι πια αναγκαίο να καταπιέζεται καμία «επιμέρους 
τάξη». Το κράτος, όµως, δεν θα εἶναι για τα καλά νεκρό όσο 
θα εξακολουθούν να επιβιώνουν τα «αστικό δικαιώµατα» που 
καθαγιάζουν την εκ των πραγμάτων ανισότητα. Για να πεθάνει 
για τα καλά το κράτος εἶναι αναγκαίο να έρθει ο ολο- 
κληρωμένος κομμουνισμός». Το προλεταριακό κράτος το 
σκέφτονται σαν µια προσωρινή πολιτική δομή που προορισμό 
έχει την καταστροφή των τάξεων. Στη Βάση αυτής της 
αντίληψης, Βρίσκονται η σταδιακή απαλλοτρίωση κι η ιδέα του 
κρατικού καπιταλισμού. Το οικονομικό πρόγραµµα του Λένιν 
στις παραμονές της Οκτωβριανής Επανάστασης, τελειώνει µε 
τη φράση: «Σοσιαλισμός δεν εἶναι τίποτε περισσότερο από ένα 
κρατικό σοσιαλιστικό μονοπώλιο». Σύμφωνα µε τον Λένιν: «Η 
διάκριση ανάμεσα στους μαρξιστές και τους αναρχικούς, 
συνίσταται στα εξής: α) Οι µαρξιστές, μολονότι προτείνουν την 
πλήρη καταστροφή του κράτους πιστεύουν ότι αυτήν μπορούν 
να την πετύχουν µόνο µετά την καταστροφή όλων των τάξεων 
από τη σοσιαλιστική επανάσταση και σαν αποτέλεσµα του 
θριάμβου του σοσιαλισμού, που θα ολοκληρωθεί µε την 
καταστροφή του κράτους. Οι αναρχικοί θέλουν την πλήρη 
εξάλειψη του κράτους εν µια νυκτί, χωρίς να καταλαβαίνουν 
τις συνθήκες που κάνουν εφικτή αυτή την εξάλειψη ϐ) Οι 

μαρξιστές διακηρύσσουν ότι είναι αναγκαίο να εξασφαλίσει το 
προλεταριάτο την πολιτική εξουσία, να καταστρέψει 
ολωσδιόλου τον παλιό κρατικό μηχανισμό και να τον αντι- 
καταστήσει μ' έναν καινούριο μηχανισμό που θα αποτελείται 
από µια οργάνωση των ένοπλων εργατών σύμφωνα µε τα πρό- 
τυπα της Κομμούνας. 

Οι αναρχικοί, απαιτώντας την καταστροφή του κρατικού 
μηχανισμού, δεν ξέρουν στην πραγματικότητα ούτε «µε τι θα 
τον αντικαταστήσει» το προλεταριάτο ούτε «πώς θα χρησι- 
μοποιήσει» την επαναστατική του εξουσία φτάνουν μέχρι ση- 
μείου να καταδικάζουν κάθε χρήση της πολιτικής εξουσίας από 
το επαναστατικό προλεταριάτο και ν' απορρίπτουν την επα- 
ναστατική δικτατορία του προλεταριάτου. γ) Οι µαρξιστές 
θέλουν να προετοιμάσουν το προλεταριάτο για την επα- 
γάσταση χρησιμοποιώντας το σύγχρονο κράτος, οι αναρχικοί 
απορρίπτουν αυτή τη μέθοδο». 

Ο Λένιν παραποίησε τα πράγματα. Οι µαρξιστές «δεν έχουν 
στο νου τους την πλήρη καταστροφή του κράτους», αλλά 
προσβλέπουν στην φυσική εξαφάνιση του κράτους σαν µια 
συνέπεια της καταστροφής των τάξεων µέσα από την 
«δικτατορία του προλεταριάτου» δηλαδή από τον κρατικό 
σοσιαλισμό, αντίθετα οι αναρχικοί θέλουν την καταστροφή 
των τάξεων μέσα από µια κοινωνική επανάσταση που 
εξαλείφει, μαζί µε τις τάξεις και το κράτος . Επιπλέον οι µαρ- 
ξιστές δεν προτείνουν την ένοπλη κατάκτηση της Κομμούνας 
από το σύνολο του προλεταριάτου, αλλά προτείνουν την 
κατάκτηση του κρατικού μηχανισμού από το κόμμα που 
φαντάζεται ότι αντιπροσωπεύει το προλεταριάτο. 

Οι αναρχικοί δέχονται να χρησιμοποιήσει το προλεταριάτο, 
άµεσα, την εξουσία του, δέχονται όµως ότι τα όργανα αυτής 

της εξουσίας είναι τα συστήµατα της Κομμουνιστικής διοίκησης 
στο σύνολο τους (συνεταιριστικοί οργανισμοί, κοινοτικοί 
θεσμοί, περιφερειακοί και κεντρικοί που συγκροτούνται 
ελευθέρα, έξω από το πολιτικό μονοπώλιο των κομμάτων και 
ενάντιων τους) και προσπαθούν να περιορίσουν στο ελάχιστο 
την διοικητική συγκέντρωση. Ο Λένιν, για τις ανάγκες της 
πολεμικής, απλοποίησε αυθαίρετα τα πράγματα που διαφο- 
ροποιούν τους µαρξιστές από µας. Η φράση του Λένιν, «Οι 
μαρξιστές θέλουν να προετοιμάσουν το προλεταριάτο για την 
επανάσταση χρησιμοποιώντας το σύγχρονο κράτος», είναι η 
βάση του λενινιστικού ιακωβινισμού ,όπως εἶναι και η Βάση 
του κοινοβουλευτισμού και σοσιαλρεφορμιστικού υπουρ- 
γισμού. 

Στα Διεθνή Σοσιαλιστικά Συνέδρια του Λονδίνου (1896) και 
του Παρισιού (1900), καθιερώθηκε ότι στη Σοσιαλιστική Διεθνή 
θα μπορούσαν να μετέχουν μόνο κόμματα κι εργατικές 
οργανώσεις που θα αναγνώριζαν την αρχή «της σοσιαλιστικής 
κατάκτησης των δημοσίων-κρατικών εξουσιών από το τµήµα 
του προλεταριάτου που οργανώνεται σ’ ένα κόμμα σαν τάξη». 
Η διάσταση έγινε πάνω σ' αυτό το σηµείο στην πραγµα- 
τικότητα, όμως η αποπομπή των αναρχικών από τη Διεθνή δεν 
ήταν παρά ο θρίαμβος του υπουργισμού, του οπορτουνισμού 
και του κοινοβουλευτικού κρετινισμού. 

Οι αντικοινοβουλευτικοί συνδικαλιστές και αρκετές 
κομμουνιστικές φράξιες που επικαλούνται το μαρξισμό, απέρ- 
ριψαν την κατάκτηση των κρατικών αρχών από τους 
σοσιαλιστές είτε πριν από την επανάσταση, είτε στη διάρκεια 
της. Όποιος κοιτάξει την ιστορία του σοσιαλισμού έπειτα από 
την αποπομπή των αναρχικών, θα μπορέσει να δει μόνος του 
τη Βαθμιαία υποβάθμιση του μαρξισμού σαν πολιτικής φιλο- 

σοφίας μέσα από τις ερμηνείες και την πρακτική των σο- 
σιαλδημοκρατών. Ο Λλενινισμός εἶναι, αναμφίβολα, µια 
επιστροφή στο επαναστατικό πνεύμα του μαρξισμού, συνάμα 
όµως εἶναι και µια επιστροφή στις ψευδαισθήσεις και στις 
αφαιρέσεις της μαρξιστικής μεταφυσικής...” Κ. Μπερνέρι, 1928 

ΣΤΟΧΟΙ 


γενικευμένη κοινωνική αυτοδιεύθυνση! , σαν διαρκώς 

εξελισσόμενη κοινωνική, οικονοµική-οργανωτική συνθή- 
κη, ο αποκεντρωτισµός - κέντρο εἶναι παντού και περιφέρεια 
πουθενά- η αλλαγή του καταστατικού χάρτη των δήμων και 
των κοινοτήτων και η μετατροπή τους σε κοινωνικά συµ- 
βούλια-κομμούνες, η αυτοθέσµιση, η αυτονομία, το αυτε- 
ξούσιο, οι κοινωνικές πολιτοφυλακές και η άµεση δημοκρατία 
σαν πολιτειακό σύστημα λήψης των αποφάσεων, η ανα- 
κλητότητα και κυκλικότητα της εκπροσώπησης από τις γενικές 
συνελεύσεις των κοινοτήτων, η σύνθεση και συνεκτικότητα 
στην προσπάθεια λήψης των αποφάσεων, το δικαίωµα της 
διαφωνίας (όχι σαν αυτοσκοπός), το δικαίωµα στις µειοψη- 
φούσες απόψεις να υλοποιούν τις προτάσεις τους, η ομο- 
σπονδιοποίηση των κοινοτήτων, η συνοµοσπονδιοποίηση των 
ομοσπονδιών, η αρχή της ελεύθερης συμμετοχής και από- 
χώρησης από αυτές. Όλα τα προηγούμενα αποτελούν επιγραµ- 
ματικά, τις συνθήκες για µια κοινωνία οργανωμένη από τα 
κάτω. 


1. Δες παραθέµατα: Β, Ν΄ 1, σελ. δ6 

Με άλλα λόγια, η οργάνωση όλης της κοινωνικής ζωής από 
κάτω προς τα πάνω και όχι το αντίστροφο, οδηγεί στο δρόμο 

που περνά από το χώρο της πολιτικής και κοινωνικής 
αυτονομίας, για τη διευθέτηση και αυτοοργάνωση του τοπικού 
κοινωνικού, οικονομικού και εργασιακού περιβάλλοντος 
χώρου και χρόνου στη γενικευμένη πολιτική και κοινωνική 
αυτοδιεύθυνση που εἶναι η αναγκαία συνθήκη για να περάσει η 
ανθρωπότητα από το “Βασίλειο της αναγκαιότητας” στο 
“Βασίλειο της ελευθερίας”. Στο τέλος του κοινωνικού κάτω και 
πάνο, στην αληθινή ελευθερία, στην πραγματική ισότητα, την 
αληθινή κοινωνική δικαιοσύνη και την πραγματική οικολογική 
ισορροπία. 


2, 


άτω από τις συνθήκες καπιταλιστικής βαρβαρότητας που 
ζούμε μόνο η δημιουργία κινήματος από τη Βάση, δηλαδή 

από τον κοινωνικό, εργασιακό και δημοτικό χώρο, σε µια 
κατεύθυνση ρήξης και ανατροπής των θεσμών και των ὄια- 
δικασιών της κεφαλαιο-κρατικής τάξης πραγμάτων, μπορεί να 
θέσει συνολικά τα ζητήματα υπέρβασης αυτών των συνθηκών. 
Μέσα από τις διαδικασίες των γενικών συνελεύσεων και της 
ανακλητής εκπροσώπησης για την από κοινού λειτουργία της 
κοινωνικής ζωής, δημιουργώντας και προτείνοντας στην 
κοινωνία διαδικασίες και όργανα που θα την κάνουν ανοιχτή 
σε συνθήκες επανατροφοδοτούμενης ελευθερίας, γκρεμί- 
ζοντας το συγκεντρωτισµό του κράτους και την αστικοποίηση 
των πόλεων. Ενάντια στην οικονομία για την οικονομία και 
την κατανάλωση για την κατανάλωση, μετατρέποντας την 
εργασία από μισθωτή δουλεία σε δημιουργική δράση και 

δημιουργώντας εκείνες τις συνθήκες που θα επιτρέπουν την 
κατανόηση και τη συνεργασία µε τη φύση. 

Σ΄ αυτή την κατεύθυνση, είναι αναγκαία η δηµιουργία 
ελευθεριακών συλλογικοτήτων δράσης (συμβούλια γειτονιάς, 
επιτροπές κατοίκων, συνεργατικές δράσεις, αυτόνομα συνὸι- 
κάτα, πολιτιστικά στέκια, εργασιακά συμβούλια, σύλλογοι 
γέων και φοιτητών, οικολογικές ομάδες και οργανώσεις, 
οικοκοινότητες,κτλ), που µπορούν να μετατραπούν σε όργανα 
αποδόµησης του κρατικού και κομματικού ελέγχου και ρήξης 
µε την υπάρχουσα κατάσταση. 

Αυτά τα όργανα αποδόµησης, σε οριζόντια διασύνδεση, 
συνεργασία και συντονισμό, τόσο για τα ιδιαιτέρα, τα τοπικά, 
όσο και για τα γενικότερα προβλήματα και ενδιαφέροντα τους, 
πρέπει να εμπεριέχουν ξέχωρα από το μερικό και το ολικό 
ζήτημα ανατροπής, μέσα από τη σύνδεση της καθημερινότητας 
µε τα υπαρκτά προβλήµατα που δημιουργεί αυτή η κοινωνία 
της εκμετάλλευσης, της καταπίεσης και της μόλυνσης, σε µια 
διαδικασία αναπόσπαστη από την υπόθεση της συνολικής 
ρήξης και ανατροπής της κεφαλαιο-κρατικής κοινωνίας. 

Τέλος, αυτές οι αντιθεσµίσεις- αυτοθεσµίσεις δημιουργούν 
το δικό τους πρότυπο ζωής, τη δική τους «εσωτερική» ζωή µε 
τις δικές τους ανθρώπινες σχέσεις που είναι ενάντια στην 
αλλοτρίωση και ενάντια στην αποξένωση, όπου ο κάθε αγω- 
γιστής, αλλά και ο καθένας καταπιεσµένος άνθρωπος, θα 
πρέπει να βρίσκει ζεστασιά, κατανόηση, αγάπη, θαλπωρή και 
αλληλεγγύη. Αυτές οι αυτοθεσμίσεις, αυτοί οι συλλογικοί 
οργανισμοί µπορούν και πρέπει να αποτελέσουν την «αντι- 
κοινωνία» μας, το πρόπλασμα για την μετάβαση στην νέα 
κοινωνική ζωή. 

3, 


κόμα και να θέλαμε, εἶναι αδύνατο να περιγράψουμε, να 
Α προδιαγράψουμε ή να προκαθορίσουµε στις λεπτο- 
μέρειες τους τη μορφή και το περιεχόμενο της κοινωνικής 
αναγέννησης που θα φέρει η κοινωνική αυτοδιεύθυνση σε όλα 
τα επίπεδα. Χωρίς αυτό να σηµαίνει ότι δεν αφήνουμε τη 
σκέψη και τη φαντασία να οραματιστεί και να σχεδιάσει. 

Με τίποτα δε µπορεί να προκαθοριστεί-εγκλωβιστεί σε 
νεκρά εγκεφαλικά σχήματα και χιλιαστικές επινοήσεις, ο 
οργασμός και ο πλούτος της ζωής στην αταξική-ακρατική 
κοινωνία, σε µια κοινωνία που η ζωή αποκτά νόημα και πε- 
ριεχόµενο, σε µια κοινωνία που ο άνθρωπος σαν πρόσωπο 
αποκτά σηµασία και νόημα. Κατ΄ αυτό τον τρόπο, το ζήτημα 
της υπέρβασης και μετάβασης σ΄ αυτές τις νέες συνθήκες 
αποκλείει κάθε έννοια νομοτελειακής Βεβαιότητας, δεδομένου 
πως η απελευθέρωση των καταπιεσµένων-εκμεταλλευομένων 
τις σημερινής εποχής, εἶναι έργο των ἴδιων. Άλλωστε, και ο 
σχεδιασμός υπό το πρόσχημα της επιστηµονικότητας είναι µια 
φενάκη" .«.. Η επίκληση της επιστήμης αντί για την επίκληση 
του λαού επαναφέρει, σαν ηχώ, εκείνες τις παλιές σελίδες του 
Μπακούνιν σχετικά µε τους κοιμισμένους, τα ευχαριστηµένα 
τέκνα της μπουρζουαζίας, τους διπλωματούχους, που όπως 


1. Δες παραθέµατα: Β, Ν’2, σελ. 87 

έλεγε, "αφιερώνονται αποκλειστικά στη μελέτη των μεγά 
λων προβλημάτων της φιλοσοφίας, της κοινωνικής και πο- 
λιτικής επιστήµης- και επεξεργάζονται θεωρίες που -τελικά δεν 
έχουν άλλο σκοπό παρά να δείχνουν την οριστική 
ανικανότητα των εργατικών και λαϊκών μαζών...». 

Δεν εἶναι ιστορικά επιβεβαιωµένο ότι οι καταπιεζόμενοι - 
εκμεταλλευόμενοι της σημερινής εποχής], θα ακολουθήσουν 
τον έναν ή τον άλλο δρόμο. 

Εκείνο, όµως, που µπορεί να ειπωθεί µε βεβαιότητα είναι, 
ότι χωρίς πλατιές μαζικές ελευθεριακές, αντιιεραρχικές, 
αντισυγκενρωτικές οργανώσεις, Χωρίς λαϊκά αντιθεσµικά 
όργανα, χωρίς συνοχή θεωρίας και πράξης δεν µπορεί να 
επιτευχθεί αυτός ο αγώνας. Ἠ που θα εἶναι αγώνας 
απελευθερωτικός ή που δε θα είναι! 

Καθώς δεν µπορεί να υπάρξει ελευθεριακή-αντιιεραρχική 
κοινωνία χωρίς ελευθεριακούς-αντιεξουσιαστές2, και καθώς 
αυτοί δημιουργούνται µόνο από την ορθολογική συζήτηση και 
κατανόηση των αγώνων, εκείνοι που ήδη αντιπαρατίθενται 
στο κράτος και την ταξική κυριαρχία οφείλουν να υποστρίξουν 
και να βοηθήσουν θετικά και πρακτικά αυτές τις διαδικασίες 
και τους αγώνες. 

Ο αγώνας για µια κοινωνία προς το ανθρωπινότερο, δη- 
λαδή, χωρίς κυριαρχία και εκμετάλλευση από άνθρωπο σε 
άνθρωπο, θα εἶναι διαρκής και πολύμορφος. Δε θα είναι 
αγώνας µόνο για την καλυτέρευση του βιοτικού επιπέδου, 
αλλά και αγώνας για την αλλαγή της συνείδησης και του 
τρόπου σκέψης µας. 


1. Δες παράρτημα: Ι, σελ. 163 2. δες παραθέµατα: Β, Ν΄ 3, σελ.θΊ 

Αγώνας που δε θα αφορά µόνο την αλλαγή της «κοινωνικής 
βάσης» (οικονοµία, σχέσης παραγωγής), κατά την προσφιλή 
στους µαρξιστές θεωρία, αλλά και το «εποικοδόµηµα» (πολι- 
τισµός, κοινωνικές σχέσης) θέτοντας σε αμφισβήτηση και 
ανατροπή το πολιτειακό και πολιτισμικό μοντέλο του κα- 
πιταλισμού και του κράτους. 


Α. 


Σ υνοψίζοντας το περιεχόµενο του αγώνα µας, παλεύουμε 
μέσα από επαναστατικές μαζικές διαδικασίες να ὅδια- 
μορφωθούν και να επιβληθούν εκείνες οι συνθήκες όπου: 


Ί. Η συγκεντροποίηση της πολιτικής εξουσίας και του κρά- 
τους, αντικαθίσταται µε την αποκέντρωση και οµοσπονδιο- 
ποίηση όλων των κοινοτήτων. 


2. Το σύστημα της πολιτικής διαµεσολάβησης, αντικα- 
θίσταται µε την άμεση δημοκρατία των λαϊκών συνελεύσεων µε 
άµεσα ανακλητή και κυκλική εκπροσώπηση. 


3. Οι επιβαλλόμενες και αυστηρά πυραμιδοειδείς δοµές της 


ιεραρχικής - κεφαλαιοκρατικής κοινωνίας, αντικαθίσταται µε 
τη δημιουργική και οριζόντια σχέση των αυτόνομων κοινο- 


1. Δες παραθέµατα: Β, Ν74, σελ. 94 

τήτων και συνεργατικών ενώσεων που επιδέχονται πάντα 
βελτιώσεις στη μορφή και στο περιεχόμενό τους.. 


4. Το σύστημα της διαχείρισης των ανθρώπων, αντι- 
καθίσταται από τη διαχείριση των πραγμάτων, μέσω της 
γενικευμένης κοινωνικής αυτοδιεύθυνσης. 


5. Η ισότητα απέναντι στο νόμο, αντικαθίσταται µε την 
ισότητα μεταξύ των ανθρώπων. Ο καταναγκασµός ενός έξωθεν 
επιβαλλόμενου νόμου, αντικαθίσταται από τις αμοιβαίες 
συμφωνίες. 


6. Η κοινωνική ανισότητα του συστήµατος κυριαρχίας, 
αντικαθίσταται από την κοινωνική ισότητα, ὀχι σαν ισοπε- 
δωτική ομοιομορφία, αλλά µέσα από την διαφορετικότητα των 
ίσων. 


7. Οι διαταραγµένες και καταρρέουσες ισορροπίες του 
φυσικού περιβάλλοντος, απόρροια της απληστίας του 
κεφαλαιοκρατικού συστήματος για κυριαρχία, επέκταση και 
κέρδος, αντικαθίστανται από ένα οἰικονομικο-κοινωνικό σύ- 
στηµα µη διαταραγµένο απὀ κοινωνικές ανισότητες και γι΄ 
αυτό οικολογικά ισορροπηµένο. Η κυριαρχία απέναντι στην 
φύση και το περιβάλλον αντικαθίσταται από την κατανόηση 
της φύσης, την διατήρηση της ισορροπίας και την συνεργατική 
σχέση µ΄ αυτή. 


8δ. Η κυριαρχία της επιστήµης και της τεχνολογίας (ως νέα 
θρησκεία) πάνω στην κοινωνία και οι γνώσεις που παράγονται 
και που ελέγχονται και καρπώνονται από τις ολιγαρχίες 

αντικαθίσταται από την ισορροπία μεταξύ " του δέντρου της 
ανθρώπινης γνώσης" -κοινωνικής εμπειρίας και των επιτευγ- 
μάτων της επιστήμης και της τεχνολογίας, στην υπηρεσία του 
κοινωνικού συνόλου και του ατόμου. 


9. Η πνευματική και η γνωστική ιδιοκτησία, αντικαθίσταται 
από τη γνώση και τη δημιουργικότητα σαν κοινωνικά αγαθά 
και ως τέτοια, ελεύθερα προσβάσιμα σε όλη την κοινωνία. 


10. Η εμπορευµατοποίηση της παιδείας και της γνώσης, 
αντικαθίσταται από την χαρά και την απόλαυση της µετα- 
διδόμενης γνώσης που σαν δημόσιο αγαθό παρέχεται σε 
όλους, ελεύθερα προσβάσιμη σε όλες τις βαθμίδες. Η 
παιδαγωγική της υποταγής, της δημιουργίας υπηκόων και της 
επιβεβλημένης, στείρας αποστήθισης γνώσεων, αντικα- 
θίστανται από την διαπαιδαγώγηση στην ελευθερία, της αυ- 
τονοµία και την κριτική σκέψη. 


11. Η υγεία από εμπόρευμα και η ιατρική επιστήµη ως 
ανεξάρτητη αυτονομημένη κατάσταση έξω από τις κοινωνικές 
ανάγκες, πάνω από την κοινωνία και ως προϊόν των εταιριών, 
αντικαθίσταται από την υγεία σαν δημόσιο αγαθό που παρέ- 
χεται ισότιμα σε όλους. Η ιατρική επιστήμη ξαναγίνεται η 
επιστήμη του ανθρώπου στην υπηρεσία της κοινωνίας και της 
υγείας. 


12. Η παραµέληση, η αδιαφορία και η υποκριτική 
φιλανθρωπία για τους «απόμαχους» της ζωής, τα παιδιά, αλλά 
και των ανήμπορων προς εργασία, αντικαθίσταται από την 
κοινωνική πρόνοια, μέριμνα, φροντίδα και εξασφάλιση των 

µέσων επιβίωσης, ανάπτυξης και ευημερίας όχι µόνο γι΄ 
αυτούς, µα και για όλους όσους αδυνατούν να τα εξα- 
σφαλίσουν οι ίδιοι µε την εργασία τους (γιατί ο άνθρωπος 
εκτός των άλλων σιχαίνεται την αποδοχή ελεημοσύνης). 


13. Η ατομική κατοχή (ιδοκτησία) της γης και των µέσων 
παραγωγής, αντικαθίσταται από την κοινή συλλογική κατοχή - 
ως προς τις κοινωνικές μορφές παραγωγής- και την ατομική 
χρήση -ως προς τις ατομικές μορφές παραγωγής-. 


14. Η σημερινή κεφαλαιοκρατική οικονομία και εμπορευ- 
ματοποιημένη παραγωγή που εἶναι πάνω και πέρα από τις 
πραγματικές κοινωνικές ανάγκες αντικαθίσταται, από την 
πολιτική οικονομία και παραγωγή η οποία θα είναι ενσω- 
ματωμένη μέσα στις κοινότητες και την κοινωνική ζωή. 


15. Το καθεστώς της μισθωτής δουλείας, αντικαθίσταται 
από την αυτοδιεύθυνση της εργασίας. Οι ίδιοι πολίτες που 
εἶναι ταυτόχρονα εργαζόμενοι, (παραγωγοί-καταναλωτές) 
αλλά κύρια μέλη κοινοτήτων στις οποίες διαβιούν θα 
αποφασίζουν τι παράγουν, γιατί το παράγουν, πώς το παρά- 
γουν, πού το διαθέτουν, αρχικά μέσα από την αρχή: «από τον 
καθένα σύμφωνα µε τις πηγές και τις ικανότητες του στον 
καθένα σύμφωνα µε τις ανάγκες του». 


16. Ο καπιταλιστικός καταµερισµός της εργασίας, αντι- 
καθίσταται από την δημιουργική ολοκλήρωση και ενοποίηση 
της εργασίας, είτε είναι Βιομηχανική, είτε εἶναι αγροτική, είτε 
είναι χειρονακτική είτε πνευματική. 

17. Η παθητικότητα των μαζών, ως υποταγµένων παρα- 
γωγών και εξαρτηµένων καταναλωτών και ο υποβιβασμός της 
έννοιας του πολίτη σε οπαδό, ψηφοφόρο, καταναλωτή που 
έχει επιφέρει ο καπιταλισμός, αντικαθίσταται µε την άµεση 
και ενεργή συμμετοχή των ανθρώπων μέσα από παραγωγικά 
- καταναλωτικά - κοινοτικά συμβούλια. 


18. Η καταπίεση και η εµπορευματοποίηση των ενστίκτων 
και των αισθήσεων, αντικαθίσταται µε την όλο χαρά απε- 
λευθέρωση της ανθρώπινης φύσης. Υπάρχει µια ενιαία και µο- 
ναδική ανθρώπινη φύση και κοινότητα σε παραλληλία µε την 
μοναδικότητα του ατόμου, γι΄ αυτό οι κοινωνικοί διαχωρισµοί 
και οι διακρίσεις βασισμένες σε τάξη, εθνικότητα, φύλο, φυλή, 
θρήσκευμα, η σεξουαλική ιδιαιτερότητα πρέπει να εξα- 
φανιστούν. 


19. Η ηθική της υποταγής, της υπεκφυγής, του 
ανταγωνισμού, του ψεύδους και της ανευθυνότητας, αντικα- 
θίσταται µε την ηθική της ελευθερίας, της άµιλλας, της 
αλληλεγγύης, της αμοιβαιότητας, της αξιοπρέπειας και της 
υπευθυνότητας. 


«Όχι δικαιώµατα χωρίς υποχρεώσεις, ὀχι υποχρεώσεις χωρίς 
δικαιώματα». 

5: 


Δ ιακηρύττουµε ὀτι: Από την αρχαιότητα, ο όρος 
κομμουνισμός δεν σήμαινε µια μέθοδο αγώνα και πολύ 
λιγότερο µια συγκεκριμένη μέθοδο συλλογισμού, αλλά ένα 
κοινωνικό σύστημα Βασισμένο στην ολοκληρωτικά ριζο- 
σπαστική αναδιοργάνωση της κοινωνίας, στη Βάση της κοινής 
ιδιοκτησίας του παραγόμενου κοινωνικού πλούτου, της κοινής 
απόλαυσης των καρπών της κοινής εργασίας από τα µέλη της 
ανθρώπινης κοινωνίας, χωρίς κανείς να μπορεί να 
οικειοποιείται κάποιο κοινωνικό κεφάλαιο για τον εαυτό του 
για τα αποκλειστικά του οφέλη και να αποκλείσει ή να βλάψει 
τους άλλους. Ο κομμουνισµός πρέπει να συνθέτει την 
οικονοµική-κοινωνική βάση µιας κοινωνίας που ἐέχει 
µετασχηματιστεί µέσω µιας επαναστατικής διαδικασίας, ενώ η 
αναρχία εἰναι το πολιτικό της αποκορύφωμα. 

Ο ελευθεριακός κομμουνισμός: εἶναι η οιἰκονομική- 
πολιτική διευθέτηση πάνω στην οποία θα μπορούσε να 
βασιστεί µια κοινωνία χωρίς κυβέρνηση. Η αυτοοργάνωση- 
αυτοδιεύθυνσης όλης τις δημόσιας σφαίρας, η άμεση 
δημοκρατία αναφορικά µε τους τρόπους λήψης των 
αποφάσεων της ελευθερίας του λόγου του πράττειν του 
σκέπτεστε και του συνέρχεσθε βρίσκουν την κορύφωση τους 
στην αναρχία”, (δηλαδή, στην απουσία κάθε κυβέρνησης από 
τα πάνω), ενώ η ελεύθερη και εθελούσια οργάνωση από τα « 
κάτω προς τα πάνω» των κοινωνικών σχέσεων, δηλαδή η 
αυτοκυβέρνηση εἰναι ο καλύτερος τρόπος να εφαρμοστεί ο 
κομμουνισμός. Η μια κατάσταση εἰναι, κατά τον αποτε- 
λεσματικότερο τρόπο, η εγγύηση τις ἄλλης και αντιστρόφως. 
Από εδώ και η συγκεκριμένη διατύπωση του Αναρχικού 
κομμουνισμού ως ιδανικού και ως κίνητρου για αγώνα. 





1. Δες παραθέµατα: β, Ν’5, σελ.94 2. Το ίδιο: Ν΄ 6, σελ.97 

6. 


Σ “αυτόν τον αγώνα, που είναι ο μόνος που αξίζει τον κόπο 
να συμμετέχουμε, ακόµα και να αφοσιωθούμε, εμείς οι 
αναρχικοί ὃε θα είμαστε μόνοι µας. Ένα πλατύ μαζικό (από το 
πολλοί μαζί), αντιεξουσιαστικό - αντιιεραρχικό - ελευθεριακό 
ρεύμα θα έρθει και θα σαρώσει τον παλιό κόσμο. Έτσι που να 
μη μείνει λίθος επί λίθου! Έτσι που το κράτος και ο καπι- 
ταλισμός να πάρουν επιτέλους τη θέση που τους αρμόζει: στο 
μουσείο της κοινωνικής ιστορίας. 


Οι νέες κοινωνικές φόρμες περιμένουν αυτούς που θα τις 
δημιουργήσουν | 

ΠΑΡΑΘΕΜΑΤΑ . Β 


1) Ποιες εἶναι οι Βασικές αρχές της αυτοδιεύθυνσης; Θα τις 
αναφέρουμε εν συντομία: 

Αυτοδιεύθυνση, σημαίνει εξ΄ ορισμού αυτοκαθορισμός. 
Αποκλείει τη διεύθυνση άλλων, την κυριαρχία ανθρώπου πάνω 
σε άνθρωπο. Αποκλείει, όχι µόνο τη διαρκή νομική 
κατοχυρωμένη εξουσία του κράτους µε τους καταπιεστικούς 
θεσμούς, αλλά απαιτεί την κατάργηση της αρχής του κράτους 
από τις ανεπίσηµες ενώσεις του λαού: από τα συνδικάτα, από 
τους χώρους εργασίας και από τις μυριάδες συσπειρώσεις και 
σχέσεις που συγκροτούν την κοινωνία. 

Η Αυτοδιεύθυνση, εξ΄ ορισμού, εἶναι η ιδέα ότι οἱ εργάτες 
(όλοι οι εργάτες περιλαμβανομένων των τεχνικών, των µη- 
χανικών, των επιστημόνων, των προγραμματιστών, των 
συντονιστών, όλων), που απασχολούνται µε την παραγωγή 
αγαθών και υπηρεσιών µπορούν οι ἰδιοι να διευθύνουν και να 
συντονίζουν αποτελεσματικά την οικονομική ζωή της κοι- 
νωνίας. Αυτή η πίστη στηρίζεται σε τρεις αδιαχώριστες αρχές: 
α) πίστη στη δημιουργική ικανότητα των μαζών, στον 
διασυρµένο “κοινό άνθρωπο” και όχι σε µια αριστοκρατική τά- 
ξη “ανώτερων” ανθρώπων, Β) αυτονομία (αυτοκυβέρνηση), 
γ) αποκέντρωση και συντονισμός, µε την ελεύθερη συμφωνία 
του φεντεραλισμού (οµοσπονδιοποίηση). 

2) «..Ο ισχυρισμός ότι η μοίρα των κοινωνικών δομών 
καθορίζεται από τους νόμους της λεγόμενης "κοινωνικής 
φυσικής" δεν έχει µεγαλύτερη αξία από τον ισχυρισμό εκείνων 
των πονηρών γυναικών που καμώνονται πως είναι ικανές να 
διαβάζουν τη μοίρα των ανθρώπων στα φλιτζάνια και στις 
ανθρώπινες παλάμες. Είναι αλήθεια ὁτι το ωροσκόπιο διανέμει 
ρόλους στους λαούς και στα έθνη, αλλά οι προφητικές 
ικανότητες της πολιτικής και κοινωνικής αστρολογίας δεν 
έχουν καμία μεγαλύτερη αξία από τα προγνωστικά εκείνων 
που ισχυρίζονται ότι εἶναι ικανοί να διαβάζουν τη μοίρα του 
ανθρώπου µέσα στα άστρα. Το γεγονός ότι µία ιστορική 
θεώρηση μπορεί να περιέχει σημαντικές ιδέες για την ερμηνεία 
των κοινωνικών γεγονότων εἶναι αδιαμφισβήτητο. 

Εμείς απλὠς αντιτιθέµεθα στον ισχυρισμό ότι η πορεία της 
ιστορίας υπόκειται στους ἴδιους (ή σε παρόμοιους) νόμους 
στους οποίους υπόκεινται και τα φυσικά ή µηχανικά γεγονότα. 
Αυτός ο εσφαλμένος και εντελώς ανυπόστατος ισχυρισμός 
εμπεριέχει και έναν ακόµη κίνδυνο. Από τη στιγµή που έχουµε 
συνηθίσει να τοποθετούμε στο ίδιο επίπεδο τις αιτίες των 
φυσικών και των κοινωνικών γεγονότων, εἶναι φυσικό να 
τείνουµε προς την αναζήτηση µιας θεμελιώδους πρώτης αιτίας, 
που θα αποτελούσε, κατά κάποιον τρόπο, το νόµο της 
κοινωνικής βαρύτητας, ο οποίος θα µας χρησίμευε για τη 
βασική εξήγηση όλων των ιστορικών γεγονότων. Από τη 
στιγμή που έχουμε φθάσει σ' αυτό το σημείο, εἶναι εύκολο να 
παραβλέψουμε όλες τις άλλες αιτίες των κοινωνικών δομών 
καθώς και τις αλληλεπιδράσεις που απορρέουν από αυτές. 

Κάθε ανθρώπινη ιδέα που αναφέρεται στη Βελτίωση των 
κοινωνικών συνθηκών εἶναι πρωτίστως μία επιθυμία που 
στηρίζεται μόνο στην πιθανότητα. Όταν τίθενται ζητήματα 
τέτοιου εἰδους, η επιστήμη φθάνει στα όρια της, διότι κάθε 
πιθανότητα στηρίζεται µόνο σε υποθέσεις που δεν μπορούν να 
υπολογισθούν, να ζυγισθούν ή να μετρηθούν. Μολονότι είναι 
αλήθεια ότι η θεμελίωση μίας κοσμοαντίληψης, όπως για 
παράδειγμα ο σοσιαλισμός, εἶναι δυνατόν να επικαλείται τα 
αποτελέσµατα της επιστημονικής έρευνας, εν τούτοις δεν εἶναι 
δυνατό να γίνει η ίδια επιστήμη, διότι η πραγμάτωση των στο- 
χων της δεν εξαρτάται από προκαθορισµένες, ντετερμι- 
νιστικές διαδικασίες, όπως συμβαίνει µε τα φυσικά φαινόμενα. 
Δεν υπάρχει νόμος στην ιστορία που να µας δείχνει την πορεία 
κάθε ανθρώπινης κοινωνικής δραστηριότητας. Οποτεδήποτε, 
μέχρι στιγμής, έγινε προσπάθεια να αποδειχθεί η ύπαρξη ενός 
τέτοιου νόμου, καθίστατο αμέσως εμφανής η παντελής 
παιδαριώδη αυτής της απόπειρας. 

Όσο βαθύτερα ερευνούμε τις επιδράσεις της εξουσιαστικής 
πολιτικής μέσα στην ιστορία, τόσο περισσότερο καταλήγουμε 
να εἰμαστε πεπεισμένοι ότι η "Βούληση για εξουσία" έχει 
υπάρξει μέχρι σήμερα μία από τις ισχυρότερες κινητήριες 
δυνάμεις στην ανάπτυξη των μορφών των ανθρώπινων 
κοινωνιών. Η ιδέα ότι όλα τα πολιτικά και κοινωνικά γεγονότα 
δεν εἶναι τίποτε άλλο παρά το αποτέλεσμα των δεδομένων 
οικονομικών συνθηκών και ότι εἶναι εξηγήσιµα µέσω αυτών 
δεν µπορεί να αντέξει µπροστά σε µία προσεκτική εξέταση. Το 
γεγονός ότι οι οικονομικές συνθήκες και οι ιδιαίτερες µορφές 
της κοινωνικής παραγωγής έχουν διαδραματίσει ένα ρόλο 
στην εξέλιξη της ανθρωπότητας αναγνωρίζεται από όλους 
όσους έχουν προσπαθήσει να κατανοήσουν εις βάθος τα 

διάφορα κοινωνικά φαινόμενα. Αυτό το γεγονός ήταν πολύ 
καλά γνωστό, προτού ο Μαρξ διατυπώσει τη δική του εξή- 
γηση. Είχε καταδειχθεί µέσα στα γραπτά µιας ολόκληρης 
σειράς σπουδαίων Γάλλων σοσιαλιστών, όπως ο Σεν Σιµόν, ο 
Κονσιντεράν, ο Λουί Μπλαν, ο Προυντόν και πολλοί άλλοι, και 
είναι γνωστό ότι ο Μαρξ κατέληξε στο σοσιαλισμό διαμέσου 
της μελέτης αυτών ακριβώς των γραπτών. Επιπλέον, η 
αναγνώριση της σπουδαιότητας και της επίδρασης των 
οικονομικών συνθηκών πάνω στη δομή της κοινωνικής ζωής 
βρίσκεται στην ίδια τη φύση του σοσιαλισμού. 

Δεν είναι η αποδοχή αυτής της ιστορικής και φιλοσοφικής 
ιδέας που µας εκπλήσσει µέσα στο µαρξιστικό εξηγητικό 
μοντέλο, αλλά η δογματική μορφή µε την οποία εκφράσθηκε 
και ο ιδιαίτερος χαρακτήρας της σκέψης του Μαρξ πάνω στον 
οποίο στήριξε αυτή την ιδέα. Διαβλέπει κανείς, κατά τρόπον 
αδιαμφισβήτητο, την επίδραση του Χέγκελ, του οποίου ο Μαρξ 
υπήρξε μαθητής. Κανείς άλλος, εκτός από το "φιλόσοφο του 
Απολύτου", τον επινοητή των "ιστορικών αναγκαιοτητών" και 
των "ιστορικών αποστολών", δε θα μπορούσε να μεταδώσει 
στον Μαρξ μία τέτοια υπέρμετρη αυτοπεποίθηση για τις 
απόψεις του. Μόνον ο Χέγκελ θα μπορούσε να του έχει εµφυ- 
σήσει την πεποίθηση ότι είχε φθάσει στα ἰδια τα θεμέλια των 
"νόμων της κοινωνικής φυσικής", σύμφωνα µε τους οποίους 
όλα τα κοινωνικά φαινόμενα πρέπει να εκλαμβάνονται ως 
ντετερμινιστική εκδήλωση μίας φύσει αναγκαίας πορείας. Και 
είναι αλήθεια ότι οἱ διάδοχοι του Μαρξ συνέκριναν τον 
"οικονομικό υλισμό" µε τις ανακαλύψεις του Κοπέρνικου και 
του Κέπλερ και ήταν ο ίδιος ο Ένγκελς που ισχυρίσθηκε ότι 
μέσω της υλιστικής ερμηνείας της ιστορίας ο σοσιαλισμός έγινε 
επιστημονικός. 

Ο κρατικός καπιταλισμός είναι μία «διέξοδος», από την 
παρούσα κρίση, αλλά είναι βεβαιότατο ότι δε θα μπορούσε να 
αποτελέσει το δρόμο προς την κοινωνική ελευθερία. Αντιθέτως, 
θα Βύθιζε τους ανθρώπους στο τέλμα µιας δουλείας, που θα 
περιφρονούσε κάθε ανθρώπινη αξιοπρέπεια. Σε κάθε φυλακή, 
σε κάθε στρατώνα υπάρχει μία εξασφαλισμένη ισότητα κοινωνι- 
κών συνθηκών: όλοι έχουν το ίδιο φαγητό, τα ἴδια ρούχα, 
προσφέρουν τις ίδιες υπηρεσίες ή εκτελούν τα ίδια καθήκοντα. 
Αλλά, ποιος θα υποστήριζε υπεύθυνα ότι µια τέτοια κατάσταση 
θα μπορούσε να αποτελέσει το σκοπό για τον οποίο θα άξιζε να 
αγωνιστούμε; 

Υπάρχει τεράστια διαφορά ανάμεσα σε μία κατάσταση όπου τα 
µέλη µιας κοινωνικής οργάνωσης καθορίζουν τις τύχες τους, 
ελέγχουν τις υποθέσεις τους και έχουν το αναπαλλοτρίωτο 
δικαίωμα της συμμετοχής στη διοίκηση των κοινών 
υποθέσεων και σε μία άλλη κατάσταση όπου τα µέλη της 
κοινωνίας δεν εἶναι παρά όργανα µιας εξωτερικής βούλησης, 
πάνω στην οποία δεν ασκούν καμία επιρροή. Κάθε στρατιώτης 
έχει δικαίωµα συμμετοχής στα κοινά συσσίτια, αλλά δεν 
επιτρέπεται να έχει δική του κρίση. Υποχρεούται να υπακούει 
τυφλά στις διαταγές των ανωτέρων του, αποσιωπώντας, εν 
ανάγκη, τη φωνή της συνειδήσεως του, διότι δεν εἶναι παρά 
ένα τµήµα µιας μηχανής που άλλοι θέτουν σε κίνηση. 

Καμία τυραννία δεν είναι περισσότερο αβάστακτη από 
εκείνη µιας παντοδύναμης γραφειοκρατίας, που επεμβαίνει σ' 
όλες τις δραστηριότητες των ανθρώπων και αφήνει πάνω τους 
το δικό της σημάδι. Όσο πιο απεριόριστη είναι η εξουσία του 
Κράτους πάνω στη ζωή του ατόμου, τόσο περισσότερο 
ακρωτηριάζει τις δημιουργικές του ικανότητες και εξασθενίζει 
τη δύναμη της προσωπικής του βούλησης. Ο κρατικός 

καπιταλισμός, ο πιο επικίνδυνος αντίπαλος του γνήσιου 
σοσιαλισμού, απαιτεί την υποταγή στο Κράτος όλων των 
κοινωνικών δραστηριοτήτων. Είναι ο θρίαμβος της μηχανής 
πάνω στο πνεύμα, η εξορθολογικοποίηση κάθε σκέψης, 
δράσης και συναισθήματος, σύμφωνα µε τις αμετάβλητες 
νόρμες της εξουσίας, και, συνεπώς, είναι το τέλος κάθε 
αληθινού πνευματικού πολιτισμού. 

Η επικίνδυνη μανία που Βλέπει κάθε κοινωνικό φαινόμενο 
μόνον ως αναπόφευκτο αποτέλεσµα των καπιταλιστικών 
μεθόδων παραγωγής έχει εμφυτεύσει στους ανθρώπους την 
πεποίθηση ότι όλα τα κοινωνικά γεγονότα απορρέουν από µία 
καθορισμένη αναγκαιότητα και ότι δεν μπορούν να µετα- 
βληθούν. Αυτή η φαταλιστική ιδέα µπορεί να οδηγεί µόνο στην 
παράλυση της δύναμης των ανθρώπων για αντίσταση και, 
κατά συνέπεια, τους κατευθύνει προς ένα συμβιβασμό µε τις 
δεδομένες συνθήκες, ανεξαρτήτως του πόσο φρικτές και 
απάνθρωπες µπορεί να εἶναι...» Ρούντολφ Ρόκερ,1932 


3) Οι αναρχικοί στην επονομαζόμενη αργότερα Πρώτη 
Διεθνή, χρησιμοποιούσαν και αυτοί τον όρο σοσιαλιστές μόνο 
που θεωρούσαν τους εαυτούς τους ως την αριστερή 
ριζοσπαστική πτέρυγά του, ήταν συσπειρωμένοι σε δύο 
κύκλους, τους μουτουαλιστές και τους κολεκτιβιστές. Ο 
Μπακούνιν πρώτος, χρησιμοποίησε στην συλλογικότητα που 
δημιούργησε µαζί µε άλλους συντρόφους, τον όρο «Συμμαχία 
για τη Σοσιαλιστική Δημοκρατία». Αργότερα όταν αυτή η 
ονομασία υποκλάπηκε από τους Λασσαλικούς και τους 
Μαρξιστές, δημιουργώντας κόμμα και ονομάζοντάς το σοσιαλ- 
δημοκρατικό, ανάγκασε τους αναρχικούς να χρησιμοποιήσουν 
τον όρο αντιεξουσιαστές σοσιαλιστές για να διαφοροποιηθούν 

από τους αυταρχικούς - κρατιστές σοσιαλιστές, όρο που 
υιοθέτησε και ο Μπακούνιν στην μπροσούρα του «Για έναν 
αντιεξουσιαστικό σοσιαλισμό». Έλεγαν χαρακτηριστικά οι 
σύντροφοι: «ένας σοσιαλιστής δεν είναι υποχρεωτικά αναρ- 
χικός - ένας αναρχικός είναι υποχρεωτικά και σοσιαλιστής». 
Φυσικά εδώ δεν θα λησμονήσουμε να μνημονεύσουμε την 
παροιμιώδη φράση του «πατέρα» της αναρχίας Προυντόν. 
«Είσαι δημοκράτης; Όχι. Μήπως είσαι φιλελεύθερος; Όχι 
καθόλου. Τι είσαι τότε; Είμαι αναρχικός» ( απόσπασμα από το 
«Τι εἶναι ιδιοκτησία»). 

Ο Κροπότκιν μίλησε πιο ανοικτά και έδωσε µια πιο θετική 
έννοια του αναρχικός - αναρχία µε την κοινωνική της διάσταση 
και ήταν οι αναρχικοί οι μόνοι που για μεγάλο διάστηµα 
χρησιμοποιούσαν τον επιθετικό προσδιορισμό «αναρχικός 
Κομμουνισμός». Όρο, που στα τελευταία του υιοθέτησε και ο 
Μπακούνιν σε σχέση µε τον κολεκτιβισµό όπου σε µια 
σοσιαλιστική κοινωνία διατηρούσε το µισθωτό σύστημα, ενώ 
οι αναρχοκομμουνιστές το καταργούσαν. Ο Κροπότκιν, όπως 
και ο Μπακούνιν άλλωστε, έθεταν την κοινωνική αλληλεγγύη 
πάνω απ΄ την ελευθερία και βάσισαν την αναρχική φιλοσοφία 
και ηθική στην αρχή της κοινωνικότητας . 

Ο Ζαν Γκραβ και η Μαρία Κορν, εξέφρασαν πολλές φορές, 
µε πολύ συγκεκριµένο τρόπο, τη σκέψη αυτή. - Βλ. λόγου χά- 
ρη : «Οργάνωση, πρωτοβουλία και συνοχή» , εισήγηση του 
Ζαν Γκραβ στο Διεθνές Συνέδριο του 1900, (το οποίο απα- 
γορεύτηκε από τη Γαλλική κυβέρνηση και έγινε υπό συνθήκες 
παρανομίας). Η Μαρία Κορν στην εισήγηση της ανάφερε: «η 
επιθυμία για την πλήρη ανάπτυξη του ανθρώπινου υπο- 
κειμένου μας ὠθεί προς την τελειότερη µορφή κοινωνικής 
αλληλεγγύης. Δεν είμαστε κομμουνιστές παρόλο που είµαστε 

αναρχικοί, αλλά ακριβώς γιατί είμαστε αναρχικοί», κάτι που 
υιοθετήθηκε σαν αξίωμα από αυτό το συνέδριο. 

Όλοι οι ρεφορμιστές και οι ριζοσπάστες σοσιαλιστές λασ- 
σαλικοί μαρξιστές και οι μετέπειτα οπαδοί των Κάουτσκυ, 
Λούξεμπουργκ, κτλ, αναφερόντουσαν σαν σοσιαλδηµοκράτες 
μέχρι που διαφοροποιήθηκαν οἱ µπολσεβίκοι (εκείνη την 
περίοδο ήταν µια µικρή πτέρυγα του ρώσικου σοσιαλ- 
δημοκρατικού κόμματος και µέλη της Δεύτερης Διεθνούς), 
ονόμασαν το κόμμα τους κομμουνιστικό. Λίγο αργότερα, 
αποχώρησαν από τη Δεύτερη Διεθνή και δημιούργησαν την 
Τρίτη Διεθνή (κομμουνιστική). Αυτό δημιούργησε άλλο ένα 
πρόβλημα στους αναρχικούς αφού δεν ήθελαν να τους 
ταυτίζουν µε τους αυταρχικούς εξουσιαστές κομμουνιστές του 
μαρξισμού - λενινισμού. Έτσι υιοθέτησαν ευρύτερα τον όρο 
ελευθεριακός κομμουνισμός. 

Αργότερα δημιουργήθηκε άλλη µια διεθνής, η Τέταρτη, από 
τον Τρότσκι για να διαφοροποιηθεί από τον Στάλιν που 
θεωρούσε σφετεριστή της εξουσίας και της ηγεσίας του 
µπολσεβίκικου κουμμουνιστικού κόμματος. Η επονομαζόμενη 
Δεύτερη Διεθνής, η σοσιαλδηµοκρατική που έγινε για να 
πετάξει έξω τους αναρχικούς και την οποία ἰδρυσαν οι 
Λασσαλικοί μαζί µε τον Ένγκελς και τους υπόλοιπους 
μαρξιστές, έφτασε μέχρι τις μέρες μας. Η συνέχεια της είναι 
αυτό το κακέκτυπο σοσιαλφιλελεύθερο συνονθύλευμα, που 
βλέπουμε σήµερα σαν Σοσιαλιστική Διεθνή όπου συμμετέχουν 
και οι δικοί µας σοσιαλιστές του ΠΑΣΟΚ. 

Αυτά τα λίγα για την ιστορία του κλεψίµατος τον όρων και 
του πολέμου των ιδεών. Εμείς σήμερα μπορεί να τα θεωρούμε 
όλα αυτά είτε ιδεοληψίες, είτε φανατισμούς ιδεολογικής 
καθαρότητας. Αλλά για σκεφτείτε σύντροφοι, να παρουσια- 


-ο3- 


ζόταν ένα κόμμα είτε σαν αντιεξουσιαστικό - αναρχικό είτε σαν 
ελευθεριακό και να κατέβαινε στις εκλογές να ζητήσει την 
ψήφο µας για να κυβερνήσει! 


4) Ένας αναρχικός που ικανοποιείται µε τον περιορισμό των 
εξουσιών και εγκαταλείπει την ιδέα της κατάργησης του 
κράτους και της ατομικής ιδιοκτησίας των μέσων παραγωγής, 
ένας αναρχικός που αποδέχεται να απολαμβάνει τα αγαθά του 
και τη μικρή του ατομική ευτυχία μέσα σε αυτές τις συνθήκες, 
διάγοντας µια άνετη ζωή, ένας αναρχικός, που αποδέχεται τα 
όρια τα οποία του επιβάλλει το εδραιωµένο σύστημα, δεν εἶναι 
αναρχικός, αλλά φιλελεύθερος. 

Ο αναρχικός που εγκαταλείπει την ιδέα της επαναστατικής 
προοπτικής γίνεται, είτε το θέλουμε είτε ὀχι, ένας «φίφις», 
όπως τον αποκαλούν στη Γαλλία, (φί-φις: φιλελευθερο-φιλε- 
λευθεριακός). 


5) Πρώτος ο Γάλλος αναρχικός Ζοζέφ Ντεζάκ χρησιμοποιεί 
την λέξη αυτή και μάλιστα εκδίδει και μια εφημερίδα “ο 
ελευθεριακός” από το 1858 έως το 1861. Σε αυτή την αγνο- 
ημένη φυσιογνωμία οφείλουμε μια πρώιμη έννοια του 
κομμουνιστικού αναρχισμού και πολλά άλλα μέσα από το 
ουτοπικό του έργο “Η Ανθρωπόσφαιρα” (να σημειώσουμε 
δε, ότι ο Ντεζάκ ήταν ταπετσέρης και ελαιοχρωματιστής και 
όχι κάποιος µικροαστός ή µεσοαστός γραφιάς. Το έργο του 
υποτιτήθηκε και αγνοήθηκε, αν και υποκλάπηκε σε πολλά 
σηµεία του. Στην “Ανθρωπόσφαιρα”, περιγράφει τους 
πλανήτες και τη γη σαν ζώντες οργανισμούς που ζουν, ανα- 
πνέουν και αισθάνονται. Πρώιμος “οικολόγος”;). 


-904- 


Προτού ο Ντεζάκ σκιαγραφήσει την εικόνα που έχει για την 
αναρχιστική, όπως λέει κοινωνία, σκιαγραφεί το εγώ: 

ἄν, Εγώ έχω όλα τα πάθη, αν και ὅεν μπορώ Βέβαια να τα 
ικανοποιήσω: το πάθος της αγάπης και του µίσους, όπως 
επίσης και αυτό της εκλεπτυσμένης πολυτέλειας και της 
εκλεπτυσμένης απλότητας. Εγώ γνωρίζω κάθε όρεξη: αυτή της 
καρδιάς και του στομαχιού, της σάρκας και του πνεύματος. 
Μου αρέσει το άσπρο ψωμί καθώς και το μαύρο, μ' αρέσουν οι 
θυελλώδεις συζητήσεις και οι γλυκές κουβέντες. Κάθε φυσική 
και ηθική δίψα εἶναι γνωστή σε μένα, κάθε μέθη µου είναι 
οικεία, κάθε τι στον κόσμο που εἰναι ερεθιστικό πέρα από 
κάθε μέτρο, όπως και κάθε τι καταπραῦντικό με δελεάζει: ο 
καφές και η ποίηση, η σαμπάνια και η τέχνη, το κρασί και ο 
καπνός, το μέλι και το γάλα, το θέατρο, η οχλαγωγία, το φως, 
η σκιά, η μοναξιά και το κρύο νερό. Εγώ, αγαπώ την εργασία 
και το σκληρό μόχθο, όπως αγαπώ επίσης την σχόλη και την 


Καλόβουλη τεµπελιά. ... Δεν γνωρίζω κανέναν άνθρωπο που 
να έχει τόσες λίγες προκαταλήψεις και τόσα πολλά πάθη όπως 
εγώ....» 


Για την δικιά του ένωση σοσιαλισμού και ατομικισμού λέει 
τα εξής: “ Κάθε χειρωνακτικό και διανοητικό έργο, κάθε τι 
που είναι αντικείµενο της παραγωγής και της κατανάλωσης, 
τα κοινά κεφάλαια, η συλλογική ιδιοκτησία, ανήκουν σε όλους 
και στον καθένα. Κάθε έργο της καρδιάς, κάθε τι που έχει 
ιδιαίτερη ουσία, που εἰναι ἰδιον της ψυχής και των συναι- 
σθημάτων του ατόμου, το ιδιωτικό κεφάλαιο, η ιδιοκτησία του 
σώματος, κάθε τι τελικά που εἶναι ο ἄνθρωπος µε την 
πραγματική του σημασία και αυτό που αυτός επιθυμεί να είναι 
η ζωή του ή η γενιά του, ανήκει στον εαυτό του...» Συνεπής 
κατά τα άλλα στην πίστη του στην αδερφικότητα και τη 

σύνεση που πηγάζουν από τον εγωισμό, διατυπώνει την 
πρόταση, η οποία εἶναι ο ορισμός του κομμουνιστικού αναρ- 
χισμού µε το δικαίωµα της ελεύθερης χρήσης του: 

“.. Ο καθένας να καταναλώνει και να παράγει σύµφωνα 
µε τις ικανότητες του, σύμφωνα µε τις ανάγκες του, διότι 
και η εργασία είναι µια ανάγκη η οποία είναι ακριβώς τόσο 
επιτακτική όσο και η ανάγκη να τρώμε. Η τεµπελιά δεν είναι 
η κόρη της ελευθερίας και της μεγαλοφυΐας της αν- 
θρωπότητας, αλλά της σκλαβιάς και του πολιτισμού...» Ενώ 
στη θέση του καταναγκασμού και των νόμων εμφανίζει τα έθη 
και την ηθική συνείδηση. 

Στην περιγραφή αυτής της μελλοντικής χώρας της ουτοπίας 
του ο Ντεζάκ είναι πρώιμος αντιντετερµινιστής. «... Οι 
αναζητητές της ιδανικής ευτυχίας, ακριβώς έτσι όπως οι 
αναζητητές της φιλοσοφικής λίθου, ίσως δεν πραγµα- 
τοποιήσουν ποτέ απόλυτα την ουτοπία τους, όµως η ουτοπία 
τους θα είναι το αίτιο για τις προόδους της ανθρωπότητας ...». 

Ο Κροπότκιν έδωσε µια πιο κινηματική χροιά καὶ 
χρησιμοποίησε τον όρο ελευθεριακός γύρω στο 1890, για να 
δημιουργήσει μια ομπρέλα για τις μυριάδες οµάδες που δεν 
αγωνίζονταν µόνο για ελευθερία, αλλά και για ισότητα και για 
την εναρμόνιση των δύο αυτών φαινομενικά αντίθετων εν- 
νοιών. Υποστήριζε ότι η ελευθερία είναι ποιοτική και ως τέτοια 
αποτελεί φυσική συνέπεια της ισότητας που Βασίζεται στην 
κοινοτική ζωή και στα δημοκρατικά ιδανικά. 

(Στοιχεία της µονογραφίας του Ντεζάκ, πήραμε από μελέτη 
του Λαντάουερ (δες Βιβλιογραφία). Πάντως είναι χρήσιμο να 
αναζητηθεί και να μεταφραστεί στα ελληνικά η “ανθρωπό- 
σφαιρα”). 

6) “ΑΝΑΡΧΙΑ” 3 (απ' το ελληνικό αν και αρχή το αντίθετο της 
εξουσίας), είναι το όνοµα που δίνεται σε µία αρχή ή θεωρία 
της ζωής και συμπεριφοράς σύμφωνα µε την οποία η κοινωνία 
νοείται δίχως κυβέρνηση σε µια τέτοια κοινωνία η αρμονία 
επιτυγχάνεται όχι µέσω της υποταγής στο νόµο ή της υπακοής 
σε οποιαδήποτε αρχή, αλλά µε τις ελεύθερες συμφωνίες που 
συνάπτονται ανάµεσα στις διάφορες οµάδες, εδαφικές ή 
επαγγελματικές, οι οποίες συγκροτούνται ελεύθερα για χάρη 
της παράγωγης και της κατανάλωσης, καθώς επίσης και για 
την ικανοποίηση της ἀάπειρης ποικιλίας των αναγκών κι 
επιθυμιών ενός πολιτισµένου όντος. 

Σε µια κοινωνία που αναπτύσσεται προς αυτή την 
κατεύθυνση, οι εθελοντικές ενώσεις που ήδη τώρα αρχίζουν 
να καλύπτουν κάθε πεδίο της ανθρώπινης δραστηριότητας, θα 
έπαιρναν µια ακόµα μεγαλύτερη προέκταση, έτσι ὥστε να 
υποκαταστήσουν το Κράτος σε όλες του τις λειτουργίες. θ' 
αντιπροσώπευαν ένα ανάµικτο δίκτυο, αποτελούμενο από µια 
άπειρη ποικιλία οµάδων κι ομοσπονδιών κάθε μεγέθους και 
βαθμού. Τοπικών, εθνικών και διεθνών, προσωρινών ή λίγο 
πολύ μόνιμων, για κάθε εφικτό σκοπό: παραγωγή, κατά- 
γάλωση κι ανταλλαγή, επικοινωνίες, υγειονομικές ρυθμίσεις, 
εκπαίδευση, αμοιβαία προστασία, υπεράσπιση της εδαφικής 
περιοχής και πάει λέγοντας᾽ κι απ’ την άλλη μεριά, για την 


3 Κείµενο που έγραψε Ο Κροπότκιν όταν του ζητήθηκε να αναλάβει 
για λογαριασμό τις εγκυκλοπαίδειας ΡΓϊϊαπίζα το λήμμα για την 
αναρχία. 

ικανοποίηση ενός ολοένα αυξανόμενου αριθμού επιστη- 
μονικών, καλλιτεχνικών, φιλολογικών και κοινωνικών 
αναγκών. 

Επιπλέον, µια τέτοια κοινωνία δεν θ' αντιπροσώπευε κάτι 
αμετάβλητο. Αντίθετα όπως Βλέπουμε στην οργανική ζωή 
γενικότερα - η αρμονία θα προέκυπτε (υποστηρίζουν) από µια 
ολοένα µεταβαλλόμενη ρύθμιση κι αναρρύθµιση της ισορ- 
ροπίας ανάµεσα στην πληθώρα των δυνάµεων κι επιδράσεων, 
κι αυτή η ρύθμιση θα ήταν το πλέον εύκολο να επιτευχθεί 
καθώς καμιά απ’ τις δυνάμεις αυτές δεν θ' απολάμβανε ειδικής 
προστασίας από μέρους του Κράτους. 

Αν η κοινωνία, υποστηρίζουν, οργανωνόταν στην Βάση 
αυτών των αρχών, ο άνθρωπος δεν θα περιοριζόταν, ως προς 
την ελεύθερη άσκηση των δυνάμεων του, στην παραγωγική 
εργασία από ένα καπιταλιστικό μονοπώλιο, ούτε θα περιο- 
ριζόταν, ως προς την άσκηση της βούλησης του, απ' τον φόβο 
της τιμωρίας ή απ' την υπακοή σε άτοµα ή μεταφυσικές 
οντότητες, που κι οι δύο οδηγούν σε ανάσχεση της 
πρωτοβουλίας και δουλικότητα του νου. Τις πράξεις του θα 
καθοδηγούσε η δική του κατανόηση, που θα έφερε 
αναγκαστικά την σφραγίδα µιας ελεύθερης δράσης κι 
αντίδρασης ανάµεσα στον ίδιο του τον εαυτό και τις ηθικές 
αντιλήψεις του περιβάλλοντος του. Έτσι, ο άνθρωπος θα 
μπορούσε να πετύχει την πλήρη ανάπτυξη όλων των ικα- 
νοτήτων του, διανοητικών, καλλιτεχνικών και ηθικών, δίχως 
να εμποδίζεται απ’ την υπερεργασία υπέρ των μονοπωλιστών 
ή απ’ την δουλικότητα και την αδράνεια του νου της μεγάλης 
πλειονότητας. Έτσι, θα ήταν ικανός να φτάσει στην πλήρη εξα- 
τοµίκευση, που δεν εἰναι εφικτή ούτε υπό το σημερινό 

σύστημα του ατομικισμού ούτε υπό οποιοδήποτε σύστημα 
Κρατικού Σοσιαλισμού στο λεγόμενο Λαϊκό κράτος. 

Επιπλέον, οι αναρχικοί συγγραφείς θεωρούν ότι η αντίληψη 
τους δεν αποτελεί µια Ουτοπία, φτιαγμένη µε την μέθοδο 8 
ργἰογί, μετά την αποδοχή μερικών επιθυμιών ως αξιωμάτων. 
Απορρέει, υποστηρίζουν, από μιαν ανάλυση των τάσεων που 
είναι, ήδη εν δράσει, παρόλο που ο κρατικός σοσιαλισμός 
μπορεί να αποχτήσει µια προσωρινή εύνοια ανάμεσα στους 
μεταρρυθμιστές. Η πρόοδος της σύγχρονης τεχνικής, που 
απλοποιεί αξιοθαύµαστα την παραγωγή όλων των αναγκαίων 
για την ζωή, το αυξανόμενο πνεύμα ανεξαρτησίας κι η γοργή 
διάδοση της ελεύθερης πρωτοβουλίας και της ελεύθερης 
κατανόησης σε κάθε κλάδο δραστηριότητας συμπεριλαμ- 
βανομένων κι εκείνων που θεωρούνταν προηγούμενα σαν 
καθαυτό αρμοδιότητα της εκκλησίας και του κράτους ενι- 
σχύουν σταθερά την τάση της µη κυβέρνησης. 

Ως προς τις οικονομικές τους αντιλήψεις, οι αναρχικοί, από 
κοινού µε όλους τους σοσιαλιστές, των οποίων αποτελούν την 
αριστερή πτέρυγα, υποστηρίζουν ὁτι το σημερινό κυρίαρχο 
σύστημα της ατομικής ιδιοκτησίας της γης κι η καπιταλιστική 
μας παραγωγή για χάρη του κέρδους, αντιπροσωπεύουν ένα 
μονοπώλιο που έρχεται σε σύγκρουση τόσο µε τις αρχές της 
δικαιοσύνης, όσο και µε τις επιταγές της ωφελιμότητας. Από- 
τελούν τον κύριο φραγμό που εμποδίζει τις επιτυχίες της 
σύγχρονης τεχνικής να τεθούν στην υπηρεσία όλων, έτσι ώστε 
να παράγουν την γενική ευημερία. Οι αναρχικοί θεωρούν το 
σύστημα της μισθωτής εργασίας και την καπιταλιστική 
παραγωγή συνολικά σαν εμπόδιο στην πρόοδο. Όμως 
επισημαίνουν επίσης ότι το Κράτος ήταν και συνεχίζει να είναι 
το κύριο όργανο που επιτρέπει στους λίγους να μονοπωλούν 

τη γη, και στους καπιταλιστές να ιδιοποιούνται για λογα- 
ριασµό τους ένα εντελώς δυσανάλογο μερίδιο του ετήσιου 
συσσωρευόμενου πλεονάσματος της παραγωγής. Συνα- 
κόλουθα, ενώ αντιμάχονται την σημερινή μονοπώληση της γης 
και τον καπιταλισμό συνολικά, οι αναρχικοί αντιµάχονται µε 
την ίδια ενεργητικότητα το Κράτος σαν τον κύριο υποστηρικτή 
αυτού του συστήµατος. Όχι αυτή ή εκείνη την κοινωνική 
µορφή, αλλά το Κράτος συνολικά, είτε πρόκειται για μοναρχία 
είτε ακόµα και για δημοκρατία, που κυβερνιέται µέσω του 
δημοψηφίσματος. 

Η Κρατική οργάνωση όντας πάντα, τόσο στην αρχαία όσο 
και στην σύγχρονη ιστορία (Μακεδονική αυτοκρατορία, 
Ρωμαϊκή αυτοκρατορία, σύγχρονα ευρωπαϊκά κράτη που 
ξεφύτρωσαν πάνω στα ερείπια των αυτόνομων πόλεων), το 
όργανο εγκαθίδρυσης μονοπωλίων υπέρ των κυρίαρχων 
μειονοτήτων, δεν µπορεί να διαμορφωθεί έτσι ώστε να 
απεργαστεί την καταστροφή των μονοπωλίων εκείνων. 
Επομένως, οι αναρχικοί θεωρούν ότι το να παραδίνουµε στο 
Κράτος όλους τους βασικούς πόρους της οικονοµικής ζωής τη 
γη, τα ορυχεία, τους σιδηρόδροµους, τις τράπεζες, τις 
ασφάλειες και πάει λέγοντας , καθώς επίσης την διοίκηση 
όλων των βασικών κλάδων της Βιομηχανίας, πρόσθετα σε όλες 
τις λειτουργίες που έχουν ήδη συγκεντρωθεί στα χέρια του 
(εκπαίδευση. Κρατικά επιδοτούµενες θρησκείες, υπεράσπιση 
της εδαφικής επικράτειας κ.λ.π.), θα σήμαινε την δημιουργία 
ενός νέου οργάνου τυραννίας. Ο Κρατικός καπιταλισμός θα 
διεύρυνε απλά τις εξουσίες της γραφειοκρατίας και του 
καπιταλισμού. Η αληθινή πρόοδος βρίσκεται, προς την κατεύ- 
θυνση της αποκέντρωσης, τόσο της εδαφικής όσο και της 
λειτουργικής, στην ανάπτυξη του πνεύματος τοπικής και 

προσωπικής πρωτοβουλίας, αντί της σηµερινής ιεραρχίας απ' 
το κέντρο προς την περιφέρεια. 

Από κοινού µε τους περισσότερους σοσιαλιστές, οι αναρχικοί 
αναγνωρίζουν ότι όπως κάθε εξέλιξη στην φύση, η αργή 
εξέλιξη της κοινωνίας ακολουθείται κατά καιρούς από 
περιόδους επιταχυνόµενης εξέλιξης, που ονομάζονται 
επαναστάσεις και πιστεύουν ότι η εποχή των επαναστάσεων 
δεν έκλεισε ακόµα. Περίοδοι γοργών αλλαγών θ' ακο- 
λουθήσουν τις περιόδους αργής εξέλιξης κι αυτές τις 
περιόδους θα πρέπει να τις εκμεταλλευτούμε όχι για να 
αυξήσουμε και να διευρύνουμε τις εξουσίες του Κράτους, αλλά 
για να τις μειώσουμε, µέσω της οργάνωσης, σε κάθε δήμο ή 
κοινότητα, των τοπικών ομάδων των παραγωγών και 
καταναλωτών, καθώς επίσης των περιφερειακών και τελικά 
των διεθνών ομοσπονδιών των οµάδων αυτών. 

Στην βάση αυτών των αρχών, οι αναρχικοί αρνούνται ν' 
αποτελέσουν μέρος της σημερινής Κρατικής οργάνωσης και να 
την υποστηρίξουν, μεταγγίζοντας νέο αίμα σ' αυτήν. Δεν 
επιδιώκουν να συγκροτήσουν, και καλούν τους εργάτες να µην 
συγκροτήσουν, πολιτικά κόμματα στα κοινοβούλια. Συνα- 
κόλουθα, µετά την ίδρυση της Διεθνούς Ένωσης Εργαζόµενων 
στα 1864-1866, έχουν προσπαθήσει να προωθήσουν άμεσα τις 
ιδέες τους ανάµεσα στις εργατικές ενώσεις και να προτρέψουν 
τις ενώσεις εκείνες σε άμεση πάλη ενάντια στο κεφαλαίο, 
δίχως να εμπιστεύονται την κοινοβουλευτική νομοθεσία.» 
Πέτρος Κροπότκιν, 1902 

ΘΕΣΕΙΣ 


1. 


Από την εμφάνιση των εξουσιαστικών - ιεραρχικών 
συστημάτων και του κράτους ως δύναμη επιβολής της θέλησης 
των ολίγων, οι ολιγαρχίες αντιλαμβάνονται και οργανώνουν 
την κοινωνική ζωή «κατ΄ εικόνα και καθ΄ ομοίωση» του 
εαυτού τους. Αντιλαμβάνονται τον κόσμο, και κατ΄ επέκταση 
τη ζωή, µονοσήµαντα, μονοδιάστατα και ομοιόμορφα, κατά 
συνέπεια, κυριαρχικά. 

Γι΄ αυτό, όπου εμφανίζεται µια διαφορετική εκδήλωση και 
οργάνωση της κοινωνικής ζωής, η κυριαρχία έχει την τάση να 
την καταστέλλει. Και όταν δεν επαρκεί η καταστολή επιχειρεί 
να την αφομοιώσει και να την αποδεχθεί στο μέτρο που 
καταφέρνει να αυτοαναπαραχθεί μέσα της. 


2. 


Τα αστικά και αργότερα κρατικο-καπιταλιστικά, «σο- 
σιαλιστικά» καθεστώτα που επιβλήθηκαν µετά από τις µεγάλες 
λαϊκές επαναστάσεις, από τον δέκατο όγδοο μέχρι και τον 
εικοστό αιώνα, αν και εναντιώθηκαν στη φεουδαρχία, στη µο- 
γαρχία, στη θεοκρατία και στο δεσποτισµό, σκόπιµα ὅια- 
στρέβλωσαν τους αγώνες για την οργάνωση της κοινωνίας 
από τα κάτω προς τα πάνω. 

Μέσα από ελιτίστικες αριστοκρατικές αντιλήψεις και 
δοξασίες μην έχοντας εμπιστοσύνη στις λαϊκές μάζες - οι 
λαϊκές μάζες δεν εἶναι ικανές να αυτοκυβερνηθούν - 
παραχάραξαν την αξίωση αυτών των επαναστάσεων για 
πολιτικές ελευθερίες, κοινωνική ισότητα, αδελφότητα και τον 
λαϊκό αυτοπροσδιορισµό και επέβαλαν συστήματα διακυ- 
βέρνησης που διατήρησαν τους θεσμούς των φεουδαρχικών - 
μοναρχικών καθεστώτων. (Γιατί, τι άλλο εἶναι ο θεσμός της 
πρωθυπουργίας, της προεδρίας, των υπουργών, του δημά- 
ρχου κτλ)». 

Έτσι οι αστικές και μετέπειτα εργατικές µικροαστικές ελίτ 
εκμεταλλευόμενες τις τεράστιες προοπτικές που άνοιγαν οι 
λαϊκές επαναστάσεις, σφετερίστηκαν αυτή τη δυναμική προς 
όφελος του εαυτού τους και της τάξης που εκπροσωπούσαν. 
Από το αυτεξούσιο των εθνοσυνελεύσεων, των τομέων και της 
συντακτικής περάσαμε στην εξουσία του διευθυντηρίου και 
του Βοναπάρτη, αργότερα ενός Αδόλφου, ενός Μπενίτο και 
μυρίων άλλων και από το αυτεξούσιο των συμβουλίων - σοβιέτ 
και των εργατικών επιτροπών περάσαμε στην εξουσία µιας 
πολιτικής κλίκας , του κόμματος, του Πατερούλη των λαών 
και του Μεγάλου Τιμονιέρη. 

Συμπύκνωσαν και μεγιστοποίησαν την ιεραρχία (πρώτη 
φορά στην ιστορία της ανθρωπότητας σε τέτοιο βαθµό), µέχρι 
τα έσχατα όριά της και στο τέλος στρατιωτικοποίησαν όχι 
μόνο όλες τις βαθµίδες των ανθρώπινων εκδηλώσεων, αλλά 
και το σύνολο της κοινωνικής ζωής. 

3. 


Μέχρι σήµερα, Βλέπουμε να συμβιώνουν μονάρχες µε 
κοινοβούλια, δικτάτορες και τύραννοι µε δημοκρατικό προ- 
σωπείο, θεόσταλτοι σωτήρες, πατερναλιστές και πλήθος άλλοι 
σαλτιμπάγκοι, και όλα αυτά τα πολιτειακά συστήματα, φυ- 
σικά, αυτοαποκαλούνται λαϊκά δημοκρατικά. 

Ακόμα και δίπλα στην πιο «μοντέρνα» φιλελεύθερη εκδοχή 
του συστήµατος κυριαρχίας, το μοίρασμα της εξουσίας μεταξύ 
των ελίτ, δηλαδή της κοινοβουλευτικής διακυβέρνησης και της 
εναλλαγής των προσώπων στην εξουσία, συνυπάρχουν στην 
οικονομία και στην πολιτική, ο νεποτισµός (οικογενειο- 
κρατία), το πολιτικό κληρονομικό δίκαιο, η προσωπολατρία, 
η ευνοιοκρατία, τα προνόμια και η διαφθορά. 

Όλα τα παραπάνω εἰναι, ουσιαστικά, δομικά στοιχεία του 
καπιταλισμού και του κράτους, γιατί απλούστατα χωρίς αυτά 
τα χαρακτηριστικά, ούτε η εξουσία των εκάστοτε πολιτικών 
ελίτ θα διαρκούσε για πολύ, ούτε φυσικά, η εκλογική πελατεία 
των κομμάτων. 


Α. 


Η σύγχρονη δημοκρατία είναι µια τυπική αστική επίκληση 
των ατομικών δικαιωμάτων και του κράτους δικαίου. Οι 
πολιτικές κάστες εκφραστές αυτής της δημοκρατίας στην 
πραγματικότητα από την µια προωθούν την λεγόμενη συμ- 
µετοχή στα κοινά που εξαντλείται στην άσκηση του εκλογικού 
δικαιώματος και από την άλλη προωθούν την παραίτηση από 
τα κοινά µε την επαγγελµατοποίηση, κομματικοποίηση της 

πολιτικής ζωής, ενώ το λεγόμενο πλειοψηφικό σύστηµα που 
διατυμπανίζουν καταρρέει από την µη αθρόα προσέλευση των 
ψηφοφόρων στις εκλογές. Φυσικά δεν τους απασχολεί να 
κυβερνούν µειοψηφικά αρκεί να µην υπάρξει κυβερνητικό 
κενό, διαλύουν τον κοινωνικό ιστό και εξατομικεύουν τα 
πρόσωπα προωθώντας από τη μία την ιδιώτευση - ο σώζων 
εαυτό σωθήτω - και από την άλλη τη µαζικοποίηση. 

Μαζικοποίηση µέσα από τους μηχανισμούς ελέγχου της 
γνώμης, της συνείδησης και συμπεριφοράς, από τα μαζικά 
μέσα ενημέρωσης. Μέσα που έχουν μετατραπεί σε τεράστιες 
μηχανές συμφερόντων, δύναμης (θυμίζοντας την δύναμη της 
προπαγάνδας που είχαν και έχουν οι εκκλησίες), 
προπαγάνδας και πλύσης εγκεφάλου. 

Μαζικά µέσα που προωθούν την διαιώνιση και επέκταση της 
κυριαρχίας κεφαλαίου και κράτους, µε σχέση 
συγκοινωνούντων δοχείων, μεταξύ αυτών και των πολιτικών 
ελίτ, διαστρεβλώνοντας και διαπλάθοντας την ελεύθερη 
βούληση και την κριτική σκέψη των οικονομικά εκμεταλ- 
λευόμενων και πολιτικά καταπιεζομένων ανθρώπων. 

Η κοινωνικότητα του καπιταλισμού και η έννοια του 
πολίτη δεν συνιστούν κοινωνία των πολιτών, αλλά, πληθυ- 
σµιακή συσσώρευση ιδιωτών-υπηκόων, οπαδών, ψηφοφόρων, 
καταναλωτών µε υπέρτατο δικαίωμα, το δικαίωµα στην 
ιδιοκτησία και την κατανάλωση, είναι η «κοινωνία» των 
ιδιωτών (αρρώστων) µε χίλια δυο αντικρουόμενα ιδιωτικά- 
ατομικά συμφέροντα που ιεραρχούνται, διαμορφώνονται και 
διαχειρίζονται απὀ τις εκάστοτε πολιτικές ελίτ. Έτσι, η 
ελευθερία ταυτίζεται µε την οικονομία της αγοράς και τη συσ- 
σώρευση του κέρδους. 

Η ελευθερία είναι η αγορά, όχι των ιδεών και του πράττειν, 
αλλά αφενός της κατανάλωσης και της διακίνησης εµπορευ- 
μάτων, και αφετέρου του επιχειρείν των μεγαλοϊδιοκτητών της 
γης, των μέσων παραγωγής , των υπηρεσιών, του θεάματος - 
ακροάµατος και των άυλων κεφαλαίων. 


ο 


Οι κυρίαρχες πολιτικές ελίτ, µέσα από το προσωπείο της 
λεγόμενης αντιπροσωπευτικής δημοκρατίας -σε ὀλες τις 
εκδοχές της- και µέσω της διαδικασίας των εκλογών, καλ- 
λιεργούν την αυταπάτη πως έτσι εκφράζεται η λαϊκή θέληση, 
δημιουργούν (ή επιβάλλουν όταν Χρειάζεται) τις ανάλογες 
συναινετικές διαδικασίες και νομιμοποιούνται. 

Με αυτή τη διαδικασία, ανεξάρτητα αν την επόµενη των 
εκλογών αναιρούνται οι υποσχέσεις, και τα προγράµµατα των 
πολιτικών ελίτ και οι βεβαιότητες του λαού μετατρέπονται σε 
θολές καταστάσεις, αυτή η αντιπροσώπευση δεν µπορεί να 
ανακληθεί. Στερείται, έτσι, η δύναμη του λαού και µετα- 
βιβάζεται στην κυρίαρχη τάξη και στην πολιτική ελίτ που την 
εκπροσωπεί. 

Από την άλλη, όµως, κάθε εναλλαγή της κυβερνητικής 
εξουσίας κρύβει τη µεγαλύτερη δυνατή υπόσχεση αλλά και 
απάτη για την ικανοποίηση των αναγκών της κοινωνίας, ενώ 
αφαιρεί από τους ανθρώπους την συνείδηση ὁτι έχουν την 
δυνατότητα και μπορούν να παίρνουν αποφάσεις ως ίσοι 
μεταξύ ίσων για την κοινωνία. 

Το μοντέλο της δήθεν διαδοχής συστηµάτων πολιτικής 
διακυβέρνησης σε όλο τον πλανήτη (ενώ στην ουσία δεν αλ- 
λάζουν οι πολιτικές αλλά τα πρόσωπα), και του κοινοβου- 

λευτισμού που προωθούν οι Αμερικάνοι και οι Ευρωπαίοι 
ἱμπεριαλιστές εξασφαλίζει τη δυναμική ενσωμάτωση όλων 
εκείνων των στοιχείων που επιβάλλει σε κάθε χώρα μια 
κυρίαρχη ομάδα-ελίτ επαγγελματιών πολιτικών, εξουσιο- 
δοτημένη από τις οικονομικές ολιγαρχίες να λαμβάνει για 
λογαριασμό όλης της κοινωνίας αποφάσεις ακόµα και όταν 
επικαλούνται κατ΄ επίφαση φυσικά, τις επαναστατικές αξίες 
της ισότητας, της δικαιοσύνης, της αλληλεγγύης και της 
ελευθερίας. 


6. 


Ο νεο-φιλελευθερισµός σαν κοινωνικοοικονοµικό μοντέλο και 
ο ατομικισµός σαν αντίληψη που προάγονται και επιβάλλονται 
από τις κυρίαρχες ελίτ της τεχνο-γραφειοκρατίας και της 
πολιτικής, μαζί µε την ἄρχουσα οικονομική τάξη, τείνουν να 
επικρατούν σαν κοινωνικές σχέσεις, ενώ το τέλος των 
ιδεολογιών που προβάλλουν οι κοινωνιολόγοι- απολογητές της 
κυριαρχίας, εξυπηρετεί την επιβολή και επικράτηση µόνο µιας 
ιδεολογίας: αυτής του νεοφιλελευθερισμού και του ατομι- 
κιστικού ωφελιμισμού. 

Μέσω της ιδεολογικής τροµοκράτησης οι καπιταλιστές µας 
πείθουν (Βλέπε τη θεωρία του μονόδρομου, όσον αφορά το 
οικονομικό μοντέλο «ελεύθερη» αγορά, “ανάπτυξη ή θάνατος” 
κτλ), ότι η αστική δημοκρατία και ο κοινοβουλευτισµός, είναι 
τα καλύτερα πολιτειακά συστήµατα. 

Μέσω της στρατηγικής του φυσικού φόβου, ο 
καπιταλισμός έχει αδρανοποιήσει την καταπιεσμένη - εκµεταλ- 
λευόμενη κοινωνία από το όνειρο, τη διάθεση και την θέληση 
για αγώνες υπέρβασης και ανατροπής της σημερινής πραγ- 

µατικότητας. Και βέβαια, όσο πιο Φιλελεύθερος - µονε- 
ταριστικός γίνεται ο καπιταλισμός, τόσο περισσότερο έχει την 
ανάγκη της κρατικής Βοήθειας για να καταστέλλει τις 
αντιδράσεις, που είναι ανέξοδη για τα αφεντικά, αφού τους 
παρέχονται αυτές οι υπηρεσίες δωρεάν. 

Έτσι, όταν διεξάγονται κάποιοι αγώνες -οι οποίοι τις 
περισσότερες φορές δεν εἶναι ούτε καν αμυντικοί- οπισθο- 
δρομούν και χάνονται και τα ελάχιστα που εἶχαν μέχρι τότε 
κερδηθεί από τους προγόνους µας προλετάριους, φέρνοντάς 
μας σε µια κατάσταση να διεκδικούµε αυτό που ήδη υπάρχει. 
Δηλαδή, τις παλιές λαϊκές ελευθερίες, τις έστω και λίγες 
δημοκρατικές κατακτήσεις και εργατικά δικαιώµατα. 

Η ολοκληρωτική αναδόµηση του κοινωνικού ιστού και της 
συναίνεσης που είχε επιβληθεί την προηγούµενη ιστορική 
περίοδο, από την σοσιαλδημοκρατική διαχείριση του 
καπιταλισμού μέσω του λεγόμενου κράτους πρόνοιας, των 
δημοκρατών ριζοσπαστών, μέσω του λεγομένου κράτους 
δικαίου και των µπολσεβίκων µέσω του λεγόμενου «σοσια- 
λιστικού» κράτους, τα τελευταία χρόνια αναιρείται. 
Αναιρούνται επίσης και οι κατακτήσεις που επιβλήθηκαν από 
τους αγώνες των εργαζομένων για Βελτίωση των εργα- 
σιακών, παραγωγικών σχέσεων και αμοιβών τους. 

Κατεδαφίζεται αυτή η συναίνεση, αυτή η μεταπολεμική 
ταξική συνεργασία μεταξύ κεφαλαίου και εργασίας, αυτό το 
οικοδόµηµα «το μέγαρο του λαού και της δημοκρατίας» και 
σωριάζεται σαν χάρτινος πύργος, από τους επιγόνους αυτών 
των ιδεών, τους νεοσοσιαλ-φιλελεύθερους, (αφού πρώτα 
εξασφαλίσανε ότι δεν θα υπάρξει σοβαρή αντίσταση). 

Στα χαλάσματα του πλειοδοτούν οι νέοι ολιγάρχες, στο 
χρηματιστήριο των υλικών κατεδάφισης. Χαλάσματα, που σαν 

υλικά ανακύκλωσης είναι µια διαρκής στόχευση από τη µεριά 
των κυρίαρχων πολιτικών ελίτ και των νέων ολιγαρχιών του 
πλούτου στην χρησιμοποίηση τους για την αναδόµηση και 
αναδιάρθρωση του κράτους. 

Το τέλος µιας ολόκληρης εποχής σηματοδοτεί κύρια για 
την μαρξιστική αριστερά, τα εξής: α. να θέσει στην 
καθημερινότητά της το ερώτημα καθαυτό: τι εἶναι το κράτος, 
ποιους σκοπούς και ποιους εξυπηρετεί τώρα και μελλοντικά 
(κάτι ξέρουν για την χρησιμότητα του οι Φίλοι µας οι σο- 
σιαλφιλελεύθεροι, νεοφιλελεύθεροι δημοκρατικοί), και Β. να 
αναθεωρήσει και να μετασχηματίσει την ἀποψή της γι΄ αυτό, 
αν θέλει να είναι επαναστατικά, ουμανιστικά και κοινωνικά 
ωὠφέλιμη. 


7, 


Το κράτος σήμερα αποκτά την πραγματική του µορφή. Αυτή 
για την οποία δημιουργήθηκε. Δηλαδή, το φύλακα και το 
εργαλείο της εκάστοτε άρχουσας τάξης, χωρίς κοινωνικά, 
δημοκρατικά, ηθικά, προσχώματα και επικαλύψεις. 

Στις χώρες του υπαρκτού καπιταλισμού η τεχνο- 
γραφειοκρατική΄, ιδεολογία του πραγματισμού, της λειτουρ- 
γικότητας, της εργαλειακής χρήσης των ανθρώπων, των 
οικονομικών μεγεθών και της εµπορευματοποίησης, έχει 


1. Δες παραθέµατα: Γ, Ν΄ 1, σελ. 126 

μετατρέψει εκατομμύρια ανθρώπους σε πληθυσμιακές στοίβες, 
σε απλούς κατοίκους - καταναλωτές και σε νούμερα για 
στατιστικές. 

Από την άλλη, στις χώρες του πρώην «ανύπαρκτου» 
σοσιαλισμού, μιλάμε για τις ορδές των καταπιεσµένων της 
γέας εποχής που περιφέρονται από ανατολή σε δύση και από 
βορρά σε νότο, στροβθιλίζοντας πάνω στα παγωμένα ερείπια 
που άφησε ο επιστημονικός µαρξιστο-λενινιστικός σοσια-- 
λισμός, διεκδικώντας το τίποτα ή αυτό που ήδη υπάρχει, ή 
ψάχνοντας για ένα νέο ποιμένα. 

Αδιαφορώντας για την τεράστια δημόσια περιουσία που µε 
τόσο κόπο επιτεύχθηκε από τους προγόνους εργάτες, αφέθηκε 
γα περάσει στα χέρια µιας χούφτας ανθρώπων πρώην 
αξιωματούχων γραφειοκρατών᾽ του παλιού κρατικο-κομμα- 
τικού καθεστώτος και νυν ολιγαρχικών ελίτ του πλούτου και 
της πολιτικής. 

Αυτή η αναδιανομή του κοινωνικού πλούτου χαρακτηρίζεται 
ως η μεγαλύτερη αναδιανομή του κοινωνικού πλούτου που 
συνέβη ποτέ στην ανθρωπότητα , ενώ από την άλλη διαλύ- 
θηκαν και ιδιωτικοποιήθηκαν δημόσιες κοινωνικές υπηρεσίες 
µε βαθύτατα δυσμενείς για τις κοινωνίες αυτές, ανθρω- 
πολογικές και κοινωνικές επιπτώσεις. 

Αλλά για να υπερασπίσεις κάτι πρέπει να το αισθάνεσαι 
δικό σου ή τουλάχιστον ότι δικαιωματικά σου ανήκει, τέτοια 
ήταν και είναι η αποξένωση του εργαζόµενου λαού στις χώρες 


1. Δες παραθέµατα: Γ, Ν΄ 2, σελ. 128 

του πρώην υπαρκτού «σοσιαλισμού» από τα δηµόσια πράγ- 
ματα που ποτέ δεν αισθάνθηκε αυτά τα δημόσια πράγματα 
δικά του. 

Έτσι περάσανε από τον κρατικό στον ιδιωτικό καπιταλισμό 
εν μία νυκτί. Επανίδρυσαν το κράτος οι πράκτορες της ΚΩΒ τη 
νύχτα, και το πρωί το παρουσίασαν σαν δημοκρατική φιλε- 
λεύθερη λύση. 

Ουσιαστικά, η επανίδρυση του κράτους συνέβη στης χώρες 
του ανατολικού μπλοκ, ενώ στην Δύση και ιδιαίτερα στην 
Δυτική Ευρώπη το κράτος αναδοµείται από τους κυβερ- 
γητικούς κοµισάριους, την τεχνογραφειοκρατική και πολιτική 
ελίτ των κρατών της Ευρωπαϊκής Ένωσης εις βάρος των λαών 
της Ένωσης. 


δ. 


Ο µαρξιστικός σοσιαλισμός (µε τις δύο εκδοχές του την 
ρεφορμιστική σοσιαλδηµοκρατική και την µπολσεβίκικη), 
αφού κυριάρχησε ιδεολογικά για σχεδόν έναν αιώνα, στους 
κοινωνικούς και πολιτικούς αγώνες, µετά την κατάρρευση του 
έδωσε το πλεονέκτημα στον φιλελευθερισμό, να φαντάζει σαν 
γεωτερισµός πηγαίνοντας το κοινωνικό ζήτημα και την 
κοινωνική ιστορία πίσω διακόσια χρόνια. 

Και αν το παλιό: «ένα φάντασμα πλανιέται πάνω από την 
Ευρώπη», ή το πιο πρόσφατο: « η φαντασία στην εξουσία», ή 
το σημερινό: «να κάνουμε την επανάσταση χωρίς να 
καταλάβουμε την εξουσία» (1) εἶναι η φαντασίωση των 
αδέσποτων παιδιών του μαρξισμού, και αν ένας νέος κεῦν- 

σιανισµός και συντηρητικός κοινοτισµός φαντάζει σαν το νέο 
πρόταγμα αυτών που ζαλίστηκαν από την δίνη του 
γεοφιλελευθερισμού, της ελεύθερης αγοράς και του 
ατομικισμού, άλλο τόσο και ένας νέος κόσμος εἶναι εφικτός: 
αυτός της παγκόσμιας, αντιεξουσιαστικής, αντιιεραρχικής, 
αντιγραφειοκρατικής επανάστασης. Οι νέες κομμούνες του 
Παρισιού που θα έρθουν, γίνονται ξανά η προοπτική για το 
πέρασμα στην επίλυση του πραγματικού ταξικού ζητήματος, 
δηλαδή της κυριαρχίας και εκμετάλλευσης ανθρώπου από 
άνθρωπο. Αυτή εἶναι η αυλαία του 21ου αιώνα, που είναι ο 
αιώνας µας, και έτσι θα ανοίξει. 


9; 


Στο έμπα του νέου αιώνα του εκσυγχρονισμού, της 
τεχνολογίας και του μινιμαλιστικού κενού, της νεωτερικότητας 
όπως την ονομάζουν οι αστοί διανοούμενοι έχουμε να 
αντιμετωπίσουμε από τις εκδοχές της πολιτικής ολιγαρχίας, 
από την φιλελεύθερη και την σοσιαλ-φιλελεύθερη που κλίνουν 
όλο και περισσότερο προς τον αυταρχισμό, µέχρι τις 
θεοκρατικές δημοκρατίες τύπου Ιράν και τις λαϊκές 
δημοκρατίες τύπου Κίνας. 

Η «νέα»; παγκόσμια εποχή χαρακτηρίζεται από 
πολυποίκιλες κοινωνικο-οικονομικές συνιστώσες, που ο τρό- 
πος της παραγωγικότητά τους κυμαίνεται από τον καπιταλισμό 
παλαιού τύπου «εντάσεως εργασίας», μέχρι τον καπιταλισμό 
νέου τύπου «εντάσεως κεφαλαίων», μεταπρατικές (ραντιέ- 
ρικες) παλαιού τύπου μέχρι εμπορευματικές νέου τύπου, 

άντλησης κεφαλαίων από βρόµικες µολυσματικές βαριές 
βιομηχανίες παλαιάς τεχνολογίας. αλλά και από τη λεγόμενη 
«γέα οικονομία» γνώσης, πληροφορικής, υψηλής τεχνο- 
λογίας, χρηματιστηριακού και τραπεζικού κεφαλαίου. 
Χαρακτηρίζεται επίσης, από την «ανήθικη» οικονομία, 
λαθρεμπόριο όπλων, ναρκωτικών, δουλεμπόριο γυναικών, 
παιδιών και οικονομικών μεταναστών». 

Το παγκόσμιο, αλλά και σε κάθε κράτος χωριστά 
οικονοµικό-κοινωνικό περιβάλλον, οι σχέσεις και ο τρόπος 
παραγωγής, Χαρακτηρίζονται από τάσεις «εργασιακού 
μεσαίωνα» και «νεοφεουδαρχικής» συσσώρευσης κεφαλαίων 
και πλούτου των εταιριών µε μορφές ολιγοπωλιακές και 
μονοπωλιακές, που όλο και περισσότερο συμπράττουν, συνε- 
νώνονται και συγχωνεύονται σε πολυεθνικά καρτέλ λόγω του 
ανταγωνισμού. Τα πολυεθνικά καρτέλ αυτά, τείνουν να επη- 
ρεάζουν µε σκοπό να καθορίζουν προς όφελος τους σε πλα- 
νητική κλίμακα τις πολιτικές εξελίξεις και τα πολιτικο - 
κοινωνικά συστήματα. 


10. 


Αυτός ο «εκσυγχρονισμός» έχει δυο πλευρές. Η µία του 
πλευρά δίνει τη δυνατότητα, για παράδειγµα, σε έναν φύ- 
λαρχο φεουδαλιστή από το Αφγανιστάν ή σε ένα γεωκτήµονα 
από την Βραζιλία ή την Αφρική, δηλαδή από τις «υπο- 
ανάπτυκτες» οικονομίες, να επενδύει κεφάλαια σε ομόλογα 
των πιο προηγμένων κρατών της Δύσης, ή σε μετοχές εταιριών 
υψηλής τεχνολογίας ιδιωτικού και δημοσίου συμφέροντος. 
Όπως επίσης και ένας καπιταλιστής επενδυτής από τις 

προηγμένες οικονομίες να παίζει στο χρηματιστήριο της 
Ινδίας, της Κίνας, της Τουρκίας κλπ. 

Η άλλη πλευρά του έχει να κάνει µε το ξέπλυµα Βρόμικου 
χρήματος, που ήταν και εἶναι µια αγαπητή εργασία του 
καπιταλισμού από παλιά -την οποία ποτέ δεν απαρνήθηκε- 
γιατί η κερδοσκοπία και η εµπορευματοποίηση του συνόλου 
της ζωής πάνω στον πλανήτη εἶναι η επιδίωξη του. «Όλα εἰναι 
εμπόριο και συναλλαγή- και τα υλικά και τα άυλα, πουλήστε 
και τον αέρα που αναπνέουµε», αρκεί να επιφέρουν κέρδος 
και κυριαρχία η οποία καταμερίζεται και ιεραρχικοποιείται 
ανάλογα µε την θέση του καθενός στο σύστημα του «λαϊκού 
καπιταλισμού» ενώ η ανομολόγητη κρυφή επιθυμία των νέων 
και παλιών αφεντικών είναι η κινεζοποίηση των λαών και των 
εργαζομένων, δηλαδή μηδέν δικαιώματα, µόνο υποχρεώσεις 
και εκτέλεση εντολών, µε εξευτελιστικούς μιστούς και 
απάνθρωπες συνθήκες εργασίας. 

Έτσι στις µέρες µας, και κύρια στην καπιταλιστική Δύση 
που κομπάζει για την δηµοκρατικότητά της, αποκαλύπτεται 
και η τελευταία αυταπάτη και ο μύθος για την «δημοκρατία» 
του λαού. Αποκαλύπτεται το ψεύδος ὁτι εκφράζει την θέλησή 
του και επιλέγει τα πρόσωπα και τα πολιτικά προγράμματα 
μέσα από τις εκλογές᾽. Και ότι το κοινοβούλιο είναι ο 
εκφραστής της λαϊκής κυριαρχίας όπου μέσα σε αυτό 
παίρνονται οι αποφάσεις, ενώ στην ουσία πρέπει να μιλάμε για 
την δημοκρατία καθ΄ υπαγόρευση των πολυεθνικών εταιριών, 
των «αόρατων» μετόχων και των στρατηγικών επενδυτών. 

Τα «σύγχρονα» πολιτειακά συστήµατα, νεοφιλελεύθερα, 
σοσιαλιστικά, θεοκρατικά είναι ολιγαρχικά, είναι άδικα, κοι- 


1. Δες παραθέµατα: Γ, Ν΄ 3, σελ.128 

γωνικά ανάλγητα και ληστρικά. Τείνουν προς το µονο- 
σήμαντο, την ομοιομορφία, το μονοδιάστατο, τη στρατιω- 
τικοποίηση της ζωής και τον ολοκληρωτισμό. 


11. 


Ο ανταγωνισμός, ως υπέρτατη αξία του σοσιαλφι- 
λελεύθερου συστήµατος κυριαρχίας, εἶναι η πεµπτουσία του. 
Αποτελεί δομικό στοιχείο του και συνοψίζεται ως ο αεί 
«πόλεμος όλων εναντίον όλων». Οι ρίζες του ανευρίσκονται σε 
αντιλήψεις και ιδεολογίες που συγκλίνουν σε µια ψευδή εικόνα 
για τη φύση η οποία περιγράφεται ως ένας χώρος αντα- 
γωνισμού για την επιβίωση ή την εξαφάνιση. Από κει 
προκύπτουν και οι συνδυαστικές αναφορές στους θεσμούς 
των κοινωνικών συστηµάτων για το «βασιλέα των ζώων», για 
τη «βασίλισσα στο μελίσσι», για τον «πόλεμο για την επι- 
βίωση», ή στην αναφορά µε αναγωγικό νόημα για το «μεγάλο 
ψάρι» που «τρώει το μικρό». 

Ο κυρίαρχος ιεραρχικός τρόπος οργάνωσης της κοινωνίας 
αιτιολογεί διαχρονικά την εγκληματική και αντικοινωνική του 
ύπαρξη µέσω αυτής της κατασκευασμένης εικόνας για τη φύση 
αιτιολογώντας ὀχι μόνο την κυριαρχία του ανθρώπου στη 
φύση, την κυριαρχία του άνδρα στη γυναίκα, των γερο- 
ντότερων στους νεότερους, την κυριαρχία του εκμεταλλευτή 
στον εκμεταλλευόμενο, του διευθυντή στο διευθυνόμενο, αλλά 
και την κυριαρχία του κράτους στην ανθρώπινη κοινωνία. 

Συμπερασματικά, το κράτος τοποθετείται ως η αναγκαία 
ασφαλιστική δικλείδα σύμφωνα µε την οποία ρυθμίζονται οι 

όροι του ανταγωνισμού µέσω κανονισμών και διαταγμάτων 
προς εφαρμογή, επιβάλλοντας στο σώμα των καταπιεσµένων 
τεχνητούς ανταγωνισμούς µε συνέπεια να διευρύνεται η ανι- 
σότητα. 

Έτσι, είτε πρόκειται για τη φύση που «αλληλοσπαράσσεται» 
στο ποιο είδος «θα κυριαρχήσει», είτε για την κοινωνία, στο 
ποιο ἄτομο ή ποια κοινωνική ομάδα ή έθνος «θα επιβιώσει» 
έναντι των άλλων που θα «εξαφανιστούν», οι αντιλήψεις των 
εξουσιαστών σε όλη τη γη, σε όλα τα συστήµατα, σε όλες τις 
θρησκείες, συγκλίνουν διαχρονικά σε µία : «ανταγωνίσου ή 
πέθανε». 


12. 


Χωρίς τον ανταγωνισμό -τον πόλεμο όλων εναντίον όλων- 
όπως αναφέρουν οι αστοί φιλελεύθεροι διανοούμενοι, σαν 
κίνητρο των ανθρώπων για δημιουργικότητα, φαντασία, 
παραγωγικότητα, καινοτομία, η ζωή θα ήταν µίζερη, ρουτι- 
γιάρικη, μονότονη. Ενώ, μέσω της κοινωνικής κινητικότητας, 
από την κατώτερη κοινωνικοοικονοµική τάξη στην ανώτερη 
(όµως πάντα θα υπάρχει η κατώτερη), η επικράτηση του 
αμερικάνικου ονείρου , δηλ. η αντεπανάσταση, ο ατοµικισµός 
και η µηχανοποίηση του ανθρώπου µέσω της αντίληψης «πιο 
γρήγορα, πιο δυνατά, πιο Ψηλά, , πιο αποτελεσματικά», είναι 
η αξία του καπιταλισμού που την επιβάλλει σαν κοινωνική σχέ- 


1. Δες παραθέµατα: Γ, Ν΄ 4, σελ.139 

ση και συμπεριφορά. Ο κοινωνικός δαρβινισµός, ο ατοµικισµός 
ο πόλεμος και ο ανταγωνισμός όλων εναντίον όλων σχίζει τις 
κοινωνικές σχέσεις και συμβίωσης, απανθρωποποιεί και 
θηριοποιεί τους ανθρώπους αυξάνοντας την εγκληματικότητα, 
την παραβατικότητα, την κοινωνική παραίτηση και αδιαφο- 
ρία. 

Ο ανταγωνισμός! σαν διάχυτη συνθήκη συγκρότησης των 
κοινωνικών πεδίων, σαν θεµελιακό στοιχείο κάθε εξουσια- 
στικού πολιτισμού αποτελεί βασικό στόχο πολεμικής για την 
αναρχική κοσμοαντίληψη και την επαναστατική της ηθική. 
Στον καπιταλισμό και την αστική δημοκρατία, η ανταγωνιστική 
συνθήκη οδηγεί στην αποσάθρωση όλων των κοινωνικών 
σχέσεων από τα κάτω, κάθε αυτόνομης θέσµισης των 
καταπιεσμένων. Η γενίκευση της διαµεσολάβησης και η κυ- 
ριαρχία της αγοράς συνθέτουν µια δύναμη προώθησης της 
ετερονοµίας σε κάθε πτυχή της ζωής. Έτσι η κυρίαρχη τάξη, 
μέσω της κυβέρνησης, ρυθμίζει τους όρους του ανταγωνισμού, 
τόσο για να µην αλληλοεξοντώνονται τα αφεντικά όσο και για 
να ελέγχονται οι κοινωνικές - ταξικές εντάσεις και συγκρού- 
σεις σε ασφαλή για αυτήν επίπεδα. 


1. Δες παραθέµατα: Γ, Ν΄ 5, σελ.140 

13. 


Το καθεστώς της διαρκούς απειλής που επιβάλουν οι 
κυρίαρχες τεχνογραφειοκρατικές, στρατοκρατικές και πολι- 
τικές ελίτ, µε κύριες την Αμερικανική και την Ευρωπαϊκή, για 
την αναδιανομή του κοινωνικού πλούτου, έλεγχο των 
πλουτοπαραγωγικών πηγών και των διατροφικών αναγκών σε 
παγκόσμια κλίμακα προς όφελος δικό τους και των εργοδοτών 
τους, στο σύνολο της καταπιεσμένης-εκμεταλλευόμενης αν- 
θρωπότητας είτε στις λεγόμενες οικονομικά ανεπτυγμένες κοι- 
γωνίες, είτε στις υπό ανάπτυξη, έχει σαν συνέπεια να διο- 
γκώνει ακόµα περισσότερο τις κοινωνικές ανισότητες και να 
αυξάνει τόσο τη σχετική, όσο και την πραγματική φτώχια. 

Το χάσμα μεταξύ πλουσίων και φτωχών, τόσο μεταξύ των 
ανθρώπων όσο και μεταξύ των χωρών, μεγαλώνει ακόμα 
περισσότερο, φτάνοντας για πρώτη φορά στην ιστορία της 
ανθρωπότητας σε τέτοια ύψη. 

Το «φυσικό περιβάλλον βρίσκεται σε πλήρη διαταραχή και 
οι οικολογικές ισορροπίες καταρρέουν στο βωμό της απλη- 
στίας των ολιγαρχιών για κέρδος και κυριαρχία], κάνοντας 
επισφαλή την διαβίωση σε πολλά µέρη στον πλανήτη, όχι µόνο 
των ανθρώπων αλλά και των υπόλοιπων έµβιων όντων. 

Οι κυρίαρχες ελίτ προσπαθούν να διατηρήσουν, να ελέ- 
γξουν και να διαιωνίσουν αυτή την κατάσταση µέσω της στρα- 
τηγικής της λειτουργικής και ιδεολογικής τροµοκράτησης των 
εκμεταλλευομένων τάξεων και µέσα από το δίπτυχο «ασφά- 
λεια θεσμική - ανάπτυξη οικονομική» (η ελεύθερη οικονομία 


1. Δες παραθέµατα: Γ, Ν' 6, σελ.144 

της αγοράς εἶναι μονόδρομος και το δημοκρατικό πολίτευμα 
εἶναι το καλύτερο δυνατό), ενώ µέσω της στρατηγικής του 
φόβου και της ανασφάλειας, αποσκοπούν στη συναίνεση για 
τον συλλογικό κοινωνικό έλεγχο και µέσω της καλλιέργειας 
της συλλογικής ευθύνης και ενοχής, π.χ. «όλοι φταίµε για το 
περιβάλλον», προωθούν τον πράσινο καπιταλισμό, τον οικο- 
καπιταλισμό." 


14. 


Η λεγόμενη παγκοσμιοποίηση (νεοαποικισµός), η απάτη του 
νεοφιλελευθερισμού και του άξιου τέκνου του, του σοσιαλ- 
φιλελευθερισμού, διασπά τις κοινότητες των ανθρώπων, ισο- 
πεδώνοντας τις εθνότητες, τις διαφορετικές τοπικές κουλ- 
τούρες και πολιτισμούς, τις τοπικές οικονομίες, τις διατρο- 
φικές και τοπικές συνήθειες. 

Οι παγκόσμιες ελίτ, µε κύρια την αμερικάνικη, ξαναβγάζουν 
από την παλιά ντουλάπα τον κοσµοπολιτισµό, (Βλέπε αμε- 
ρικανοποίηση ή αγγλοσαξονικός τρόπος αντίληψης) µε την 
νέο ιμπεριαλιστική᾽ πολιτική τους προσπαθούν να τον επι- 
βάλουν σαν νέα παγκόσμια κατάσταση και συμπεριφορά, 
προωθώντας μαζί µε τα πολυεθνικά τραστ τον δηµοκρατισμό- 
ρεπουμπλικανισµό την παγκόσμια διακυβέρνηση και το πα- 
γκόσμιο κράτος. 

Ποτέ στο παρελθόν η ανθρωπότητα δεν ήταν τόσο 
απελπιστικά και ισοπεδωτικά ομοιόμορφη. Ποτέ στο παρελθόν 
δε συσσωρεύτηκε τόσος πολύς κοινωνικός πλούτος σε τόσο λί- 


1. Δες παράρτημα: Ι|], σελ.200 2. Δες παραθέμµατα Γ. Ν”7 σελ.Ί147 

γα χέρια, σε σύγκριση µε τη σηµερινή κατάσταση. Η λεγόμενη 
εποχή της πρωτοσυσσώρευσης του κεφαλαίου στην Βρετανία 
του 1875-19” αιώνα φαντάζει αθώα ξεθωριασμένη γκρα- 
βούρα. Ενώ το 2020, χαρακτηρίστηκε σαν σημείο καμπής, 
αφού πρώτη φορά στην ιστορία της ανθρωπότητας, οι αστικοί 
πληθυσμοί θα ξεπεράσουν αυτούς της υπαίθρου, µε μεγάλες 
συνέπειες τόσο για την ίδια την ύπαιθρο (εγκατάλειψη, ερη- 
μοποίηση), όσο και για τις μεγάλες πόλεις λόγω γιγάντωσης 
και υπερπληθυσμού. 


15. 


Σε αντίθεση µε τον νεοαποικισµό - παγκοσμιοποίηση που 
επιβάλουν, τον αστικό κοσμοπολιτισµό που προβάλουν και την 
παγκόσμια διακυβέρνηση που επιδιώκουν, οι υπερεθνικές 
άρχουσες τάξεις σε συνεργασία µε τις τοπικές ελίτ, αλλά και 
τον εθνικισμό, Φυλετισμό και τον σοβινιστικό πατριωτισμό 
που επικαλούνται οι αντιδραστικές (φασιστικές-ναζιστικές) 
ιδεολογίες και οι θρησκευτικές σκοταδιστικές μισαλλόδοξες 
δοξασίες (χριστιανικές, ισλαμικές, ιουδαϊκές κλπ), που 
προβάλλονται σαν αντίσταση και λύση στα προβλήματα της 
σημερινής κατάστασης, ενώ στην ουσία εἰναι διχαστικοί πα- 
ράγοντες της ανθρωπότητας, ο διεθνισµός, η αυτοδιάθεση, η 
αυτονομία, η ισότιμη σχέση και η αλληλεγγύη των λαών, 
εἶναι ενοποιητικοί παράγοντες της ανθρωπότητας. 

Επαναφέροντας στο λεξιλόγιο µας τις παλιές επαναστατικές 
αξίες και προσαρµόζοντάς τες στη σηµερινή πραγματικότητα, 
το «προλετάριοι όλων των χωρών ενωθείτε», και η αξιακή 
αρχή «η απελευθέρωση των λαών είναι έργο των ίδιων των 
λαών», φαντάζουν πιο επίκαιρες από ποτέ. 

Η εθνότητα, η πατρίδα όπως και η ατοµικότητα είναι ένα 
γεγονός φυσικό, κοινωνικό, φυσιολογικό. Είναι αποτέλεσµα 
μακράς ιστορικής ανάπτυξης και ταυτόχρονα εἶναι ένα 
παγκόσμιο γεγονός. 

Όπως η ατομική διαφορετικότητα εἶναι πλούτος και 
ενοποιητικός παράγοντας για την ελεύθερη κοινωνία, έτσι και 
οἱ ιδιοµορφίες και ιδιαιτερότητες µιας εθνότητας και ενός 
λαού, η γλὠσσατου, τα έθιµα του, ακόµα και οι διατροφικές 
του συνήθειες, είναι παγκόσμιος πλούτος, κληρονομιά και 
ενοποιητικός παράγοντας της παγκόσμιας ζωής της ανθρω- 
πότητας. Γι΄ αυτό «..Είμαστε πατριώτες όλων των κατά- 
πιεσμένων πατρίδων...». Μιχαήλ Μπακούνιν, 1870 


16. 


Η πατρίδα (ή μητρίδα, αν θέλετε) αντιπροσωπεύει το α- 
διαμφισβήτητο δικαίωµα κάθε ανθρώπου, κάθε ομάδας ενώ- 
σεων, κοινοτήτων, περιοχών, εθνών, να ζουν, να αισθάνονται, 
να σκέφτονται και να θέλουν να ὅρουν µε τον δικό τους τρό- 
πο. Ο άνθρωπος, εκτός από την αγάπη για τη γη του, τη 
γλώσσα του, αγαπάει τον τόπο που γεννιέται και εκπο- 
λιτίζεται και δένεται µε τους άλλους ανθρώπους. 

Το κράτος], δεν είναι χώρα - πατρίδα (ή μητρίδα), είναι η 
μεταφυσική μυστικιστική και νομική φαντασίωση της πατρί- 
δας. Εἶναι ένα τέχνασμα κατασκευασμένο για να ευνοεί την εκ- 

μετάλλευση ανθρώπου από άνθρωπο, όπως ο φιλελεύθερος 
ατοµικισµός εἶναι ένα τέχνασμα για την ελευθερία των αφε- 
ντικών. Το κράτος, είναι ένα ιστορικό αλλά παράλληλα και 
απάνθρωπο δημιούργημα των αρχουσών ελίτ που διέπεται από 
αρχές αποφασισµένες: 


1) Να διατηρούν διά της βίας άδικες µορφές ιδιοκτησίας, 
που οδηγούν στην φτώχεια και στα κακά που αυτή προκαλεί 
(σωματικά, πνευματικά, ηθικά και κοινωνικά), στην παθο- 
λογική πλεονεξία, τον φόβο και την εµπορευματοποίηση όλων 
των αξιών. 

2) Να γεννούν ενοχή, απογοήτευση, σύγχυση, άγχος και 
εχθρότητα, μέσω πληθώρας αυθαίρετων νόμων και διατάξεων. 

3) Να συμβάλλουν στην ενστάλαξη µιας ψευδούς αντίληψης 
των αξιών, δίδοντας έµφαση σε άσχετα ή βλαβερά “ηθικά 
καθήκοντα”, όπως η υπακοή στις απαιτήσεις της πολιτικής, 
θρησκευτικής ή όποιας άλλης εξουσίας, όσο ανούσιες ή ανή- 
θικες κι αν είναι οι απαιτήσεις αυτές. 

4) Να προσφέρουν ένα αποθαρρυντικό παράδειγµα απε- 
ρίγραπτης βαρβαρότητας και αδιαφορίας απέναντι στον πόνο, 
µέσω της στρατιωτικής του ὁράσης, της οικονοµικής του πολι- 
τικής και της αντιμετώπισης αυτών που δεν συμμορφώνονται. 

5) Να υπονομεύουν την κοινότητα και την προσωπική 
ευθύνη, καθιερώνοντας τον έλεγχό του σε όλους τους τοµείς 
της ζωής. 

17. 


«Το κράτος είναι η οργανωμένη εξουσία, κυριαρχία και 
δύναμη που οι ιδιοκτητικές τάξεις ασκούν στις εργαζόμενες 
λαϊκές μάζες... η πλέον οφθαλμοφανής, κυνική ολοκληρωτική 
και εγκληματική άρνηση της ανθρωπιάς και της κοινωνίας". 
Καταστρέφει την καθολική αλληλεγγύη μεταξύ όλων των 
ανθρώπων της γης και οδηγεί μερικούς από αυτούς σε συ- 
γεργασία µε μοναδικό στόχο να καταστρέψουν, να 
κατακτήσουν και να υποδουλώσουν όλους τους άλλους... 

Αυτή η οφθαλµοφανής άρνηση της ανθρωπιάς, που συνιστά 
την ἴδια την ουσία του κράτους, αποτελεί από την σκοπιά του 
κράτους το υπέρτατο καθήκον και την µεγαλύτερη αρετή του. 
Έτσι, το να προσβάλλει, να καταπιέζει, να απογυμνώνει, να 
λεηλατεί, να δολοφονεί ή να υποδουλώνει κάποιος τον 
συνάνθρωπό του, θεωρείται συνήθως έγκλημα. Από την άλλη 
μεριά, από την σκοπιά των εθνικιστών και του πατριωτισμού, 
όταν τα ἴδια πράγματα γίνονται στην δημόσια ζωή για την 
μεγαλύτερη δόξα του κράτους και την διατήρηση και επέκταση 
της εξουσίας του, μετατρέπονται όλα σε καθήκον και αρετή. 

Αυτό εξηγεί το γιατί όλη η ιστορία των αρχαίων και των 
σύγχρονων κρατών δεν είναι παρά µια σειρά ειδεχθών 
εγκλημάτων, διότι οἱ βασιλιάδες και οἱ υπουργοί του 
παρελθόντος και του παρόντος, όλων των εποχών και όλων 
των χωρών -πολιτικοί, διπλωμάτες, γραφειοκράτες και 
πολεμιστές- αν κριθούν από την άποψη της απλής ηθικής και 
της ανθρώπινης δικαιοσύνης, αξίζουν εκατό, χίλιες φορές 

την ποινή των καταναγκαστικών έργων ή της κρεμάλας. Δεν 
υπάρχει φρικαλεότητα, ὠμότητα, ανοσιούργημα, ψευδορκία, 
απάτη, ανήθικη συναλλαγή, κυνική ληστεία, θρασύτατη 
λεηλασία ή Βρομερή προδοσία, που να µην έχει διαπραχθεί ή 
να μην διαπράττεται καθημερινά από τους εκπροσώπους των 
κρατών, χωρίς κανένα άλλο πρόσχημα εκτός από εκείνη την 
τόσο «ελαστική», τόσο Βολική κι όµως τόσο φοβερή φράση: 
«για κρατικούς λόγους ». Μιχαήλ Μπακούνιν, 1870 


18. 


Οι παλιές αυτοκρατορικές συγκροτήσεις όπως και η 
μετέπειτα δημοκρατικές συσπειρώσεις περιοχών σε 
ομοσπονδίες τύπου ΗΠΑ, ΕΣΣΔ, ΓΕΡΜΑΝΙΑΣ, κλπ, αλλά και οι 
σημερινές ηπειρωτικές συσπειρώσεις κρατών τύπου Ευρω- 
παϊκής Ένωσης: δεν είναι ενοποιητικός παράγοντας των λαών 
και της ανθρωπότητας, αφού επιβάλλεται αυτή η ενοποίηση 
από τα πάνω µε την οικονομική βία, τον πολιτικό εκβιασμό 
και την επικυριαρχία, αλλά γεωπολιτικά συμφέροντα των 
αρχουσών οικονομικών τάξεων και των τεχνογραφειο- 
κρατικών πολιτικών ελίτ που τις εκπροσωπούν. 

Ενοποιητικός παράγοντας εἶναι ο διεθνισµός που σέβεται 
τις εθνολογικές ιδιαιτερότητες των λαών. Ο διεθνισµός που 
προάγει την αλληλεγγύη και την ισότιμη πολιτική, πολιτιστική 


1. Δες παραθέµατα: Γ, Ν΄ 10, σελ.Ί50 και παράρτημα: 
γΙ, σελ. 244 

οικονομική και ανταλλακτική σχέση και συνεργασία των 
λαών. 

Ο κοινοτικός οµοσπονδισµός και ο συνομοσπονδισµός των 
περιοχών, εἶναι ο αντικρατικός επίλογος που σαν εισαγωγή 
προὐποθέτει την αυτοδιάθεση και την αυτονομία των χωρών 
και των λαών και σαν κεντρικό θέµα έχει την γενικευμένη 
κοινωνική αυτοδιεύθυνση µέσω της παγκόσμιας κοινωνικής 
επανάστασης. 

Μόνο έτσι θα ενοποιηθούν οι πατρίδες και από πολίτες ενός 
τόπου και μιας χώρας, θα γίνουμε και πολίτες του κόσμου και 
κατ᾽ επέκταση πολίτες του σύμπαντος. 


Πειραιάς - Δραπετσώνα 
Μάρτης 2008 

ΠΑΡΑΘΕΜΑΤΑ. Γ 


1) Ο Μπακούνιν, στο έργο του «Θεός και Κράτος», 
αντιμετωπίζει τους έµφυτους κινδύνους ενός συστήµατος που 
ενώνει την πολιτική εξουσία µε την τεχνικο-επιστηµονική επι- 
τηδειότητα. Φοβάται ότι το αυθόρμητο της ζωής κατά- 
στρέφεται, εξ αιτίας της «άνωθεν» επιβολής των ανα- 
πτυξιακών σχεδίων των επαϊόντων. Επειδή διακατέχεται από 
μία αξιοσημείωτη εμπιστοσύνη προς τη δημιουργική ικανότητα 
των ελευθέρα συνεργαζομένων ατόμων, συμπεραίνει ότι ή ζωή 
είναι «μία υπόθεση απείρως μεγαλύτερη της επιστήμης». 
Υποστηρίζει ότι τα συγκεντρωτικά σχέδια, όποιες και αν είναι 
οι αξίες τους, περιορίζουν τη δημιουργικότητα και την 
υπευθυνότητα των προσώπων- εμποδίζουν, παρά τις 
υποσχέσεις µιας μελλοντικής απελευθέρωσης, τη γενική 
εξέλιξη αυτών των τυπικά ανθρωπίνων ιδιοτήτων. Δη- 
μιουργείται, τοιουτοτρόπως, «μία κοινωνία ὀχι ανθρώπων άλ- 
λα ζώων». 

Επί πλέον, μολονότι αποδέχεται την υπόθεση ότι τα σχέδια 
υποκινούνται από καλές προθέσεις («εμπνέονται από την πιο 
αγνή αγάπη για την αλήθεια»), υποστηρίζει ότι δε συμβαίνει 
Κάτι τέτοιο στην πραγματικότητα, διότι εισέρχεται στο παιχνίδι 
ένα ακόµη κίνητρο: ή διατήρηση της εξουσίας και των 
προνομίων των σχεδιαστών. 

Αυτές οι κριτικές αποτελούν, εν μέρει, µια διεύρυνση 
εκείνων πού είχαν διατυπωθεί εναντίον τον πιο παραδοσιακών 
μορφών της γραφειοκρατικής κυριαρχίας, αλλά στην περί- 

πτωση του τεχνικο-επιστημονικού ελέγχου πρέπει να εξετα- 
σθούν και άλλοι παράγοντες. 

Ένας από τους σπουδαιότερους είναι ο φενακισµός των 
κοινωνικών διαδικασιών, ο παραγόµενος από την εξειδίκευση 
που καθίσταται συνεχώς µεγαλύτερη, εξ αιτίας µιας 
εκτεταμένης και περίπλοκης τεχνολογίας. Η ολοκληρωμένη 
παιδεία της κοινωνίας, την οποία εγκωµίασαν ο Μπακούνιν και 
πολλοί άλλοι αναρχικοί, γίνεται όλο και πιο «ακατόρθωτη», η 
ελλιπής διάδοση της γνώσης, των τεχνικών ικανοτήτων και 
του ελέγχου οδηγεί τη νέα κυρίαρχη τάξη των τεχνο- 
γραφειοκρατών προς µία µορφή κυριαρχίας άνευ προηγου- 
μένου. 

«..Ἔτσι δε θα υπάρξουν πια τάξεις, αλλά µία κυβέρνηση -- 
και σημειώστε το καλά--, μία κυβέρνηση εξαιρετικά πολύ- 
πλοκη, ή όποια, μι όντας ευχαριστημένη, όπως όλες οι άλλες 
σύγχρονες κυβερνήσεις, µε το να κυβερνά και να διαφεντεύει 
πολιτικά τις μάζες. Θα τις διευθύνει και οικονομικά, αναλαμ- 
βάνοντας τη διαχείριση της παραγωγής και της "δίκαιης" 
διανομής των αγαθών, της γεωργίας, της δημιουργίας και της 
ανάπτυξης των εργοστασίων, καθώς και την οργάνωση και 
τον έλεγχο του εμπορίου, ακόμη και την επένδυση των 
κεφαλαίων στην παραγωγή μέσω ενός μοναδικού τραπεζίτη, 
δηλαδή του Κράτους. 

Όλη αυτή ή δραστηριότητα θα απαιτήσει πολλές γνώσεις 
και πάρα πολλούς εγκεφάλους, θα είναι το Βασίλειο της επι- 
στηµονικής ευφυῖας, το πιο αριστοκρατικό, δεσποτικό, 
αλαζονικό και περιφρονητικό ἀπ' όλα τα καθεστώτα. Θα 
υπάρξει μία νέα τάξη, µία νέα ιεραρχία αληθινών ή ψευδο- 
επιστημόνων και ὁ κόσμος θα διαιρεθεί μεταξύ μίας κυρίαρχης 
μειοψηφίας τεχνοκρατών και μίας τεράστιας άμαθους 

πλειοψηφίας. Και τότε, αλίμονο στις αμαθείς μάζες!...» Μιχαήλ 
Μπακούνιν, 1880 


2) Η γραφειοκρατία εἶναι µια µορφή οργάνωσης κατά την 
οποία οι αποφάσεις παίρνονται στην κορυφή, τις οποίες 
πρέπει να υπακούουν οι από κάτω και μεταφέρονται διαμέσου 
μιας σειράς διαταγών όπως σε ένα στρατό. Μια γραφειο- 
κρατία δεν είναι µια αληθινή κοινότητα, η οποία προὐποθέτει 
ένα σύνδεσμο ίσων ανθρώπων που παίρνουν τις αποφάσεις 
από κοινού και τις μεταφέρουν έξω από το σύνδεσμο επίσης 
από κοινού. 


3.4) Ο Μικαήλ Μπακούνιν λέει για τις εκλογές (να 
σηµειώσου-με ότι την εποχή που ο Μπακούνιν έγραφε αυτά τα 
άρθρα δεν υπήρχαν τα κόµµατα µε την µορφή που έχουν στις 
μέρες µας σαν λόμπι και μηχανές οπαδών, ούτε ήταν τόσο 
γενικευμένο το σύστημα των επαγγελματιών πολιτικών, ούτε 
φυσικά είχε µαζικοποιηθεί η ψήφος): 

ἄν Το Κράτος δεν είναι τίποτ’ άλλο παρά η ίδια η κυριαρχία 
κι η εκμετάλλευση τακτοποιηµένη και συστηµατοποιηµένη. Θα 
επιχειρήσουµε να το αποδείξουμε αυτό εξετάζοντας τις 
συνέπειες της κυβέρνησης πάνω στις λαϊκές μάζες από µια 
μειοψηφία, εξ αρχής έξυπνη κι αφιερωμένη αν θέλετε, σ’ ένα 
ιδανικό Κράτος, θεμελιωμένο πάνω σε µια ελεύθερη σύμβαση. 
Ας υποθέσουμε ότι η κυβέρνηση αποτελείται μόνον απ᾿ τους 
καλύτερους πολίτες. Κατ᾽ αρχήν αυτοί οι πολίτες είναι προ- 
νομιούχοι ὀχι δικαιωματικά, αλλά ουσιαστικά. Έχουν εκλεγεί 
απ᾿ το λαό επειδή είναι οι πιο νοήµονες, έξυπνοι, σοφοί, θαρ- 
ραλέοι κι αφιερωμένοι. Διαλεγμένοι απ’ τη µάζα των πολιτών, 
που θεωρούνται όλοι ίσοι, δεν αποτελούν ακόµη µία ξεχω- 

ριστή τάξη, αλλά µια ομάδα ανθρώπων προνομιούχα µόνον εκ 
φύσεως και γι’ αυτό το λόγο ξεχωρισµένη προς εκλογή απ᾿ το 
λαό. Ο αριθµός τους είναι αναγκαστικά πολύ περιορισμένος, 
σ᾽ όλες τις εποχές και σ᾽’ όλες τις χώρες ο αριθµός των 
ανθρώπων προικισµένων µε τόσο αξιοσημείωτες ικανότητες 
ώστε αυτομάτως να έχουν την ομόφωνη αποδοχή από ένα 
έθνος, όπως η εμπειρία µας διδάσκει, είναι πολύ μικρός. Ως εκ 
τούτου, κάτω απ᾿ τον κίνδυνο µιας κακής επιλογής, ο λαός 
θά΄ναι πάντοτε αναγκασμένος να επιλέξει τους κυβερνήτες 
του ανάμεσα σ᾽’ αυτούς. 


Έτσι, λοιπόν, η κοινωνία διαιρέθηκε σε δύο κατηγορίες, για 
μην πω ακόµη δύο τάξεις, εκ των οποίων η μία, αποτελούμενη 
απ᾿ την τεράστια πλειοψηφία των πολιτών, υποστηρίζει 
ελεύθερα την κυβέρνηση των εκλεγμένων ηγετών της, η άλλη, 
σχηματιζόμενη από ἕνα μικρό αριθµό από προνομιούχες 
φύσεις, αναγνωρίστηκε κι έγινε δεκτή ως τέτοια απ’ το λαό, 
και επιφορτίστηκε απ’ αυτόν για να τον κυβερνά. Ανάλογα µε 
τη λαϊκή εκλογή, εἶναι εξ αρχής διακεκριμένοι από τη μάζα 
των πολιτών μόνον απ’ τις ιδιαίτερες ικανότητές τους που 
προκρίνουν για την επιλογή τους κι εἶναι φυσικά, οι πιο 
αφοσιωμένοι και χρήσιμοι απ’ όλους. Δεν εκχωρούν ακόμα 
στους ἰδιους κάποιο προνόμιο, κάποιο συγκεκριμένο 
δικαίωμα, εκτός από εκείνο της άσκησης, στο βαθµό που οι 
άνθρωποι το επιθυμούν, των ειδικών υπηρεσιών που τους 
έχουν ανατεθεί. Κατά τα λοιπά, απ’ τον τρόπο ζωής τους, απ᾽ 
τις προὐποθέσεις και τα μέσα για τη διαβίωσή τους, δε 
διαφέρουν καθόλου απ᾿ όλους τους άλλους, έτσι ώστε 
πλήρης ισότητα εξακολουθεί να επικρατεί σ᾽ όλους. Μπορεί 
αυτή η ισότητα να διατηρηθεί για καιρό; Εμείς ισχυριζόµαστε 
ότι τίποτε δεν εἶναι πιο εύκολο ν᾽ αποδειχθεί.Τίποτε δεν είναι 

πιο επικίνδυνο απ᾽ την ατοµικιστική ηθική του κάθε ανθρώπου 
όσο η συνήθεια της κυριαρχίας. Ο καλύτερος άνθρωπος, ο 
πιο έξυπνος, ανιδιοτελής, γενναιόδωρος, καθαρός, πάντοτε κι 
αναπόφευκτα θα διαφθαρεί σ᾽ αυτήν τη συναλλαγή. 


Δύο αισθήματα έμφυτα στην εξουσία ποτέ δεν 
αποτυγχάνουν να παράγουν αυτήν την εξαχρείωση: αυτές 
εἶναι: περιφρόνηση για τις μάζες κι η υπερεκτίμηση των 
πλεονεκτημάτων του ενός. “Οι μάζες”, λέει ένας άνθρωπος 
στον εαυτό του αναγνωρίζοντας την ανικανότητά τους να 
κυβερνούν για λογαριασμό τους, “έχουν εκλέξει εμένα ως 
επικεφαλή τους. Με την εν λόγω πράξη έχουν δηλώσει 
δημοσίως την κατωτερότητά τους και την ανωτερότητά µου. 
Ανάμεσα σ᾽ αυτό το πλήθος των ανθρώπων, αναγνωρίζοντας 
δύσκολα τίποτε κοινό µε τον εαυτό μου, είμαι ο μόνος ικανός 
να διευθύνω τις δημόσιες υποθέσεις. Οι ἄνθρωποι μ’ έχουν 
ανάγκη: δεν μπορούν να κάνουν χωρίς τις υπηρεσίες μου, 
ενώ, αντιθέτως εγώ, μπορώ να τα βγάλω πέρα μόνος μου: 
αυτοί, παρόλα αυτά, πρέπει να µε υπακούν για το δικό τους 
καλό, και υποκρινόµενος ότι τους υπακούω, τους κάνω χάρη”. 
Δεν υπάρχει σ᾽ όλο αυτό κάτι που κάνει έναν άνθρωπο να 
χάσει το μυαλό του και την καρδιά του, και να γίνει τρελός 
από υπερηφάνεια; Είναι, γι’ αυτό το λόγο, η ίδια η εξουσία κι 
η συνήθεια της κυριαρχίας που κάνει ακόµα και τους πιο 
έξυπνους κι ενάρετους ανθρώπους, πηγή παραλογισμών, 
τόσο διανοητικών όσο και ηθικών. Μπακούνιν: Η εξουσία 
διαφθείρει τους καλύτερους, 1867 

«..Η Μαρξιστική θεωρία λύνει πολύ απλά αυτό το δίλημμα. 
Λέγοντας Λαϊκή Κυριαρχία εννοούν την κυριαρχία ενός μικρού 
αριθμού αντιπροσώπων που έχουν εκλεγεί απ᾿ το λαό. Το 
γενικό και το ατομικό δικαίωµα να εκλέγει κανείς τους λαϊκούς 
αντιπροσώπους και τους κυβερνήτες του Κράτους είναι η 
τελευταία λέξη των μαρξιστών, όπως επίσης και των δημο- 
κρατών. Αυτό αποτελεί ένα ψέμα πίσω απ᾿ το όποιο κρύβεται 
ο δεσποτισµός της άρχουσας μειοψηφίας, ένα ψέμα πού 
γίνεται ολοένα και πιο επικίνδυνο γιατί εµφανίζεται ότι 
εκφράζει την αποκαλούμενη λαϊκή θέληση. Τελικά απ᾿ οποία 
άποψη κι αν εξετάσουμε αυτό το θέµα, καταλήγουμε πάντοτε 
στο ἴδιο λυπηρό συμπέρασμα, την κυριαρχία των μεγάλων 
λαϊκών μαζών από µια προνομιούχα μειοψηφία. 


Οι µαρξιστές λένε ότι η μειοψηφία αυτή θ’ αποτελείται από 
εργάτες. Ναι, πιθανόν από πρώην εργάτες, οι οποίοι μόλις 
γίνουν κυρίαρχοι πάνω στους λαϊκούς αντιπρόσωπους θα 
πάψουν να είναι εργάτες. και θα κοιτούν τις απλές εργατικές 
μάζες απ’ τα ύψη του κυβερνητικού βάθρου, δεν θα εκπρο- 
σωπούν πια το λαό παρά µόνο τον εαυτό τους και τις απαι- 
τήσεις πού έχουν για την άσκηση της εξουσίας πάνω στο λαό. 
Εκείνοι πού αμφιβάλλουν γι᾿ αυτό γνωρίζουν πολύ λίγο την 
Ανθρώπινη φύση. 


Οι Μαρξιστές λένε ότι αυτοί οι εκλεγμένοι αντιπρόσωποι θα 
είναι αφοσιωμένοι και καλλιεργημένοι Σοσιαλιστές. Οι εκ- 
φράσεις «καλλιεργημένος Σοσιαλιστής», «Επιστημονικός Σο- 
σιαλισμός» κλπ, που εμφανίζονται συνεχώς στους λόγους και 
στα κείμενα των οπαδών του Λασσάλ και του Μαρξ, 
αποδεικνύουν ότι το Ψευτο-λαϊκό Κράτος δεν θα εἰναι τίποτ᾽ 
άλλο παρά ο δεσποτικός έλεγχος του πληθυσμού από µια νέα 

και καθόλου µεγάλη αριθµητικά, αριστοκρατία πραγματικών 
και ψευτο-επιστημόνων. Οι «αμόρφωτοι» ἄνθρωποι θ᾽’ απαλ- 
λαγούν εντελώς από τη φροντίδα της διοίκησης και θα τύχουν 
τη μεταχείριση µιας πειθαρχημένης αγέλης. Τι θαυμάσια 
απελευθέρωση πραγματικά!...» Μιχαήλ Μπακούνιν 


Και µια πιο «σύγχρονη» θέση: «.. Ο Κλαρκ αναλύει την 
µπακουνική άρνηση της εκλογικής πολιτικής σε σχέση µε το 
συγκεκριµένο επίπεδο του κοινωνικού αγώνα. Αν το 
επαναστατικό κίνημα αποτελεί την πλειοψηφία, κάθε σκέψη 
για συμμετοχή στις εκλογικές διαδικασίες κρίνεται 
θανατηφόρα, διότι «θα ενδυνάµωνε την νομιμοποίηση» των 
υπαρχουσών μορφών κυριαρχίας, τη στιγμή μάλιστα που το 
πλειοψηφικό κίνημα μπορεί κάλλιστα να κινηθεί προς την 
αποκεντρωμένη, συμμετοχική και ελευθεριακή θέσµιση της 
κοινωνίας. Όταν το επαναστατικό κίνημα αποτελεί τη 
μειοψηφία, η υιοθέτηση της εκλογικής τακτικής κρίνεται 
εξίσου θανατηφόρα, διότι αφ΄ ενός μεν εμποδίζει την ανάδυση 
και την ανάπτυξη αποτελεσματικότερων αμεσοδημοκρατικών 
αγώνων, αφ΄ ετέρου δε, οδηγεί, µε μαθηματική ακρίβεια θα 
λέγαμε, «στη δημιουργία ενός νέου στρώματος ηγετών στης 
τάξης των εργαζομένων». ... Χρειάζεται να δούμε την 
αναρχική άρνηση συμμετοχής στης εκλογές σε σχέση µε το 
συγκεκριµένο επίπεδο του κοινωνικού αγώνα στο σήμερα. 

«..Η ἄρνηση της εκλογικής πολιτικής δεν έχει το χαρακτήρα 
της µικροαστικής απάθειας και αποχής, που παρατηρείται στις 
μέρες µας, ούτε το χαρακτήρα της «άρνησης για την άρνηση», 
αλλά απορρέει οργανικά από τη Βαθειά πίστη των αναρχικών 
στην ικανότητα όλων των ανθρώπων για αυτοπροσδιορισµό 
και αυτοστοχασμό, εδράζεται δηλαδή, στη θεμελιώδη αναρ- 
χική αρχή της Αυτοδιεύθυνσης. 

Στη σημερινή πραγματικότητα, κατά τη γνώμη µας, δε 
μπορεί να κριθεί η αντιεκλογική πολιτική των αναρχικών εν 
σχέση µε την κατάσταση του επαναστατικού κινήματος. Δεν 
μπορεί να γίνει λόγος για επαναστατικό κίνημα, είτε πλειο- 
ψηφικό είτε μειοψηφικό. Και δεν µπορεί να γίνει λόγος, διότι 
απλούστατα δεν υπάρχει επαναστατικό κίνημα, ανεξάρτητα 
από την ύπαρξη κάποιων ομάδων και ατόμων, που προβαίνουν 
σε ορισμένες ενέργειες στο μέτρο των δυνατοτήτων τους. Μια 
τέτοια συγκυρία, όµως, δεν αίρει την αναρχική αντιεκλογική 
άποψη. 

Ο αναρχικός δεν µπορεί να εννοηθεί, παρά µόνο ως ηθική 
οντότητα. Και ηθική οντότητα σηµαίνει, λειτουργία στη βάση 
της λογικής των ποιοτήτων του καλού και του κακού, του 
δέοντος και του µη δέοντος. Ανεξάρτητα, λοιπόν απὀ την 
ύπαρξη ή την ανυπαρξία του ταξικού και του κοινωνικού 
αγώνα καθώς και ανεξάρτητα από το επίπεδό τους, ο 
αναρχικός και ο αναρχισµός δεν μπορούν ως εκ της φύσεως 
τους να μετέχουν καθ’ οιονδήποτε τρόπο στην ποσοτική 
λογική του «μικρότερου κακού», που χαρακτηρίζει καίρια την 
εκλογική διαδικασία. 

Πέρα όµως από αυτή την ηθική διάσταση, η αναρχική 
αντιεκλογική πολιτική ενέχει και τη δική της φιλοσοφική 
διάσταση. Και εννοούμε τη θεμελίωσή της στον πλατωνικό 
«πρωταγόρειο μύθο» και στη γενικότερη αρχαιοελληνική 
σκέψη. Η εκλογική διαδικασία αυτή καθ΄ εαυτή αναγάγει την 
πολιτική, δηλαδή την οργάνωση της κοινωνίας, σε τεχνική. 
Όπως υπάρχουν άνθρωποι που κατέχουν την ιατρική τεχνική, 
άλλοι τη δικηγορική, άλλοι την οικοδομική, κ.ο.κ., υπάρχουν 
και κάποιοι που κατέχουν την πολιτική τεχνική, για την 
άσκηση της οποίας επιζητούν τη ψήφο των άλλων. Εδώ 

ακριβώς βρίσκεται η ουσία του κοινοβουλευτισμού και της 
σύγχρονης κατεστηµένης «πολιτικής» δεξιάς και αριστεράς. 

Στον αντίποδα αυτής της «πολιτικής των ειδικών» 
τοποθετείται η αναρχική Φιλοσοφία, που συλλαμβάνει τη 
διεύθυνση των κοινών, δηλαδή την αυθεντική πολιτική, ως 
ανήκουσα στο σύνολο των ανθρώπων, που εύστοχα 
ονομάστηκε από τον Αισχύλο «πολισσούχος λεώς». Αλλά από 
την ἴδια ακριβώς λογική εμφορείται και η αρχαιοελληνική 
πολιτική σκέψη. Όλοι να μετέχουν στην πολιτική, υποστηρίζει 
ο Πρωταγόρας στον ομώνυμο διάλογο του Πλάτωνα. Διότι, δε 
θα μπορούσαν να υπάρχουν πόλεις, αν μετείχαν µόνο λίγοι, 
όπως γίνεται στις άλλες τέχνες. «... Πάντες μετεχόντων . Οὐ 
γαρ αν γένοιντο πόλεις, ει ολίγοι αυτών μετέχειεν ὥσπερ των 
άλλων τεχνών»...» Γ. Καρίτσας 


3.8) ΤΟ ΠΟΛΙΤΙΚΟ ΨΕΜΑ 


Ο σύγχρονος πολιτικαντισµός και το πολιτικό ψέμα 
γεννήθηκε μαζί µε τη κοινοβουλευτική δημοκρατία στην 
Ευρώπη του τέλους του 19ου αιώνα, για έναν απλό λόγο: τότε 
προέκυψε η ανάγκη εξαπάτησης των μαζών. Έκτοτε, οι 
τεχνικές της δημόσιας πολιτικής υποκρισίας εμπλουτίστηκαν 
µε τη βοήθεια επικοινωνιολόγων, διαπλαστών της κοινής 
γνώμης (δημοσιογράφων), καλλωπίστηκαν από στυλίστες και 
διαδόθηκαν από τους μηχανισμούς της τηλεοπτικής προπα- 
γάνδας. 

Πότε καταγράφτηκε το πολιτικό ψέμα 


δη ο Πλάτωνας στην “Πολιτεία” του εισάγει την έννοια 
του «γενναίου ψεύδους» -ενός κατασκευασμένου μύθου - στον 
οποίο θα Βασίζεται η σταθερότητα της πολιτείας «Τα 
επανορθωτικά ιαματικά ψέματα µια κυβέρνηση δεν πρέπει να 
τα περιμένει από τους ποιητές. Η εφεύρεση τέτοιων μύθων 
πρέπει να εἶναι αποκλειστικό προνόμιο της πολιτείας 
υποστηρίζει, ὡς γνήσιος υπέρμαχος της ολιγαρχίας. Ενώ ο 
έτερος απολογητής της κυριαρχίας Αριστοτέλης, έχει άλλη 
γνώμη και θεωρεί πως τα ψεύδη έστω και αν Βαφτίζονται 
γενναία, χρήσιμα ή ιαματικά είναι επικίνδυνα και µπορεί να 
φέρουν στάσεις και ταραχές. 


Πότε γενικεύτηκε το πολιτικό ψέμα 


Λες ψέματα στο λαό όταν χρειάζεται να τον πείσεις. Οι ελέω 
θεού μονάρχες και οι απολυταρχικοί ηγέτες δεν εἶχαν τόσο 
άμεση ανάγκη να πείσουν τις μάζες, αφού σπάνια απευ- 
θύνονταν σ' αυτές. «Ο Μπίσμαρκ πιθανότατα δεν είχε 
απευθυνθεί ποτέ παρά μόνο σε ακροατήρια ηγετικών 
στρωμάτων» σημειώνει ο Ερικ Χομπσμπόουμ στην “Εποχή των 
αυτοκρατοριών” (άλλωστε στην περίπτωση αυτή λειτουργούσε 
ακόμα το μέγα ψεύδος του Ελέω Θεού μονάρχη). Σύμφωνα µε 
τον Βρετανό ιστορικό, το πολιτικό ψέμα γενικεύτηκε µε τη 
σταδιακή επικράτηση της ρεπουμπλικανικής δημοκρατίας και 
της καθολικής ψήφου στην Ευρώπη και την άνθιση του λαϊκού 
Τύπου ως μέσου πολιτικής προπαγάνδας στα τέλη του 19ου 
αιώνα: «Ο αυξανόμενος εκδηµοκρατισµός καθιστούσε αδύνατο 

τον δημόσιο διάλογο µε κάποιους ελάχιστους όρους ειἰλι- 
κρίνειας. 

Ποιος υποψήφιος θα ήθελε να πει στους ψηφοφόρους του - 
σύμφωνα µε την Χαμπιανή λογική- ότι τους θεωρούσε 
υπερβολικά ηλίθιους και αµαθείς για να κρίνουν την καλύτερη 
λύση στην πολιτική και ότι τα αιτήµατα τους δεν ήσαν µόνο 
παράλογα, αλλά και επικίνδυνα για το µέλλον της χώρας;». 
Έτσι, µαζί µε την πρὠτη µαζική προεκλογική εκστρατεία που 
εγκαινιάστηκε από τον Γκλάντατον στη Βρετανία το 1879, λίγο 
αργότερα και σε όλη την Ευρώπη, μαζικοποιήθηκε και το 
πολιτικό ψεύδος όπως το ακούμε, επεξεργασμένο και εξελιγ- 
μένο, ως σήμερα. 


Πότε ξεκίνησε το “ οφ ὃι ρέκορντ ” 


Περιστοιχισµένοι από ρεπόρτερ που θα μετέφεραν τα λόγια 
τους και στο πιο απόμακρο συνοικιακό ταβερνείο», οι 
πολιτικοί της Δημοκρατίας έπρεπε να γίνουν εξπέρ στη 
διπροσωπία. Ο εκδηµοκρατισµός έφερε την πολιτική 
κοινωνιολογία, αλλά και τη δημόσια πολιτική υποκρισία. Μόνη 
διέξοδος ειλικρίνειας για τους επαγγελματίες ψεύτες της 
πολιτικής, οι κλειστές λέσχες των τζέντλεμαν και οι κατ' ιδίαν 
συναντήσεις, πρόδρομοι της διαδρομολογίας και του «οφ ὃι 
ρέκορντ»: «Όταν οι άνδρες που κυβερνούσαν ήθελαν 
πραγματικά να πουν αυτό που εννοούσαν, στο εξής ήσαν 
αναγκασμένοι να το κάνουν στους διαδρόμους της εξουσίας, 
στις λέσχες, στις ιδιωτικές κοινωνικές συναθροίσεις, στις 
κυνηγετικές διοργανώσεις ή τα Σαββατοκύριακα στις εξοχικές 
επαύλεις, όπου τα μέλη των ηγετικών στρωμάτων 
συναντιόνταν σε ατμόσφαιρα πολύ διαφορετική από τις 

παρωδίες μονομαχιών στις κοινοβουλευτικές συζητήσεις ή στις 
δημόσιες συγκεντρώσεις». Ερικ Χομπσμπόουμ “Η εποχή των 
αυτοκρατοριών”. 

Είναι χαρακτηριστικό ότι το χάσμα ανάμεσα στον δημόσιο 
λόγο και την πολιτική πραγματικότητα καυτηριάζεται µε 
δηλητηριώδεις χιουμοριστικές ατάκες, όπως η παρακάτω: “Ἡ 
καταραμένη εξουσία που στηρίζεται στην προνοµία και 
συνοδεύεται από γυναίκες, σαμπάνια και μπριτζ κατέρρευσε: 
ήλθε τώρα η Δημοκρατία που συνοδεύεται από γυναίκες, 
σαμπάνια και μπριτζ”, γράφει ο άγγλος συγγραφέας Χίλερ 
Μπέλοκ, µε αφορμή την εκλογική νίκη των Φιλελευθέρων 
στην Αγγλία το 1906. 


Τι έχει αλλάξει ως σήµερα 


Το πάντα και τίποτα. Το ραδιόφωνο πρώτα και η 
τηλεόραση µετά εκδηµοκράτισε το ψεύδος, εμπλούτισε τις 
τεχνικές του, έφερε τα πρόσωπα πιο κοντά µας, µε Υκρο πλαν 
και ζουμ στη “γλώσσα του σώματος”, άρα προσωποποίησε και 
τελειοποίησε τις τεχνικές εξαπάτησης. Η προσωποποίηση της 
πολιτικής, η τάση να ψηφίζουμε πρόσωπα, ὀχι πολιτικές 
προτάσεις δεν εἶναι αποκλειστικό προνόμιο και απόρροια της 
τηλεπολιτικής. Όπως διαπιστώνει ο αμερικανός Μάρει Εντελ- 
μαν στην «Κατασκευή του πολιτικού θεάματος», όσο λιγο- 
στεύουν οι προγραµματικές διαφορές ανάμεσα στα κόμματα 
τόσο οι πολιτικοί ηγέτες προβάλλουν στυλιστικές διαφορές και 
αντιθέσεις, πουλάνε µια κατασκευασμένη ηγετική φυσιο- 
γνωμία, αυτοπαρουσιάζονται ως "μοναδικές επιλογές", προ- 
σφέροντας κάτι διαφορετικό από τους αντιπάλους τους σε 

θέµα στυλ, προσωπικότητας, άσκησης πολιτικής, συναίσθησης 
ή ευφυΐας». 


Ποιες είναι οι διαχρονικές συμβουλές του πολιτικού 
ψεύδους 


Απαραίτητα εγχειρίδια για τους σύγχρονους πολιτικάντηδες 
εἶναι, φυσικά, ο «Ηγεμόνας» του Μακιαβέλι, η «Τέχνη της 
πολιτικής ψευδολογίας» του Τζόναθαν Σουίφτ και το «Εγχει- 
ρίδιο προεκλογικής εκστρατείας» του Ρωμαίου ρήτορα και 
πολιτευτή Κικέρωνα. 

Διαβάζοντας το εγχειρίδια του Κικέρωνα ανακαλύπτουμε ότι 
σήµερα, 2.000 χρόνια αργότερα, κάποια πράγματα παραμέ- 
νουν αναλλοίωτα όπως το ρουσφέτι και οι χαμογελαστές 
χαιρετούρες: “Τα ρουσφέτια πρέπει να τα διαφηµίζεις και να 
τα προβάλλεις, φροντίζοντας να είσαι προσιτός μέρα και 
νύχτα, κρατώντας ανοιχτή ὀχι μόνο την πόρτα του σπιτιού 
σου, αλλά και την έκφραση του προσώπου σου, που είναι το 
κατώφλι της ψυχής σου”. 

Να αναφέρουμε επίσης ότι η λέξη πελατεία είναι και αυτή 
λατινική και σήμαινε στην κυριολεξία την εξής διαδικασία: 
κάθε Ρωμαίος άνεργος πολίτης δικαιούταν επίδοµα ανεργίας 
το οποίο δίνονταν σε ποσότητα σιταριού που μοιράζονταν 
αποκλειστικά από τους συγκλητικούς. Ο συγκλητικός που 
εξασφάλιζε περισσότερες ποσότητες (μερίδες) σιταριού 
έπαιρνε και τις περισσότερες ψήφους, η διαδικασία αυτή 
λέγονταν «πελατεία» και ο άνεργος πολίτης «πελάτης» - 
αλήθεια τι έχει αλλάξει από τότε; Να σημειώσουμε εδώ ότι το 

σιτάρι όλης της Σικελίας πήγαινε αποκλειστικά για το επίδομα 
ανεργίας γι αυτό και ο Σπάρτακος έκανε έφοδο στο νησί και 
όχι στην Ρώμη, θέλοντας να αποκόψει τον εφοδιασμό µε σιτά- 
ρι την πόλη, ελπίζοντας ότι οι άνεργοι πολίτες της Ρώμης θα 
εξεγερθούν. 

Τις πιο συναρπαστικά μοντέρνες συμβουλές, όμως τις 
έδωσε ο Τζόναθαν Σουίφτ πριν από σχεδόν 3 αιώνες στο 
εγχειρίδιο η «Τέχνη της πολιτικής ψευδολογίας»: “Το κόμμα 
που θέλει να αποκαταστηθεί το κύρος και η αξιοπιστία του 
πρέπει επί τρεις μήνες να µην πει και να µη δημοσιεύσει τίποτα 
που να µην είναι αληθινό και πραγματικό”. 

“Είναι ο καλύτερος τρόπος για να αποκτήσει το δικαίωµα 
να πλασάρει ψέματα τους επόμενους έξι µήνες. Προσοχή, 
όμως, θέλει και το ψέμα τη ρέγουλά του: «Το να δίνεις στο 
λαό να καταπιεί πολλά μαζί δεν είναι ο καλύτερος τρό- 
πος για να γίνεις πιστευτός. Όταν βάζεις παραπάνω σκουλί- 
κι στο αγκίστρι δεν τσιµπάει ο κοκοβιός”. 


4) «.. Ο Πέτρος Κροπότκιν έδειξε ότι οι αναρχικές - 
ελευθεριακές αρχές ήταν ήδη, τουλάχιστον εν μέρει, εγγε- 
γραμμένες και ενεργές μέσα στην ιστορική και φυσική εξέλιξη. 
Προσπάθησε, λοιπόν, να αναιρέσει τις επιστημονικές και τις 
επιστηµολογικές προκείμενες ενός από τα κυρίαρχα 
πολιτισμικά παραδείγματα της εποχής, του «κοινωνικού δαρ- 
βινισμού», ενός ρεύματος σκέψης που υποστήριζε, µε μία 
αμφισβητήσιμη συγκριτική προσέγγιση, το φυσικό χαρακτήρα 
της ιεραρχίας . 

Ο Ρώσος στοχαστής υποστηρίζει ότι ο κινητήριος παράγο- 
ντας τόσο της ζωής των ζώων όσο και της κοινωνίας δεν 

υπήρξε ο αγώνας για την επιβίωση, αλλά η αλληλοβοήθεια. 
Για τον Κροπότκιν, το θεμελιώδες κίνητρο της εξέλιξης, 
λοιπόν, υπάρχει µέσα στην κοινοτική συνεργασία και όχι µέσα 
στον ατοµικιστικό ανταγωνισμό. Στο πρωτοπόρο έργο του 
«Αλληλοβοήθεια» (1902), ανέφερε εκατοντάδες παραδειγ- 
µάτων, που καταδείκνυαν τη σαφή εκδήλωση των αρχών της 
αλληλεγγύης μέσα στη ζωή των ζώων: σε ένα επόμενο 
κεφάλαιο του ἰίδιου έργου ανέφερε πλήθος παραδειγμάτων 
αλληλοβοήθειας µέσα στις ανθρώπινες κοινωνίες. Χάρη σε 
αυτή τη προσέγγιση, ο Κροπότκιν εφοδίασε τον αναρχισµό µε 
µια αντίληψη για τον κοινωνικό μετασχηματισμό που δεν ήταν 
καθαρά προμηθεϊκή και µηδενιστική: από τη στιγµή που θα 
κατέρρεαν οι θεσμοί της πολιτικής και οικονοµικής κυριαρχίας, 
το κράτος και το κεφάλαιο, η ανθρωπότητα δεν θα ήταν 
υποχρεωμένη να οικοδομήσει την αναρχία πάνω σε ένα σωρό 
ερειπίων...» 


5.) Ο νεοφιλελευθερισµός, υποστηρίζεται, ότι έκτος από 
ιδεολογία ή οικονομική πολιτική εἶναι πρώτα απ’ όλα και 
κυρίως ένας τύπος κυβερνητικής ορθολογικότητας. Ο Φουκό 
ορίζει την κυβερνητική ορθολογικότητα ως µια κανονιστική 
λογική που διέπει τη ὁραστηριότητα της διακυβέρνησης, µε τη 
έννοια όχι µόνο της άμεσης αλλά και της έµµεσης καθοδή- 
γησης των ανθρώπων, έτσι ὥστε αυτοί να οδηγούνται και να 
συμπεριφέροντε µε έναν ορισμένο τρόπο. 

Η «ορθολογικότητα» αυτή δεν εφαρμόζεται µε την άσκηση 
ενός άμεσου αλλά περισσότερο ενός έµµεσου (συγκα- 
λυμμένου), καταναγκασμού, µιας καταπίεσης. Από αυτή την 
άποψη, η κριτική ενάντια στον νεοφιλελευθερισµό δεν θα 

πρεπε να περιορίζεται µόνο στο πεδίο της οικονοµικής 
πολιτικής (ιδιωτικοποιήσεις, η απορρύθμιση εργασιακών 
σχέσεων), ούτε σε ένα ορισμένα σύνολο θεωρητικών ιδεών 
(Φρίντμαν, Χάγεκ), ούτε στους πολιτικούς που στράφηκαν σε 
αυτόν στα τέλη της δεκαετίας του 1970 (Ρέιγκαν, Θάτσερ κλπ). 

Η νεοφιλελεύθερη «ορθολογικότητα» έχει μιαν ευρύτερη 
εμβέλεια και μπορεί να προωθείται ακόµα και από 
κυβερνήσεις που αναφέρονται στην αριστερά. Αυτό που ορίζει 
τη νεοφιλελεύθερη ορθολογικότητα εἶναι το ότι οδηγεί τα 
υποκείμενα να ὅρουν µε βάση το υπόδειγμα του αντα- 
γωνισμού. Ο νεοφιλελευθερισµός οδηγεί τα άτοµα να προ- 
σπαθούν να μεγιστοποιηθούν την ικανοποίηση των συμ- 
φερόντων τους, παραμερίζοντας κάθε ηθική αναστολή. 

Οι πρώτοι φιλελεύθεροι στοχαστές, ιδίως ο Ανταμ Σμιθ και 
ο Φέργκιουσον, στα τέλη του Ίδου αιώνα, σκέφτονταν την 
αγορά µε Βάση µια λογική ισοδυναμίας και ελαχιστοποίηση 
των ανισοτήτων. Ο νεοφιλελευθερισµός σκέφτεται την αγορά 
µε Βάση τη λογική του ανταγωνισμού, δηλαδή την µεγι- 
στοποίηση της ανισότητας. Αυτή η στροφή Χρονολογείται ήδη 
από τα τέλη του 19ου αιώνα, όταν ο Άγγλος φιλόσοφος 
Χέρμπερτ Σπένσερ προτείνει μιαν ερμηνεία του Δαρβίνου που 
επεκτείνει την έννοια της «φυσικής επιλογής» και σε άλλα 
πεδία και ιδιαίτερα στο κοινωνικό - οικονομικό πεδίο. Οι 
γεοφιλελεύθεροι δεν θέλουν να γίνεται αναφορά στον Σπέν- 
σερ εξαιτίας του Βιολογισμού του (κοινωνικός δαρβινισµός). 
Σε αυτόν, όµως, βρήκαν την ιδέα ότι η αγορά πρέπει να είναι 
ένας απέραντος ωκεανός ανταγωνισμού. 

Όταν ο «κλασικός» φιλελευθερισμός μπαίνει σε κρίση, τα 
τέλη του 19ου αιώνα, εμφανίζονται δύο ρεύματα: ένας 
φιλελευθερισμός που δικαιολογεί την παρέμβαση του κράτους 

σε µιαν οπτική σταθεροποίησης και αναδιανοµής, κορυφαίος 
εκπρόσωπος του οποίου είναι ο Κέινς και ο «νεοφιλε- 
λευθερισµός», ο οποίος από τη δεκαετία του 1930 θα προτείνει 
να αναγορευτεί η αγορά σε υπέρτατη αρχή της οικονοµικής 
και κοινωνικής ζωής. 

Ο κεϊνσιανισμός επικράτησε θριαμβευτικά µετά τον πόλεμο. 
Αλλά ο νεοφιλελευθερισµός δεν αφοπλίστηκε. Οι Γερμανοί 
«φιλελεύθεροι» της σχολής ογαο[ἰάς γθαἰῖσπιις (ορθολογικός 
ρεαλισμός), άσκησαν καθοριστική επιρροή στην ευρωπαϊκή 
οικοδόµηση (ευρωπαϊκή ένωση σήµερα), ξεκινώντας από τη 
Συνθήκη της Ρώμης η οποία ορίζεται εξ αρχής και απαρα- 
βίαστα από την αρχή του «ελεύθερου ανταγωνισμού». Ο 
γεοφιλελευθερισµός επωφελήθηκε απὀ την κρίση του 
κεϊνσιανισμού, όπως και ο κεϊνσιανισμός είχε επωφεληθεί από 
την κρίση του καπιταλισμού στις δεκαετίες του 1920 και 1930. 

Η αρχή του ανταγωνισμού αναγορεύτηκε σε παγκόσμιο 
κανόνα, η κωδικοποίηση του Χρονολογείται άλλωστε από τη 
του δεκαετία του 1980, µε αυτό που αποκαλείται η «συναίνεση 
της Ουάσιγκτον» και που προσδιορίζει τους δημοσιονομικούς 
και νομισματικούς κανόνες οι οποίοι επιβάλλονται στις χώρες 
που ζητούν οικονομική Βοήθεια από το Διεθνές Νομισματικό 
Ταμείο. Ο όρος που έχει κοµβική σηµασία είναι η «πειθαρχία». 
Ήδη από τα µέσα της δεκαετίας ταυ 1970 οι «ειδικοί» κρούουν 
τον κώδωνα του κινδύνου. «Η κατάσταση -λένε- δεν µπορεί να 
κυβερνηθεί, επειδή δεν υπάρχει κοινωνική πειθαρχία». 

Ο «φιλελευθερισμός εἶναι εξαιρετικά αναγκαίος στον 
καπιταλισμό των τραστ των καρτέλ, των πολυεθνικών του 
χρηματοπιστωτικού κεφαλαίου αλά και στο κράτος-πρόνοιας. 
Τα αμερικάνικα λεγόμενα και φιλελεύθερα, προοδευτικά, 
ανθρωπιστικά ιδρύματα (π.Χ. Φορντ, Ροκφέλερ, Κάρνεγκυ 

κλπ) ιδρύθηκαν, ελέγχονται και χρηματοδοτούνται από τις 
οµάδες συμφερόντων των μεγαλύτερων πολυεθνικών 
εταιρειών. 

Σε µια εποχή κοινωνικού αναβρασμού, η κυρίαρχη τάξη 
χρειάζεται ένα φιλελεύθερο κίνημα το οποίο να µπορεί να 
λειτουργεί ως ασφαλιστική δικλείδα στην μαζική δυσαρέσκεια 
και, μ᾽ αυτόν τον τρόπο, να αποτρέπει τους ανθρώπους να 
στραφούν προς µια αποτελεσματική κοινωνική επανάσταση 
(εδώ αυτό το ρόλο τον παίζουν καλύτερα οι σοσιαλ- 
φιλελεύθεροι, σοσιαλδημοκράτες γιατί μπορούν να 
δημιουργούν ευρύτερες κοινωνικές συναινέσεις). Όσο πε- 
ρισσότερο εδραιώνονται τα καρτέλ, οι πολυεθνικές και το 
χρηματοπιστωτικό κεφάλαιο, τόσο περισσότερη φιλελεύθερη- 
μεταρρυθμιστική ρητορική υιοθετούν τα κόμματα εξουσίας. 
Έτσι, το σύγχρονο κράτος διατηρεί υπό τον έλεγχό του την 
εσωτερική αμφισβήτηση, αναπτύσσοντας και θεσμοποιώντας 
το εμπόρευμα των πολιτικών μανδαρίνων τον νέο αυταρχι- 
σµό, δηλαδή την μεθοδευμένη γενίκευση της κοινωνίας του 
ελέγχου. 

Την ίδια περίοδο όµως διαπλάθεται και το «νεοφιλελεύθερο 
υποκείµενο», µε την παρόξυνση του ανταγωνισμού μεταξύ των 
ατόμων(πόλεμος όλων εναντίων όλων), µε τις τεχνικές αξιο- 
λόγησης, µε την ενθάρρυνση του ιδιωτικού δανεισμού, µε την 
παρακίνηση να μετατραπούν τα υποκείμενα σε «ανθρώπινο 
κεφάλαιο», µέσω της καταναλωτικής ζήτησης. Το άτοµο πλέον 
πρέπει να φροντίζει να συσσωρεύει, να επιδιώκει την επιτυ- 
χία, ενώ ταυτόχρονα είναι υπεύθυνο (και επομένως ένοχο), 
για την ενδεχόµενη αποτυχία του. Το νεοφιλελεύθερο υποκεί- 
µενο συγχέει την ελευθερία και την αυτονομία µε τον αντα- 
γωνισμό. 

Επιχειρώντας να µεγιστοποιήσει µε κάθε τίµημα την 
απόδοση του ατόµου σε όλα τα πεδία, ο νεοφιλελευθερισµός 
καταλήγει να αναγορεύει σε κανόνα την έλλειψη κάθε 
περιορισμού. Αυτή η έλλειψη περιορισμού συγκαλύπτει όµως 
το γεγονός ότι, στην πραγματικότητα, υπάρχει ένα όριο στην 
επιθυμία και αυτό το όριο το καθορίζουν το κεφάλαιο και η 
επιχείρηση. Οι συντηρητικοί και οι θιασώτες του «εκσυγ- 
χρονισμού» βλέπουν στο νεοφιλελεύθερο υποκείµενο ένα ον 
απελευθερωµένο από όλες τις αλυσίδες του. Αλλά η έλλειψη 
κάθε περιορισμού, που υπόσχεται ο νεοφιλελευθερισµός, δεν 
έχει καμιά σχέση µε την πραγματική ελευθερία. Ο μηχανισμός 
της «απόδοσης - απόλαυσης», που καθιερώνει ο νεοφιλε- 
λευθερισμός, εἶναι ένα σύστημα που λειτουργεί σαν ψευδαί- 
σθηση της ελευθερίας του ατόμου, γιατί παραμένει στην ουσία 
ένας τρόπος κοινωνικής χειραγώγησης και πειθάρχησης. 

Οι ελευθεριακοί πρέπει να ξεκινήσουν τη συζήτηση ότι το 
κοινό αγαθό εἶναι κοινή υπόθεση και να αντιτάξουν τη 
συνεργασία στον ανταγωνισμό. Κάτι που ανάδειξε µε 
σημαντικό τρόπο ο Κροπότκιν (και όσοι εμπνεύστηκαν από 
αυτόν), στα έργα του χτυπώντας κριτικάροντας τον κοινω- 
γικό δαρβινισμό. 


6) «...Απορρίπτοντας, σε συμφωνία µε τις έρευνες του Πιέρ 
Κλαστρ (μαθητή του Κλωντ Λεβί-Στρως), κάθε προσπάθεια να 
αποδοθεί η ανάδυση της κυριαρχίας µέσα στην ιστορία σε 
απλούς οικονομικούς παράγοντες, θέση που υποστηρίζεται 
τόσο από τη φιλελεύθερη όσο και από τη μαρξιστική σκέψη, ο 
Μπούκτσιν θεωρεί ότι η κυριαρχία του ανθρώπου πάνω στον 
άνθρωπο προηγήθηκε και αποτέλεσε τη βάση της κυριαρχίας 

του ανθρώπου πάνω στη φύση: «Δεν εἶναι η ανάγκη για 
πλεόνασμα υλικού πλούτου που δημιουργεί τις ιεραρχίες και 
τις κυρίαρχες τάξεις: αντιθέτως, εἶναι οι ιεραρχίες και οι 
κυρίαρχες τάξεις που δημιουργούν τα τεράστια πλεονάσματα 
του υλικού πλούτου». Η ιεραρχική διάκριση δεν ὅημιουρ- 
γήθηκε απλώς από την ανάγκη να ξεπεραστεί το χαμηλό 
επίπεδο οικονοµίας που χαρακτήριζε τις άγριες κοινωνίες: 
ήταν αντιθέτως «οι ιεραρχίες µε Βάση την ηλικία και το φύλο 
και οι ηµι-θρησκευτικές και ηµι-πολιτικές ανάγκες που ὅη- 
μιούργησαν την εξουσία και εκείνες τις υλικές σχέσεις που 
προκάλεσαν το σχηματισμό των τάξεων». 


Η ανάδυση, µέσα στην εξέλιξη της ανθρώπινης κοινότητας, 
της ιεραρχίας, δηλαδή των «παραδοσιακών πολιτισμικών και 
ψυχολογικών συστημάτων της προσταγής και της υπακοής» (η 
κυριαρχία του ηλικιωμένου πάνω στο νέο, του άνδρα πάνω 
στη γυναίκα, μίας εθνικής ομάδας πάνω στην άλλη, της πόλης 
πάνω στην ύπαιθρο, του μυαλού πάνω στο σώμα, μιας επί- 
πεδης εργαλειακής ορθολογικότητας πάνω στο πνεύμα, της 
κοινωνίας και της τεχνολογίας πάνω στη φύση) εἶναι λοιπόν 
προγενέστερη της διαίρεσης της κοινωνίας σε τάξεις και της 
συγκρότησης των κρατικών δομών. 


Στην πραγματικότητα, η κυριαρχία εδραιώθηκε αρχικά 
πάνω στις Βιολογικές διαφορές που υπήρχαν στις οργανικές 
κοινωνίες μεταξύ του άνδρα και της γυναίκας, μεταξύ των 
ηλικιωμένων και των νέων, καθώς και μεταξύ των εµβρυωδών 
μορφών επικοινωνίας µε το θείο (οι Σαμάνοι) και της υπόλοι- 
πης κοινωνίας. Έτσι, διαμορφώθηκαν οἱι πρώτες κυρίαρχες 
κάστες, και αυτές οι κοινωνικές οµάδες εξέφρασαν, κατά την 

πρωτοϊστορία της ανθρωπότητας, την τριλογία της πρω- 
ταρχικής κυριαρχίας, που προοδευτικά, αργότερα, 
συγκροτήθηκε στις θεσμισμένες καταστάσεις του στρατού, του 
κράτους και του κλήρου. Η προοδευτική παρακμή των αξιών 
και των πρακτικών της αλληλεγγύης των οργανικών κοινω- 
γιών συμβάδισε µε την αρχή εκείνου που, µε µια ρουσωική 
έκφραση, ο Μπούκτσιν ονόμασε «μακρύ χειμώνα της κυριαρ- 
χίας και της καταπίεσης, που κοινώς εἶναι γνωστός ως πο- 
λιτισμός». 

Η αποκρυστάλλωση της κυριαρχίας, συνεπώς, κατά τον 
Μπούκτσιν, δεν έλαβε χώρα μόνο στο υλικό επίπεδο, µε τη 
γέννηση της πόλης, του κράτους, µιας εξουσιαστικής τεχνικής 
και μιας υψηλά οργανωμένης οικονομίας της αγοράς: η 
εδραίωση του μονοπωλίου της δύναμης «εκφράστηκε µε την 
εμφάνιση ενός αισθήματος και ενός συνόλου καταπιεστικών 
αξιών, που οργάνωσαν ψυχολογικά ολόκληρο το Βασίλειο της 
εμπειρίας, κατά μήκος των γραμμών της προσταγής και της 
υπακοής». Πρόκειται για αυτό που ο Αμερικάνος στοχαστής 
ονομάζει επιστηµολογίες της κυριαρχίας, στις οποίες 
αφιερώνει κάποιες από τις καλύτερες σελίδες του πιο σηµα- 
ντικού έργου του, Η Οικολογία της Ελευθερίας , που δεν είναι 
τυχαίο ότι φέρει τον υπότιτλο Ανάδυση και Αποσύνθεση της 
ιεραρχίας. 

Από τη µια πλευρά, αυτές προώθησαν «την ανάπτυξη της 
κυριαρχίας και µιας εγωιστικής ηθικής στους κόλπους των 
κυρίαρχων οµάδων της κοινωνίας»: απὀ την άλλη, «τροφο- 
δότησαν τους κυριαρχούμενους µε ένα ψυχικό μηχανισμό 
βασισμένο πάνω στην έννοια της ενοχής και της παραίτησης». 
Στην πραγματικότητα, το κράτος «δεν εἶναι απλά ένα σύνολο 
εξαναγκαστικών και γραφειοκρατικὠν θεσμών. Αποτελεί 

επίσης και µια διανοητική κατάσταση, µια ενσταλαγμένη 
νοοτροπία που διευθετεί την πραγματικότητα ... Χωρίς ένα 
υψηλό βαθµό συνεργασίας των κατώτερων τάξεων της 
κοινωνίας, η εξουσία του θα εξαφανιζόταν». 

Οι επιστηµολογίες της κυριαρχίας έφτασαν στο 
αποκορύφωμά τους, σύμφωνα µε τον Μπούκτσιν, κατά το 
τέλος του 15 ου αιώνα, όταν η εμφάνιση µιας νέας τάξης, της 
πρωτο-αστικής και εμπορικής, οδήγησε στη διάδοση των 
σαφώς αντι-αλληλέγγυων αξιών και µιας αυστηρά 
χρησιμοθηρικής αντίληψης για τη φύση. Έτσι, ο άνθρωπος 
ήταν «υποχρεωμένος» να καθυποτάξει τη φύση ως κυρίαρχος, 
προκειμένου να επιτύχει ένα υψηλό στάδιο προόδου και 
πολιτισμού...». 

Πριν να εἶναι οικονομική, η αλλοτρίωση εἶναι πολιτική. Η 
εξουσία είναι πριν την εργασία, Η οικονομία είναι παράγωγο 
της πολιτικής. Η ανάδειξη του κράτους καθορίζει και την 
εμφάνιση των τάξεων». Στη Χαλδαία την Αίγυπτο, εδώ και 
πέντε χιλιάδες χρόνια, μαζί µε το Κράτος, έκανε την εμφάνιση 
του το καθετί που ξέρουμε και σήμερα: η σύγχρονη πόλη µε 
τους έμπορους της, τους υπαλλήλους της, τους σκλάβους της, 
τις πόρνες της, τους ιερείς της, τους αστυνομικούς της, τους 
στρατιωτικούς της, και πάνω απ΄ όλους ο ηγεμόνας, ο Βασι- 
λιάς ή ο πρίγκιπας, ή ο πρωθυπουργός, ο οποίος κυβερνά το 
κράτος διαμέσου της κυβέρνησής του. 


7) Ιμπεριαλισμός: Γενικότερα, ο όρος σηµαίνει τις τάσεις 
εκείνες που αποσκοπούν στην εδαφική επέκταση, για την 
ενίσχυση των πολιτικών, κυρίως και. οικονομικών σφαιρών 
επιρροής. 

Μερικά ιµπεριαλιστικά κράτη στην αρχαιότητα ήταν η 
Αθήνα, η Σπάρτη, η Περσική αυτοκρατορία, το κράτος του 
Μεγάλου Αλεξάνδρου, η Ρωμαϊκή αυτοκρατορία, η Κινεζική 
αυτοκρατορία κ.ά. Στη νεότερη εποχή, ο ιμπεριαλισμός 
αποτελεί την τελευταία φάση της αποικιακής πολιτικής των 
ευρωπαϊκών μεγάλων δυνάμεων κατά το Β' μισό του 19ου 
αιώνα. Στα ιµπεριαλιστικά κράτη των νεότερων χρόνων 
μπορούν να συμπεριληφθούν η Βρετανική αυτοκρατορία, η 
Ισπανία, η Πορτογαλία, η Γαλλία, η Ολλανδία, η Αυστρο- 
ουγγρική, η Ρώσικη, η Γερμανική αυτοκρατορία, και στην 
Ασία, η Ιαπωνία µέχρι τον Β παγκόσμιο πόλεμο. 

Στη σύγχρονη εποχή, ιδιαίτερα από τα μέσα του 20ου 
αιώνα, ο ιμπεριαλισμός άλλαξε χαρακτήρα. Βαθμιαία 
εγκαταλείφθηκε η εδαφική επεκτατική πολιτική, διότι είναι 
πλέον ανέφικτη (κάτι που δεν συμβαίνει µε Ιράκ, Αφγανιστάν), 
και ενισχύθηκε η οικονομική επεκτατική πολιτική µε τα διεθνή 
μονοπώλια, που ελέγχουν πλέον την παγκόσμια αγορά και 
φυσικά διαμορφώνουν την πολιτική των χωρών οι οποίες 
εξαρτώνται οικονομικά από αυτά. Πρόκειται για την πολιτική 
που εφαρμόζεται κατά κύριο λόγο από τις ΗΠΑ. 

Μια άλλη µορφή ιμπεριαλισμού εἰναι εκείνος που µετα- 
τρέπει, σχεδόν αναγκαστικά την ιδεολογική ταύτιση κάποιων 
μικρών χωρών µε άλλες ισχυρότερες σε οικονομική εξάρτηση. 
Πρόκειται για την πολιτική που ακολούθησαν κυρίως η πρώην 
Σοβιετική Ένωση και η Κίνα στις χώρες δορυφόρους τους. 

Με τον όρο ιμπεριαλισμός, στη σύγχρονη πλέον ορολογία, 
σηματοδοτείται κάθε επεκτατική τάση, από όπου κι αν 
προέρχεται, στον γεωγραφικό, πολιτικό, οικονομικό, κοινω- 
γικό, ακόµη και στον πολιτιστικό τοµέα. Ο όρος προέρχεται 

από τη λατινική λέξη ἱπιρεγίμπι Ξ εξουσία, κυριαρχία, μτφ. 
Αυτοκρατορία. 


8) Στην σύγχρονη εποχή, ιδιαίτερα µετά τον πρώτο παγκόσμιο 
πόλεμο επικράτησαν δυο εκδοχές συστημάτων διαχείρισης 
του κράτους, στην ουσία τους ελάχιστα διαφοροποιηµένα το 
ένα από το άλλο. Αυτή της ρεπουμπλικάνικης-δηµοκρατικής 
διαχείρισης «δυτικό µπλοκ» µε όλες τις παραλλαγές του 
σοσιαλδημοκρατία, μονεταρισµός, φασιστο-ναζιστικός απολυ- 
ταρχισµός, βοναπαρτισµός (πεφωτισµένη στρατοκρατία), 
γεοφιλελευθερισµός , κλπ. Αυτή του «ανατολικού μπλοκ» µε 
την εξουσιαστική µπολσεβίκικη εκδοχή του σοσιαλισμού και 
την ώριμη κατάληξή της και αυτή της σταλινικής 
απολυταρχικής διαχείρισης µε τις παραλλαγές του κινέζικου, 
γιουγκοσλάβικου, ρουµάνικου, Κορεάτικου μοντέλου κλπ. 
Ολιγαρχικές και ελιτίστικες και οι δυο, ανεξάρτητα από τις 
επιµέρους διαφοροποίησεις τους. Δεν μπορούμε εδώ να 
αναπτύξουμε ούτε επίσης να αναδείξουµε τις αιτίες 
ενσωμάτωσης και απορρόφησης του τελευταίου από το πρώτο 
σύστημα, προς χάριν της οικονομίας του λόγου. Δες το 
παράρτημα, ΙΙ σελ. 181 


9) Αντίθετα, ένας αναρχικός δεν µπορεί να εγκληµατεί ενάντια 
στο κοινωνικό σύνολο. Αυτό µπορεί να το ισχυρισθεί κανείς µε 
δογματική βεβαιότητα, διότι ένας άνθρωπος ένοχος για 
βιασμό, αντικοινωνικό φόνο, εκμετάλλευση, πάθος να 
κυβερνά, ή για άσκηση εξωτερικού καταναγκασμού πάνω σε 
άλλους ανθρώπους, αυτομάτως δεν µπορεί πλέον να είναι 
αναρχικός, όπως δεν µπορεί να είναι χορτοφάγος αυτός που 
τρώει χοιρινές μπριζόλες, ροστ-μπιφ ή κοκκινιστό αρνί. 

Το ζήτημα δεν εἶναι κατά πόσο ένα άτοµο κατανοεί την τάδε 
ή την δείνα ιδεολογία, ή υποστηρίζει την τάδε ή την δείνα 
οργάνωση, αλλά κατά πόσο είναι αυτό που πρεσβεύει ότι 
εἶναι. Να προσθέσουμε ότι τα διαχωριστικά όρια μεταξύ 
εξουσιαστή και ελευθεριακού πουθενά δεν διακρίνονται 
καθαρότερα απ’ ό,τι στο έγκλημα. Ένας αναρχικός συχνότατα 
στιγματίζεται σαν εγκληματίας από το κράτος, ή μπορεί να 
αναμειχθεί σε δραστηριότητες που αντιστρατεύονται τα 
συμφέροντα του κράτους και των αφεντικών. 

Η αναρχική φιλοσοφία εἶναι από την φύση της εχθρός του 
κράτους και των αφεντικών ως εκ τούτου, είναι πολύ πιθανό 
ένας αναρχικός να αναμειχθεί σε παράνομες δραστηριότητες, 
ποτέ όμως σε αντικοινωνικές...» Στιούαρτ Κρίστι, 1980 


10) Παραθέτουµε ολόκληρο το κείµενο των προτάσεων του 
Μπακούνιν που υποβλήθηκαν και ψηφίστηκαν ομόφωνα στο 
συνέδριο της αναρχικής Λίγκας «Για την Δημοκρατία και την 
Ειρήνη», που έγινε το 1867 στην Ελβετία. Όχι για κανένα 
άλλο λόγο παρά µόνο για ανάγνωση του εύρους των 
αναρχικών ιδεών αφού οι αναρχικοί ήταν από τους πρώτους 
που μίλησαν για τις Ηνωμένες Πολιτείες της Ευρώπης των 
λαών. Υποστήριζε ότι οποιοσδήποτε πόλεμος μεταξύ τους θα 
είναι εμφύλιος και αδελφοκτόνος. 


«... Σύμφωνα µε το οµόφωνο αίσθημα του συνεδρίου της 
Γενεύης, οφείλουμε να διακηρύξουμε: 

1) Ότι για να κάνουµε να θριαμβεύσει η ελευθερία, η δικαιο- 
σύνη και η ειρήνη στις διεθνείς σχέσεις της Ευρώπης, για να 
κάνουμε αδύνατο τον εμφύλιο πόλεμο μεταξύ των διαφο- 
ρετικών λαών που συνθέτουν την Ευρωπαϊκή οικογένεια, δεν 
υπάρχει παρά ένας µόνο τρόπος: να συγκροτήσουµε τις Ηνω- 
μένες Πολιτείες της Ευρώπης. 


2) Ότι οι Πολιτείες της Ευρώπης δεν μπορούν να σχηµα- 
τισθούν µε τα Κράτη όπως είναι συγκροτηµένα σήμερα, αν 
ληφθεί υπόψη η τερατώδης ανισότητα που υπάρχει μεταξύ 
των αντίστοιχων δυνάμεων τους. 


3) Ότι το παράδειγµα της μακαρίτισσας Γερμανικής 
Συνομοσπονδίας έχει υποδείξει προκαταβολικά πως μία Συν- 
ομοσπονδία μοναρχιών αποτελεί μία κοροϊδία: ότι εἶναι ανί- 
κανη να εγγυηθεί είτε την ειρήνη είτε την ελευθερία των λαών. 


4) Ότι κανένα συγκεντρωτικό, γραφειοκρατικό κράτος 
ακόµη και στρατιωτικό, έστω κι αν αποκαλείται ρεπου- 
μπλικανικό, δε θα μπορέσει να μπει σοβαρά και ειλικρινά σε 
μια Διεθνή Συνομοσπονδία. Απ΄ την συγκρότησή του, που θ' 
αποτελεί πάντοτε µια ανοιχτή ή καλυμμένη άρνηση της 
ελευθερίας στο εσωτερικό, θα΄ναι αναγκαστικά µια διακήρυξη 
συνεχούς πολέμου: µια απειλή ενάντια στην ύπαρξη των 
γειτονικών χωρών. Θεμελιωμένο Βασικά πάνω σε μια έσχατη 
πράξη Βίας, την κατάκτηση, ή εκείνο που στην ιδιωτική ζωή 
αποκαλείται κλοπή µε διάρρηξη - πράξη που ευλογείται από 
την εκκλησία κάποιας θρησκείας, καθαγιασμένη από το χρόνο 
ακόµη και μετασχηματισμένη σε ιστορικό δικαίωµα - και 
στηριζόµενο σ᾿ αυτό το θείο καθαγιασµό µιας θριαμβεύτριας 

βίας ή σαν σ' ένα αποκλειστικό και υπέρτατο δικαίωµα, κάθε 
συγκεντρωτικό κράτος τίθεται και µόνο μ' αυτό σαν απόλυτη 
άρνηση του δικαιώματος όλων των άλλων κρατών, µην 
αναγνωρίζοντάς τα ποτέ, στις συμφωνίες που συνάπτει μ' 
αυτά, παρά μόνο από ένα πολιτικό συμφέρον και από 
αδυναμία. 


5) Ότι όλα τα µέλη της Λίγκας οφείλουν κατά συνέπεια να 
τείνουν μ' όλες τις προσπάθειες τους να επανασυγκροτήσουν 
τις αντίστοιχες πατρίδες τους, για να αντικαταστήσουν την 
αρχαία οργάνωση, την θεμελιωμένη, από πάνω προς τα κάτω, 
πάνω στη Βία και την αρχή της εξουσίας, µε µια νέα οργάνωση 
που να μην έχει άλλη Βάση από τα συμφέροντα, τις ανάγκες 
και τις φυσικές έλξεις των λαών, ούτε άλλη αρχή από την 
ελεύθερη οµοσπονδιοποίηση των ατόμων μέσα στις κοι- 
γότητες, των κοινοτήτων μέσα στις επαρχίες των επαρχιών 
μέσα στα έθνη και τελικά αυτών µέσα στις Ηνωμένες Πολιτείες 
της Ευρώπης αρχικά και αργότερα όλου του κόσμου. 


6) Κατά συνέπεια, απόλυτη εγκατάλειψη κάθε λεγόμενου 
ιστορικού δικαιώματος των Κρατών όλα τα ζητήματα τα 
σχετικά µε τα φυσικά, πολιτικά, στρατιωτικά, εμπορικά σύνο- 
ρα, πρέπει να θεωρηθούν στο εξής ότι ανήκουν στην αρχαία 
ιστορία και να απορριφθούν µε αποφασιστικότητα από τα µέλη 
της Λίγκας. 


7) Αναγνώριση του απόλυτου δικαιώματος κάθε έθνους, 
μεγάλου ή μικρού, κάθε λαού, αδύναμου ή ισχυρού, κάθε 
επαρχίας, κάθε κοινότητας σε µια πλήρη αυτονομία, προῦπο- 
τιθέµενου ότι η εσωτερική τους συγκρότηση δεν θ' αποτελεί 

απειλή και κίνδυνο για την αυτονομία και την ελευθερία των 
γειτονικών χωρών. 


8) Από το γεγονός ότι µια χώρα αποτελεί µέρος ενός 
κράτους, έστω κι αν έχει προσχωρήσει ελεύθερα δεν α- 
κολουθεί καθόλου γι αυτή η υποχρέωση να μένει προσ- 
δεμένη για πάντα. Καμιά διαρκής υποχρέωση ὅεν µπορεί 
να γίνει αποδεκτή από την ανθρώπινη δικαιοσύνη, την μόνη 
που µπορεί να µας επιβάλλεται, και δεν θ' αναγνωρίσουμε 
ποτέ άλλα δικαιώµατα, ούτε άλλα καθήκοντα από εκείνα που 
θεμελιώνονται πάνω στην ελευθερία. Το δικαίωµα της ελεύ- 
θερης Ένωσης και της εξίσου ελεύθερης αποχώρησης είναι το 
πρώτο, το πιο σπουδαίο από όλα τα πολιτικά δικαιώματα, 
εκείνο χωρίς το οποίο η συνομοσπονδία δεν θα ήταν παρά 
ένας συγκαλυμμένος συγκεντρωτισµός. 


9) Από όσα έχουν προηγηθεί προκύπτει ότι η Λίγκα πρέπει 
να απορρίψει ειλικρινά κάθε συμμαχία αυτού ή εκείνου του 
εθνικού τμήματος της ευρωπαϊκής δημοκρατίας µε τα 
µοναρχικά κράτη, ακόµη κι όταν αυτή η συμμαχία θα΄χε για 
στόχο την επανακατάκτηση της ανεξαρτησίας ή της 
ελευθερίας µιας καταπιεζόµενης χώρας, µια τέτοια συµ- 
μαχία δε θα μπορούσε να οδηγήσει παρά σε αυταπάτες και 
θα΄ταν ταυτόχρονα µια προδοσία εναντία στην επανάσταση. 


10) Αντίθετα η Λίγκα, επειδή είναι η Λίγκα της ειρήνης και 
επειδή έχει πειστεί ότι η ειρήνη δε θα µπορέσει να κατακτηθεί 
και να θεµελιωθεί παρά µόνο πάνω στην πιο στενή και πλήρη 
αλληλεγγύη των λαών µέσα στην δικαιοσύνη και την ελευ- 
θερία, πρέπει να διακηρύξει έντονα τις συμπάθειες της για 

κάθε εθνική εξέγερση ενάντια στην καταπίεση, είτε ξένη είτε 
αυτόχθονα, δοσμένου ότι µια τέτοια εξέγερση γίνεται στο 
όνομα των άρχων µας και για το συμφέρον των λαϊκών μαζών, 
αλλά όχι µε την φιλόδοξη πρόθεση να ιδρυθεί ένα ισχυρό 
κράτος. 


11) Η Λίγκα πρέπει να κηρύξει ανοιχτά τον πόλεμο ενάντια 
σε ότι αποκαλείται δόξα, μεγαλείο και Ισχύς των Κρατών. Σε 
όλα αυτά τα ψεύτικα και κακοποιά είδωλα για τα οποία 
κατακρεουργούνται εκατομμύρια ανθρώπινα θύματα, αντι- 
παραθέτουμε την δόξα της ανθρώπινης ευφυΐας που 
εκδηλώνεται στην επιστήμη και σε µια παγκόσμια ευημερία 
θεμελιωμένη πάνω στην εργασία, την δικαιοσύνη και την 
ελευθερία. 


12) Η Λίγκα θ' αναγνωρίσειτην εθνικότητα σαν ένα 
φυσικό γεγονός. Έχει αναμφισβήτητα δικαίωµα σα µια 
ελεύθερη ύπαρξη και ανάπτυξη, αλλά όχι σαν αρχή, γιατί κάθε 
αρχή πρέπει να φέρει τον χαρακτήρα της παγκοσµιότητας και 
η εθνικότητα δεν είναι αντίθετα παρά ένα αποκλειστικό, 
διαχωρισµένο γεγονός. Η λεγόμενη αρχή της εθνικότητας, 
όπως την έχουν θέσει στις µέρες µας οι κυβερνήσεις της 
Γαλλίας, της Ρωσίας και της Πρωσίας, ακόµη και πολλοί 
Γερμανοί, Πολωνοί, Ιταλοί και Ούγγροι πατριώτες δεν είναι 
παρά ένα παράγωγο που αντιπαρατέθηκε από την αντίδραση 
στο πνεύμα της επανάστασης: έντονα αριστοκρατική στο 
βάθος της, σε βαθµό που να υποτιµά τις διαλέκτους των µη 
εγγράμματων πληθυσμών, αρνούμενη σιωπηρά την ελευ- 
θερία των επαρχιών και την πραγματική αυτονομία των 
κοινοτήτων, και υποστηριζόμενη σ' όλες τις χώρες όχι από τις 

λαϊκές μάζες, των οποίων θυσιάζει συστηματικά τα πραγ- 
ματικά συμφέροντα σ΄ ένα λεγόμενο κοινό καλό, το οποίο δεν 
εἶναι ποτέ παρά μόνο εκείνο των προνομιούχων τάξεων, αυτή 
η αρχή δεν εκφράζει τίποτα άλλο εκτός από τα υποτιθέμενα 
ιστορικά δικαιώµατα και τη «φιλοδοξία των Κρατών. Το 
δικαίωµα της εθνικότητας δεν µπορεί λοιπόν ποτέ να θεωρηθεί 
από τη Λίγκα παρά σαν ένα από τα φυσικά επακόλουθα της 
υπέρτατης αρχής της ελευθερίας, παύοντας να΄ ναι ένα 
δικαίωµα από τη στιγµή που τίθεται είτε ενάντια στην 
ελευθερία είτε ακόµη και πέρα από την ελευθερία. 


13) Η ενότητα είναι ο στόχος, προς τον οποίο τείνει ακα- 
τάσχετα η ανθρωπότητα. Αλλά γίνεται µοιραία καταστροφική 
για την ευφυΐα, την αξιοπρέπεια, την ευημερία των ατόμων 
και των λαών, κάθε φορά που διαμορφώνεται πέραν της 
ελευθερίας, είτε µε την Βία, είτε υπό την εξουσία µιας κάποιας 
θεολογικής, μεταφυσικής, πολιτικής ή ακόµα και οικονομικής 
ιδέας. Ο πατριωτισμός που τείνει στην ενότητα πέρα από την 
ελευθερία, εἶναι ένας κακός πατριωτισμός, πάντοτε ολέθριος 
για τα λαϊκά και πραγματικά συμφέροντα της χώρας που 
προφασίζεται ότι εξυψώνει και υπηρετεί, φίλος, συχνά χωρίς 
να το ξέρει, της αντίδρασης, εχθρός της επανάστασης, 
δηλαδή της χειραφέτησης, των εθνών και των ανθρώπων. Η 
Λίγκα δεν µπορεί ν΄ αναγνωρίσει παρά µια µόνο ενότητα: 
εκείνη που θα εγκαθιδρυθεί ελεύθερα από την ομο- 
σπονδιοποίηση αυτονόμων μερών µέσα στο σύνολο, έτσι 
ώστε αυτό, παύοντας να΄ ναι η άρνηση των ιδιαίτερων δικαιω- 
μάτων και συμφερόντων, παύοντας να΄ ναι το κοιμητήριο 
όπου έρχεται Βίαια για να θαφτεί κάθε τοπική ευημερία, θα 
γίνει αντίθετα η επιβεβαίωση και η πηγή όλων αυτών των 

αυτονομιών και κάθε τέτοιας ευημερίας. Η Λίγκα θα επιτεθεί 
επομένως σθεναρά ενάντια σε κάθε θρησκευτική, πολιτική, 
οικονομική και κοινωνική οργάνωση που δεν θα΄χει ὄια- 
ποτιστεί απόλυτα απ΄ αυτή τη μεγάλη αρχή της ελευθερίας: 
χωρίς αυτή, δεν υπάρχει καθόλου ευφυΐα, καθόλου δικαιο- 
σύνη, καθόλου ευημερία, καθόλου ανθρωπιά....». 
«..Χρησιμοποιώντας τον ὁόρο ομοσπονδία, παρατηρεί ο 
Τζωρτζ Γούτκοκ στη Βιογραφία του για τον Προυντόν, «ο 
Προυντόν δεν εννοεί µια παγκόσμια κυβέρνηση ή μία 
ομοσπονδία κρατών. Για αυτόν η αρχή της συνομοσπονδίας 
αρχίζει απ’ το πιο απλό επίπεδο της κοινωνίας. Τα διοικητικά 
όργανα εἶναι τοπικά και βρίσκονται όσο το δυνατό 
περισσότερο κάτω απ' τον άµεσο έλεγχο του λαού. Πάνω ἀπ' 
αυτό το πρωτογενές επίπεδο, η συνοµοσπονδιακή οργάνωση 
γίνεται προοδευτικά περισσότερο ένα όργανο συντονισμού 
των περιφερειών, παρά ένα διοικητικό όργανο κι η Ευρώπη 
µία συνομοσπονδία των συνομοσπονδιών, στην οποία το 
συμφέρον της πιο μικρής επαρχίας θα έχει την ἰδια έκφραση 
µε το συμφέρον της πιο μεγάλης αφού όλες οι υποθέσεις θα 
ρυθμίζονται µε αμοιβαία συμφωνία, συμβόλαιο και 
διαιτησία...». 


Αντί Επιλόγου 


Η πνευματική και αγωνιστική παρακαταθήκη των προγόνων 
μας αναρχικών, εἶναι αγνοημένη από πολλούς «νέο 
αναρχικούς», αλλά και συκοφαντημένη έως διαστρεβλωμένη 
από τους εξουσιαστές και ιδιαίτερα από τους μαρξιανούς 
εξουσιαστές σοσιαλιστές όλων των τάσεων, έως τους σηµε- 

ρινούς νεοµαρξιστές, µεταμαρξιστές που επιχειρούν µέσα από 
µια ιδεολογική σούπα να οικειοποιηθούν καθαρά αναρχικές 
αξιακές αντιλήψεις Χωρίς να αναφέρονται σε αυτές µη τυχόν 
και υποτιμηθούν. 

Δεν εἶναι απορίας άξιο για µας το ότι όλοι αυτοί (νεο 
μαρξιστές, μεταμαρξιστές, νεοφιλελεύθεροι, νέο ατομικιστές), 
μπορούν να αναφέρονται σε ένα αρχαίο παρελθόν ή στο 
απώτερο παρελθόν που τους βολεύει, ενώ όταν το επιχειρούµε 
εμείς µας κατηγορούν ως παρελθοντολόγους. Μπορούν να 
επικαλούνται το τέλος της ιδεολογίας, αλλά ταυτόχρονα να 
αναφέρονται στην ιδεολογία, και όταν αναφερόμαστε εμείς 
στις ιδέες µας να µας κατηγορούν για ψευδή συνείδηση. Είναι 
επίσης, όλοι αυτοί που ξαναδιαβάζουν τους Στίρνερ, Νίτσε, 
κλπ ,δηλαδή διανοητών του Ί9ου αιώνα, ενώ όταν το κάνουμε 
εμείς αναφορικά µε τους διανοητές της κοινωνικής αναρχίας 
μας λένε παλαιολιθικούς. Ας τελειώνουμε λοιπόν, µε αυτή την 
υποκρισία! 

Η ιστορική κοινωνική αναρχία και η αγωνιστική και πνευ- 
µατική παράδοση µας ως αναρχικοί, µας είναι «χρήσιμη» για 
πολλούς λόγους. Σταχυολογούμε μερικούς από αυτούς: 


α) Να εμπλουτίσουµε τις θεµελιακές αξιακές µας σταθερές 
στις σημερινές συνθήκες. 


ϐ) Να γονιµοποιήσουµε την επαναστατική εμπειρία του χθες 
µε την επαναστατική εμπειρία που αποκτιέται από τους 
σημερινούς αγώνες (καθώς οι ανάγκες και οι συνθήκες του 
αγώνα εἰναι διαφορετικές), γιατί η επαναστατική εμπειρία 
μέσα στο χρόνο εἶναι διαρκής και αμετάβλητη ως προς τους 

στόχους της, όσο διαρκής και αμετάβλητη είναι µέχρι σήµερα η 
κυριαρχία και η εκμετάλλευση ανθρώπου από άνθρωπο. 


γ) Να προσπαθούμε να μην μεταφέρουμε λάθη, 
παραλείψεις, αδυναμίες και ανεπάρκειες του παρελθόντος στο 
σήμερα, χωρίς να θυσιάζουμε το παρόν στο παρελθόν. 


ὅ) Να κατανοήσουμε τα όνειρα, τις επιθυμίες και τις 
αγωνίες των παλαιότερων αγωνιστών που έδωσαν ακόµα και 
την ζωή τους αγωνιζόμενοι για τις ιδέες και τα ιδανικά της 
Αναρχίας. 





Ανανεώνοντας την Αναρχική παράδοση 

Για το καλό και ωφέλιμο 


1) Καλό και ωφέλιμο εἶναι, να αποφεύγουμε την χρήση 
άσκοπης Βίας εκτός από περιπτώσεις αυτοάµυνας και σε 
εξεγερσιακές-επαναστατικές περιστάσεις. 


2) Καλό και ωφέλιμο είναι, να αποφεύγουμε την εσκεμμένη 
αυτοπεριθωριοποίηση ή την περιθωριοποίηση που µας 
επιβάλλει η καθεστηκυία τάξη πραγμάτων. 


3) Καλό και ωφέλιμο εἶναι, να μαχόμµαστε ενάντια στον 
μυστικισμό, και τον αποκρυφισμό που οδηγούν στον 
παραλογισµό , οπουδήποτε κι οποτεδήποτε αυτά προκύπτουν. 


4) Καλό και ὠφέλιμο είναι να αρνηθούµε την προσωπική 
κατάχρηση δικαιώματος, την σωματική ενόχληση και την 
τυφλή Βία. 


5) Καλό και ωφέλιμο είναι να φροντίζουμε πάρα πολύ, 
ιδιαίτερα στο έντυπο υλικό, να χρησιμοποιούμε απλή και σαφή 
γλώσσα. 


6) Καλό και ωφέλιμο είναι να Βλέπουμε µε υποψία εκείνους 
που επιτίθενται σε ἄλλους αναρχικούς χρησιμοποιώντας 
διάφορες λέξεις φουσκωμένες µε συναισθηματισμό, όπως 
λενινιστής, σταλινικός, φασίστας, ασφαλίτης, κ.λ.π.. 


7) Καλό και ωφέλιμο είναι, να µην ανεχόµαστε την ατιµία, 
την κακοήθεια και τις προσωπικές προσβολές και να μην 

αναπαράγουµε τον σεξισµό και την πατριαρχία στης 
διαπροσωπικές καθημερινές µας σχέσεις. 


8) Καλό και ωφέλιμο είναι, να µη φερόμµαστε δειλά πίσω από 
ψευδώνυμα ή ανώνυμα όταν κάνουμε κριτική σε ιδέες άλλων. 


9) Καλό και ωφέλιμο είναι να δεχόμαστε το γεγονός ότι η 
ελευθερία της γνώμης όπως και η διαφωνία είναι µια υγιής 
κατάσταση, ακόµα και αν προκαλεί διάσπαση και αποχωρισμό. 


10) Καλό και ωφέλιμο είναι να προσπαθούμε να επιχειρούµε 
γα ζούμε τη ζωή µας όσο πιο κοντά γίνεται στις αναρχικές 
αξίες, όσο αυτό είναι δυνατόν. 

Ενδεικτική Βιβλιογραφία επιθεµάτων: 


Μιχαήλ Μπακούνιν: «Φεντεραλισμός, Σοσιαλισμός, Αντιθεολογι- 
σμός», «Θεός και κράτος», «Η Παρισινή Κομμούνα και η ιδέα του 
κράτους», εκδ. Ελεύθερος τύπος 

Ερρίκο Μαλατέστα: «Περί αναρχισμού και βίας», συλλογή κειµέ- 
γων, εκδ. Ελευθεριακή Κουλτούρα 

Π. Κροπότκιν: «Αναρχισµός και Αναρχοκομμουνισµός», «Αναρχική 
ηθική», εκδ. Ελεύθερος τύπος 

Λουίτζι Φάμπρι: «Αναρχία και επιστημονικός κομμουνισμός», 
μετάφραση «Ούτε θεός ούτε αφέντης», σε ηλεκτρονική µορφή 
βρίσκεται εδώ: ΠΙίρ://πσηπι.νγαμοκίρος.ποεί 

Ρούντολφ Ρόκερ: «Εθνικισμός και Πολιτισμός», τόμ.4, εκδ. Άρδην 
Κ. Μπερνέρι: «Δικτατορία του προλεταριάτου και κρατικός σο- 
σιαλισμός», μετάφραση «Ούτε θεός ούτε αφέντης», σε ηλεκτρο- 
νική μορφή Βρίσκεται εδώ: Πῖϊρ://ησηπι.νγ᾽ΠποΚίρο5.π6ΐ 

Σαμ Ντόλγκοφ: «Οι αστικές επιδράσεις στον αναρχισµό», μετά- 
Φῴραση «Ούτε θεός ούτε αφέντης», σε ηλεκτρονική μορφή βρί- 
σκεται εδώ: Πίῖρ://ησηπι.νγαποΚίρος.πΘί 

Λ. Τιφτ - Ντ. Σάλιβαν: «Ο αγώνας για να εἶναι κανείς άνθρωπος 
(Έγκλημα, Εγκληματολογία και Αναρχισμός)», μετάφραση Φίλιππα 
Κυρίτση, ανέκδοτο, σε ηλεκτρονική μορφή εδώ: 
Υ/ΝΝΥ.5ἱζθπιαΚκεγ.σΓ/{αΚγγἰς5/ρᾶσθ (ΕΒΕΕΚ 5.Πίπι 

Ανδρέας Πάπι, Χόρστ Στογουάσερ, Ρομπέρτο Αμπροσόλι: συλ- 
λογή κειμένων από την παγκόσμια συνάντηση αναρχικών στην 


Ιταλία το 1984, εκδ. Ελευθεριακή Κουλτούρα 

Νίκο Μπέρτι: «Πέρα από τη δεξιά και την αριστερά», εκδ. Ελευ- 
θεριακή Κουλτούρα 

Μάρευ Μπούκτσιν: «Η Οικολογία της Ελευθερίας», εκδ. Διεθνής 
Βιβλιοθήκη 

Γ. Καρίτσας: Εισαγωγή από την µπροσούρα του «ο/π (ἰᾶΓκ «Μάρξ 
Μπακούνιν και κοινωνικός μετασχηματισμός», εκδ. Άρδην 
Ντέιβιντ Γκρέμπερ: “Αποσπάσματα µιας Αναρχικής Ανθρωπο- 
λογίας” εκδ. Στάσει Εκπίπτοντες 

Γκούσταβ Λαντάουερ: “Το μήνυμα του Τιτανικού”, εκδ. Τροπή 
«Το ζήτημα της οργάνωσης», πρώτη έκδοση Πρωτοβουλία Αναρ- 


χικών Πειραιά 


ϑεϑε κ δε 


Α. Ράουτερ: “Κατασκευή υπηκόων”, εκδ. Αιγόκερως 

Ερικ Χομπσμπάουμ: “Στην εποχή των Αυτοκρατοριών”, εκδ. Μορ- 
φωτικό ίδρυμα ΕΤΕ 

Μάρει Εντελµαν: “Κατασκευή του πολιτικού θεάματος”, εκδ. Πα- 
παζήση 

Τζόναθαν Σουίφτ: “ Τέχνη της πολιτικής ψευδολογίας”, εκδ.Άγρα 
Μακιαβέλι: “ Ο Ηγεμµόνας ”, εκδ. Καζαντζάκη 

Κικέρων: “ Εγχειρίδιο προεκλογικής εκστρατείας “, εκδ. Πατάκη 


Πλάτων: “Πολιτεία”, εκδ. Χατζηθωμά 

ΠΑΡΑΡΤΗΜΑΙ. 


|. Η ΤΑΞΙΚΗ ΠΑΛΗ ΚΑΙ Η ΕΠΑΝΑΣΤΑΣΗ 


Προλογικό σημείωμα της σύνταξης 


Ενώ έχουμε απομακρυνθεί πολύ από την εποχή της βιο- 
μηχανικής αστικής πρωτοσυσσώρευσης κεφαλαίου και την 
προβληματική της, στην πραγματικότητα όµως δεν την εγκα- 
ταλείψαμε ποτέ, γιατί αυτό που έχει σημασία εἰναι ότι το 
προλεταριάτο, στον εµπειρικό προσδιορισμό του, από τη µια 
δεν είχε εκληφθεί µόνο σαν οι χειρώνακτες εργαζόμενοι, οι 
παραγωγοί, αλλά προπάντων σαν η δυνατή ελευθερία. Από 
την άλλη οριζόταν αρνητικά για να τονιστεί ότι αποτελεί το 
αντίθετο της αστικής τάξης. Μέσα σε µια κατάσταση όπου η 
μεγάλη τάση του σύγχρονου κόσμου εἰναι - για πρώτη φορά σε 
τέτοιο μέγεθος στην ιστορία -η πολιτική πόλωση της κοινωνίας 
σε δύο τάξεις, η αστική τάξη έχει στην κατοχή της τα μέσα 
παραγωγής και απολαμβάνει από αυτά, ενώ το προλεταριάτο 
ούτε τα έχει στην κατοχή του, οὐτε απολαμβάνει τίποτα. 
Προτιμούμε να λέμε «έχει στην κατοχή της» και όχι «είναι 
ιδιοκτήτρια», για να κάνουμε πιο φανερό ὀτι η νομική ιδιο- 
κτησία είναι ένα ιδεολογικό εποικοδόµηµα που µπορεί να 
αντικατασταθεί από ένα άλλο. Για παράδειγµα µε τη συλλογι- 
κή ιδιοκτησία των μέσων παραγωγής από τη κομματική - 
κρατική γραφειοκρατία στις πρώην χώρες του υπαρκτού 
σοσιαλισμού. 


-163 - 


Ο καπιταλισμός στην πραγματικότητα δεν λύνει κανένα 
πρόβλημα. Αντίθετα, τα διαπλέκει, τα εντείνει και το κυριότερο 
τα μεταθέτει στο χρόνο. Ούτε τα ζητήματα της Φτώχιας 
διευθετεί. Αυξάνει τόσο την σχετική όσο και την πραγματική 
φτώχια, εν µέσω αφθονίας -εδώ να σημειώσουμε ὁτι είναι 
πράξη ελευθερίας το να επιλέξεις να ζεις λιτά, ενώ αντίθετα 
όταν σου το επιβάλλουν είναι πράξη καταναγκασμού- ούτε τα 
νέα ζητήματα ελευθερίας, οὖτε τα οικολογικά προβλήματα 
που διογκώνονται και προσπαθούν να µας πείσουν οι ελίτ ότι 
είμαστε όλοι συνυπεύθυνοι. Για να επανέλθουµε στο θέµα 
μας, τα ζητήματα ποιότητας ζωής, και το οικολογικό - κλι- 
ματικό πρόβλημα είναι άµεσα συνδεµένα µε τα κοινωνικά και 
ταξικά - ζητήματα. 

Από αυτή την πλευρά, οι υπάλληλοι, οι τεχνικοί, οι µαθητές 
και οι λούμπεν (τα κατώτερα στρώματα του συστήµατος), 
έχουν την ἰδια αντιληπτική στάση, εἰναι διαθέσιμοι όπως και οι 
εργάτες. Η ενότητα των «λούμπεν» και των «μηχανικών», η 
σύγχρονη περιθωριακότητα «των φοιτητών χωρίς διπλώματα 
και των πτυχιούχων χωρίς δουλειά», οι περιθωριοποιημένοι 
μικροσυνταξιούχοι, οι προλεταριοποιηµένοι μικροί αγρότες, 
ακόµα και οι μετανάστες µπορεί να βρεθούν και να είναι 
κάποια στιγμή διαθέσιμοι. 

Ενάντια σε µια διαταξική αντίληψη στιρνερικού δεξιό- 
στροφου λόγου που αναπαράγεται τον τελευταίο καιρό στον 
ελλαδικό αναρχικό χώρο, εμείς προτείνουμε το παρακάτω 
περίγραμμα που λίγο ως πολύ ισχύει και για την ελληνική 
Κοινωνία χωρίς αυτό να σηµαίνει ότι στις σημερινές συνθήκες 
δε χρειάζεται µια νέα πιο εμπεριστατωµένη ανάλυση των 
Κοινωνικών συνθηκών που διαμορφώνει ο καπιταλισμός, όπου 
εννοείται ότι µέσα σε αυτές ζούμε και αγωνιζόµαστε. Άλλωστε 

κάνοντας µια κοινωνική χαρτογράφηση του ανα ρχικού 
κινήματος στη χώρα µας θα δούμε ότι σε μικρογραφία από 
αυτές τις τάξεις και υπό κατηγορίες αντλούν διαθεσιμότητα οι 
αναρχικές ιδέες. 

Η διαφορά, εμάς των δρώντων αναρχικών µε την υπόλοιπη 
καταπιεσμένη κοινωνία (δηλαδή πάνω από το 80 τις εκατό του 
πληθυσμού), έγκειται στο ὀτι εμείς βρισκόμαστε σε άλλους 
χρόνους εξεγερτικούς- επαναστατικούς, ενώ αυτή ὀχι. Ένα 
µεγάλο µέρος του αγώνας µας επικεντρώνεται -και πρέπει- 
στον συγχρονισμό µε την καταπιεσµένη κοινωνία ὀχι προς την 
μεριά της αδράνειας, αλλά προς την μεριά της κοινωνικής 
επανάστασης. Όμως όταν δεν συμβαίνει αυτό, βρίζουµε τους 
καταπιεσμένους-εκμεταλλευομένους υπεκφεύγοντας και 
παρακάμπτοντας την δική µας ευθύνη και αδυναμία να 
προτείνουμε κοινωνικά προγράμματα και συνεκτικές 
κοινωνικές δομές. Έτσι ανυψωνόμαστε πάνω απὀ την τάξη 
µας αποκτώντας µια ελιτίστικη αριστοκρατική νοοτροπία. 
Είμαστε κατηγορηματικά αντίθετοι µε αυτή την νοοτροπία, 
είμαστε σάρκα από την σάρκα αυτής της καταπιεσμένης 
εκμεταλλευόµενης κοινωνίας και ότι πάθει αυτή θα πάθουµε 
και εμείς. 

Κλείνοντας το προλογικό, θα αναφερθούμε σε μια σοφή 
ρύση ενός συντρόφου και ο νοών νοείτω: «Πιο εύκολα 
πεϑαίνεις για τις ιδέες σου παρά ζεις µε αυτές». 

1. ΗΤΑΞΙΚΗ ΠΑΛΗ ΚΑΙ Η ΕΠΑΝΑΣΤΑΣΗ (Ἠ) 


«...Το αναρχικό πρόγραµµα για την επανάσταση αντλεί από 
την ταξική πάλη όλων όσων υφίστανται την εκμετάλλευση, τις 
εγγυήσεις για το εφικτό ή το πιθανό της πραγμάτωσής του. Η 
γενικευμένη ύπαρξη ταξικής πάλης σε κάθε ιεραρχική κοι- 
νωνία αποτελεί µια αρχική ένδειξη µε ιδιαίτερα κρίσιμη 
σηµασία, όσο κοινότυπη κι αν Φαίνεται: η κοινωνική ανισότητα 
δεν είναι Κάτι το φυσικό και µόνο η επιβολή της βίας (τόσο 
Ψυχολογικής όσο και άµεσα σωματικής) εγγυάται την επι- 
βίωσή της. Μια δεύτερη ένδειξη, που βασίζεται στην 
παρατήρηση ότι υπάρχουν πολλών ειδών συγκρούσεις μεταξύ 
των κυβερνώντων και των κυβερνώμενων, εἰναι ότι οι δούλοι, 
οι µισθωτοί εργαζόµενοι, οι εκμεταλλευόμενοι και γενικά οι 
καταφρονημένοι κάθε συστήµατος (της γης οι κολασμένοι), 
εκδηλώνουν µια μόνιμη τάση να αρνούνται την ταξική τους 
υπόσταση. 

Όλα αυτά απ΄ την άποψη των αντικειμενικών στόχων, ση- 
μαίνουν ότι οι οραματικές βλέψεις για χειραφέτηση μπορούν 
να πραγματωθούν µόνο µε την κατάργηση των τάξεων, µε το 
μετασχηματισμό της κοινωνίας προς την κατεύθυνση της ισό- 
τητας και της ελευθερίας. Η ιστορία της επανάστασης και των 


Ἔ Αποσπάσματα από το πρόγραμμα των σοµόσπονδων αναρχικών οµάδων 
Ιταλίας. Αν και γραμμένο σχεδόν πριν 30 χρόνια το κείµενο είναι 
αξεπέραστο ακόµα και σήµερα ὀχι στις λεπτομέρειες αλλά στον πυρήνα 
του. Αποτελεί επίσης υπόδειγμα (μοντέλο), για μελλοντικές συντάξεις, 
δημοσιεύεται επίσης και στην μπροσούρα «Το ζήτημα της οργάνωσης». 

εξεγέρσεων παρέχει απειράριθµα παραδείγματα που από- 
δεικνύουν το γεγονός ότι οι µάζες που υφίστανται την εκµε- 
τάλλευση, κάθε φορά που μπορούν να οργανώσουν την 
Κοινωνία σύμφωνα µε τις βλέψεις τους, την οργανώνουν µε 
βάση την ισότητα καιτην ελευθερία. 

Ένα επιπλέον σηµαντικό στοιχείο που µας αποκαλύπτει η 
ιστορία της ταξικής πάλης, αναφέρεται σ΄ αυτές ακριβώς τις 
πρακτικές αποδείξεις, σ᾽ αυτές τις λαϊκές «ουτοπίες» που 
πραγματώνονται κατά καιρούς (μολονότι µε αποσπασµματικό 
τρόπο), σε µια δημιουργικότητα που έχει καθαρά ελευθεριακό 
χαρακτήρα, σ᾿ αυτά τα παραδείγματα που ανακαλύπτουν πως 
αντιλαμβάνονται οι καταπιεζόμενες και εκμεταλλευόµενες μά- 
ζες τη συλλογική χειραφέτησή τους. 


Ο αναρχισµός απορρέει από αυτή τη μακραίωνη κοινωνική 
ένταση που επιζητεί την πραγμάτωση της ισότητας και της 
ελευθερίας, αναπτύσσει τους αντικειμενικούς στόχους των 
καταπιεζόµενων και τις παραδειγµατικές υποδείξεις τους σ΄ 
ένα σύστημα σκέψης και δράσης που αντιπροσωπεύει το 
ανώτερο μέχρι στιγμής επίπεδο επαναστατικής θεωρίας και 
πρακτικής. Παρόλα αυτά, ταξική πάλη και αναρχικός επα- 
ναστατικός αγώνας δεν είναι συνώνυμα. Πρώτον, η ταξική 
πάλη έχει τη δυνατότητα να εκφραστεί και µε ρεφορμιστικό 
τρόπο και στην πραγματικότητα αυτή είναι η κυρίαρχη µορφή 
που παίρνει σε µη επαναστατικές περιόδους. Δεύτερο, η 
κοινωνική σύγκρουση δεν εξαντλείται µε την ταξική πάλη 
αλλά, εκφράζεται µε ένα σωρό άλλες εξεγερσιακές κατά- 
στάσεις που σ’ ένα περίπλοκο και επιτηδευµένο ιεραρχικό 
σύστημα, πηγάζουν απὀ μορφές ανισότητας και κυριαρχίας οι 

οποίες δεν έχουν τόσο άµεση σχέση µε την ταξική πάλη: 
σεξουαλική καταπίεση, εθνική, φυλετική, κτλ, καταπίεση. 


Όλες αυτές οι εξεγερσιακές καταστάσεις έχουν κάποια 
κοινή δυναμική ισότητας που παραλληλίζεται µε την ταξική 
πάλη, μολονότι όχι κατ᾿ ανάγκη, ούτε και απόλυτα. Απ’ όλες 
αυτές τις εξεγερσιακές καταστάσεις, όπως και από την εξέ- 
γερση του ατόμου, ο αναρχισµός έχει τη δυνατότητα να 
αντλήσει νέα θεωρητικά Και πρακτικά δεδοµένα και να 
επανεντάξει αυτά τα κινήματα ή τις βλέψεις για επιµέρους 
χειραφέτηση στο επαναστατικό του πρόγραµµα για την ολική 
χειραφέτηση του ανθρώπου. 

Μόνο μ΄ αυτό το επαναστατικό πρόγραµµα και μ΄ αυτή την 
επανένταξη εἰναι εφικτό να πραγματωθεί η επαναστατική 
δυναμική της ταξικής πάλης. Πέρα από αυτό το εφικτό υπάρχει 
μόνο η ιστορική πραγματικότητα μιας συνεχούς μεταμόρ- 
φωσης της εκμετάλλευσης και της καταπίεσης, µε την οποία η 
ταξική πάλη των εκμεταλλευόμενων δεν µπορεί να «γράψει 
ιστορία», δηλαδή, δεν μπορεί να επιφέρει καμιά δομική 
αλλαγή, εκτός και αν κάτι τέτοιο ωφελεί µια νέα ανερχόμενη 
άρχουσα τάξη. 


2. ΤΡΟΠΟΙ ΕΡΜΗΝΕΙΑΣ 


Εκτός απ΄ τις ελάχιστες εκείνες περιπτώσεις όπου πρόκειται 
για πολύ στοιχειώδης κοινωνίες, μπορούμε γενικά να εντο- 
πίσουµε αναρίθμητες κι αρκετά πλατιές κατηγορίες στην κοι- 
νωνική στρωμάτωση. Η πολυπλοκότητα αυτών των κατη- 

γοριών μετατρέπεται γενικά σε ιδεολογία απ΄ την «κοινω- 
νιολογία» εκείνη που επιδιώκει να απαλύνει τη σκληρή πραγ- 
ματικότητα της ταξικής πάλης και να τη μετατρέψει σε 
πολλαπλές μικροσυγκρούσεις οι οποίες µε Κανένα τρόπο δεν 
έρχονται σε αντίθεση µε τη διαιώνιση του συστήµατος. Αυτές 
οι κοινωνιολογικές σχηµατοποιήσεις αποτελούν αντανάκλαση 
σε ιδεολογικό επίπεδο της τωρινής τάσης του συστήµατος να 
αδρανοποιεί τον ταξικὀ ανταγωνισμό µε τη μέθοδο του 
πολλαπλασιασμού των διαχωρισμών, που αποσκοπεί στη συ- 
νεχή κλιμάκωση της εκμετάλλευσης και των προνομίων. 

Αλλά, ακόµη Και σε µια συνεχώς κλιμακούμενη δοµή είναι 
εφικτό να εντοπίσουµε την ταξική πάλη µε τα ουσιαστικά 
χαρακτηριστικά της, εφόσον πρόκειται για ένα επαναστατικό 
πρόγραµµα και µια επαναστατική ανάλυση. Αρκεί να εντο- 
πίσουµε στην κορυφή και τη βάση της κοινωνικής πυραμίδας 
τις τάξεις εκείνες που βρίσκονται σε σύγκρουση μεταξύ τους 
και μ΄ αυτό τον τρόπο εντοπίζουµε εκείνες τις κατηγορίες που 
έχουν ανάλογες λειτουργίες όσον αφορά τον κοινωνικό κατά- 
μερισμό της εργασίας. Μπορούμε, λόγου χάρη, ν᾿ απλο- 
ποιήσουµε τον τρόπο ερμηνείας µε το να καταφύγουμε σ’ ένα 
διπολικό σύστημα στο οποίο θα εντοπίσουµε, απομονωμένα 
βέβαια σε σχέση µε την πολυπλοκότερη κοινωνική πρα- 
γµατικότητα, τον ασυµβίβαστο ανταγωνισμό ανάµεσα σε δύο 
ταξικούς πόλους που αξιωματικά ορίζεται ως ο θεμελιακός 
ανταγωνισμός. Η διπολική αυτή σχηµατοποίηση έχει, βέβαια, 
κάποια βάση στην πραγματικότητα -όσο επιµέρους και αν 
εἶναι η ερµηνεία- και αποτελεί µια χρήσιμη μέθοδο κυρίως για 
τον εντοπισμό του φορέα του επαναστατικού κινήματος, 
δηλαδή της τάξης (ή των ταξικών ομαδοποιήσεων) που 
υφίσταται την κυριαρχία και την εκμετάλλευση. Παρόλα, αυτά 

θα πρέπει πάντα να λαμβάνονται υπόψη οι θεωρητικές και 
πρακτικές αδυναμίες αυτής της σχηματοποίησης. 

Μια από αυτές τις αδυναμίες αναφέρεται στο ότι είναι 
δυνατό να εφαρμοστεί µόνο σε σχετικά «στατικά» κοινωνικά 
συστήµατα (π.χ. ο Καπιταλισμός του 19/" αι. και ενδεχόµενα ο 
ρωσικού τύπου «κρατιστικός σοσιαλισμός»). Στα συστήµατα 
αυτά, η εντοπιζόµενη διπολική σύγκρουση είναι η κυρίαρχη 
σύγκρουση -μια Και αναφέρεται στον κυρίαρχο τρόπο πα- 
ραγωγής- και η µεσαία τάξη ειδικά, είναι απλά ένα ανενεργό 
«διάφραγμα» που λειτουργεί ανάμεσα σε δύο ανταγω- 
νιζόμενες τάξεις και δεν εἶναι συνολικά ή εν μέρει, παράγοντας 
οικονομικού και κοινωνικού μετασχηματισμού, δηλαδή, δεν 
μπορεί να θεωρηθεί τάξη καθεαυτή που αγωνίζεται για την 
κατάληψη της εξουσίας. 

Στις μεταβατικές φάσεις της ιστορίας, όπως αυτή στην 
οποία ζούμε σήµερα, το σχήμα των δυο τάξεων είναι πια 
άχρηστο, στο µέτρο που δεν επιτρέπει να αντιληφθούμε και να 
κατανοήσουμε τις νέες μορφές εξουσίας και εκμετάλλευσης 
που απορρέουν και αναδύονται απὀ το εσωτερικό των παλιών 
δομών. Στη χειρότερη περίπτωση, μπορεί να συμβάλλει σε 
παραπέρα μυθοποιήσεις στο μέτρο που αποκρύπτει την πρα- 
γµατικότητα της ταξικής σύγκρουσης ανάµεσα σε δύο κοι- 
νωνικές οµάδες που ανταγωνίζονται για την κατάκτηση δύ- 
ναµης και εξουσίας. 

Για να µπορέσουµε να καταλήξουμε σε µια θεµελιακή 
ανάλυση γι΄ αυτέςτις περιόδους δυναμισμού είναι ουσιαστικό 
να αντιληφθούμε αυτή τη σύγκρουση ως σύγκρουση που 
συντελείται μεταξύ τριών τάξεων που μάχονται η μια ενάντια 
στην άλλη ταυτόχρονα, δηλαδή, μεταξύ της κυρίαρχης τάξης, 
της κυριαρχούμενης τάξης και μιας «ανερχόμενης» τάξης. Με 

αυτό τον τρόπο μπορούμε να εντοπίσουµε τις δύο μορφές 
ταξικής πάλης οι οποίες συνυπάρχουν : δύο µορφέςπου έχουν 
διαφορετική και αντίθετη σημασία μολονότι ενδέχεται να 
υπάρχει κάποια περιστασιακή σύνδεση μεταξύ τους. 


3.Η ΤΑΞΙΚΗ ΠΑΛΗ 


Με τη στρωμάτωση που δημιουργείται χάρη στην εκµε- 
τάλλευση, οι κοινωνικές ομαδοποιήσεις, οι τάξεις, έχουν δια- 
φορετικά και αντίθετα συμφέροντα. Η ταξική πάλη εἰναι γενι- 
κευμένα υπαρκτή σε κάθε ιεραρχική κοινωνία, μολονότι σε 
διαφορετικό βαθµό έντασης και µε διαφορετικές μορφές και 
επίπεδα συλλογικής συνείδησης. Είναι η διαπάλη ανάμεσα 
στους εκμεταλλευόμενους και τους εκµεταλλευτές, ανάμεσα 
σ΄ εκείνους που ασκούν οικονομική εξουσία και σ’ εκείνους 
που την υφίστανται. Είναι επίσης η διαπάλη ανάμεσα σ᾽ εκεί- 
νους που κατέχουν προνόμια και σε κείνους που αποβλέπουν 
σ᾽ αυτά, ανάµεσα στα αφεντικά και σ’ εκείνους που απὀ- 
βλέπουν να γίνουν αφεντικά, ανάµεσα στην κυρίαρχη τάξη και 
στην τάξη που ανέρχεται και ωθείται προς νέες μορφές κυ- 
ριαρχίας. 

Υπάρχουν, λοιπόν, δύο εἰδη ταξικής πάλης. Δυστυχώς, η 
εξέλιξη του ανθρώπου στην ιστορία έχει χαρακτηριστεί από το 
τελευταίο είδος: η ιστορία έχει να επιδείξει τη διαδοχική 
άνοδο διαφόρων κυρίαρχων τάξεων, που ασκούν εξουσία 
ποικιλότροπα και εφαρμόζουν ποικιλοειδώς την εκμετάλ- 
λευση. Η άλλη ταξική πάλη, που η πορεία της διαπερνά ολό- 
Κληρη την ιστορία είναι η πάλη των κατώτερων τάξεων, των 

δούλων, των πληβείων, των σκλάβων, των μισθωτών εργατών, 
που αποσκοπεί στη συνεχή επιδίωξη της χειραφέτησης τους ή 
τουλάχιστον στο ξαλάφρωμα τους απ᾿ τον ασήκωτο ζυγό της 
εκμετάλλευσης. 

Και οι δύο μορφές σύγκρουσης παρουσιάζουν ενδιαφέρον 
για κάθε αναρχικό : η µια επειδή ο αναρχικός αντλεί, άµεσα ή 
έμμεσα, όλες τις αξίες του και βασίζει το εφικτό µιας αναρ- 
χικής επανάστασης στις βλέψεις για χειραφέτηση που εκ- 
φράζουν όσοι υφίστανται την εκμετάλλευση. Η άλλη επειδή 
ακριβώς µε τη μελέτη µιας τέτοιας πάλης, μπορούμε να κατά- 
νοήσουµε τη δυναμική της ανισότητας, δηλαδή, των µηχα- 
νισμών µε τους οποίους μετασχηματίζεται και διαιωνίζεται η 
ταξική κοινωνία. 


4. ΟΙ ΤΡΕΙΣ ΤΑΞΕΙΣ 


Η τωρινή μεταβατική φάση της ιστορίας επισφραγίζει το 
πέρασμα από το κλασικό καπιταλιστικό σύστημα σ᾽ ένα νέο 
σύστημα εκμετάλλευσης. Αυτό ακριβώς αποτελεί και το κλειδί 
για την κατανόηση της περίπλοκης κοινωνικοοικονοµικής και 
πολιτικής κατάστασης και των ανακατατάξεων της, μιας 
κατάστασης που δεν απορρέει μόνο από τα διαφορετικά ιµπε- 
ριαλιστικἁά συμφέροντα αλλά και από την ύπαρξη υστερο- 
καπιταλιστικών (σημ.: αναφέρεται στις χώρες του πρώην 
υπαρκτού σοσιαλισμού), νεοκαπιταλιστικών και ενδιάμεσων 
κοινωνικών συστημάτων που αντιστρατεύονται το ένα το άλλο 
-επιπλέον, η κάθε κατηγορία παρουσιάζει μεγάλη ποικιλο- 
μορφία. 

Με βάση αυτό το μοντέλο των τριών τάξεων µπορεί κανείς 
να απομονώσει τους δύο κυριότερους παράγοντες κοινωνικού 
μετασχηματισμού -τα παλιά και τα νέα αφεντικά- τόσο σε 
διεθνές επίπεδο, όσο και στο επίπεδο των μεμονωμένων 
εθνικών δομών σ᾽ εκείνες τις περιοχές όπου δεν έχει ακόµη 
ξεπεραστεί η φάση του κλασικού καπιταλισμού, όπως στις 
χώρες του «κρατιστικού σοσιαλισμού» και ὡς ένα βαθµό στις 
λεγόμενες «τριτοκοσμικές» χώρες. Μπορεί κανείς να αποµο- 
νώσει την τάξη που υφίσταται την κυριαρχία και την 
εκμετάλλευση η οποία, όπως συμβαίνει πάντα στις µετα- 
βατικές φάσεις της ιστορίας, επιτείνει τη δική της ταξική πάλη, 
εν μέρει επειδή η αλλαγή αδρανοποιεί ως ένα βαθµό τα 
Ψυχολογικά και ιδεολογικά όπλα της υποταγής και εν μέρει 
επειδή η τάξη στην «ανοδική της πορεία», κάνει ιδιαίτερη 
προσπάθεια για να υποκινήσει την εξεγερσιακή ενεργη- 
τικότητα των εκμεταλλευόμενων ως μέσο για την πραγμάτωση 
των δικών της βλέψεων. 

Η τάξη των εκμεταλλευόμενων αποτελείται απ’ όλους 
εκείνους που στον κοινωνικό καταμερισµό της εργασίας, εκτε- 
λούν χειρονακτική εργασία -με την ευρύτερη έννοια του όρου. 
Σε μεγαλύτερο ή μικρότερο βαθμό, ανάλογα µε τη συγκε- 
κριμένη οικονομική δομή σε εθνικό επίπεδο η ταξική σύνθεση 
των εκμεταλλευομένων περιλαμβάνει προλετάριους (εργάτες 
γης, βιομηχανικούς εργάτες, εργάτες και μισθωτούς εργα- 
ζόμενους στον τομέα παροχής υπηρεσιών, όπως και 
υπαλλήλους που έχουν καθαρά εκτελεστικά καθήκοντα), τα 
κατώτερα στρώματα των ελεύθερων επαγγελματιών, που η 
ελευθερία τους έχει περιοριστεί σε µια απλή αυτοδιαχείριση 
της ἰδιας τους της εκμετάλλευσης και τελικά το υπο- 
προλεταριάτο των πόλεων και της υπαίθρου -- άνεργοι, υπο- 

απασχολούμενοι, περιθωριακοί, κτλ. Από αντικειμενική ἀπο- 
ψη, όλες αυτές οι κατηγορίες και οι κοινωνικές ομάδες υφί- 
στανται την εκμετάλλευση ανεξάρτητα απ΄ τον μηχανισμό απ΄ 
τον οποίο εκδηλώνεται (και δεν εἶναι καθόλου αναγκαίο να 
εἶναι ο αντιπροσωπευτικός ή κυρίαρχος τρόπος εκμετάλ- 
λευσης) και ανεξάρτητα, μάλιστα, από την υποκειμενική επί- 
γνωση για την εκμετάλλευση. 

Τα «παλιά αφεντικά», είναι οι καπιταλιστές μπουρζουάδες 
των οποίων τα προνόμια βασίζονται στην ιδιωτική ιδιοκτησία 
των µέσων παραγωγής και οι οποίοι ασκούν την εκμετάλλευση 
πρωταρχικά (μολονότι όχι αποκλειστικά) µε βάση τη χαρα- 
κτηριστική τους σχέση µε την παραγωγή, δηλαδή, στην από 
μέρους τους απόσπαση της υπεραξίας σ΄ ένα καθεστώς αγο- 
ράς ως προςτο εργατικό δυναμικό και τα προϊόντα. 

Τα «νέα αφεντικά» στις υστεροκαπιταλιστικές χώρες έχουν 
κατορθώσει να ασκούν την κυριαρχία τους απὀ κοινού µε την 
μπουρζουαζία στα πλαίσια µιας δυναμικής ισορροπίας η 
οποία κλίνει συνεχώς προς τη μεριά τους -εἰναι οι τεχνο- 
γραφειοκράτες. 


5. ΤΑ ΝΕΑ ΑΦΕΝΤΙΚΑ 


Η νέα κυρίαρχη τάξη η τεχνογραφειοκρατία, προσδιο- 
ρίζεται απὀ την πνευματική εργασία που εκτελεί και τις 
διευθυντικές λειτουργίες που έχει ὡς προς το ιεραρχικό κατά- 
μερισμό της κοινωνικής εργασίας. Τα «νέα αφεντικά» εκτελούν 
αυτές τις λειτουργίες και από αυτές αντλούν τα προνόμια και 
τη δύναμή τους, ὀχι βέβαια λόγω κάποιου δικαιώματος 
ιδιωτικής ιδιοκτησίας των µέσων παραγωγής αλλά δυνάμει 

ενός είδους πνευματικής ιδιοκτησίας των µέσων παραγωγής, 
δηλαδή µε την κατοχή της γνώσης που απαιτείται για τη διεύ- 
θυνση των μεγάλων οικονομικών και πολιτικών συγκρο- 
τημάτων. 

Στις αναπτυγμένες καπιταλιστικές κοινωνίες της δύσης, τα 
νέα αφεντικά δεν έχουν τόσο ξεκάθαρα προσδιορισµένες 
λειτουργίες και καθήκοντα και ο συγκεκριμένος ρόλος τους 
όσον αφορά την εκμετάλλευση συνδέεται µε την 
καπιταλιστική εκμετάλλευση γενικά. Τόσο απὀ ιστορική, όσο 
και απὀ λειτουργική άποψη, προέρχονται από την υπαλληλική 
µεσαία τάξη που είναι στην υπηρεσία της καπιταλιστικής 
αστικής τάξης. Η ανάπτυξη των μετοχικών εταιριών των εµπο- 
ρικών και οικονομικών τραστ και των πολυεθνικών εταιριών, 
μαζί µε τη σταθερή επέκταση της κρατικής παρέμβασης στον 
κοινωνικοοικονομικό τομέα, δημιούργησαν (και εξακολουθούν 
να δημιουργούν) τις συνθήκες για την ενίσχυση του ρόλου και 
της δύναμης των τεχνικών και διαχειριστικὠν αφεντικών των 
επιχειρήσεων και των αφεντικών των κρατικών ιδρυμάτων. 

Οι γραφειοκράτες (διευθυντές του κράτους) και οι τεχνο- 
κράτες (διευθυντές των ιδιωτικών επιχειρήσεων) είναι οι δύο 
πλευρές της νέας τάξης. Ωστόσο, μολονότι έχουν ακόμη 
ορισμένες διαφορές, η καλύτερη έκφραση αυτού του 
συνδυασμού µπορεί να εντοπιστεί στην ενδιάμεση υβριδική 
µορφή του διευθυντή μιας δημόσιας επιχείρησης. Οι τεχνο- 
γραφειοκράτες ιδιοποιούνται τα ταξικά τους προνόμια, 
δηλαδή τους καρπούς που αποδίδει η εκμετάλλευση, µε τη 
μορφή πολύ μεγάλων μισθών, των ειδικών αμοιβών, ευερ- 
γετημάτων, ειδικών επιδομάτων κτλ. Στην περίπτωση των 
διευθυντών των ιδιωτικών επιχειρήσεων, οι ποικιλόμορφες 
αυτές αμοιβές μπορούν να θεωρηθούν κεκαλυμμένο επι- 

χειρησιακό κέρδος, δηλαδή, καπιταλιστική υπεραξία. Οι προ- 
νομιακές αμοιβές που δίνονται στους διευθυντές του κράτους 
είναι αντίθετα, χαρακτηριστικά τεχνογραφειοκρατικές. Οι 
αμοιβές των διευθυντών των δημόσιων επιχειρήσεων και των 
επιχειρήσεων στις οποίες συμμετέχει το κράτος εμφανίζονται 
εν μέρει σαν κέρδος (υπόλειμμα του εμπορικού καπι- 
ταλιστικού μηχανισμού) και εν µέρει σαν αληθινά προνομιακό 
δικαίωµα σ᾿ ένα ποσοστό του παραγόμενου πλούτου, ὀχι τόσο 
σε επίπεδο επιχείρησης όσο σε εθνικό πια επίπεδο. 


6. ΟΙ ΜΕΤΟΧΙΚΕΣ ΕΤΑΙΡΕΙΕΣ ΚΑΙ ΟΙ ΠΟΛΥΕΘΝΙΚΕΣ 


Στις µεγάλες μετοχικές εταιρείες, η δύναμη των τεχνο- 
γραφειοκρατών εκφράζεται µε όρους “διεύθυνσης”. Δεν µειώ- 
νεται απλά η δύναμη απόφασης της πλειοψηφίας των καπι- 
ταλιστών -- μετόχων χάρη στην αυξανόμενη συνεχώς µεριδιο- 
ποίηση της ιδιοκτησίας αλλά και επιπλέον η ιδιαίτερη 
πολυπλοκότητα των προβλημάτων διεύθυνσης και η απαι- 
τούµενη «ικανότητα» για την επίλυσή τους μεταβιβάζει στην 
τάξη των διευθυντών τον ουσιαστικό έλεγχο των οικονοµικών 
μηχανισμών -- πράγμα που µε τη σειρά του μειώνει τη δύναμη 
ακόμα και των μεριδιούχων της λεγόμενης πλειοψηφίας, εκτός 
και αν κατά τύχη είναι ταυτόχρονα διευθυντές και μεριδιούχοι, 
συνδυάζοντας µε αυτό τον τρὀπο τα χαρακτηριστικά και τις 
προὐποθέσεις τόσο των παλιών όσο και των νέων αφεντικών : 
αυτό το τελευταίο παρατηρείται συχνά στις µεταβατικές 
φάσεις της ιστορίας. 

Διαπιστώνουμε ολοένα, και πιο πολύ την παρουσία µιας 
διάστασης ανάμεσα στην ιδιοκτησία και τον έλεγχο. Η παρα- 

δοσιακή καπιταλιστική δυάδα διχάζεται ολοένα και πιο πολύ: 
οι ιδιοκτήτες εξακολουθούν να ενδιαφέρονται για τις υπο- 
θέσεις της εταιρείας αλλά είναι πια οι τεχνογραφειοκράτες 
που, στην ουσία αλλά και δικαιωματικά (µε τη λεγόμενη 
«μεταβίβαση δικαιωμάτων»), ασκούν τον οικονομικό έλεγχο. 
Η, βάση του νόμου, ιδιοκτησία των μέσων παραγωγής, ενώ 
εξακολουθεί να αποτελεί πηγή προνομιακού εισοδήµατος, δεν 
είναι υποχρεωτικά και οικονομική ιδιοκτησία. 

Η ανεξαρτησία των τεχνογραφειοκρατών εἰναι ακόμη 
μεγαλύτερη στην περίπτωση των πολυεθνικών εταιρειών. Η 
δύναμη των µμεριδιούχων να καθορίζουν την τύχη της 
εταιρείας «τους» είναι στην ουσία ανύπαρκτη. Οι διαδικασίες 
παραγωγής και διανομής εἰναι τόσο πολύπλοκες και έτσι 
διαρθρωμένες που μόνο το ανώτερο διευθυντικό προσωπικό 
μπορεί να τις ελέγχει και να τις συντονίζει. Επιπλέον, οι 
πολυεθνικές εταιρείες εἶναι δομημένες µε τέτοιον τρόπο ώστε 
να εξασφαλίζεται ένας ιεραρχικός καταμερισµός της εργασίας 
μεταξύ των διάφορων γεωγραφικών περιοχών ανάλογα µετον 
κάθετο καταμερισµό της εργασίας μέσα στην ἴδια την 
εταιρεία: η δύναμη λήψης των αποφάσεων και οι ανώτερες 
βαθμίδες της ιεραρχίας είναι συγκεντρωμένες στις µητρο- 
πόλεις των αναπτυγμένων χωρών (µε ορισμένα υποκατάστατα 
στις ὀχι και τόσο αναπτυγμένες χώρες) ενώ στις καθυστε- 
ρημένες χώρες αναπτύσσονται οι δραστηριότητες που δεν 
προὐποθέτουν υψηλό τεχνολογικό επίπεδο ειδίκευσης. Πρό- 
κειται για µια µορφή διεθνούς εκμετάλλευσης που δεν αφορά 
μόνο τις αναπτυγμένες και τις καθυστερημένες χώρες, αλλά 
και τις πολυεθνικές εταιρείες που αναλαμβάνουν άµεσα τη 
λειτουργία των νέων αποικιοκρατών. 

7.ΤΟ ΑΝΑΠΤΥΓΜΕΝΟ ΚΑΠΙΤΑΛΙΣΤΙΚΟ ΚΡΑΤΟΣ 


Το κράτος παίζει θεμελιακό ρόλο σε µια αναπτυγμένη καπι- 
ταλιστική οικονομία. Πρώτα, άµεσα ή έμμεσα έχει στην κατοχή 
του ένα τεράστιο δίκτυο από βιομηχανίες και υπηρεσίες -- 
ιδιαίτερα μάλιστα στους λεγόμενους νευραλγικής σημασίας 
τομείς. Επιπλέον ρυθμίζει, ελέγχει, σχεδιάζει και συντονίζει, σ᾽ 
ολοένα μεγαλύτερο βαθµό τη γενικότερη επιχειρηματική δρα- 
στηριότητα, χάρη στη νοµοθεσία, στις πιστώσεις, τη Φορολο- 
γία, κτλ. Τέλος, είναι βασικά ο κυριότερος πελάτης του ιδιω- 
τικού τοµέα. 

Ο κρατικός παρεμβατισµός στην οικονομία δεν εἰναι κάτι 
καινούριο για τον καπιταλισμό : συνόδευε πάντα και υπο- 
στήριζε συνεχώς τον καπιταλισμό από το ξεκἰνημά του. Πα- 
ρόλα αυτά η ένταση και η τελειότητα µε την οποία το κράτος 
σήμερα και στο μέλλον (μια και αυτή εἰναι η κυρίαρχη τάση 
του), παρουσιάζεται στην οικονομία μαζί µε την τρομακτική 
ανάπτυξη των κοινωνικών υπηρεσιών που διευθύνονται από 
το κράτος, μεταβάλλουν ταχύτατα τη σημασία αυτής της 
παρουσίας. Όταν το 30 -- 4096 Ακαθάριστου Εθνικού Προϊόντος 
των αναπτυγμένων καπιταλιστικών χωρών απορροφάται από 
τη δημόσια διοίκηση, μπορεί κανείς να πει ὁτι το όλο ζήτημα 
από ποσοτικό έγινε ποιοτικό. 

Το κράτος όσον αφορά το ρόλο του σαν μηχανισμός 
υπεράσπισης των καπιταλιστικὠν συµφερόντων, αλλάζει και 
γίνεται ένα εἶδος θερμοκηπίου για την άνδρωση της νέας 
τάξης, συγκεντρώνοντας στις ανώτερες βαθμίδες της ιεραρ- 
χίας του ένα ιδιαίτερα µεγάλο και ολοένα αυξανόμενο ποσο- 

στό οικονοµικής εξουσίας που µε τη σειρά της συγχωνεύεται 
µε την πολιτική εξουσία. Έτσι λοιπόν, καταλήγει η δεύτερη να 
χάνει σταδιακά τον υποδεέστερο ρόλο της. Ενώ η τεχνογρα- 
φειοκρατικοποίηση των μεγάλων ιδιωτικών επιχειρήσεων κερ- 
δίζει συνεχώς έδαφος, στις δημόσιες επιχειρήσεις και τον κρα- 
τικό μηχανισμό οι τεχνοκράτες και οι γραφειοκράτες εκ- 
φράζουν πια ολοένα και λιγότερο τα συμφέροντα των παλιών 
αφεντικών και ολοένα περισσότερο τα δικά τους συμφέροντα. 

Με παρόμοιο τρόπο, η ασκούμενη πολιτική εξουσία περ- 
νάει απ’ τα νομοθετικά σώματα στα εκτελεστικά όργανα και 
απὀ κει στους επικεφαλείς της διοίκησης. Οι περισσότερες 
αναπτυγμένες καπιταλιστικές χώρες έχουν δημοκρατικές 
κοινοβουλευτικές δομές αλλά σε καμιά περίπτωση το κοινο- 
βούλιο, ο επίσημος «εκφραστής» της λαϊκής κυριαρχίας δεν 
εἶναι ο θεσμός που διοικεί πραγματικά το κράτος. 

Η εξουσία του κράτους εἰναι μόνιμη εξουσία και ασκείται 
από ορισμένους ανεπηρέαστους θεσμούς που δεν υπόκεινται 
στην ασταθή επιρροή της ψήφου : θα πρέπει να εξετάσουμε 
αυτούς ακριβώς τους οργανισμούς για να αντιληφθούμε που 
εδράζει η πραγματική εξουσία. Οι κυβερνήσεις ἐρχονται και 
παρέρχονται, ο κρατικός μηχανισμός όμως εξακολουθεί να 
λειτουργεί. 

Το κράτος αποτελείται πρώτα και κύρια απ’ αυτούς τους 
μόνιμους, ανεπηρέαστους θεσμούς απὀ τις εναλλαγές των 
κυβερνήσεων: το στρατό (μόνιμοι αξιωματικοί, ειδικές στρα- 
τιωτικές μονάδες, επίλεκτα σώματα), την αστυνομία, τα 
υπουργεία, τα ΝΠΔΔ, τους οργανισμούς κοινωνικών ασφα- 
λίσεων και πρόνοιας, το δικαστικό σώμα κτλ. - δηλαδή 
αποτελείται απ’ τους αποκαλούμενους «εκτελεστικούς» 
θεσμούς που δε δεσμεύονται από τα εκλογικά αποτελέσµατα 

αλλά δέχονται κυβερνητική επιρροή αλλά, στην ουσία καμιά 
απολύτως επιρροή από το κοινοβούλιο. Η εκτελεστική 
εξουσία ενισχύεται συνεχώς. Κάθε ένας από αυτούς τους 
θεσμούς αναπαράγει στη δοµή του την ιεραρχική πυραμίδα 
του κράτους: απ΄ την κορυφή αυτών των ιεραρχιών (καθώς και 
απὀ τις διευθύνσεις μεγάλων δημόσιων και ιδιωτικών 
επιχειρήσεων και σε βαθµό που ποικίλει επίσης, απ΄ την 
ηγεσία των κομμάτων και των συνδικαλιστικών οργανώσεων) 
γίνονται εκείνες οι επιλογές τις οποίες παρουσιάζει το κοινο- 
βούλιο στη σκηνή των πολιτικών θεσμών. 


Αυτή η εξέλιξη της πολιτικής εξουσίας συνδέεται επιπλέον µε 
την αυξανόμενη πολυπλοκότητα και πολλαπλότητα των ρόλων 
που διαδραματίζει το αναπτυγμένο καπιταλιστικό κράτος µε τις 
ολοκληρωτικές τάσεις του συνέπεια της αναγκαιότητας να 
ελεγχθούν, µε τη διοχέτευσή τους σε νέους θεσμούς, οι κεντρό- 
φυγες δυνάμεις που συνεχώς δημιουργούνται...». 

ΠΑΡΑΡΤΗΜΙΑ ΙΙ. 


1. ΕΝΑΛΛΑΚΤΙΚΕΣ ΚΡΑΤΙΚΟ-ΕΛΙΤΙΣΤΙΚΕΣ 
ΔΙΕΥΘΥΝΤΙΚΕΣ ΙΔΕΟΛΟΓΙΕΣ 


«...Η ιστορική εξελικτική διαδικασία στον Δυτικό πολιτισμό 
συχνά χαρακτηρίζεται ως µια διαδικασία αυξανόμενης ορθο- 
λογικοποίησης. Καθώς το κράτος εξελισσόταν, οι δικονοµικοί 
κανόνες αντικατέστησαν την άσκηση της προσωπικής 
ιδιοτροπίας, ενώ η πανεθνική διακυβέρνηση αντικατέστησε 
την αυτονομία των μικρών αποκεντρωμένων και προσα- 
νατολισμένων στην παράδοση πολιτειών. Η σύγχρονη διοί- 
κηση ορθολογικοποιήθηκε, σε αντίθεση µε την διοίκηση την 
εποχή της φεουδαρχίας ή των απόλυτων μοναρχιών, η οποία 
έδινε έµφαση στην παράδοση και στην προσωπική Ιδιαιτε- 
ρότητα, ταυτίζοντας το αξίωμα µε τον αξιωματούχο. Αυτή η 
«ορθολογικοποίηση» της ζωής έγινε µέσω συστηµατο- 
ποιηµένων και τυπικά νόμιμων διοικητικών διαδικασιών και 
μέσω του «επαγγελματισμού». 


Η σύγχρονη διοίκηση υποτίθεται ὀτι είναι το αντίθετο της 
αυθαίρετης εξουσίας. Ο επαγγελµατισµός και οι οργανωτικές 
της αρχές υποτίθεται ότι καταργούν την παρείσφρηση προσω- 
πικὠν πεποιθήσεων και προκαταλήψεων. Όμως, ταυτόχρονα, 
αποσκοπούν στην ασυλία ή στην αποδέσμευση απὀ τις 
επιθυμίες, τις ανάγκες ή τις απαιτήσεις των «υπηρετούμενων» 
ατόμων, και στην εξασφάλιση συναινετικής νομιμότητας υπέρ 
της ιεραρχίας της εξουσίας ώστε να υπηρετεί και να ελέγχει. 
Μέσω της αλαζονείας της ιεραρχίας και της ιδεολογίας της 
επιστήµης, η ορθολογικοποίηση του Δυτικού πολιτισμού επε- 
δίωξε την οικοδόμηση αυτοκρατοριών από μηχανές που 

αποσκοπούν στον αφανισμό και στην διάλυση της ανθρώπινης 
προσωπικότητας και της ποιητικής συνείδησης. 

Στην Ευρώπη, καθ’ όλη την διάρκεια του 17ου αιώνα, η ιδέα 
του κράτους ήταν στενά συνυφασμένη µε τις ιδέες της 
οικογένειας, της ιδιοκτησίας και της κοινωνίας. 

Οι θεσμοί της απολυταρχίας (Λουδοβίκος 14ος) και η 
διακήρυξη της εθνικής κυριαρχίας (1789) [Γαλλική 
Επανάσταση], ωστόσο, «...προέβαλαν ως αξίωµα µια αντίληψη 
του κράτους ως κάτι ξεχωριστό και ιδιάζον». Έτσι το κράτος 
έγινε αντιληπτό ως κάτι ξεχωριστό από την οικογένεια και την 
κοινωνία. Ως ένας «ανεξάρτητος» και ξεχωριστός κεντρικός 
«προστάτης» δικαιωμάτων, ο οποίος επιβάλλει και τις 
υποχρεώσεις, το κράτος αποδεσμεύτηκε από τα άτοµα, που 
υποτίθεται ότι υπηρετούσε, Και από τους πολλαπλούς απὀ- 
κεντρωμένους κοινωνικούς κόσμους, τους οποίους οι κρα- 
τιστές ήθελαν να ελέγχουν και να διευθύνουν. 

Το κράτος έγινε µια συγκεντρωτική κοινωνική μηχανή που 
κατασκευάστηκε για να παρακινεί και να εξαναγκάζει σε 
συμμόρφωση προς τα συμφέροντα και τις υπαγορεύσεις της 
εξουσίας. Το πρόβλημα για τις εξουσίες ή τους εξουσιαστές 
είναι να αποφεύγουν τη συμμόρφωση, έτσι ώστε να μπορούν 
δημιουργικά να αναλαμβάνουν πρωτοβουλίες αντιμετώπισης 
των αλλαγμένων ενδο- και διακρατικὠν συνθηκών. Πρωτο- 
βουλίες πρέπει να αναλαμβάνονται συνεχώς για να επι- 
νοούνται νέα στρατηγήµατα που να ωθούν σε συμμόρφωση 
τους διευθυνόµενους πληθυσμούς και άλλες ανταγωνιστικές 
εξουσίες εθνικὠν κρατών. 

Η «ορθολογικοποίηση» του σύγχρονου πολιτισμού σε αυτό 
το πλαίσιο, έχει την έννοια της συγκέντρωσης της εξουσίας και 
της κυριαρχίας των ολίγων και ταυτοχρόνως, της αυξημένης 

υπακοής και συμμόρφωσης των πολλών. Τα µέσα εξα- 
σφάλισης υπακοής και συμμόρφωσης ορθολογικοποιήθηκαν 
και επεκτάθηκαν μέσω των πλοκαμιών της κρατικής κοι- 
νωνικής μηχανής. Ωστόσο, σ’ αυτήν την διαδικασία ορθο- 
λογικοποίησης, η ολιγαρχία προσπάθησε να νομιμοποιήσει 
την εξουσία της, αξιώνοντας πειστικότερη δικαιολογία για το 
δικαίωμά της να κυβερνά. 

Όλες οι ιδεολογίες διεύθυνσης και ελέγχου έχουν ως κοινό 
χαρακτηριστικό την προσπάθεια να κάνουν ευχάριστη την 
πραγματικότητα της εξουσίας-υπακοής. Έτσι, οι ιδεολογίες 
ερμηνεύουν την πραγματικότητα της εξουσίας-υπακοής µε 
σκοπό να εξουδετερώνουν ή να εξαφανίζουν την σύγκρουση 
μεταξύ των λίγων και των πολλών, χάριν μιας αποτελε- 
σματικότερης άσκησης της εξουσίας. Για να γίνει αυτό, 
υποστηρίζει ο Μπέντιξ, η άσκηση εξουσίας ή απορρίπτεται 
εντελώς µε το επιχείρημα ότι οι λίγοι απλώς διατάζουν αυτά 
που οι πολλοί επιθυμούν, ή δικαιολογείται µε τον ισχυρισμό 
ότι οι λίγοι διαθέτουν τα Φυσικά προσόντα ανωτερότητας τα 
οποία τους καθιστούν ικανούς να πραγματώνουν τα 
συμφέροντα των πολλών. Αυτές οι φαινομενικά εναλλακτικές 
διευθυντικές ιδεολογίες εμφανίστηκαν τόσο στο πρώην ανα- 
τολικό µπλοκ -Ένωση Σοβιετικών Σοσιαλιστικὠν Δημοκρατιών, 
Κινέζικη Λαϊκή Δημοκρατία κλπ- ὁσο και στο δυτικό μπλοκ, 
Ηνωμένες Πολιτείες Αμερικής, Ευρώπη, Ιαπωνία κλπ. 

2. Δυτικό µπλοκ 
Ηνωμένες Πολιτείες, η υπεροχή της ελίτ 


Στις ΗΠΑ, η εκβιομηχάνιση συντελέστηκε στα πλαίσια ενός 
αδύναμου κράτους. Πράγματι, η Συνομοσπονδία εγκατα- 
λείφτηκε και συγκεντρωποιήθηκε, επειδή παρείχε ένα πολύ 
ακατάλληλο και επισφαλές περιβάλλον για τους εμπόρους και 
τους βιομηχάνους. Όταν ξεσπούσαν εξεγέρσεις, δεν 
μπορούσαν να στρατολογήσουν εθνοφύλακες για να τις 
καταστείλουν. Έμποροι και βιομήχανοι υποχρεωθήκαν να 
καταφύγουν στην δημιουργία μισθοφορικών στρατών για να 
ελέγχουν τους πληθυσμούς (1786) και να επιβάλλουν την 
θέληση και τα συμφέροντά τους. Η ανάπτυξη ενός ισχυρού 
συγκεντρωτικού κράτους στις ΗΠΑ ολοκληρώθηκε µε πολύ 
αργούς ρυθμούς. Η επιχειρηματική ελίτ ήταν εντελώς ανε- 
ξάρτητη από τον κρατικό έλεγχο, µε εξαίρεση την περίπτωση 
κατά την οποία το κράτος εξυπηρετούσε τις ανάγκες της. Οι 
ιδεολογίες του ατομικισμού καιτου ιδιωτικού κέρδους, καθώς 
και ο ισχυρισμός ότι η επιχειρηματική δραστηριότητα των 
λίγων θα ωφελούσε καιτους πολλούς, επικράτησαν. Η ελίτ των 
βιομηχανικών σφετεριστών διεκδίκησε φυσική υπεροχή, όσον 
αφορά τον χαρακτήρα, την ευφυΐα και την πρωτοβουλία. Η 
ιδεολογία τους υποσχέθηκε στους πολλούς ότι µε τις κατάλ- 
ληλες προσπάθειες θα βελτίωναν την κατάστασή τους και θα 
αναλάμβαναν θέσεις εξουσίας. 

Οι βαρώνοι ληστές και οι πρίγκηπες του εμπορίου, µη 
εμποδιζόμενοι από το κράτος, σφετερίστηκαν τόσο το κέρδος 
από την εργασία, όσο και την εκμετάλλευση των Φυσικών 
πόρων. Όπου ήταν απαραίτητο να χρησιμοποιήσουν το κράτος 
και τον νομικό του μηχανισμό, τα χρησιμοποίησαν χωρίς καμιά 

δυσκολία. Η εκμετάλλευση της εργασίας και η συντριβή των 
εργατικών οργανώσεων, µέσω της ιδιωτικής αστυνομίας, των 
ιδιωτικὠν στρατών και των τυπικά νόμιμων θεσμών του κρά- 
τους, αποτελεί µια οδυνηρή και γεμάτη βία ιστορία. Με την 
εκβιομηχάνιση, οι άνθρωποι, αντιμετωπίζοντας τις ανάγκες 
επιβίωσής τους, αποξενώθηκαν από την εργασία, τους 
συναδέλφους και τον εαυτό τους. Η αυξημένη ορθολο- 
γικοποίηση του καταμερισμού της εργασίας στην βιομηχανία, 
υπέταξε τον εργάτη στην εξευτελιστική κυριαρχία της μηχανής 
και του βιομηχάνου. Οι εργάτες απομονώθηκαν, σ’ αυτήν την 
διαδικασία σφετερισμού και ορθολογικοποίησης της εργασίας, 
και οργάνωσαν αντίσταση. Μαζί µε την αντίσταση, η ελίτ 
επεδίωξε να συντρίψει τις επικίνδυνες ομάδες (π.χ. τους 
αναρχικούς) και να αποκαταστήσει τους αντιστεκόµενους σε 
μια πιο αποδεκτή θέση, στα πλαίσια της αναλλοίωτης 
βιομηχανικής τάξης πραγμάτων. Ο εργάτης έπρεπε να 
αφομοιωθεί, να επανενσωµατωθεί στον βιομηχανικό κοι- 
νωνικό μηχανισμό, µέσω ενός τροποποιηµένου συστήµατος 
ευεργετηµάτων. 

Η εταιρειακή και συνδικαλιστική συνείδηση (ως δια- 
φοροποιημένη από εκείνη του «ενός μεγάλου συνδικάτου» ή 
εκείνη του εργατικού ελέγχου), µε τα αιτήματά της για 
υψηλότερα ηµμερομίσθια και καλύτερες συνθήκες εργασίας, 
διόλου δεν άλλαξαν τους όρους της καπιταλιστικής επιχει- 
ρηµατικής δραστηριότητας. Η ελίττων σφετεριστών έπρεπε να 
εκμεταλλεύεται την εργασία και να συσσωρεύει κέρδη. Η 
σχετική αύξηση της αμοιβής, «ο αξιοπρεπής μισθός», στρέ- 
φοντας τις ομάδες των εργατών την μία ενάντια στην ἄλλη, θα 
έκαµπτε την αντίσταση των εργατών. Η διευθυντική ιδεολογία 
παρέμεινε ἀθικτη. Ο Δυτικός τρόπος σκέψης προσφέρει κί- 

νητρα στον ευέλικτο, ατομικά αμειβόμενο εργάτη, επι- 
καλούμενος την νομιμότητα της μόνιμης διατήρησης της 
πραγματικότητας της βιομηχανικής υπακοής. 

Οι οικονομικές (ταξικές) διαφορές, όπως και οι διαφορές 
στην κοινωνική θέση, υποστηρίζεται ότι δεν δημιουργούν 
εμπόδια και ότι µπορούν να ξεπεραστούν από τους λίγους που 
είναι άξιοι της θέσης τους, λόγω του μόχθου, του Φυσικού 
ταλέντου καιτης δημιουργικής τους πρωτοβουλίας. Ο καθένας 
είναι ελεύθερος να κερδίζει και να πετυχαίνει. Στον ίδιο βαθµό 
που αυτοί οι μύθοι αναγνωρίζονται ως μύθοι και γκρεμίζονται, 
πρέπει να αναπτυχθεί το κράτος για να ελέγξει την αντίσταση. 
Το σχολείο, η οικογένεια καιτα ΜΜΕ, πρέπει να ελέγχονται για 
να υποστηρίζουν την ελάχιστη αλήθεια που εμπεριέχει η 
ιδεολογία. Νέοι μανδαρίνοι πρέπει να αναζητούν και να 
ανακαλύπτουν φυσικά μειονεκτήματα στους μαύρους (π.χ. τον 
Δείκτη Ευφυΐας), ή στις γυναίκες (π.χ. τα βιολογικά ὀρια), για 
να ικανοποιούν τις ιδεολογικές ανάγκες των εργοδοτών τους. 
Πρέπει επίσης να ανακαλύψουν μηχανισμούς αφομοίωσης, 
μέσω των οποίων να μπορούν να απαλυνθούν τα αποτε- 
λέσματα της οικονομικής εκμετάλλευσης και της συμμόρ- 
φωσης/υπακοής. Η διεύρυνση του κράτους-πρόνοιας αποτελεί 
φυσικά ἐένα τέτοιο στρατήγημα. 

3. Ανατολικό μπλοκ” 
Ένωση Σοβιετικών Σοσιαλιστικών Δημοκρατιών 
Η επανασύσταση τις ελίτ 


Ως µια κριτική του σφετερισμού από τους καπιταλιστές και 
των διευθυντικών ιδεολογιών της Δύσης, ο µαρξισµός (ιδίως ο 
Λένιν) πρόσφερε ἕνα εναλλακτικό διευθυντικό στρατήγημα. 
Αυτή η διευθυντική ιδεολογία αρνείται ότι ασκεί εξουσία µε 
την δικαιολογία ότι οι λίγοι απλώς διοικούν και διατάζουν ότι 
θέλουν οι πολλοί. Ο Μαρξ, επισημαίνοντας το γεγονός ότι οι 
άνθρωποι αλλοτριώθηκαν κυνηγώντας το κέρδος και υπο- 
τάχτηκαν στην βιομηχανική και καπιταλιστική μηχανή, πρό- 
τεινε το εργατικό κράτος. Δεν πίστευε ότι μπορούσαν να ενσω- 
ματωθούν η πρωτοβουλία, η υπερηφάνεια και η συνεργασία 
του εργάτη σ’ ένα κοινό παραγωγικό έργο, στο μέτρο που 
αυτός ήταν εξαρτηµένος απὀ τις ανάγκες µιας οργάνωσης, η 
λειτουργία και ο σκοπός της οποίας σχεδιάζονταν και διευ- 
θύνονταν χωρίς την δική του συμμετοχή. Έτσι, σύμφωνα µε τα 
πρακτικά σχέδια των μαρξιστών (του Λένιν, π.χ.), οι εντολές 
των διευθυντών και η υπακοή των εργατών θα έβρισκαν την 
δικαίωσή τους μέσα από την κοινή υπαγωγή τους σε ένα σώμα 
που αντιπροσωπεύει τόσο την διεύθυνση όσο και τους 
εργάτες. Οι άνθρωποι θα έπρεπε να ρυθµίζουν την παραγωγή 
σύμφωνα µε ένα προκαθορισμένο σχέδιο. 


 Η µελέτη είναι προγενέστερη της πτώσης του λεγόμενου υπαρκτού 
σοσιαλισμού που ἀρχισε το 1989, αυτό όμως δεν αναιρεί τη σημασία αυτής 
της κριτικής. 

Όταν οι άνθρωποι θα ελέγχουν συνειδητά τις πράξεις τους 
και θα εἰναι ιδιοκτήτες των εργαλείων τους, τότε θα γίνει 
πραγματικότητα η προσωπική ολοκλήρωση. Αυτή η συγκε- 
κριμένη διευθυντική ιδεολογία επικράτησε ως ιδεολογία ελέγ- 
χου και εξουσίας στην ΕΣΣΔ. Η εκβιομηχάνιση στην Ρωσία συ- 
ντελέστηκε σε συνθήκες εντελώς διαφορετικές από αυτές που 
υπήρχαν στις ΗΠΑ. Επιχειρήθηκε µέσα σε πολιτιστικές και 
θεσμικές συνθήκες, στις οποίες η κυβέρνηση ήταν ο τελικός 
ρυθμιστής των διαφορών. Οι Τσάροι εκπροσωπούσαν αυτήν 
την ύπατη εξουσία, εφ’ όσον αναγνώριζαν και βοηθούσαν τις 
δραστηριότητες της ανερχόµενης επιχειρηματικής ελίτ, επω- 
φελούμενοι από αυτές. 

Η εκμετάλλευση και η υποδούλωση ήταν διαδεδομένες στην 
βιομηχανική παραγωγή και την εξόρυξη των πολύτιμων µε- 
τάλλων. Οι Τσάροι πλούτισαν από αυτήν την συμμαχία, δια- 
τηρώντας την θέση τους ως η «ύπατη εξουσία». Από αυτήν την 
εκμετάλλευση ζητούσαν να απαλλαγούν τόσο οι αγρότες όσο 
κι οι εργάτες. Ο Τσάρος όµως κώφευε και η αντίσταση απλώ- 
θηκε ταχύτατα απ’ άκρη σ’ άκρη της χώρας. Η ιστορία της 
επανάστασης ήταν µια ιστορία, στην οποία η ιδεολογία της 
αυτοδιεύθυνσης, ενσωματωμένη στις κομμούνες των ελεύ- 
θερων εργατών και στα ελεύθερα συμβούλια των εργα- 
ζομένων, ηττήθηκε από τα εξουσιαστικά διευθυντικά στρα- 
τηγήµατα των κρατιστών μπολσεβίκων. 

Ο µπολσεβικισµμός στη Ρώσικη Επανάσταση ήταν η 
εδραίωση της ταξικής κυριαρχίας. Η κοινωνική επανάσταση 
(βλ. τα κινήματα της Κροστάνδης και του Μάχνο) των αγροτών 
και των εργατών, το όνομα των οποίων επικαλέστηκαν 
εκατομμύρια Φορές καθ’ όλη την διάρκεια της Ρωσικής Επα- 
νάστασης, χρησιμοποιήθηκε από τους µπολσεβίκους ως «η 


-188 - 


γέφυρα προς την εξουσία για την νέα κάστα των εξουσιαστών, 
για τα νέα αφεντικά, την τέταρτη τάξη». Με επαρκή στοιχεία 
έχει αποδειχθεί ότι οι κρατιστές φοβούνται τους ελεύθερους 
ανθρώπους. Τα διευθυντικά τους στρατηγήµατα υποστηρίζουν 
ότι «χωρίς εξουσία οι άνθρωποι θα χάσουν το έρεισµα της 
κοινωνικότητας, θα διαλυθούν και θα επιστρέψουν στην 
βαρβαρότητα. (Αυτά είναι καθαρές ανοησίες). 

Όσον αφορά τους εργαζόµενους, από εκείνη ακριβώς την 
ημέρα θα γίνουν πραγματικά και ολοκληρωτικά ελεύθεροι και 
θα αρχίσουν να ζουν και να αναπτύσσονται µε γοργούς 
ρυθμούς. Οι αγρότες της περιοχής του Γκούλαϊ-Πόλιε είναι το 
πιό ζωντανό παράδειγµα. Για περισσότερο απὀ 6 µήνες από 
τον Νοέμβριο του 1918 ἐως τον Ιούνιο του 1919-- έζησαν χωρίς 
καμιά εξωτερική πολιτική εξουσία. Όχι µόνο διατήρησαν τους 
μεταξύ τους κοινωνικούς δεσμούς, αλλά και δημιούργησαν 
νέες, ανώτερες μορφές κοινωνικών σχέσεων -κομμούνες 
ελεύθερων εργατών και ελεύθερα εργατικά συμβούλια». Μετά 
την στρατιωτική ήττα των αγροτών, συστήθηκαν οργανώσεις 
πολιτικού ελέγχου του µπολσεβίκικου κόμματος για να 
ελέγχουν και να διευθύνουν την ζωή ατόμων τα οποία ήταν 
ήδη κοινωνικά οργανωμένα. 

Η δεύτερη επανάσταση, η πολιτική επανάσταση, η Επα- 
νάσταση των Μπολσεβίκων, επανασύστησε το κράτος ως 
ύπατη εξουσία, σύμφωνα µε το πολιτιστικό πρότυπο του 
παρελθόντος. Η κοινωνική επανάσταση αιχμαλωτίστηκε από 
μια εξωτερική πολιτική επανάσταση (αντεπανάσταση), που 
επικράτησε αµέσως σε μερικές περιοχές της Ρωσίας, σε άλλες 
όµως, όπως στην Ουκρανία, µόνο μετά το 1921. Μετά την 
επικράτηση των κρατιστών, επιβλήθηκε µια ιδεολογία η οποία 
αρνιόταν την εξουσία των από τα κάτω µε το σκεπτικό ότι οι 

λίγοι απλώς διατάζουν ότι οι πολλοί επιθυμούν. Η αντίσταση 
και η εξέγερση των πολλών, η κοινωνική τους ζωή, επανεν- 
σωματώθηκαν διά της βίας σ’ ένα κρατιστικὀ κοινωνικό κα- 
θεστώς. Οι νέες ελίτ, οι νέοι διευθυντές του κράτους της κομ- 
ματικής δικτατορίας, υπερίσχυσαν, υποβοηθούμενοι σε μεγά- 
λο βαθµό από τους Δυτικούς κρατιστές. 

Έκτοτε, η συμμετοχή στην συλλογική ιδιοκτησία και τον 
σχεδιασμό αποτελούσε µια δραστηριότητα του κόμματος, της 
ελίτ. Η επαγγελία για προσωπική ολοκλήρωση παραμένει 
ανεκπλήρωτη, καθώς η εργασία εκτελείται σύμφωνα µε τις 
έξωθεν επιβαλλόμενες επιταγές του ενός και μοναδικού 
κόμματος. «Τα ιστορικά γεγονότα στην Ρωσία, µας έχουν δεί- 
ξει τον τρόπο µε τον οποίο δεν µπορεί να υλοποιηθεί ο σοσια- 
λισμός. ...Η ιδέα των εργατικών συμβουλίων για τον έλεγχο της 
πολιτικής και οικονοµικής ζωής της χώρας είναι εαυτής 
εξαιρετικής σημασίας ... όσο όµως η χώρα κυριαρχείται από 
την δικτατορία ενός κόμματος, τα εργατικά και τα αγροτικά 
συμβούλια χάνουν φυσικά το νόημά τους». «Η δικτατορία του 
προλεταριάτου άνοιξε τον δρόμο ὀχι για µια σοσιαλιστική 
κοινωνία, αλλά για τον πλέον πρωτόγονο τύπο γραφειο- 
κρατικού κρατικού καπιταλισμού και για την επάνοδο στον 
πολιτικό απολυταρχισµό, ο οποίος απὀ μακρού είχε καταρ- 
γηθεί στις περισσότερες χώρες από τις αστικές επαναστάσεις». 
Το διοικητικό κράτος ερμηνεύει το γεγονός της εξουσίας και 
της υπακοής έτσι ώστε να εξουδετερώνει και, όπου εἰναι 
δυνατόν, να εξαλείφει την σύγκρουση μεταξύ της κυρίαρχης, 
διευθυντικής μειοψηφίας και της εξουσιαζόμενης, διευ- 
θυνόμενης πλειοψηφίας. Όπως οι οµόλογοί τους στις ΗΠΑ, οι 
Σοβιετικοί μανδαρίνοι έπρεπε να επινοούν συνεχώς νέα στρα- 
τηγήµατα για την ενσωμάτωση των πολλών, την απομόνωση 

των αντιστεκόµενων και την θωράκιση απέναντι στην 
αντίσταση. 

Σήμερα, «κανείς δεν µπορεί να αρνηθεί ότι ο συγκε-- 
ντρωτισμός και η ενίσχυση της εξουσίας εἶναι μεγαλύτερα, πιο 
εκτεταμένα και διάχυτα απ’ ὀτι σε οποιαδήποτε άλλη εποχή 
της Ιστορίας». Στην βιομηχανική Δύση και την Ιαπωνία, η οικο- 
νομία έχει εξελιχθεί από τον ανταγωνιστικό, μικρής κλίμακας 
καπιταλισμό µε τους ληστέμπορους βαρώνους, στον μεγάλης 
κλίμακας, «τραστοποιημένο», μονοπωλιακό καπιταλισμό, µε 
τις γιγαντιαίες βιομηχανικές συσπειρώσεις και τις πολυεθνικές 
εταιρείες. Αυτό το γεγονός της συγκεντροποίησηςτης εξουσίας 
και του οικονομικού ελέγχου, δίνει την εικόνα µιας ταχείας 
διολίσθησης προς ένα υπεροργανωμένο κράτος, το οποίο 
τελικώς προστατεύεται από µια μυστική αστυνομία, έναν 
μόνιμο στρατό, µια βιοµηχανικο-επιστηµονική απολυταρχία 
και ἐναν προπαγανδιστικό επικοινωνιακό μηχανισμό που 
πάλλεται στον ρυθµό της ιδεολογίας της ελίτ. Φυσικά αυτή η 
συγκέντρωση εξουσίας --στρατιωτικής, πολιτικής και οικο- 
νομικής- προσεγγίζει εκείνη των σύγχρονων κρατών κομ- 
ματικής δικτατορίας. 

Όσο αυξάνονται οι εξουσίες του κράτους και διευρύνεται ο 
γραφειοκρατικός διοικητικός έλεγχος, τόσο ελαττώνεται η 
προσωπική ελευθερία. «Ο Προυντόν προέβλεψε το µεγα- 
λύτερο κακό του 20ού αιώνα: η νομικίστικη διακυβέρνηση από 
δημοσίους υπαλλήλους οδηγεί στον κρατικό κομμουνισμό, 
στην απορρόφηση κάθε μορφής ατομικής ή συλλογικής ζωής 
από τον διοικητικό μηχανισμό, και στον αφανισμό κάθε 
ελεύθερης σκέψης. Ο καθένας θέλει να βρει καταφύγιο κάτω 
απ’ τα φτερά της εξουσίας, να συμβιώσει µε αυτήν. Ἠρθεπια η 
ώρα να βάλουμε ένα τέλος: ο συγκεντρωτισμός ισχυροποιείται 

όλο και περισσότερο ... τα πράγματα έχουν φθάσει ... στο 
σηµείο όπου δεν μπορούν πλέον να συνυπάρξουν κοινωνία και 
κυβέρνηση. Από την κορυφή μέχρι την βάση της ιεραρχίας, δεν 
υπάρχει καμία κατάχρηση στο κράτος που να μην πρέπει να 
διορθωθεί, καµία µορφή παρασιτισμού που να µην πρέπει να 
κατασταλεί και κανένα όργανο τυραννίας που να µην πρέπει 
να καταστραφεί.» 


4. Οινέοι μανδαρίνοι της εξουσίας 


Σε µια εποχή επιστήµης και τεχνολογίας, δεν µπορεί παρά οι 
επιστήμονες, οι τεχνολόγοι και οι διανοούμενοι να 
προσλαμβάνονται ως ιδεολόγοι του κράτους. Οι µπιχε- 
βιοριστές (συμπεριφοριστές), οι Φυσικοί και κοινωνικοί επι- 
στήμονες προσλαμβάνονται για να χρησιμεύσουν ὡς υπερα- 
σπιστές ή διαµορφωτές της πολιτικής των εθνικὠν κρατών που 
συγκαλύπτει τα ειδικά συμφέροντα της ελίτ. Διαμορφώνοντας 
την πολιτική, αποκτώντας γόητρο και πλούτο, οι διανοούμενοι, 
οι νέοι μανδαρίνοι, έχουν την τάση να «αποδέχονται και να 
μην αναλύουν κριτικά, ούτε να αγωνίζονται για να αλλάξουν 
την υπάρχουσα κατανομή της εγχώριας ή διεθνούς εξουσίας 
και την πολιτική πραγματικότητα που απορρέει απὀ αυτήν». Ο 
Τσόμσκι υποστηρίζει ὁτι οι διανοούμενοι που υπηρετούν το 
κράτος, υιοθετούν μια ελιτίστικη στάση, καταδικάζοντας τα 
λαϊκά κινήματα και την μαζική συμμετοχή στην λήψη των από- 
φάσεων, ενώ τονίζουν «περισσότερο την αναγκαιότητα για 
επίβλεψη από αυτούς που κατέχουν την γνώση και την κατά- 
νόηση που χρειάζεται (έτσι ισχυρίζονται) για να διευθύνουν 
την κοινωνία Και να ελέγχουν την κοινωνική αλλαγή». 

Ο Μπακούνιν υποστήριζε περίπου τα ίδια: «Σύµφωνα µετην 
θεωρία του κ. Μαρξ, ο λαός όχι µόνο δεν πρέπει να κατά- 
στρέψει [το κράτος], αλλά πρέπει να το δυναμώσει και να το 
θέσει εξ ολοκλήρου στην διάθεση των ευεργετών, κηδεμόνων 
και δασκάλων του -των ηγετών του Κομμουνιστικού Κόμ- 
ματος, δηλαδή του κ. Μαρξ και των φίλων του, που θα 
προσχωρήσουν στην απελευθέρωση [της ανθρωπότητας] µε 
τον δικό τους τρόπο. Αυτοί θα εναποθέσουν τα ηνία της 
διακυβέρνησης σε ισχυρά χέρια, διότι ο αδαής λαός χρειάζεται 
μια εξαιρετικἁ σταθερή κηδεμονία. Θα ιδρύσουν µια μοναδική 
κρατική τράπεζα, συγκεντρώνοντας στα χέρια της όλη την 
εμπορική, βιομηχανική, αγροτική, ακόµη και την επιστημονική 
παραγωγή, και µετά θα διαιρέσουν τις μάζες σε δύο στρατιές, 
την βιομηχανική και την αγροτική, υπό την άµεση διεύθυνση 
κρατικών μηχανικών, οι οποίοι θα αποτελέσουν µια νέα προ- 
νομιούχο επιστηµονικό-πολιτική ελίτ». Ο Πάνεκουκ, επίσης, 
επεξηγείτις λεπτομέρειες µιας ιδεολογίας η οποία υποστηρίζει 
την εξουσία των νέων μανδαρίνων. Σ’ αυτό το σταυροδρόμι 
συναντώνται οι διευθυντικές ιδεολογίες Δύσης και Ανατολής. 

Ο Πάνεκουκ γράφει: «Δεν εἶναι η πρώτη φορά που µια 
κυρίαρχη τάξη προσπαθεί να ερμηνεύσει, διαιωνίζοντας έτσι, 
την κυριαρχία της ως συνέπεια µιας εγγενούς διαφοράς 
μεταξύ δύο ειδών ανθρώπων, τα οποία εκ φύσεως προ- 
ορίζονται το μεν ένα να καταδυναστεύει, το δε άλλο να 
καταδυναστεύεται. Η γαιοκτητική αριστοκρατία των προηγού- 
µενων αιώνων, υπεράσπιζε την προνομιούχο θέση της, 
κομπάζοντας για την καταγωγή της από µια ευγενέστερη φυλή 
κατακτητών που εἰχαν υποτάξει την κατώτερη φυλή των 
απλών ανθρώπων. 

Οι µεγαλοκαπιταλιστές εξηγούν την κυρίαρχη θέση τους, 
υποστηρίζοντας ότι αυτοί διαθέτουν εγκέφαλο, ενώ οι άλλοι 
όχι. Με τον ἰδιο τρόπο τώρα, ιδιαίτερα οι διανοούμενοι, θεω- 
ρώντας εαυτούς δικαιωματικά κυρίαρχους του αύριο, δια- 
κηρύσσουν την πνευματική υπεροχή τους. Συγκροτούν την 
ταχύτατα αυξανόμενη τάξη των πανεπιστημιακής μόρφωσης 
αξιωματούχων και ελεύθερων επαγγελματιών, οι οποίοι 
ειδικεύονται στην πνευματική εργασία και στην μελέτη των 
βιβλίων και της επιστήμης, και οι οποίοι θεωρούν εαυτούς ως 
τους πλέον προικισµένους διανοητικά ανθρώπους. Ως εκ 
τούτου, προορίζονται για ηγέτες της παραγωγής, ενώ η 
ατάλαντη µάζα θα εκτελεί τις χειρωνακτικές εργασίες που δεν 
απαιτούν μυαλό. Δεν υποστηρίζουν τον καπιταλισμό: η 
διάνοια και όχι το κεφάλαιο πρέπει να διευθύνει την εργασία. 
Πόσο μάλλον τώρα που η κοινωνία αποτελεί ένα τόσο 
περίπλοκο, βασισμένο σε αφηρημένες και δύσκολες επιστήμες 
οικοδόμημα, το οποίο µόνο η οξυδερκέστερη διάνοια µπορεί 
να χωρέσει, να συλλάβει και να επεξεργασθεί. Αν οι εργα- 
ζόμενες μάζες, λόγω ἐλλειψης διορατικότητας, δεν κατά- 
φέρουν να αναγνωρίσουν αυτήν την ανάγκη για ανώτερη 
πνευματική ηγεσία, αν βλακωδώς προσπαθήσουν να πάρουν 
στα χέρια τους την διεύθυνση, η αναπόφευκτη συνέπεια θα 
εἶναι χάος και ερείπια». 


Οι µανδαρίνοι της Δύσης, µε την Φιλελεύθερη ιδεολογία 
τους, εποφθαλμιούν έναν κυρίαρχο ρόλο στην διεύθυνση του 
κράτους-πρόνοιας. Οι µανδαρίνοι της Ανατολής, µε την υπη- 
ρετούσα το Κόμμα ιδεολογία τους, δικαιολογούν τις θέσεις 
τους µε το σκεπτικό ότι αυτοί είναι οι λίγοι που διαθέτουν τις 

γνώσεις για να αναπτύξουν και να παράγουν ό,τι επιθυμούν οι 
πολλοί. 

Με δικαιολογία την γενική ευημερία, οι πολλοί διευθύνονται 
και οι μανδαρίνοι κυβερνούν ή υπηρετούν την κυρίαρχη ελίτ. 
Οι ελίτ, αυτοί τους οποίους θα αποκαλούσαμε πολιτικούς 
µανδαρίνους, στο μέτρο που δεν είναι επιστηµονικοί µανδα- 
ρίνοι, χρησιμοποιούν την επιστημονική ορολογία για να 
προστατέψουν τις ενέργειές τους από την κριτική ανάλυση -ο 
μη ειδικός, σε τελευταία ανάλυση, δεν αποτολµά να πει στον 
ειδικό, στην εξουσία, πώς να κάνει µια εγχείριση ανοικτής 
καρδιάς, πώς να κατασκευάσει έναν ατομικό αντιδραστήρα, 
πώς να κοινωνικοποιεί παιδιά, ή πώς να οδηγήσει στην λιμο- 
κτονία µια μερίδα του παγκόσμιου πληθυσμού. Η μη ελίτ, οι 
πολλοί, δεν θα πρέπει να αμφισβητούν ούτε την ειδημοσύνη 
των μανδαρίνων/εξουσιών, ούτε την υποτιθέµενη αγαθή τους 
προαίρεση! 

Αν και υπάρχουν διαφορές στην διευθυντική ιδεολογία, οι 
μανδαρίνοι, τόσο της Ανατολής όσο και της Δύσης, βρίσκουν 
«την δικαιολόγηση της ιδιαίτερης και εξέχουσας κοινωνικής 
θέσης τους στην “επιστήμη” τους, και ιδίως στον ισχυρισμό ότι 
η κοινωνική επιστήμη µπορεί να στηρίζει µια τεχνολογία ψευ- 
τοδιόρθωσης της κοινωνίας σε τοπική και διεθνή κλίμακα». 


Εν συνεχεία, ο µανδαρίνος αξιώνει «παγκόσμια ισχύ γι’ αυτό 
που στην πραγματικότητα δεν αποτελεί παρά ταξικό συµ- 
φέρον: υποστηρίζει ότι οι ειδικές προὐποθέσεις στις οποίες 
βασίζονται οι αξιώσεις του για εξουσία και αυθεντία, στην 
πραγματικότητα, είναι οι γενικές και μοναδικές προῦποθέσεις 
για την σωτηρία της σύγχρονης κοινωνίας: και ότι η ψευ- 
τοδιόρθωση της κοινωνίας, στα πλαίσια ενός κράτους-πρό- 

νοιας (ή διοικητικού, κράτους-δικαίου), πρέπει να αντικατα- 
στήσει την προσκόλληση σε «ολοκληρωτικές ιδεολογίες» του 
παρελθόντος, ιδεολογίες που αφορούσαν τον μετασχηματισμό 
της κοινωνίας. Έχοντας εξασφαλίσει µια θέση εξουσίας, 
έχοντας αποκτήσει ασφάλεια και πλούτο, δεν χρειάζεται πλέον 
ιδεολογίες που αποβλέπουν στην ριζική αλλαγή». 

Είναι δυνατόν αυτοί οι μανδαρίνοι Ανατολής και Δύσης να 
μπορούν να διευθύνουν την μεταβιομηχανική κοινωνία, το 
παράδοξο της έλλειψης εν μέσω αφθονίας, τους πολλούς του 
κόσμου, χωρίς κοινωνική επανάσταση; Υπάρχουν ὀρια στην 
ικανότητα των μανδαρίνων να χρησιμοποιούν την βία και τον 
καταναγκασμό τους, χωρίς να διακυβεύουν την επιβίωσή µας, 
την δυνατότητά µας για µια αξιοπρεπή ύπαρξη; Υπάρχει 
κανένας λόγος για να υποθέσουμε ὀτι η εξουσία που ασκείται 
από τους νέους μανδαρίνους, θα είναι πιο ευμενής από αυτήν 
που ασκήθηκε στο παρελθόν από αριστοκράτες και 
καπιταλιστές; Άραγε, θα επιτεθούν οι νέοι µανδαρίνοι στην 
ανθρώπινη ελευθερία µέσω ενός αποδοτικότερου συστήµατος 
εκμετάλλευσης, ή θα σχεδιάσουν μια πιο ανθρώπινη και 
αρμονική κοινωνία; 

Σύμφωνα µε τον Τσόμσκι: «Στον βαθμό που υπάρχει η 
τεχνική της διεύθυνσης και του ελέγχου, μπορεί να χρησι- 
μοποιηθεί για να εδραιώσει την εξουσία αυτών που την α- 
σκούν και να ελαχιστοποιήσει τον αυθόρµητο και ελεύθερο 
πειραματισμό µε νέες κοινωνικές μορφές, όπως μπορεί και να 
περιορίσει τις δυνατότητες για αναδιαµόρφωση της κοινωνίας 
προς το συμφέρον αυτών που είναι τώρα, σε μεγαλύτερο ή 
μικρότερο βαθμό, στερημένοι. Όπου οιτεχνικές θα αποτύχουν, 
θα συμπληρωθούν µε όλες τις μεθόδους καταναγκασμού που 

προσφέρει η σύγχρονη τεχνολογία, για να διατηρηθεί η τάξη 
και η σταθερότητα». 

Για τους νέους µανδαρίνους, το ενδιαφέρον για την 
ανθρώπινη ελευθερία, καθώς και για τα ιδεώδη µιας δίκαιης 
κοινωνίας, πρέπει να αντιμετωπιστούν µε περιφρόνηση και να 
θεωρηθούν απλοϊκά, πρωτόγονα, ανέφικτα ή ουτοπικά. Οι 
τεχνολογικές διευθυντικές ιδεολογίες, καθώς και οι 
βασιζόμενες στην εξουσία οικονομικές ιεραρχίες τις οποίες οι 
πρώτες προστατεύουν, αδιαφορούν πλήρως για την 
ελευθερία, την δικαιοσύνη, το αυτεξούσιο και τις µη ιεραρ- 
χικές μορφές κοινωνίας. Φαίνεται μάλλον απίθανο να 
αναρωτηθούν οι νέοι μανδαρίνοι κατά πόσον η κοινωνική ζωή 
πρέπει να γίνει ένας χομπσιανός πόλεμος όλων εναντίον όλων, 
και αν η ανθρώπινη φύση πρέπει να περιορισθεί σε µια τέτοια 
μεταφυσική. 

Δεν ενδιαφέρονται να διερευνήσουν «την σηµασία που έχει 
σήµερα η διαμαρτυρία του Ρουσώ ότι είναι αντίθετο προς το 
φυσικό δίκαιο «μια χούφτα ανθρώπων να χορταίνει από το 
πλεόνασμα, την ώρα που η λιμοκτονούσα πλειοψηφία 
στερείται τα αναγκαία». Είναι απίθανο να «θέσουν το ηθικό 
ζήτημα που αντιμετωπίζει, ή αποφεύγει, κάποιος που απολαμ- 
βάνει τον πλούτο και τα προνόμιά του, ανενόχλητος από την 
επίγνωση του γεγονότος ὁτι τα μισά από τα παιδιά που γεν- 
νιούνται στην Νικαράγουα δεν θα φθάσουν στην ηλικία των 
πέντε χρόνων, ή ὀτι λίγα μίλια μακρύτερα υπάρχει απερί- 
γραπτη φτώχεια, κτηνώδης καταστολή των ανθρωπίνων δι- 
καιωμάτων και σχεδόν καμιά ελπίδα για το μέλλον...». 

Αδιαφορούν πλήρως να θέσουν το δυσφημµιστικὀό για τους 
ίδιους ζήτημα του πώς μπορούν να αλλάξουν αυτές οι 
συνθήκες. Είναι εντελώς ανίκανοι να αναρωτηθούν «από κοι- 

νού µε τον Κέῦνς, για το πόσο ακόµη πρέπει να συνεχίσουμε 
να «αναγάγουµε μερικές από τις απεχθέστερες ανθρώπινες 
ιδιότητες στην θέση των ανώτερων αρετών», αναγορεύοντας 
«την φιλαργυρία, την τοκογλυφία και την προνοητικότητα ... 
[σε] ... θεούς µας», και υποκρινόµενοι πως «ὀτι εἶναι δίκαιο 
εἶναι σάπιο Και ότι είναι σάπιο εἰναι δίκαιο, διότι το σάπιο 
εἶναι χρήσιμο, ενώ το δίκαιο δεν είναι». 

Οι νέοι μανδαρίνοι ίσως εἰναι -και σίγουρα εἰναι- 
συνειδητοί δημιουργοί θεσμών κοινωνικοποίησης που 
εγγυώνται έναν αξιόπιστο, ομοιόμορφο και ομοιογενή 
πληθυσμό υπηκόων. Η ανθρώπινη φύση, δηλαδή «ο εθνικός 
χαρακτήρας» που κατασκευάζεται, είναι παραστατικός των 
τελικών προϊόντων αυτών των διαδικασιών κοινωνικοποίησης. 

Στις ΗΠΑ, οι άνθρωποι προτιμούν την ιδιοτέλεια, την προ- 
σωπική υπερβολή και την εξασθενηµένη ηθική συνείδηση. 
Στην πρώην Σοβιετική Ένωση, ένας παρόμοια διαστρε- 
βλωμένος ηθικός ξεπεσµός, µέσα στα πλαίσια µιας παρα- 
πλανητικής ιδεολογίας περί κοινού καλού, καθώς και η 
υποτακτικότητα απέναντι στο κράτος και την κομματική ελίτ, 
χαρακτηρίζουν τα τελικά προϊόντα της κρατικοµανδαρίνικης 
κοινωνικοποίησης. Καθώς οι διαδικασίες κοινωνικοποίησης 
καθίστανται στον μέγιστο βαθμό υπηρέτες του κράτους, της 
ελίτ και των μανδαρίνων, τα σχολεία, τα ΜΜΕ και η οἰκο- 
γένεια, θα παράγουν άτοµα µε ανύπαρκτο ηθικό αισθητήριο 
που «ζουν στην ανωνυμία του τρίτου προσώπου, μπορούν 
άνετα να πατήσουν ένα κουμπί για να πέσουν βόμβες ναπάλμ 
πάνω σ’ ένα χωριό, μετά μασουλούν ζαχαρωτά... και δεν αι- 
σθάνονται καμιά ενοχή». 

Η ανθρώπινη φύση που θέλουν οι κρατικοί μανδαρίνοι, 
αρνείται στα άτοµα την πραγματικότητα ότι είναι δρώντα πρό- 

σωπα τα οποία, αν και δεν εἶναι αλάθητα, είναι, ωστόσο, 
υπεύθυνες προσωπικότητες. Το κράτος και οι διανοούμενοι θα 
πρέπει να εἰναι οι αποδέκτες της μεταβίβασης των ευθυνών. 
Μέσα σ’ αυτές τις συνθήκες, οι πολλοί θα ταυτίζονται µε το 
κράτος και θα αισθάνονται δυνατοί μέσω της άσκησης της 
εξουσίας του. «Η ύπαρξη γίνεται γι΄ αυτούς αδιανόητη χωρίς 
το Κράτος να αναλαμβάνει τις ευθύνες, να καθοδηγεί και να 
προστατεύει. ... Το κράτος δεν µας προστατεύει απὀ τίποτε 
άλλο εκτός από την υπευθυνότητα...». 

Λ. Τιφτ - Ντ. Σάλιβαν,1980 

ΠΑΡΑΡΤΗΜΑ ΙΙΙ. 
Το νέο καιρικό μέτωπο 


Τη χρονιά που πέρασε, ο κόσμος συνειδητοποίησε ὀτι 
αντιμετωπίζουμε την προοπτική μιας καταστροφικής 
κλιματικής αλλαγής. Κι ο δημόσιος διάλογος για το μέλλον της 
ζωής στη Γη ἄλλαξε: Απὀ κει που µόνο µια χούφτα επιστήμονες 
και ριζοσπάστες οικολόγοι προειδοποιούσαν για τον κίνδυνο 
θιθλικής καταστροφής, φτάσαμε σήµερα να ακούμε πολιτικούς 
και εταιρείες να μιλούν για την ανάγκη λήψης µέτρων -- ακόµα 
και “ἐκτακτων’ μέτρων. Ο Ραι! 5υπιρυγη αποτιµά το νέο τοπίο. 


Παρόλο που η προσοχή στα δεδομένα της κλιματικής 
αλλαγής υφίσταται εδώ και χρόνια, ξαφνικά το θέµα έχει γίνει 
πρώτη είδηση και όλοι καλούν σε ανάληψη δράσης για τη 
μείωση των εκπομπών των αερίων του θερμοκηπίου. Από µια 
άποψη πρόκειται, για σπάνια νίκη: Το αποτέλεσµα πίεσης από 
την πλευρά των ακτιβιστών αλλά και της συναίνεσης της 
επιστημονικής κοινότητας, όπως αυτή εκφράστηκε στην 
Διακυβερνητική Επιτροπή του ΟΗΕ για την Κλιματική Αλλαγή. 
Για κάποιους άλλους, βέβαια, δεν είναι παρά µια ευκαιρία να 
επεκτείνουν τη σφαίρα επιρροής του κεφαλαίου. Τα επίσημα 
χείλη μιλούν κυρίως για τεχνολογικές λύσεις στα πλαίσια της 
αγοράς, για «χρηματιστήρια υδρογονανθράκων» και για τους 
πειραματισμούς των πετρελαϊκών εταιρειών µε την 
ανανεώσιµη ενέργεια. 

Αυτή η νέα κατάσταση εγείρει σηµαντικά ζητήματα στρα- 
τηγικής. Σκοπός δεν είναι πλέον η πρόκληση θορύβου και η 
ανάδειξη του θέματος, αλλά η συνειδητοποίηση του θεµε- 

λιακού προβλήματος. Στη Βρετανία, το αναδυόµενο κίνημα 
ενάντια στην οικονομία των υδρογονανθράκων επιχειρεί να 
βγει από το λαβύρινθο της ρητορείας, αναλαμβάνοντας δράση 
που σταματά ή μειώνει τις εκπομπές διοξειδίου του άνθρακα 
ενώ την ίδια στιγµή προωθεί εφαρμόσιμµες οικολογικές λύσεις 
που αμφισβητούν τις κυρίαρχες δομές εξουσίας. Εδώ θα 
περιγράψουμε πρώτα τι κάναμε εμείς και στη συνέχεια πώς 
συνδέονται η κλιματική αλλαγή, ο καπιταλισμός και οι αντι- 
στάσεις σε αμφότερα. 


Η Κατασκήνωση για την Κλιματική Δράση 


Τον Αύγουστο του 2006, περίπου 600 άνθρωποι που αγω- 
νιούσαν για την κλιματική αλλαγή και δεν αρκούνταν στην 
κενή ρητορική πολιτικών και εταιρειών, κατασκήνωσαν για 2 
βδομάδες δίπλα στο μεγαλύτερο σταθμό παραγωγής ενέρ- 
γειας της Βρετανίας και επιχείρησαν να διακόψουν τη 
λειτουργία του. Το θέμα της ενέργειας βρισκόταν στο επί- 
κεντρο της κατασκήνωσης. Ο σταθμός ΒΓαΧ παράγει το 796 της 
ηλεκτρικής ενέργειας της Βρετανίας µέσω της καύσης γαιαν- 
θράκων και απελευθερώνει πάνω από 20 εκατομμύρια τόνους 
διοξειδίου του ἀνθρακα[] το χρόνο. Η συνεχιζόμενη 
λειτουργία του είναι ασύμβατη µε οποιαδήποτε προοπτική 
οικολογικού και δίκαιου μέλλοντος. Η απὀπειρἁ µας να 
διακόψουμµε τη λειτουργία του ήταν μια τολμηρή επίθεση σε 
μια πηγή εκπομπής ΟΟ2 αλλά και σε ένα πυλώνα του 
καπιταλισμού του 21ου αιώνα. 

Το εγχείρημα των κατασκηνωτών ενσωμάτωνε τρεις βασικές 
ιδέες: Πρώτα απ’ όλα, τη δέσμευση για άµεση δράση µε την 
πεποίθηση ὀὁτι οι λύσεις για το πρόβλημα της κλιματικής 

αλλαγής δεν θα προέλθουν απὀ κυβερνήσεις κι εταιρείες, 
αλλά από κινήματα βάσης. Την ηµέρα της δράσης, οι 
κατασκηνωτές προσπάθησαν να εισέλθουν στην περίμετρο 
ασφαλείας του σταθμού µε σκοπό να τον καταλάβουν και να 
διακόψουν τη λειτουργία του. Μπορεί να μην πετύχαμε το 
στόχο µας (εξαιτίας μαζικών µέτρων ασφαλείας µε παρουσία 
4,000 αστυνομικών), αλλά για πρώτη φορά αναδείχθηκε ο 
ρόλος του άνθρακα ως το πλέον βρώμικο Φυσικό καύσιμο. 
Δεύτερον, τη δέσµευση για ενηµέρωση του κοινού. Στην 
κατασκήνωση έλαβαν χώρα πάνω από 100 συζητήσεις και 
εργαστήρια για το κλίμα Και άλλα σχετικά θέµατα. Τέλος, 
εξερευνήσαµε την ανάπτυξη µη-καπιταλιστικών εναλλακτικών 
κοινωνικών σχέσεων. 

Η κατασκήνωση οργανώθηκε ως αυτόνομος χώρος, από τη 
διατροφή μέχρι την ψυχαγωγία και τις δορυφορικές 
διαδικτυακές συνδέσεις. Οι αποφάσεις λαμβάνονταν µε µη 
ιεραρχικές συναινετικές διαδικασίες και κυριάρχησε µια 
ισχυρή βούληση ελαχιστοποίησης της περιβαλλοντικής 
επίπτωσης της παρουσίας µας. Πολλές απὀ τις ιδέες για την 
οργάνωση της κατασκήνωσης προήλθαν από το σύστημα των 
γειτονιών (ΡαΓΓίος) που εφαρμόστηκε το 2002 στο Νο ΒογαθΓ 
(απιρ του Στρασβούργου και συνεχίστηκε στην κατασκήνωση 
ενάντια στους 48 στο Στέρλινγκ της Σκοτίας[Π]. Ο προσα- 
νατολισµός προς την αυτονομία, τη µη ιεραρχία και τη 
διαβίωση µε ήπιες επιπτώσεις ήταν µια πηγή έµπνευσης για 
όσους/ες από µας δεν είχαν προηγούµενη εμπειρία πολιτικής 
δράσης. 

Από πολλές απόψεις, η κατασκήνωση είχε µεγάλη επιτυχία. 
Ωστόσο, όπως Κάθε προσωρινή συγκέντρωση ανθρώπων είχε 

περιορισμένη εμβέλεια και πολλά ερωτήματα στρατηγικής 
φύσης παραμένουν ακόµα αναπάντητα. 

Δεχόμαστε ότι οι συγκεντρώσεις στις συνόδους κορυφής 
ικανοποιούν τη βασική µας ανάγκη για σύγκλιση, συνεύρεση 
και κοινή δράση. Από την άλλη, απορρίπτουµε την άποψη ότι 
η σωτηρία του περιβάλλοντος επαφίεται αποκλειστικά και 
µόνο στην προσωπική στάση του καθενός και εστιάζουµε στα 
εταιρικά συμφέροντα που ευθύνονται για τις μαζικές 
εκπομπές αερίων και αντιμετωπίζονται µόνο µε συλλογική 
προσπάθεια. Είναι σηµαντικό οι άνθρωποι να κάνουν κινήσεις 
σε ατομικό επίπεδο, αλλά µε το να αλλάζεις µια λάμπα 
πυρακτώσεως µε µια λάμπα φθορισμού δεν κάνεις τίποτα για 
τις πραγματικές αιτίες της κλιματικής αλλαγής που εἰναι το 
πολιτικό και οικονομικό σύστημα. Θέλουμε να αξιοποιήσουµε 
τα διδάγματα απὀ τις συγκεντρώσεις κορυφής, αλλά 
πιστεύουμε ότι η κατασκήνωση για το κλίμα µπορεί να πάει 
ένα βήμα πιο μπροστά, σε πολλές κατευθύνσεις. Πρώτα απ’ 
όλα, η κατασκήνωση έγινε σε τόπο και χρόνο που επιλέξαμε 
εµείς. Ένας απὀ τους κινδύνους στις συγκεντρώσεις ενάντια 
στους 48 εἰναι ὁτι γινόμαστε ένας συµβολικός θεσµικός 
καθρέφτης. Αυτοί κάνουν τη σὐνοδό τους κι εµείς πάµε να την 
εµποδίσουµε. Η κατασκήνωση για το κλίμα ήταν µια 
προσπάθεια να σπάσει αυτός ο κύκλος. 

Κατά δεύτερο λόγο, η κατασκήνωση ήταν µια άµεση 
προσπάθεια να σταματήσουμε κάτι πραγματικό - στην 
περίπτωσή µας, έναν ηλεκτρικό σταθµό και το (02 που 
εξέπεμπε. Οι συμβολικές δράσεις έχουν, Και είχαν πάντα, 
μεγάλη σημασία, αλλά ολοένα και περισσότερο οι κινη- 
τοποιήσεις στις συνόδους κορυφής παραμορφώνονται, όπως 
σε µια αίθουσα µε κάτοπτρα. Με τον καιρό, η διαμαρτυρία 

μας χάνει τη συμβολική της σημασία. Από την άλλη βέβαια, η 
κατασκήνωση για το κλίμα θα μπορούσε να δημιουργήσει κι 
αυτή ψευδείς στόχους, αν οι άνθρωποι πίστευαν πως το ΓΓαΧ 
(η οποιοδήποτε άλλο µέρος) είναι ο ίδιος ο καπιταλισμός κι όχι 
απλώς µια τεράστια μηχανή που ζωογονείται απὀ την 
καπιταλιστική διεργασία. 

Τέλος, η κατασκήνωση ήταν µια προσπάθεια να νικήσουμε 
την απαισιοδοξία γύρω απ’ αυτό το ζήτημα. Με δεδομένο ότι 
είναι επιτακτική η μαζική μείωση των εκπομπών µέσα σε πολύ 
μικρό χρονικό διάστημα, πολλοί κλείνουν τα μάτια ή 
συμπεραίνουν ὀτι εἰναι ήδη αργά κι ὁτι το πρόβλημα είναι 
πολύ μεγάλο και δύσκολο για να υπάρξει λύση. Πράγματι, η 
πρόβλεψη των επιστημόνων ὀτι οδεύουμε µε μαθηματική 
ακρίβεια προς μια παγκόσμια καταστροφή δεν φαίνεται να 
θορυβεί τους απανταχού ριζοσπάστες. Εμείς θέλαμε να 
ξεπεράσουμε το στάδιο της άρνησης, θέλαμε να πούμε ότι το 
μέλλον βρίσκεται κυριολεκτικά στα χέρια μας. 


Αντίο στρουθοκάµηλε 


Στην κατασκήνωση, οἱ στρουθοκάµηλοι ήταν ένα κεντρικό 
μοτίβο. Πολλές αφίσες έδειχναν ανθρώπους µε το κεφάλι 
χωμένο στην ἀμμο, ενώ σε κάποια Φάση η αστυνομία 
κατάσχεσε μια στρουθοκάμηλο-μασκότ µε την υποψία ότι 
μέσα της κρύβαμε εργαλεία για την δράση. Αλλά ο 
στρουθοκαμηλισµός δεν είναι πλέον το πρόβλημά µας. Ο 
κόσμος δεν αγνοεί την κλιματική αλλαγή -αυτό βέβαια δε 
σημαίνει ὁτι είμαστε κοντά στη λύση του προβλήματος. 

Πρέπει να συνειδητοποιήσουµε ὀτι ο καπιταλισμός μπορεί 
να µη χρειάζεται να αποτρέψει την κλιματική αλλαγή για να 

επιβιώσει. Εν πάση περιπτώσει, µπορεί να χρειαστεί να 
αποτρέψει μόνο τις πιο μεγάλες από τις εκτιμώμενες αυξήσεις 
θερμοκρασίας. Έχει σημασία να μην ξεχνάμε ότι ο καπι- 
ταλισμός λειτουργεί μέσα από την κατάρρευση και τη διάλυση. 
Συρρικνώνεται στη διάρκεια των πολέμων, των κρίσεων και 
των αναδιαρθρώσεων, για να προετοιμάσει την επόμενη 
περίοδο ανάπτυξης. Απ’ ό,τι Φαίνεται, έχει ήδη ξεγράψει 
μεγάλους πληθυσμούς της Γης ως περιττούς. Το πιο πιθανό 
σενάριο είναι ότι δεν θα γίνει καμία σοβαρή προσπάθεια 
αποτροπής της κλιματικής αλλαγής, µε εξαίρεση κάποιες 
ενέργειες για τη βελτίωση της διαβίωσης ενός μικρού προ- 
στατευμένου πυρήνα, συνοδευόμενη από µια τεράστια 
αύξηση των μέτρων ασφαλείας απέναντι στον υπόλοιπο 
κόσμο. Αυτό το εφιαλτικό σενάριο θα επαληθευτεί μόνο αν 
εμείς, ως τοπικός και παγκόσμιος πληθυσμός, το επιτρέψουμε. 
Μπορεί να πει κανείς ότι η θερµοκρασία της Γης είναι ένας 
δείκτης της ικανότητάς µας για αυτοοργάνωση. Το αν θα 
συγκρατήσουµε τη θερµοκρασία της Γης σε βιώσιμα επίπεδα 
θα είναι κυριολεκτικά ο ορισµός της επιτυχίας ή της αποτυχίας 
των ταξικών αγώνων στον 21ο αιώνα. 

Υπάρχει μεγάλη διαφορά ανάμεσα στο βαθμό κλιματικής 
αλλαγής που θεωρείται αποδεκτός από αυτούς που φτιάχνουν 
τους κανόνες και παίρνουν τις επενδυτικές αποφάσεις και σ’ 
αυτόν που μπορούν να αντέξουν οι αγρότες, οι κάτοικοι των 
παραγκουπόλεων κι οι εργοστασιακοί εργάτες. Για τους μεν, 
αυτό που συνιστά 'κίνδυνο’ εἶναι καιρικές αλλαγές που µπορεί 
να προξενήσουν διεθνή προβλήματα ασφάλειας και κατ’ 
επέκταση συρρίκνωση της οικονομίας. Για τους δε, ο κίνδυνος 
συνίσταται σε χαμένη σοδειά και πείνα, κατεστραμμένα σπίτια 
από ακραίες βροχοπτώσεις και --σ όλο τον Τρίτο Κόσμο- θερ- 

μοπληξίες κι εξάντληση που πλήττουν κυρίως τους νέους, τους 
ηλικιωμένους καιτους αρρώστους. 


Βιολογική επισφάλεια και ταξικά καιρικά μέτωπα 


Η κλιματική αλλαγή λειτουργεί ως πολλαπλασιαστής σε 
πολλά από τα προβλήματα, τα διλήμματα και τις τραγωδίες 
που ήδη αντιμετωπίζουμε. Σήμερα υπάρχουν ἀνθρωποι που 
πεθαίνουν από την πείνα -η κλιματική αλλαγή θα προσθέσει 
εκατομμύρια ακόμα. Σήμερα υπάρχουν πρόσφυγες και 
μάλιστα, σύμφωνα µε τον Ερυθρό Σταυρό, οι περιβαλλοντικοί 
πρόσφυγες ήδη ξεπερνούν τους εκτοπισµένους απὀ ένοπλες 
συγκρούσεις. Η κλιματική αλλαγή θα μεταβάλει τα επίπεδα 
βροχόπτωσης προκαλώντας μαζική μετανάστευση και 
μετατόπιση πληθυσμών, καθώς πολλές περιοχές θα απονεκ- 
ρωθούν γεωργικά. Στις αρχές του 21ου αιώνα, ο καιρός θα 
βρίσκεται στην πρώτη γραμμή του μετώπου μεταξύ πλουσίων 
και φτωχών, μεταξύ Δύσης και Νότου, μεταξύ της µιας τάξης 
και της άλλης. 

Θυμάστε τον τυφώνα Κατρίνα στη Ν. Ορλεάνη; Θυμάστε 
τους μποτιλιαρισμένους δρόμους, καθώς οι εύποροι 
εγκατέλειπαν την πόλη κι άφηναν τους φτωχούς στο έλεος του 
τυφώνα; Σύμφωνα µε έγκυρες επιστημονικές προβλέψεις, αν 
οι εκπομπές αερίων δε μειωθούν δραστικά, ο συνδυασμός της 
παγκόσμιας ανόδου της θερμοκρασίας καιτης επισφάλειας θα 
προκαλέσουν μαζική μετανάστευση εκατοντάδων εκατομ- 
μυρίων και ελλείψεις τροφίμων στις πλούσιες χώρες. Με δε- 
δομένη την κοινωνική διασύνδεση του κόσμου µας, κάτι τέτοιο 
μπορεί να οδηγήσει σε επανάσταση ή σε τραγωδίες µεγα- 
λύτερες από αυτές του 20ου αιώνα. Και πάλι, αυτό θα εξαρ- 

τηθεί απὀ τις επιλογές των ανθρώπων. Η κλιματική αλλαγή 
είναι η φαύλη κατάληξη ενός διεθνούς ταξικού πολέμου, που 
άρχισε µε τη δουλεία και τον ιμπεριαλισμό και σήµερα 
εκδηλώνεται ως νεοφιλελεύθερη παγκοσμιοποίηση. Το ερώ- 
τηµα για µας είναι πότε θα τελειώσει. 

Δεν υπάρχουν «Φυσικές καταστροφές». Οι επιπτώσεις 
ακραίων Φυσικών φαινομένων διαμορφώνουν ένα τραγικό 
χάρτη ανισότητας, αναξιοπάθειας και ταξικής διαίρεσης. Οι 
εὐποροι έχουν Καλύτερη στέγαση και ζουν σε πιο ασφαλείς 
περιοχές. Όταν τα πράγματα δυσκολεύουν, έχουν πρόσβαση 
σε ιατροφαρµακευτική φροντίδα και χρηματοδότηση ώστε να 
ξανασταθούν στα πόδια τους. Ερευνώντας τη σύνθεση των 
σεισμοπαθών στο Νότο, ορισμένοι γεωγράφοι ήδη κάνουν 
λόγο για «ταξικούς σεισμούς». Η κλιματική αλλαγή διαφέρει 
μόνο ως προς τα μεγέθη. Οι φτωχοί εἶναι εκείνοι που ζουν στις 
όχθες και στις εκβολές των ποταμών που μπορεί να 
πλημμυρίσουν, εκείνοι των οποίων τα σπίτια είναι πιο ευπαθή 
στις καταιγίδες, εκείνοι που θα πεινάσουν πρώτοι όταν 
ανέβουν οι τιµές των τροφίμων κι εκείνοι που δεν έχουν παρά 
πενιχρά µέσα για να ανακάµψουν µετά από µια καταστροφή. 

Σαν να µην έφτανε η υπάρχουσα οικονομική και κοινωνική 
επισφάλεια, η κλιματική αλλαγή που προκαλείται από τα 
καυσαέρια του νεοφιλελευθερισμού µας εισάγει σε µια νέα 
εποχή βιολογικής επισφάλειας. 

Υπάρχει µόνο περιβάλλον; 


Για να αντιμετωπίσουμε αυτά τα Χάλια, πρέπει να 
ξεπεράσουμε την τάση του πράσινου κινήματος να θεωρεί το 
περιβάλλον ως µια ξεχωριστή σφαίρα, ένα ηθικό ιδεατὀ. Την 
τάση να θεωρείται η καταστροφή του Φυσικού περιβάλλοντος 
ένα ατυχές αλλά θεραπεύσιμο σύμπτωμα της αγοράς, αντί για 
θεμελιακό και αναγκαίο στοιχείο για την επέκτασή της. 
Βλέπουμε πως η κλιματική αλλαγή, όπως τα ανθρώπινα δι- 
καιώματα, μπορούν να μεταστραφούν και να χρησι- 
μοποιηθούν εναντίον μας. Οι πολεμικές επιχειρήσεις µετονο- 
μάζονται σε «ανθρωπιστικές επεμβάσεις», όπως στην περί- 
πτωση της εισβολής στο Ιράκ. Το ίδιο µπορεί να γίνει και για 
την «προστασία του περιβάλλοντος». Πράγματι, αυτή η τάση 
έχει ήδη αρχίσει. Στη ζούγκλα Λακαντόν στην Τσιάπας, στο 
νότιο Μεξικό, η κυβέρνηση επιχειρεί να «μετεγκαταστήσει» 
κοινότητες που κατοικούν σε περιοχές που έχουν χαρα- 
κτηριστεί προστατευόμενες. Αυτό είναι μέρος ενός µεγαλε- 
πήβολου σχεδίου, του Σχεδίου Ρυερἰα ΡΔΠΔΠΙΔ, για την 
ανάπτυξη (την εκμετάλλευση δηλαδή) της Κεντρικής Αμερικής. 

Όταν οι περιβαλλοντολόγοι διαμαρτυρήθηκαν, τους 
«απονεμήθηκε» ο Μεσοαμερικανικός Βιολογικός Διάδρομος κι 
έτσι οι ντόπιοι βρέθηκαν να ζουν σε «λάθος» περιοχή. Δεν 
πρόκειται απλώς για ένα επικοινωνιακό τέχνασμα της µεξι- 
κανικής κυβέρνησης: Κύριος υποστηρικτής αυτής της πρωτο- 
βουλίας είναι η γιγαντιαία αμερικανική οικολογική ΜΚΟ, 
(οηςεΓναϊίοη ΙηϊθεΓγηαϊίοπαί, που εκπόνησε το χαρακτηρισμό 
των προστατευόµενων περιοχών σε στενή συνεργασία µε το 
στρατό και την κυβέρνηση του Μεξικού. Οι ιθαγενικές κοινό- 
τητες έχουν διαπρέψει στην προστασία του τοπικού περι- 

βάλλοντος -πόσο μάλλον αφού η περιοχή τους χαρακτηρίζεται 
προστατευόµενη-- αλλά αν σκεφτόμαστε µόνο το περιβάλλον, 
καταλήγουμε να υποστηρίζουµε το µεξικανικό στρατό ενάντια 
στους Ζαπατίστας. 

Είναι σαφές λοιπόν ότι δεν μπορούμε να δούμε το 
περιβαλλοντικό ζήτημα ξεχωριστά: Όπως όλα τα ζητήματα, 
διαπνέεται από σχέσεις εξουσίας. Κάθε κίνημα για την 
κλιματική αλλαγή πρέπει να συμφύεται µε τα υπόλοιπα 
κινήματα. Αντίστοιχα, κάθε κίνημα για ένα βιώσιμο μέλλον 
πρέπει να λάβει υπ’ όψη του την κλιματική αλλαγή. Η 
κλιματική αλλαγή δεν εἰναι η αιτία, εἶναι το σύμπτωμα (που 
έχει όµως τη δυνατότητα να σκοτώσει τον ασθενή). Οι 
επιπτώσεις της κλιματικής αλλαγής θα υπονομεύσουν ὀτι- 
δήποτε πετύχουμε σε άλλους τοµείς. Όσον αφορά το ζητού- 
µενο αυτής της ἐκδοσης[Π]], δύσκολα θα πούμε ότι κερδίσαμε, 
αν εκατομμύρια πεθάνουν της πείνας Και το δάσος του 
Αμαζονίου γίνει στάχτη. Από αυτή την άποψη, η κλιματική 
αλλαγή έχει τη δυνατότητα να µας συνδέσει ὀχι μόνο ως τα 
θύματα µιας καταστροφής, αλλά ως συναγωνιστές. 


Κοινός αγώνας 


Όπως προαναφέραμε, οι δεσμοί ανάµεσα στη ριζοσπαστική 
δράση για την κλιματική αλλαγή και για άλλα ζητήματα είναι 
τόσο ισχυροί, που µε το χρόνο μπορεί να καταστούν αφανείς. 
Η μετανάστευση εἰναι ἑνα καλό παράδειγµα: Η μεγαλύτερη 
αιτία μετανάστευσης τα επόμενα χρόνια θα εἰναι η ξηρασία 
και οι φυσικές καταστροφές που θα προκληθούν από την κλι- 
ματική αλλαγή. Οφείλουµε να διεκδικούµε έναν κόσµο χωρίς 
σύνορα αλλά κι ένα βιώσιμο περιβάλλον οπουδήποτε κι αν 

αποφασίσει να ζήσει κανείς. Συχνά παραβλέπουμε τις αιτίες 
της μετανάστευσης επειδή εστιάζουµε στην αδικία των 
συνοριακών ελέγχων και στο ρατσισμό της µεταναστευτικής 
πολιτικής. Αν όµως δεν κάνουμε κάτι σύντομα, στο άμεσο 
μέλλον θα αυξηθούν δραματικά όσοι εξαναγκάζονται να µετα- 
ναστεύσουν και η συνοριακή πολιτική θα γίνει ακόµα πιο 
ακραία. 

Η άρνηση της αλλοτριωμένης εργασίας δεν είναι µόνο 
κεντρικό μέρος του αγώνα ενάντια στον καπιταλισμό, είναι 
αναγκαία και για την επίλυση του προβλήματος των εκπομπών 
άνθρακα. Η τακτική του κεφαλαίου στους εργατικούς αγώνες 
είναι είτε επιθετική (αναδιάρθρωση και αύξηση της 
επισφάλειας) είτε αμυντική (καταβολή ψηλότερων μισθών). Σε 
καμία απὀ τις δύο περιπτώσεις δε θίγεται το ζήτημα της 
εργασιακής εκμετάλλευσης. Αντίθετα, επιβεβαιώνεται η 
παγκοσμιοποιηµένη (και ολοένα πιο ενεργοβόρος) φύση του 
κεφαλαίου. Στην πρώτη περίπτωση, το κεφάλαιο πα- 
γκοσμιοποιείται για να αποδυναμώσει τη θέση του εργάτη. Στη 
δεύτερη περίπτωση, ο εργάτης κάνει ένα είδος συμφωνίας µε 
το διάβολο κι αποδέχεται ένα ψηλότερο επίπεδο κατανάλωσης 
µε αντάλλαγμα τη συνεχιζόμενη αλλοτρίωση. Και οι δύο 
επιλογές επιτείνουν την κλιματική αλλαγή. 

Στη σημερινή παγκοσμιοποιηµένη αγορά, αυτό που 
παράγουµε ἐχει ολοένα και πιο μικρή σχέση µε τις 
πραγματικές µας ανάγκες. Για την αγορά, η αύξηση της 
κατανάλωσης εἰναι η λύση αλλά και ο λόγος ὑπαρξής της. Πώς 
μπορούν οι εργάτες να επανακτήσουν το νόημα και τον 
έλεγχο; Ένα µέρος της λύσης είναι η αυτονομία κι ένα άλλο η 
αποκέντρωση. Φυσικά, η παραγωγή κατά τόπους δεν αρκεί για 
να λύσει το πρόβλημα της αλλοτρίωσης και της εκμετάλλευσης 

(πολλές τοπικές επιχειρήσεις εἶναι τόσο διεφθαρμένες κι 
εκμεταλλευτικές, ὁσο κι οι πολυεθνικές). Από την άλλη, η 
αυτονομία από μόνη της δεν αρκεί. Παρόλο που υπάρχει 
τεράστια διαφορά μεταξύ εργατικού και καπιταλιστικού 
ελέγχου, µια ρυπογόνος σκατοδουλειά εἶναι µια ρυπογόνος 
σκατοδουλειά, ανεξάρτητα απὀ το ποιος είναι ιδιοκτήτης της 
γραμμής παραγωγής. Η πρόκληση για µας είναι να µετα- 
σχηµατίσουµε και τις σχέσεις στο περιβάλλον εργασίας αλλά 
και το είδος της εργασίας. Με άλλα λόγια, οι λύσεις στο 
πρόβλημα της κλιματικής αλλαγής πρέπει να ενθαρρύνουν 
ικανοποιητικές εναλλακτικές στις σκατοδουλειές -αντί για πε- 
ρισσότερη κατανάλωση και εκμετάλλευση, λιγότερη εργασία, 
λιγότερα προϊόντα και περισσότερος ελεύθερος χρόνος κι 
ευτυχία. 

Η κλιματική αλλαγή µας καθιστά όλους εν δυνάμει επι- 
σφαλείς διότι υπονομεύει τις μεθόδους εξασφάλισης σε κάθε- 
στώς καπιταλισμού. Με δεδομένη την αυξανόμενη συχνότητα 
ακραίων καιρικών φαινομένων και τις επιπτώσεις που μπορεί 
να έχει αυτό στις υποδομές και στον ασφαλιστικό τομέα, η 
πιθανότητα οικονοµικής κατάρρευσης εξαιτίας του κλίματος 
αυξάνεται συνεχώς. Ένα κραχ δεν υπονομεύει αναγκαστικά τον 
καπιταλισμό, µπορεί όµως να εκμηδενίσει συντάξεις, κατά- 
θέσεις, κλπ. Είδαμε στην Αργεντινή πόσο αβέβαιες μπορεί να 
εἶναι τέτοιες μορφές εξασφάλισης. 

Υπάρχει ο κίνδυνος εδραίωσης ενός φαύλου κύκλου, όπου 
η ραγδαία αύξηση της επισφάλειας οδηγεί στον ατομικισµό 
και τη σύγκρουση κι αυτό µε τη σειρά του προλειαίνει το 
έδαφος για την αποδοχή πολιτικών της ελεύθερης αγοράς, της 
οικονοµικής επέκτασης Και της αυταρχικής διακυβέρνησης. 
Αντιµέτωπες µε µια τέτοια προοπτική, πρέπει να επιδιώξουµε 

την ενίσχυση ενός κύκλου θετικής ανάδρασης. Η επιβράδυνση 
της κλιματικής αλλαγής αυξάνει το περιθώριο ελιγμού όλων 
των κινημάτων. Όσο αυξάνει η δυναμική των από κάτω, τόσο 
πιο εύκολα μπορούμε να τιθασεύσουµε την κλιματική αλλαγή 
και επομένως να εξασφαλίσουμε τι τα «μέτρα» που 
λαμβάνονται για την αντιμετώπισή της, δεν θα χρησιμο- 
ποιηθούν εναντίον μας. Σε τελική ανάλυση, η αυτόνομη 
οργάνωση εἰναι η μοναδική εξασφάλιση στην οποία μπορούμε 
να βασιστούμε. 

Η κλιματική αλλαγή δεν εἶναι περιβαλλοντικό ζήτημα, ὀ,τι κι 
αν λένε οι ΜΚΟ κι οι φιλελεύθεροι πράσινοι. Είναι πάνω απ’ 
όλα ένα κοινωνικό ζήτημα, οι επιπτώσεις του οποίου θα επη- 
ρεάσουν ὀλα τα κοινωνικά κινήματα. Ο καιρός των επόμενων 
δεκαετιών θα πλαισιώσει και θα οριοθετήσει τους αγώνες µας 
κι αν αφεθεί εκτός ελέγχου, θα υπονομεύσει την οποιαδήποτε 
επιτυχία έχουµε σε ἄλλους τομείς. Μέσα σ’ αυτόν τον καται- 
γισμό κλιματικής ρητορικής, πρέπει να αναδείξουµε τις λύσεις 
που δίνουν έµφαση στον άνθρωπο κι όχι στην τεχνολογία, που 
βασίζονται στο τι έχουµε στη διάθεση µας εδώ και τώρα κι όχι 
στο τι µπορεί να υπόσχονται τα εταιρικά τµήµατα έρευνας και 
ανάπτυξης. 


ΤΩΡΑ ΟΛΟΙ «ΠΡΑΣΙΝΙΖΟΥΝ» 


Όσον αφορά την κλιματική αλλαγή, παρατηρείται µια 
αξιοσημείωτη απόκλιση μεταξύ ρητορείας και πραγµα- 
τικότητας. Η απόπειρα αναπροσαρµογής της πραγματικότητας 
στα µέτρα της οικονοµίας της αγοράς είναι κάτι παραπάνω 
από ἑνα απλό επικοινωνιακό τέχνασμα. Η αγορά µετα- 
σχηματίζεται για να αποτρέψει την επικράτηση ριζοσπαστικών 

εναλλακτικών, σύμφωνα µε τις οποίες η ίδια είναι το πρό- 
βλημα. Όπως θα περίµενε κανείς, οι εταιρείες πετρελαίου 
εἶναι οι πρώτες που άρχισαν να «πρασινίζουν». Για παρά- 
δειγμα, η ΒΡ σχεδιάζει ἐνα νέο σταθμό παραγωγής ενέργειας 
από φυσικό αέριο µε μηδενικές εκπομπές στη Σκοτία. Το πα- 
ραγόμενο ΟΟ2 θα θάβεται κάτω από τη Βόρεια Θάλασσα, κάτι 
που κατά την ἰδια την εταιρεία ισοδυναμεί µε την αφαίρεση 
εκατοντάδων χιλιάδων αυτοκινήτων από την κυκλοφορία. 
Ύστερα μαθαίνουμε ὁὀτι το θαμμένο ΟΟ2 θα χρησιµοποιηθεί 
για την άντληση πετρελαϊκών αποθεμάτων που αλλιώς δε θα 
ήταν προσβάσιμα, απελευθερώνοντας έτσι εκατομμύρια 
επιπλέον βαρέλια πετρελαίου που -τι ἐκπληξη!- τελικά 
«προσθέτουν» στην κυκλοφορία περισσότερα αυτοκίνητα απ’ 
όσα είχαν «αφαιρεθεί». Το να μετονομάζεις την Βηζί5ῃ 
ΡείΓοἰειΙΠῃ (Βρετανικά Πετρέλαια) σε Β6εγοπα Ρεϊγοίευπι (Πέρα 
από το Πετρέλαιο) είναι σαν να μετονομάζεις το Βρετανικό 
Στρατό, Πέρα απὀ τη Βία. Οι εταιρείες πετρελαίου θα 
εξορύξουν και το τελευταίο βαρέλι πετρελαίου και φυσικού 
αερίου στον πλανήτη αν δεν τις σταματήσουμε. Εντωμεταξύ, η 
βρετανική κυβέρνηση, από τη μία ψηφίζει νόμο για την 
κλιματική αλλαγή (που θέτει δεσμευτικούς στόχους για μείωση 
των εκπομπών) κι από την άλλη προωθεί την κατασκευή 
αυτοκινητοδρόµων, την επέκταση αεροδρομίων, το ελεύθερο 
εμπόριο και τη χαλάρωση των πολεοδομικών κανόνων προς 
όφελος των μεγάλων εργολάβων. 

Ας είμαστε ειλικρινείς -- οι πλούσιοι είναι αυτοί που κυρίως 
ευθύνονται για τις εκπομπές ΟΟ2. Αυτό ισχύει για τις χώρες 
αλλά και για τα άτοµα που ζουν σε κάθε χώρα. Στη Βρετανία 
παράγουµε κατά µέσο όρο περίπου 9 τόνους ΟΟ2 ο καθένας 
μας, ενώ ένας κάτοικος της Τανζανίας παράγει κατά µέσο όρο 

0,1 τόνους. Στη Βρετανία, οι πλούσιοι είναι αυτοί που οδηγούν 
και πετούν περισσότερο. Η παγκόσμια οικονομία οικοδο- 
μήθηκε µε την εξάπλωση της αλλοτριωμένης εργασίας. Όμως η 
καύση ορυκτών καυσίμων είναι ο παράγοντας που επιτάχυνε 
τη βιομηχανική επέκταση, παρέχοντας την απαραίτητη ενέρ- 
γεια στις μηχανές που χρησιμοποιεί η εργασία. Οι µετα- 
βαλλόμενες καιρικές συνθήκες µπορεί να µην είναι µια άµεση 
µορφή ελέγχου, όπως οι στρατιωτικές εισβολές ή οι οικο- 
νομικοί αποκλεισμοί, εντούτοις διευρύνουν το ήδη απεχθές 
χάσμα μεταξύ πλουσίων και φτωχών. 

Δεν υπάρχει αμφιβολία ότι ένα κοινωνικό κίνημα που 
επικεντρώνεται στην κλιματική αλλαγή εἰναι ο μόνος τρόπος 
να αναχαιτιστεί η ανθρωπογενής κλιματική αλλαγή και η 
επέκταση του καπιταλισμού. Η Κατασκήνωση για την Κλιμα- 
τική Δράση εἰναι ενεργό μέρος αυτού του κινήματος και 
παράλληλα, ένας χώρος για τη σύστασή του. Η κλιματική 
αλλαγή κι η συνακόλουθη ρητορεία γύρω απ’ αυτήν αποκα- 
λύπτουν µια ρωγμή στο σύστημα. Καθώς το κατεστημένο 
προσπαθεί να σοβατίσει τη ρωγμή µε πρόσκαιρες τεχνολογικές 
λύσεις, µας δίνεται η ευκαιρία να επισηµάνουµε τα όρια 
αυτών των λύσεων και να στρέψουμε την προσοχή του κόσμου 
σε πιο θεμελιώδη μέτρα. Το τεράστιο πολιτικό πεδίο που 
ανοίγει η κλιματική αλλαγή θα καλυφθεί είτε από επιχει- 
ρηματίες και βιομήχανους που προωθούν γυαλιστερές, 
πλαστικές, αντισταθµιστικές λύσεις ή από ανθρώπους που στέ- 
Κονται κριτικά απέναντι στον καπιταλισμό και συνει- 
δητοποιούν ότι ο εγκλεισµός και η εντατικοποίηση είναι η ανα- 
πόφευκτη κατάληξή του αλλά και µια πραγματικότητα που δεν 
εἶναι αμετάκλητη. Η Κατασκήνωση θα λάβει χώρα ξανά απότις 
14 μέχρι τις 21 Αυγούστου 2007, εξερευνώντας αυτές τις 

πιθανότητες και αμφισβητώντας την οικονοµία των ορυκτών 
καυσίμων, όχι µε ορίζοντα το 2030 ή το 2050, όπως εξαγγέλλει 
η αγορά, αλλά εδώ και τώρα. Αν θέλετε να δείτε λίγο δράση 
για το κλίμα κι αν μπορείτε, ελάτε! 


η; μΓΝΗ ΚΟΙΝΏ ΛΜ. 7 
νο Ας 





-215- 


Σηµειώσεις 


Π] Διοξείδιο του άνθρακα - (02 . Το πιο σηµαντικό (αντιστοιχεί στο 
8096) απὀ τα αέρια που προκαλούν το φαινόμενο του θερμοκηπίου. 
Είναι κατάλοιπο της καύσης ορυκτών καυσίμων (στο σπίτι, στο 
αυτοκίνητο, στα εργοστάσια και στους συμβατικούς σταθμούς 
παραγωγής ενέργειας), της καύσης δασών και της παραγωγής 
τσιμέντου. Τα υπόλοιπα αέρια του θερμοκηπίου (μεθάνιο, υποξείδιο 
του αζώτου, κ.α.), µετρώνται σε ισοδύναμα διοξειδίου του άνθρακα. 
[1] Κατασκήνωση στο Στέρλιγκτης Σκοτίας ενάντια στους (8. 

[ΠΠ] Τι θα σήμαινε να κερδίζαμε; ΜΠ4ϊ ννου|ὰ ἱἵ πιε8η ἴο Νννίηρ 


Το κείµενο είναι μετάφραση από το περιοδικό Τυγου|6ηςθ. 
Η μετάφραση έγινε από την ομάδα μετάφρασης του περιοδικού 
Τυτουίεηςθ. 

ΠΑΡΑΡΤΗΜΙΑΙΝ. 


Αναρχική κοινωνιολογία του Φφεντεραλισμού (3) 


Του Οοἰΐω Μ4γΩ 


Ο μικρός αριθµός παιδιών σε κάθε ευρωπαϊκή χώρα που 
είχε την ευκαιρία να μελετήσει την ιστορία της Ευρώπης 
καθώς και του δικού του έθνους, έμαθε ὀτι υπήρξαν δυο 
κορυφαία γεγονότα κατά τον 19ο αιώνα: η ενοποίηση της 
Γερμανίας που επιτεύχθηκε απὀ τον Βίσμαρκ και τον αυτό- 
Κράτορα Γουλιέλμο Α', και η ενοποίηση της Ιταλίας η οποία 
επιτεύχθηκε απὀ τους Καβούρ, Ματσίνι, Γκαριμπάλντι και 
Βιττόριο Εμμανουέλε Β. Το σύνολο του κόσμου, που εκείνη την 
εποχή ταυτιζόταν µε τον ευρωπαϊκό κόσμο, καλωσόρισε 
αυτούς τους θριάμβους. Η Γερμανία και η Ιταλία είχαν αφήσει 
πίσω όλα εκείνα τα μικρά πριγκιπάτα, τα βασίλεια, τις πόλεις- 
κράτη και τις παπικές επαρχίες, προκείµενου να γίνουν εθνικά 
κράτη, αυτοκρατορίες και κατακτητές. Είχαν γίνει σαν τη 
Γαλλία, της οποίας οι μικροί τοπικοί δεσπότες τελικά ενο- 
ποιήθηκαν διά της βίας, πρώτα από τον Λουδοβίκο ἰΔ' µε το 
μεγαλοπρεπές σλόγκαν του «Το Κράτος είμαι Εγώ», και κα- 
τόπιν απὀ το Ναπολέοντα, κληρονόμο της Μεγάλης επα- 
νάστασης, ακριβώς όπως ο Στάλιν ο οποίος κατά τον εικο-στό 
αιώνα κατασκεύασε το διοικητικό μηχανισμό προκειµένου να 
εξασφαλίσει ότι ήταν αληθινός. 


Αναδημοσίευση από το περιοδικό Ευτοπία, τεύχος 17. 

Ἠ είχαν γίνει σαν την Αγγλία, της οποίας οι βασιλιάδες (και ο 
ένας δημοκρατικός κυβερνήτης ΟΙίνεγ (Γοπινιθ[!), είχαν 
κατακτήσει επιτυχώς τα ουαλικά, τα σκωτσέζικα και τα 
ιρλανδικά εδάφη και συνέχισαν προκειµένου να κυριαρχήσουν 
στον υπόλοιπο κόσμο εκτός της Ευρώπης. 

Το ίδιο πράγμα συνέβαινε και στο άλλο άκρο της τελευταίας. 
Ο Ιβάν Δ, επονομαζόμενος ορθά ο Τρομερός», κατέκτησε την 
κεντρική Ασία ως τον Ειρηνικό, και ο Πέτρος Α', γνωστός ως ο 
Μεγάλος. Χρησιμοποιώντας τις τεχνικές που έμαθε στη Γαλλία 
και την Αγγλία, κατέλαβε τη Βαλτική, το μεγαλύτερο μέρος της 
Πολωνίας και τη Δυτική Ουκρανία. 

Οι πιο προχωρημένες απόψεις παντού στην Ευρώπη 
καλωσόρισαν το γεγονός ότι η Γερμανία και Ιταλία είχαν 
προσχωρήσει στο κλαμπ των εθνικών και ιμπεριαλιστικών δυ- 
νάμεων. Τα τελικά αποτελέσµατα στον 20ο αιώνα ήταν οι 
φοβερές περιπέτειες των κατακτήσεων, η συντριπτική 
απώλεια σε ζωές νέων αντρών προερχόµενων απὀ τα χωριά 
της Ευρώπης κατά τη διάρκεια των δύο παγκόσμιων πολέμων, 
και η άνοδος λαϊκών δημαγωγών όπως ο Χίτλερ και ο 
Μουσολίνι καθώς και των μιμητών τους, που μέχρι και τις 
μέρες µας υποστηρίζουν ὀτι “Το Κράτος είμαι Εγώ". 

Συνεπώς, κάθε ἐθνος είχε μια γκάμα πολιτικών όλων των 
πεποιθήσεων που υποστήριζαν την ευρωπαϊκή ενότητα από 
κάθε ἀποψη: οικονομική, κοινωνική, διοικητική και, βεβαίως, 
πολιτική. Περιττό να αναφερθεί ότι στις προσπάθειες για την 
ενοποίηση που προωθήθηκαν από τους πολιτικούς έχουµε ένα 
µεγάλο πλήθος αξιωματούχων στις Βρυξέλλες, οι οποίοι 
εκδίδουν διατάγματα σχετικά µε το ποιες ποικιλίες σπόρων 

λαχανικών ή ποια των χάρμπουργκερ ή του παγωτού μπορούν 
να πωλούνται στα καταστήματα των κρατών μελών. Οι 
εφημερίδες µε χαρά δημοσιεύουν όλες αυτές τις κοινοτυπίες. 
Ο τύπος δίνει πολύ μικρότερη σηµασία σε µια άλλη εκδοχή της 
πανευρωπαϊκής ιδέας που εξελίχθηκε µε αφετηρία της 
απόψεις που εκφράστηκαν στο Στρασβούργο από ανθρώπους 
µε αντιλήψεις που εκφράζουν όλο το πολιτικό φάσμα. Οι 
τελευταίοι διεκδίκησαν τπ δηµιουργία µιας Ευρώπης των 
περιφερειών, τολμώντας να υποστηρίξουν ὀτι το εθνικό 
κράτος αποτέλεσε ἐνα φαινόμενο που εμφανίζεται από τον 
δέκατο έκτο έως το δέκατο ένατο αιώνα, το οποίο δε θα είχε 
κανένα χρήσιμο μέλλον στον εικοστό πρώτο αιώνα. 

Το επερχόμενο ιστορικό διοικητικό μοντέλο µέσα σε µια 
ομόσπονδη Ευρώπη που πασχίζουν να ανακαλύψουν θα 
αφορά σε µια σύνδεση μεταξύ, ας πούμε, της Καλαβρίας, της 
Ουαλίας, της Ανδαλουσίας της Ακουιτανῖας, της Γαλικίας ή της 
Σαξωνίας ως περιφερειών μάλλον, παρά ως εθνών, που 
αναζητούν την περιφερειακή τους ταυτότητα, οικονομικό και 
πολιτιστικό επίπεδο, την οποία είχαν χάσει µε την ενσω- 
μάτωση τους στο εθνικό κράτος, όπου το Κέντρο βάρους βρί- 
σκεται αλλού. 

Μέσα στη µεγάλη παλίρροια του εθνικισμού το δέκατο 
ένατο αιώνα υπήρξε µια χούφτα προφητικών και αιρετικών 
Φωνών που προέβαλλαν ένα διαφορετικό Φεντεραλισμό. Είναι 
τουλάχιστον εντυπωσιακό το γεγονός ὀτι εκείνοι των οποίων 
τα ονόματα ακόµη μνημονεύονται, ήταν οι τρεις γνωστότεροι 
αναρχικοί διανοητές εκείνου του αιώνα: ο Πιέρ-Ζοζεφ Πρου- 
ντόν, ο Μιχαήλ Μπακούνιν και ο Πιότρ Κροπότκιν. Κατά την 
εξέλιξη της στον εικοστό αιώνα η πολιτική αριστερά εξέλαβε 
την κληρονομιά τους ως άσχετη και την απέρριψε. Τόσο το 

χειρότερο για την αριστερά, αφού άνοιξε ο δρόμος προς ὀφε- 
λος της δεξιάς που κατόρθωσε να επιβάλλει τη δική της 
ατζέντα τόσο για το ζήτημα του Φεντεραλισμού όσο και για 
εκείνο του περιφερισμού (γερἰοπϑ|{οπη). Ας ακούσουμε, έστω 
για λίγο, εκείνους τους αναρχικούς πρόδρομους. 


Ο Προυντόν 


Πρώτος ήταν ο Προυντόν που αφιέρωσε δύο από τις 
ογκώδεις εργασίες του στην ιδέα της ομοσπονδίας οε αντίθεση 
µε εκείνη του ἐθνους-κράτους. Αυτές ήταν Η Ομοσπονδία και η 
Ένωση στην Ιταλία του 1862 και τον επόµενο χρόνο το βιβλίο 
του Για την Αρχή της Ομοσπονδίας. 

Ο Προυντόν ήταν πολίτης ενός ενοποιηµένου συγκε- 
ντρωτικού έθνους-κράτους µε αποτέλεσµα να υποχρεωθεί να 
διαφύγει στο Βέλγιο. Και ανησυχούσε για την ενοποίηση της 
Ιταλίας σε πολλά και διάφορα επίπεδα. Στο Βιβλίο του Για τη 
Δικαιοσύνη του 1858 ισχυρίστηκε ότι η δηµιουργία της 
Γερμανικής Αυτοκρατορίας θα έφερνε µόνο προβλήµατα στους 
Γερμανούς και στην υπόλοιπη Ευρώπη, επιχειρηµατολογία που 
ακολούθησε και όσον αφορά την πολιτική της Ιταλίας. 

Στο κατώτερο επίπεδο υπήρχε η ιστορία, όπου Φυσικοί πα- 
ράγοντες όπως η γεωλογία και το κλίµα είχαν διαμορφώσει 
τοπικά έθιµα και στάσεις. Η Ιταλία, ισχυριζόταν, είναι ομό- 
σπονδη µέσω του συντάγματος της επικράτειας της, της 
διαφορετικότητας των κατοίκων της, σύμφωνα µε τη φύση της 
ιδιοφυΐας της, τα ήθη της, την ιστορία της. Είναι οµόσπονδη µε 
όλο της το είναι, και ήταν έτσι ανέκαθεν... Και µε την ομο- 
σπονδία θα την κάνετε εξίσου και τόσες φορές ελεύθερη όσο 
και µε το να της δίνετε ανεξάρτητα κράτη. Δεν είναι δικός µου 

ρόλος να υπερασπιστώ τις υπερβολές του προυντονικού 
λόγου, αλλά είχε άλλες αντιρρήσεις. Κατανοούσε το λόγο που 
οι Καβούρ και Ναπολέων Γ είχαν συμφωνήσει να μετατρέψουν 
την Ιταλία σε µια ομοσπονδία κρατών, αλλά καταλάβαινε 
επίσης ὀὁτι ο Οίκος της Σαβοΐας δεν συµβιβαζόταν µε τίποτε 
λιγότερο απὀ µια συγκεντρωτικό συνταγματική μοναρχία. 
Πέραν αυτού, δυσπιστούσε ἐναντι του «Φιλελευθέρου 
αντικληρικαλισμού του Ματσίνι, ὀχι λόγω κάποιας αγάπης 
προς τον πάπα, αλλά επειδή αντιλαμβανόταν ὁτι το σύνθημα 
του Ματσίνι -Θεός και λαός- μπορούσε να γίνει αντικείµενο 
εκμετάλλευσης από οποιονδήποτε δημαγωγό καταλάμβανε τη 
διοικητική μηχανή ενός συγκεντρωτικού κράτους. Πίστευε ἀτι 
η ύπαρξη αυτού του διοικητικού μηχανισμού αποτελούσε την 
απόλυτη απειλή για την ατομική και τοπική ελευθερία. 

Ο Προυντόν ήταν σχεδόν ο μόνος Θεωρητικός του δέκατου 
ένατου αιώνα που αντιλήφθηκε ότι: 

«Φιλελεύθερο σήµερα [το συγκεντρωτικό κρόὀτος) µε µια 
φιλελεύθερη κυθέρνηση, αύριο ϑα γίνει μια τρομερή μηχανή 
κάποιου σφετεριστή δεσπότη. Αποτελεί αέναο πειρασμό για 
την εκτελεστική εξουσία, µια διαρκή απειλή για τις ανϑρώπινες 
ελευϑερίες. Κανένα δικαίωµα, ατομικό ή συλλογικό, δεν µπο- 
ρεί να είναι μελλοντικἁ εξασφαλισμένο. Ο συγκεντρωτισµός 
μπορεί τότε να αποκληϑεί ως ο αφοπλισμός ενός ἐδνους προς 
ὀφελος της κυθέρνησης του...». 

Ότι γνωρίζουμε για την ιστορία της Ευρώπης, της Ασίας, της 
Λατινικής Αμερικής και της Αφρικής του εικοστού αιώνα 
συντείνει προς την υπεράσπιση αυτής της αντίληψης. Ούτε και 
ο Βορειοαμερικανικός τύπος Φεντεραλισμού, που τόσο όµορ- 
φα αποδόθηκε από τον Τόμας Τζέφερσον, εγγυάται την από--- 
μάκρυνση αυτής της απειλής. Ένας από τους Άγγλους βιο- 

γράφους του Προυντόν, ο Έντουαρντ Χάιαμς, σχολιάζει ὀτι: 
«Έχει καταστεί προφανές από την εποχή του Δεύτερου 
Παγκόσμιου Πόλεμου οι πρόεδροι των Ηνωμένων Πολιτειών 
μπορούν και πράγματι χρησιμοποιούν την ομοσπονδιακή 
διοικητική μηχανή µε τρόπο που χλευάζει τη δημοκρατία». Και 
ο καναδός μεταφραστής του παραφράζει το συμπέρασμα του 
Προυντόν ως εξής: 

«Ζητήστε την άποψη των ανθρώπων ως µελών µιας µάζας 
και ϑα πάρετε απαντήσεις αλλοπρόσαλλες, ανόητες και θίαιες. 
Ζητήστε την άποψη τους ως μελών συγκεκριμένων ομάδων µε 
πραγματική αλληλεγγύη και µε σαφή χαρακτήρα, και οι 
απαντήσεις τους ϑα εἶναι υπεύϑυνες και σοφές. Εκϑέστε τους 
στην πολιτική γλώσσα της μαζικής δημοκρατίας, που αναπα- 
ριστά το λαό ως ενωμένο και αδιαίρετο και τις μειονότητες ως 
προδότες, και ϑα φέρουν τυραννία. Εκϑέστε τους στην πολι- 
τική γλὠσσα του φεντεραλισμού, ὁπου ο λαός εμφανίζεται σαν 
ένα διαφοροποιηµένο σύνολο αληδινών ενώσεων, και ὃα αντι- 
σταθούν στην τυραννία μέχρι τέλους». 

Αυτή η παρατήρηση αποκαλύπτει µια βαθιά εδραιωµένη 
κατανόηση της πολιτικής ψυχολογίας. Ο Προυντόν έβγαζε τα 
συμπεράσματα του απὀ την εξέλιξη της ελβετικής ομο- 
σπονδίας, αλλά η Ευρώπη έχει να επιδείξει και άλλα παρα-- 
δείγματα σε µια σειρά εξειδικευμένων πεδίων. Οι Κάτω Χώρες 
φημίζονται για τον επιεική χαρακτήρα του ποινικού συστή- 
ματος τους. Η επίσημη εξήγηση αυτού του γεγονότος, εἶναι η 
αντικατάσταση το 1886 του Ναπολεόντειου Κώδικα «από έναν 
γνήσιο ολλανδικό ποινικό κώδικα», βασισμένο σε πολιτισμικές 
παραδόσεις όπως «η πασίγνωστη ολλανδική "ανοχή" και η 
τάση να γίνονται αποδεκτές οι αποκλίνουσες μειονότητες. 
Παραθέτω τον Ολλανδό εγκληµατολόγο Δρ. Βίλλεμ ντε Χάαν, ο 

οποίος εξηγεί ότι η ολλανδική κοινωνία «παραδοσιακά» βασί- 
ζεται σε θρησκευτικές, πολιτικές Και ιδεολογικές παρά σε 
ταξικές γραμμές. Οι σημαντικές θρησκευτικές ομάδες δη- 
μιούργησαν τους δικούς τους κοινωνικούς Θεσμούς σε όλες τις 
μείζονες δημόσιες σφαίρες. Η διαδικασία αυτή, εἰναι υπεύ- 
θυνη για τη μετατροπή µιας πραγµατιστικής, ανεκτικής γενικής 
στάσης σε ένα απόλυτο κοινωνικό καθήκον». 

Με άλλα λόγια, είναι η διαφορετικότητα και όχι η 
ομοιογένεια που δημιουργεί το είδος της κοινωνίας όπου εσύ 
και εγὠ μπορούμε να συνυπάρξουµε πιο άνετα. Και η 
σύγχρονη ολλανδική συμπεριφορά έχει τη ρίζα της στη διαφο- 
ρετικότητα των μεσαιωνικών πόλεων-κρατών της Ολλανδίας 
και της Ζηλανδίας, που εξηγούν, όσο και ο περιφερισµός του 
Προυντόν, ὁτι το επιθυμητό μέλλον για όλη την Ευρώπη 
βρίσκεται στη συνύπαρξη των τοπικών διαφορών. 

Τη δεκαετία του 1860, ο Προυντόν άκουγε τις συζητήσεις 
για µια ευρωπαϊκή συνομοσπονδία ή για τις Ηνωμένες Πολι- 
τείες της Ευρώπης. Τα σχόλια του ήταν τα εξής: 

«.. Με αυτό το µόνο που αντιλαμθάνονται είναι µια 
συμμαχία όλων των κρατών που υπάρχουν επί του παρόντος 
στην Ευρώπη, μικρών και μεγάλων, η οποία ϑα κατευϑύνεται 
υπό την προεδρία ενός μόνιμου Συμθουλίου. Λαμθάνεται ως 
δεδομένο ότι κάθε κράτος ϑα διατηρεί τη μορφή κυθέρνησης 
που του ταιριάζει καλύτερα. Εφόσον, όµως, κάϑε κράτος ὃα 
έχει αριϑμό ψήφων στο Συμθούλιο ανάλογο του πληϑυσμού 
Και της έκτασης του, τα µικρά Κράτη σ' αυτή την υποτιϑέμενη 
συνομοσπονδία ϑα ενσωματωθούν στα μεγάλα ...». 


-225 - 


Ο Μπακούνιν 


Ο δεύτερος από τους µέντορες µου του δέκατου ένατου 
αιώνα, ο Μιχαήλ Μπακούνιν, αξίζει της προσοχής µας για διά- 
φορους λόγους. Ήταν σχεδόν ο μόνος διανοητής αυτού του 
αιώνα ο οποίος προέβλεψε τη φρίκη της σύγκρουσης μεταξύ 
των εθνικών κρατών του εικοστού αιώνα κατά τον Πρώτο και 
Δεύτερο Παγκόσμιο Πόλεμο καθώς και τη μοίρα του συγκε- 
ντρωτικού μαρξισμού στη Ρωσική Αυτοκρατορία. Το 1867, η 
Πρωσία και η Γαλλία φαίνονταν να ετοιμάζονται για πόλεμο µε 
σκοπό την ανάδειξη της αυτοκρατορίας που θα έλεγχε το 
Λουξεμβούργο και αυτό το γεγονός, µέσω του πλέγματος 
συμφερόντων και συμμαχιών, απειλούσε να καταπιεί 
ολόκληρη την Ευρώπη. Ένας Σύνδεσμος για την Ειρήνη και την 
Ελευθερία συνεδρίασε στη Γενεύη, υποστηριζόμενος από εξέ- 
χοντες ανθρώπους, που προέρχονταν από διάφορες χώρες, 
όπως ο Τζουζέπε Γκαριμπάλντι, ο Βίκτωρ Ουγκὠ και ο Τζων 
Στιούαρτ ΜΙλλ. 

Ο Μπακούνιν άδραξε την ευκαιρία να απευθυνθεί σε αυτό 
το κοινό και δημοσίευσε τις απόψεις του υπό τον τίτλο Φεντε- 
ραλισμός, Σοσιαλισμός και Αντιθεολογισµός. Το κείµενο αυτό 
έθετε δεκατρία σηµεία στα οποία σύμφωνα µε τον Μπακούνιν 
το συνέδριο της Γενεύης υιοθέτησε ομόφωνα. 

Το πρώτο σημείο διακήρυττε ότι: 

«Προκειμένου να επιτύχουμε το ϑρίαμθο της ελευϑερίας, της 
δικαιοσύνης και της ειρήνης στις διεῦνείς σχέσεις της 
Ευρώπης, και να καταστήσουµε τον εμφύλιο πόλεμο μεταξύ 
των λαών που συνιστούν την ευρωπαϊκή οικογένεια αδύνατο, 

μόνο ένας δρόμος υπάρχει: Η σύσταση των Ενωμένων Πολι- 
τειών της Ευρώπης». 


Στο δεύτερο σηµείο του υποστήριζε ότι ο σκοπός αυτός συ- 

νεπάγεται ότι τα κράτη θα πρέπει να αντικατασταθούν από 
περιφέρειες, καθώς, όπως παρατήρησε: 
«[...] Ο σχηματισμός αυτών των Πολιτειών της Ευρώπης δε ϑα 
μπορέσει ποτέ να προκύψει ανάμεσα σε κράτη που 
συγκροτούνται όπως τα σύγχρονα, λόγω της τερατώδους 
ανοµοιότητας μεταξύ των διαφόρων εξουσιών τους». 

Στοτέταρτο σηµείο του ισχυριζόταν ότι: 

«[...] Ακόμη και εάν αυτοαποκαλούνταν δημοκρατία δεν ϑα 
μπορούσε ἐνα συγκεντρωτικό, γραφειοκρατικὀ και µιλιτα- 
ριστικὀ κράτος να εισχωρήσει σοθαρά σε µια διεθνή ομο- 
σπονδία, λόγω του συντάγματος του, το οποίο πάντα ὃα 
αποτελεί µια ρητή ή υπόρρητη απάρνηση της εσωτερικής ελευ- 
δερίας, αναγκαστικά ϑασυνεπάγεται την κήρυξη μόνιμου πολέ- 
μου και απειλής για τις γειτονικές χώρες». 
Και κατά συνέπεια, το πέμπτο σημείο του απαιτούσε: 

«[...] Ότι όλοι οι υποστηρικτές της Ένωσης ὃα πρέπει γι΄ αυτό το 
λόγο να διοχετεύσουν ὀλες τις ενέργειες τους προς την 
ανοικοδόμηση των διαφόρων χωρών τους ὥστε να αντι- 
καταστήσουν την παλιά οργάνωση που ὑεμελιωνόταν πάνω 
στη θία και στην αρχή της εξουσίας µε µια νέα, θασισµένη απὀ- 
κλειστικά στα συμφέροντα, στις ανάγκες και στις ροπές των 
λαών, Και που ὑα έχει σαν μοναδική αρχή την ελεύϑερη συν- 
οµοσπονδιοποίηση των ατόμων σε κομμούνες, των κομμούνων 
σε επαρχίες, των επαρχιών σε ἐῦνη και αυτών σε Ενωμένες 
Πολιτείες, πρώτα της Ευρώπης και μετά ολόκληρου του 
κόσμου». 


-225- 


Έτσι το όραμα μεγάλωνε ὀλο και περισσότερο, ωστόσο ο 
Μπακούνιν πρόσεξε ὡστε να συμπεριλάβει την αποδοχή της 
απόσχισης. 

Το όγδοο σηµείο του διακήρυττε ότι: 

«[...] Το γεγονός ότι µια περιφέρεια συναπαρτίζει µια Πολιτεία, 
έστω και µε εθελοντική προσχώρηση, δεν σηµαίνει σε καμία 
περίπτωση ότι υποχρεώνεται να παραμείνει δέσµια αυτής για 
πάντα. Καμία διηνεκής υποχρέωση δεν εἰναι αποδεκτή στην 
ανθρώπινη δικαιοσύνη... Το δικαίωµα στην ελεύϑερη ένωση 
και στην εξίσου ελεύϑερη απόσχιση εἰναι πρώτο και κύριο 
μεταξύ όλων των πολιτικών δικαιωμάτων. Χωρίς αυτό µια 
συνομοσπονδία δεν ϑα ήταν τίποτε ἄλλο παρά συγκαλυμμένος 
συγκεντρωτισµός». 

0 Μπακούνιν αναφέρεται µε θαυμασμό στην Ελβετική 
Συνομοσπονδία, που, όπως το θέτει, «ασκεί τόσο επιτυχημένα 
την ομοσπονδία σήμερα. Ο Προυντόν επίσης θεωρούσε σαφώς 
ως μοντέλο την ελβετική υπεροχή των κομμούνων ως μονάδων 
κοινωνικής οργάνωσης, συνδεδεμένων µέσω των καντονιών µε 
ένα καθαρά διοικητικό ομοσπονδιακό συμβούλιο. Αλλά και οι 
δύο θυμούνταν τα γεγονότα του 1848, όταν τα αποσχιστικά 
καντόνια του Ζόντερμπουντ εξαναγκάστηκαν να αποδεχθούν 
το νέο σύνταγμα της πλειοψηφίας µε πόλεμο. Έτσι, οι Πρου- 
ντόν και Μπακούνιν καταδίκαζαν την υπονόμευση του Φε- 
ντεραλισμού από την αρχή της υποχρεωτικής ένωσης. Με άλλα 
λόγια πρέπει να υπάρχει το δικαίωµα στην απόσχιση. (τ) 





Ἐ Σημ. τ συν. Δείτε το παράδειγµα της πρώην Γιουγκοσλαβικής 
ομοσπονδίας αλλά και της πρώην Σοβιετίας και της σημερινής Ρώσικης 
ομοσπονδίας και την εκατόµβη των νεκρών που προκάλεσαν τα ζητήματα 
της απόσχισης. 

Ο Κροπότκιν 


Ακριβώς εξαιτίας του αποκεντρωτικού συντάγματος της η 
Ελβετία ήταν καταφύγιο για αναρίθµητους πολιτικούς 
πρόσφυγες που προέρχονταν από τις αυτοκρατορίες της 
Αυστρο-Ουγγαρίας, της Γερμανίας και της Ρωσίας. Ωστόσο, 
ένας Ρώσος αναρχικός εξορίστηκε ακόµη και από την Ελβετία. 
Ήταν πολύς, ακόµα και για το Ελβετικό Οµοσπονδιακά Συμ- 
βούλιο. Ήταν ο Πιότρ Κροπότκιν, που συνδέει το φεντεραλισμό 
τοιι 19ου με την περιφερειακή γεωγραφία του 20ου αιώνα. 

Ο Κροπότκιν πέρασε τα νιάτα του ως αξιωματικός του 
στρατού έκανε γεωλογικές - γεωγραφικές εξερευνήσεις στις 
Άπω ανατολικές επαρχίες της Ρωσικής αυτοκρατορίας και η 
αυτοβιογραφία του μιλάει για την οργή που ένιωσε όταν 
αντιλήφθηκε πως η κεντρική διοίκηση και χρηματοδότηση 
κατέστρεψαν οποιαδήποτε βελτίωση των τοπικών συνθηκών, 
μέσω της άγνοιας, της ανικανότητας και της καθολικής 
διαφθοράς της κρατικής διοίκησης καθώς και µέσω της 
καταστροφής αρχαίων κοινοτικών θεσμών που θα μπορούσαν 
να επιτρέψουν στους ανθρώπους να αλλάξουν οι ίδιοι τις ζωές 
τους. Ο πλούσιος γινόταν πλουσιότερος, ο φτωχός γινόταν 
φτωχότερος και ο διοικητικός μηχανισμός ασφυκτιούσε από 
την ανία καιτις καταχρήσεις. 

Παρόμοια Φιλολογία επ΄ αυτού έχει αναπτυχθεί σε οποια- 
δήποτε αυτοκρατορία ή έθνος - κράτος, όπως η Βρετανική και 
η Αυστρο-Ουγγρική αυτοκρατορία, και µπορεί κανείς να 
διαβάσει πανομοιότυπα συμπεράσματα στα γραπτό του Κάρλο 
Λέβι ή του Ντανίλο Ντόλτοι. Το 1872, ο Κροπότκιν πραγμα- 
τοποίησε την πρώτη του επίσκεψη στη Δυτική Ευρώπη και την 
Ελβετία όπου µέθυσε απὀ την ατμόσφαιρα της δημοκρατίας, 

ακόµη και της αστικής. Ο Βιογράφος του Μάρτιν Μίλερ εξηγεί 
τον τρόπο µε τον οποίο αυτό το γεγονός αποτέλεσε καμπή για 
τη ζωήτου: 

Οι συναντήσεις και οι συζητήσεις του Κροπότκιν µε τους 
εργάτες στους χώρους εργασίας του αποκάλυψαν το είδος της 
αυϑόρμητης ελευδερίας, χωρίς την εξουσία και την 
κατεύϑυνση εκ των άνω το οποίο εἶχε ονειρευτεί. Από- 
μονωμένοι Και αυτάρκεις οι ωρολογοποιοί της Γούρα εντυ- 
πωσίασαν τον Κροπότκιν ως ένα παράδειγµα που Θα µπο- 
ρούσε να μετασχηματίσει την κοινωνία, αν επιτρεπόταν σε µια 
τέτοια κοινότητα να αναπτυχϑεί σε μεγάλη κλίμακα. Δεν είχε 
καμία αμφιθολία ότι µια τέτοια Κοινότητα ὑα πετύχαινε, επει- 
δή δεν υπήρχε ζήτημα επιθολής, ενός τεχνητού «συστήµατος», 
όπως στην περίπτωση του εγχειρήματος του Μουράγιεφ στη 
Σιθηρία, αλλά επρόκειτο για µια οργάνωση που επέτρεπε 
στους εργάτες να λειτουργούν ομόφωνα µε τα συμφέροντα 
τους, επιτρέποντας την ανάπτυξη της φυσικής δραστηριότητας 
τους. 

Αυτή η στιγµή ήταν καθοριστικής σημασίας για τη ζωή του. 
Κατά µία έννοια, το υπόλοιπο της ζωής του την αφιέρωσε στη 
συλλογή τεκμηρίων για τον αναρχισμό, το φεντεραλισμό και 
τον περιφερισμό. 

Θα ήταν λάθος να θεωρηθεί ότι η προσέγγιση αποτελεί 
απλώς ένα ακαδηµαϊκό ζήτημα ιστορίας. Για να το αποδείξω 
αρκεί να αναφερθώ στη μελέτη του Καμίλο Μπερνέρι, Μια 
Ρωσική Ομοσπονδία, Πέτρος Κροπότκιν. που δημοσιεύτηκε το 
1922. Ο Μπερνέρι παραθέτει την επιστολή προς τους εργάτες 
της Δυτικής Ευρώπης την οποία ο Κροπότκιν επέδωσε στον 
πολιτικό του βρετανικού Εργατικού Κόμματος Μάργκαρετ 
Μπόντφιλντ τον Ιούνιο του 1920. Σε αυτήν έγραφε: 

Η Αυτοκρατορική Ρωσία πέθανε και δεν πρόκειται να 
αναθιώσει. Το μέλλον των διαφόρων επαρχιών που συνέϑεταν 
την Αυτοκρατορία ϑα κατευθυνθεί προς µια μεγάλη 
ομοσπονδία. Οι φυσικές επικράτειες των διαφόρων τμημάτων 
αυτής της ομοσπονδίας µε κανένα τρόπο δεν εἰναι διακριτές 
απὀ εκείνες τις οποίες ήδη γνωρίζουμε απὀ την ιστορία, την 
εϑνογραφία και την οικονομική της Ρωσίας. Οποιεσδήποτε 
προσπάϑειες συγκέντρωσης των συστατικών τμημάτων της 
Ρωσικής Αυτοκρατορίας, όπως της Φινλανδίας, των Βαλτικών 
επαρχιών, της Λιϑουανίας, της, Ουκρανίας, της Γεωργίας, της 
Αρμενίας, της Σιθηρίας Και των υπολοίπων κάτω απὀ µια 
κεντρική εξουσία είναι καταδικασµένες σε θέθαιη αποτυχία. Το 
µέλλον της οντότητας που υπήρξε η Ρωσική Αυτοκρατορία 
κατευθύνεται προς ένα φεντεραλισμό ανεξάρτητων μονάδων. 

Εσείς κι εγώ, σήμερα μπορούμε να αντιληφθούμε την 
επικαιρότητα αυτή της άποψης, παρότι αγνοήθηκε ως εντελώς 
ανυπόστατη για εβδομήντα χρόνια. Ως εξόριστος στη Δυτική 
Ευρώπη, ο Κροπότκιν είχε άµεση επαφή µε ένα φάσμα 
πρωτοπόρων της σκέψης περί περιφερειών. Η σχέση μεταξύ 
του Φεντεραλισμούὐ και του αναρχισμού περιγράφηκε 
λεπτομερώς σε όλη της την έκταση ή ακόµη καιτην υπερβολή- 
από τον Πήτερ Χωλ, γεωγράφο και διευθυντή του Ινστιτούτου 
Αστικής και Περιφερειακής Ανάπτυξης του Μπέρκλεῦ της 
Καλιφόρνια, στο Βιβλίο του οι «Πόλεις του Αύριο» (1988). Ο 
ίδιος ο Ελυζέ Ρεκλύ, αναρχικός γεωγράφος και σύντροφος του 
Κροπότκιν, υποστήριζε της μικρής κλίμακας ανθρώπινες 
κοινωνίες, βασισμένες στην οικολογία των περιοχών τους. Ο 
Πωλ Βιντάλ ντε λα Μπλανς, ένας άλλος ιδρυτής της Γαλλικής 
γεωγραφίας, υποστήριζε ότι «η περιφέρεια ήταν κάτι περισ- 
σότερο από ἕνα αντικείµενο μελέτης, καθώς προμήθευε τη 

βάση για την ολοκληρωτική ανοικοδόµηση της κοινωνικής και 
πολιτικής ζωής». Για τον Βιντάλ, όπως εξηγεί ο καθηγητής Χωλ, 
όχι το έθνος αλλά η περιφέρεια «ως η κινητήρια δύναμη της 
ανθρώπινης ανάπτυξης, µιας σχεδόν αισθησιακής αμοι- 
βαιότητας μεταξύ των ανδρών καιτων γυναικών καθώς καιτου 
περιβάλλοντόςτους, ήταν η έδρα της νοητής ελευθερίας καιτο 
βασικό κίνητρο της πολιτισμικής εξέλιξης, που δέχθηκε 
επίθεση και διαβρώθηκε από το συγκεντρωτικό έθνος-κράτος 
και τη μεγάλης κλίμακας βιομηχανία. 


Ο Πάτρικ Γκέντες 


Τέλος, ήταν ο έξοχος Σκοτσέζος βιολόγος Πάτρικ Γκέντες, ο 
οποίος προσπάθησε να συνθέσει όλες αυτές τις ιδέες περί 
περιφερισμού, είτε γεωγραφικές, κοινωνικές, ιστορικές, πολι- 
τικές είτε οικονομικές, σε µια λογικά θεμελιωμένη ιδεολογία 
για τις περιφέρειες, γνωστής στους περισσότερους από εμάς 
μέσω του έργου του μαθητή του, Λιούις Μάμφορντ. Ο 
καθηγητής Χωλ υποστηρίζει ότι: 

"Πολλά απὀ τα αρχικά οράµατα, αν και ὀχι όλα, του 
πολεοδομικού κινήματος απορρέουν απὀ το αναρχικό Κίνημα, 
που άκμασε κατά τις τελευταίες δεκαετίες του 19ου και τα 
πρώτα χρόνια του 20ού αιώνα... Το όραμα εκείνων των αναρ- 
χικών πρωτοπόρων δεν αφορούσε απλώς έναν εναλλακτικό 
τρόπο σχεδιασμού, αλλά µια εναλλακτική Κοινωνία, ούτε 
καπιταλιστική ούτε γραφειοκρατική-σοσιαλιστική: µια κοινω- 
νία θασισμένη στην εθελοντική συνεργασία μεταξύ ανδρών και 
γυναικών που ζουν κι εργάζονται σε µικρές, αυτοδιοικούµενες 
κοινότητες». 

Σήµερα 


Σήμερα, στα τελευταία χρόνια του 20ου αιώνα, συμ- 
μερίζομαι αυτό το όραμα. Εκείνοι οι αναρχικοί διανοητές του 
Ί9ου αιώνα βρίσκονταν εκατό χρόνια μπροστά από τους 
συγκαιρινούς τους, καθώς προειδοποίησαν τους λαούς της 
Ευρώπης για τις συνέπειες της απόρριψης των προσεγγίσεων 
του Φεντεραλισμού και του περιφερισμού. Έχοντας επιζήσει 
απὀ κάθε είδους καταστροφική εμπειρία του 20ου αιώνα, οι 
κυρίαρχοι των εθνικών κρατών της Ευρώπης κατεύθυναν τις 
πολιτικές τους προς διάφορους τρόπους υπερεθνικής ύπαρξης. 

Το κρίσιμο ερώτημα που αντιμετωπίζουν εἶναι αν μπορούν 
να συλλάβουν µια Ευρώπη των Κρατών ή µια Ευρώπη των 
Περιφερειών. Ο Προυντόν 130 χρόνια πριν, συσχέτισε αυτό το 
ζήτημα µε την ιδέα µιας ευρωπαϊκής ισορροπίας δυνάμεων, 
που αποτελεί το στόχο των κρατικών αξιωματούχων και των 
πολιτικών θεωρητικών, και υποστήριξε ότι Κάτι τέτοιο είναι 
αδύνατο να πραγµατοποιηθεί μεταξύ δυνάμεων µε ενιαία 
συντάγματα. Στο Η Ομοσπονδία και η Ενότητα στην Ιταλία, 
έγραψε ότι «το πρώτο Βήμα προς την αναμόρφωση του 
δημοσίου δικαίου στην Ευρώπη, ήταν η αποκατάσταση των 
συνομοσπονδιών στην Ιταλία, στην Ελλάδα, στις Κάτω Χώρες, 
στη Σκανδιναβία και στις παραδουνάβιες περιοχές, ως ένα 
προοίμιο για την αποκέντρωση των μεγάλων κρατών και 
συνεπώς για το γενικό αφοπλισμό». Επιπλέον, στο για την 
Αρχή της Ομοσπονδίας επισήμανε ότι «μεταξύ των Γάλλων 
δηµοκρατων έχει γίνει µεγάλη συζήτηση για την ευρωπαϊκή 
συνομοσπονδία ή τις Ενωμένες Πολιτείες της Ευρώπης. Με 
αυτό Φαίνεται ότι εννοούν µια συμμαχία όλων των κρατών 
που υπάρχουν σήμερα στην Ευρώπη, μικρών ή μεγάλων, 

προεδρευόµενων από ένα μόνιμο Συμβούλιο». Υποστήριξε ότι 
μια τέτοια ομοσπονδία είτε θα ήταν άνευ ουσίας είτε θα απὀ- 
τελούσε παγίδα, για τον προφανή λόγο ὁτι τα μεγάλα κράτη 
θα κυριαρχούσαν στα μικρά. 

Έναν αιώνα αργότερα, ο οικονομολόγος Λέοπολντ Κορ (Αυ- 
στριακός εκ καταγωγής, Βρετανός στην υπηκοότητα, Ουαλός 
από επιλογή), ο οποίος επίσης αναπροσδιορίζεται ως αναρ- 
χικός, δημοσίευσε το βιβλίο του Η Κατάλυση των Εθνών, στο 
οποίο εξυμνεί τις αρετές των κοινωνιών μικρής κλίμακας και 
υποστηρίζει εκ νέου ότι τα προβλήματα της Ευρώπης εγεί- 
ρονται από την ύπαρξη του έθνους-κράτους. Επιδοκιµάζοντας 
για µια ακόµη φορά την Ελβετική Συνομοσπονδία, ισχυρίστηκα 
χρησιμοποιώντας χάρτες, ότι «το πρόβλημα της Ευρώπης 
καθώς και οποιασδήποτε ομοσπονδίας, αφορά στη διαίρεση 
και ὀχι στην ένωση». 

Ωστόσο, για να είμαστε δίκαιοι πρέπει να αναφέρουµε ότι 
οι υπέρµαχοι µιας ενωμένης Ευρώπης ανέπτυξαν µια 
αρχή «επικουρικότητας», µε το επιχείρηµα ότι οι κυβερνητικές 
αποφάσεις δεν θα πρέπει να λαμβάνονται στους υπερεθνικούς 
θεσμούς της Ευρωπαϊκής Ένωσης, αλλά κατά προτίµηση στις 
περιφερειακές ή τοπικές διοικητικές βαθμίδες αντί των εθνι- 
κὠν κυβερνήσεων. Αυτή η συγκεκριμένη αρχή υιοθετήθηκε 
από το Συμβούλιο της Ευρώπης, το οποίο κάλεσε τις εθνικές 
κυβερνήσεις να ενστερνιστούν τον Ευρωπαϊκό Χάρτη Τοπικής 
Αυτοδιοίκησης, «ώστε να επισηµοποιηϑεί η δέσμευση στην 
αρχή, σύμφωνα µε την οποία οι λειτουργίες διακυθέρνησης ϑα 
πρέπει να λαμθάνουν χώρα στο χαμηλότερο δυνατό επίπεδο 
και να μεταφέρονται σε υψηλότερο μόνο εάν υπάρχει 
συναίνεση». 

Η αρχή αυτή αποτελεί έναν ασυνήθιστο Φόρο τιµής στους 
Προυντόν, Μπακούνιν και Κροπότκιν και στις απόψεις που 
αυτοί µόνο διατύπωσαν (µε εξαίρεση ορισμένους ενδια- 
φέροντες Ισπανούς διανοητές όπως οι Ρἱ Υ ΜαΓραΙΙ ή )οααμΐη 
(οσία), αλλά Φυσικά Θα είναι μεταξύ των πρώτων αρχών της 
πανευρωπαϊκής ιδεολογίας που οι εθνικές κυβερνήσεις θα επι- 
λέξουν να αγνοήσουν. Υπάρχουν προφανείς διαφορές μεταξύ 
των διαφόρων εθνών-κρατών σε αυτό το ζήτημα. Σε πολλά από 
αυτά -παραδείγµατος χάριν στη Γερμανία, Ιταλία, Ισπανία 
ακόµη και στη Γαλλία- ο κυβερνητικός μηχανισμός είναι 
απείρως περισσότερο αποκεντρωµμένος από ὁσο πριν από 
πενήντα χρόνια. Το ἰδιο μπορεί σύντομα να αποτελεί 
πραγματικότητα και για τη Σοβιετική Ένωση. Αυτή η 
αποκέντρωση µπορεί να µην εξελίχτηκε µε το ρυθμό που θα 
θέλαμε εμείς, και µε χαρά θα συμφωνήσω στο ὀτι οι ιδρυτές 
της Ευρωπαϊκής Κοινότητας πέτυχαν τον αρχικό τους στόχο της 
παύσης των παλιών εθνικών ανταγωνισμών και κατέστησαν 
τους μελλοντικούς πολέμους στη Δυτική Ευρώπη αδιανόητους. 
Αλλά απέχουµε πολύ ακόµη απὀ µια Ευρώπη ἰσων περι- 
φερειών. 

Ζω σε αυτό που ἐχει εξελιχθεί ως το πιο συγκεντρωτικό 
κράτος στη Δυτική Ευρώπη, όπου η κυριαρχία της Δυτικής 
κυβέρνησης αντί να μειωθεί έχει αυξηθεί ανυπολόγιστα κατά 
τη διάρκεια των δέκα τελευταίων ετών. Ορισμένοι θα 
θυμούνται τη ρητορική της Βρετανής πρωθυπουργού, το 1988: 

«Δεν καϑορίσαμε επιτυχώς τα εδαφικά ὀρια του κράτους 
στη Βρετανία, μόνο και µόνο για να τα δούμε να επιθάλλονται 
ξανά σε ευρωπαϊκό επίπεδο, µε ἑνα ευρωπαϊκό υπέρ-κράτος 
να ασκεί µια νέα κυριαρχία από τις Βρυξέλλες». 

Αυτή είναι γλὠσσα της ἁπατης. ΔΕ σχετίζεται µε την 
πραγματικότητα. Και δε χρειάζεται να υποστηρίζεις την 
Κομισιόν για να το αντιληφθείς. Ωστόσο, είναι ενδεικτικό της 
απόστασης που ορισμένοι από εμάς έχουν στο να 
κατανοήσουν την αλήθεια που εμπεριέχει το σχόλιο του 
Προυντόν: «Ακόμη και η Ευρώπη θα ήταν πολύ µεγάλη για να 
διαμορφώσει μια μοναδική συνομοσπονδία, θα μπορούσε να 
αποτελέσει µόνο µια συνομοσπονδία των συνομοσπονδιών». 

Η προειδοποίηση των αναρχικών είναι ότι ακριβώς το 
εμπόδιο σε µια Ευρώπη των περιφερειών είναι το έθνος 
κράτος. Εάν πρόκειται να ασκήσουµε οποιαδήποτε επιρροή 
στην πολιτική σκέψη του επόμενου αιώνα, θα πρέπει να 
προωθούμε την επιχειρηµατολογία για τις περιφέρειες. Το 
«σκέψου πλανητικά - δράσε τοπικά», είναι ένα απὀ τα πιο 
χρήσιμα σλόγκαν του παγκόσμιου πράσινου κινήματος. Το 
έθνος κράτος καταλαμβάνει μόνο ένα μικρό τμήμα της 
ευρωπαϊκής ιστορίας. Θα πρέπει να απελευθερώσουµε τους 
εαυτούς µας απὀ τις εθνικές ιδεολογίες προκειµένου να 
δράσουµε τοπικά και να σκεφτούμε περιφερειακά. Και τα δύο 
θα µας επιτρέψουν να γίνουμε πολίτες όλου του κόσμου, όχι 
των εθνών ούτε των υπερ-εθνικών κρατών. 

ΠΑΡΑΡΤΗΜΑΝ. 
Η ΘΕΩΡΙΑ ΤΗΣ ΑΥΘΟΡΜΗΤΗΣ ΤΑΞΗΣ 
(Η αυτοδιεύθυνση στην καθημερινή ζωή) 


Μια απὀ τις σημαντικές συνιστώσες της αναρχικής σκέψης 
εἶναι αυτό που θα ονομάζαμε ΑΥΘΟΡΜΗΤΗ ΤΑΞΗ, θεωρία του 
ότι δεδομένης της κοινής ανάγκης ένα σύνολο ανθρώπων, 
μέσω της κρίσης τους, του αυτοσχεδιασμού και του 
πειραματισμού, θα μπορέσει να αναπτύξει µια τάξη 
πραγμάτων πιο διαρκή, πιο στέρεη πιο στενά δεμένη µε τις 
ανθρώπινες ανάγκες από οποιαδήποτε εξωτερικά 
επιβεβλημένη εξουσία. 

Ο Κροπότκιν βγάζει το συμπέρασμα του γι αυτή τη θεωρία 
από τις παρατηρήσεις του πάνω στην ιστορία της ανθρώπινης 
κοινωνίας και ειδικότερα από τις μελέτες του για την Γαλλική 
Επανάσταση (στα πρώτα στάδια της τουλάχιστον) και για την 
Παρισινή Κομμούνα. Η αρχή της εξουσίας είναι τόσο βαθειά 
χτισμένη µέσα σε κάθε πλευρά της κοινωνικής ζωής ώστε µόνο 
σε επαναστάσεις και σε καταστάσεις έκτακτης ανάγκης ενερ- 
γοποιείται η αυθόρµητη τάξη. Παρά τη μέχρι τώρα κατά και- 
ρούς σύντομη ζωή της, µας επιτρέπει να ρίξουµε µια ματιά στο 
εἶδος της ανθρώπινης συμπεριφοράς που οι αναρχικοί θεω- 
ρούν σαν «φυσιολογική» ενώ οι εξουσιαστές τη θεωρούν 
«χαοτική» και αφύσικη». 

Θα μπορούσαμε να δούμε αυτή την τάξη στο ταχύτατα 
αναπτυσσόμενο κίνημα καταλήψεων σε άδειους στρατώνες το 





Ἔ Αυτό το κείμενο εἶναι απόσπασμα απὀ το βιβλίο του ΟΟΙΙΝ ΝΝΑΒΌ 
"ΑΝΑΒΠΟΗΥ ΙΝ ΑΕΤΙΟΝ" (Η ΑΝΑΡΧΙΑ ΣΕ ΔΡΑΣΗ]. 

καλοκαίρι του 1949. Ανάµεσα στον Ιούνιο και τον Οκτώβριο 
40.000 άστεγοι σε Αγγλία και Ουγγαρία κατάλαβαν πάνω από 
χίλιες στρατιωτικές εγκαταστάσεις (που είχαν μείνει 
αχρησιµοποίητες µετά τη λήξη του πολέμου). Οργάνωσαν από 
µόνοι τους, κάθε είδος κοινοτικής υπηρεσίας στην προσπάθεια 
τους να μετατρέψουν αυτού τους στρατώνες σε ανθρώπινα 
σπίτια: κοινοτική ιατρική περίθαλψη, υπηρεσίες επισιτισμού, 
μπουγάδας κ.α. Ακόμα ενώθηκαν οµοσπονδιακἁ µέσω της 
Ένωσης για την Προστασία των Καταλήψεων. Ένα σηµαντικό 
στοιχείο γι’ αυτές τις κοινότητες καταλήψεων είναι το ότι 
οργανώθηκαν από ανθρώπους µε ελάχιστα κοινά, πέρα απότο 
ότι βέβαια ήταν όλοι άστεγοι. Υπήρχαν ανάµεσα τους από 
λούμπεν μέχρι Φιλήσυχοι οικογενειάρχες. 

Ένα ενδιαφέρον παράδειγµα εφαρµογής της θεωρίας της 
αυθόρµητης οργάνωσης, µας δείχνει το αυτοδιευθυνόµενο 
Πρωτοποριακό Κέντρο Ὑγείας στο Πέκχαμ του Λονδίνου. 
Ξεκίνησε απὀ µια ομάδα γιατρών και βιολόγων που ήθελαν να 
ασχοληθούν και να μελετήσουν την ...υγεία αντί την αρρώστια 
όπως κάνουν οι υπόλοιποι συνάδελφοι τους εξέταζαν ταχτικά 
ανθρώπους που είχαν γραφτεί µέλη στο κέντρο και έβγαλαν 
πολύτιμα συμπεράσματα πάνω ΣΤΗ ΦΥΣΗ ΤΗΣ ΥΓΕΙΑΣ ή όπως 
το θέτουν οι βιολόγοι του Πέκχαμ -- «εξετάζουμε ανθρώπους 
που εἰναι ελεύθεροι» (απὀ τα δεσμά της αρρώστιας), 
ελεύθεροι να ζήσουν όπως θέλουν και να δώσουν έκταση στις 
επιθυμίες τους. Σε µια απὀ τις πολύτιμες αναφορές πάνω στο 
πείραμα του Πέκχαμ, ο γιατρός Τζον Κόμερφορντ βγάζει το 
εξής συμπέρασμα «μια κοινωνία κάτω από τις κατάλληλες 
περιστάσεις αν αφήσει τον εαυτό της να εκφραστεί αυ- 
θόρµητα, επεξεργάζεται την σωτηρία της και πετυχαίνει µια 
αρμονία πράξεων που καμιά ηγεσία δεν θα μπορούσε να 

πετύχει». Το ἰδιο ακριβώς συμπέρασμα βγάζει και ο Αλο- 
γουωρθ Ρος απὀ την μελέτη του για την εξέλιξη των 
πρωτοποριακών κοινοτήτων στην Αμερικάνικη Δύση τον 19ο 
αιώνα. 

Εξίσου σηµαντικά παραδείγματα για του ίδιου είδους Φαι- 
νόμενο ήταν οι άνθρωποι που ήταν τόσο τολµηροί και είχαν 
τέτοια αυτοπεποίθηση ὥστε να δημιουργήσουν αυτό- 
διευθυνόµενες µη «σωφρονιστικές» κοινότητες νέων µε «ροπή 
προς την εγκληματικότητα» (κάτι δηλαδή που θα μπορούσαμε 
να χαρακτηρίσουµε σαν «αντιαναμορφωτήριο»). Ο Χόμερ 
Λέην ήταν αυτός που ξεκίνησε την «Μικρή Κοινότητα του 
Κοινού Καλού» καταφέρνοντας τα δικαστήρια ανηλίκων να 
στείλουν εκεί αρκετά αγόρια και κορίτσια αντί να τα στέλνουν 
στα αναμορφωτήρια. Ο Λέην διακήρυσσε ότι: «η ελευθερία 
δεν δίνεται. Καταχτιέται απὀ το παιδί, σαν αποτέλεσµα 
εξερεύνησης και ανακάλυψης. Συνεπής σ' αυτή την αρχή, 
αρνήθηκα να ασκήσω πάνω στα παιδιά ένα σύστημα εξουσίας, 
παρόμοιο μ' αυτό των θεσμών του κόσμου των ενήλικων. Ο 
αυτοδιευθυνόµενος χαρακτήρας της κοινότητας αναπτύχ-θηκε 
από τα ἰδια τα παιδιά, αργά και δύσκολα, για να ικανοποιήσει 
τις δικές τους ανάγκες». Ο Αύγουστος Αιχορν, είναι ένας εξί- 
σου τολμηρός άντρας που διευθύνει µια κοινότητα για «απρο- 
σάρµοστους» νέους στη Βιέννη. 

Κάποτε συζητούσα μ' ένα Σκανδιναβό δημοσιογράφο που 
μόλις είχε επιστρέψει απὀ την Ν. Αφρική και η πιο ισχυρή 
εντύπωση που του είχε μείνει από αυτή τη χώρα ήταν ότι οι 
λευκοί, ακόµα και όταν συζητούσαν μεταξύ τους σχεδόν 
οὐρλιαζαν. Ἠταν τόσο συνηθισμένοι από το να δίνουν διαταγές 
στους μαύρους, ώστε αυτό είχε επηρεάσει ακόµα και το τρόπο 
µε τον οποίο συζητούσαν μεταξύ τους. Καμιά ευγένεια δεν 

υπήρχε. Το περιστατικό αυτό µου ξαναήρθε στο μυαλό, (αλλά 
αντεστραμμένο) όταν παρακολούθησα στο ραδιόφωνο µια 
εκπομπή για την επέτειο απὀ την εισβολή των Ρώσικων τανκς 
στην Τσεχοσλοβακία, το 1968. Ο αφηγητής αναφερόμενος για 
το καλοκαίρι εκείνο στην Πράγα είχε πει: «όλα είχαν γίνει 
περισσότερο ευγενικοί, περισσότερο προσεκτικοί. Το έγκλημα 
και η βία εξαφανίστηκαν. Όλοι φαίνονταν να κάνουν µια 
μεγάλη προσπάθεια για να γίνει η ζωή υποφερτή καθώς μέχρι 
τότε ήταν τόσο ανυπόφορη». 

Τώρα που η Άνοιξη της Πράγας πέρασε στην ιστορία, 
αρχίζουμε να ξεχνάμε (αν και οι Τσέχοι ποτέ δεν θα ξεχάσουν). 
Οι ιστορικοί (απασχολημένοι µε τους πολιτικούς «φελλούς» 
που επιπλέουν στην επιφάνεια των γεγονότων ή µε την τάδε ή 
την δείνα ανακοίνωση της Κεντρικής Επιτροπής) δεν µας λένε 
τίποτα για την αίσθηση που κυριαρχούσε ανάμεσα στους 
ανθρώπους που είχαν κατέβει στους δρόμους. Ο Τζον Μπέρ- 
γκερ θυμάται: «εἰδα πλήθη εργατών στους δρόμους της 
Πράγας µε τα πρόσωπα τους φωτισμένα από την φανερή 
αίσθηση της ιστορικής συγκυρίας και του επιτεύγματος. 
Δυστυχώς αυτή η ατμόσφαιρα ήταν πρόσκαιρη. Ἠταν όµως µια 
ένδειξη για τις µέχρι τότε αχρησιµοποίητες ανθρώπινες δυνα- 
τότητες. Για την ταχύτητα µε την οποία μπορούσε να εξαφα- 
νιστεί η έλλειψη ήθους». 

Ο Χάρρυ Σγουώὠρτζ από τους «ΤΙΜΕΣ» της Ν. Υόρκης µας 
θυμίζει: «φιλία, αυθορμητισμός, ξεγνοιασιά. Αυτές ήταν οι λέ- 
ξεις που οι ξένοι ανταποκριτές χρησιμοποιούσαν για να 
περιγράψουν τους ξέχειλους από ευτυχία πολίτες της 
Πράγας». Τι έκανε ο Ντούμπτσεκ την ἴδια στιγµή; Προσπα- 
θούσε να θέσει όρια, να χειραγωγήσει αυτή την αυθόρμητη 
επανάσταση που είχε ξεκινήσει. Το είχε υποσχεθεί άλλωστε 

και στην σύνοδο του Συμφώνου της Βαρσοβίας που είχε γίνει 
στη Δρέσδη, πως δηλαδή «θα έβαζε τέλος στην αναρχία». 

Και όταν τα Ρώσικα τανκς πραγματοποίησαν την εισβολή για 
να επιβάλλουν τη δική τους τάξη, τότε τη θέση της αυ- 
θόρμητης επανάστασης, πήρε η αυθόρμητη αντίσταση. Ο 
Καμίλ Γίντερ, κάτοικος της Πράγας, λέει... «πρέπει να οµολο- 
γήσω πως τίποτα δεν ήταν εκ των προτέρων οργανωμένο, τα 
πάντα λειτούργησαν αυθόρμητα...». Όσο για τον Λάντισλαβ 
Μνάκο απὀ την Μπρατισλάβα, αυτός έγραψε: «Κανείς δεν 
έδινε διαταγές. Οι άνθρωποι ήξεραν από μόνοι τους τι έπρεπε 
να κάνουν. Ο καθένας είχε την δική του κυβέρνηση», µε τις 
δικές του «διαταγές» και τους δικούς του «Κανονισμούς». 
Οτιδήποτε οι δυνάµεις κατοχής προσπάθησαν να παραλύσουν, 
αυτό συνέχιζε να λειτουργεί ή και λειτουργούσε ακόµα κα- 
λύτερα απὀ ότι συνήθως. Μέχρι το απόγευμα, οι άνθρωποι 
είχαν καταφέρει να λύσουν ακόµα και το πρόβλημα του εφο- 
διασμού τροφίμων». 

Το ίδιο «σύντομο καλοκαίρι της αναρχίας» παρατηρήθηκε 
12 χρόνια νωρίτερα στην Πολωνία και την Ουγγαρία ο οικο- 
νομολόγος Πήτερ Γουίλς (που ήταν στο Πόζναν κατά τη διάρ- 
κεια των εξεγέρσεων), επισήµανε αυτό που ονόμασε «κατά- 
πληκτική ηθική αγνότητα» και εξηγεί: «Στην Πολωνία και πολύ 
περισσότερο στην Ουγγαρία, επί εβδομάδες δεν υπήρχε καμιά 
εξουσία. Οι άνθρωποι ζούσαν µέσα σε ένα κλίμα αναρχικής 
αυτοπειθαρχίας ενώ ακόµα και οι κακοποιοί δεν ἐκλεβαν 
τίποτα, δεν μεθούσαν, δεν χτυπούσαν Εβραίους. Έφτασαν στο 
σημείο να λυντζάρουν μόνο τους χαφιέδες χωρίς να πειράξουν 
τους κομμουνιστές. Τα ηθικά επιτεύγματα εἰναι ίσως α- 
σύγκριτα στην επαναστατική ιστορία». 

Ένας Ούγγρος, αυτόπτης μάρτυρας των ίδιων γεγονότων 
λέει: «θα σας πω σχετικά µε την αἰσθηση κοινότητας που 
υπήρχε στους δρόμους την μέρα της επανάστασης. Μια μέρα 
στεκόµουν στην ουρά για να πάρω ψωμί και τότε ήρθε ένα 
φορτηγό που το οδηγούσαν δύο αγόρια µε πολυβόλα. Μας 
παρακάλεσαν να συνεισφέρουµε όλοι για να πάρουν ψωμί για 
τους άλλους μαχητές που ήταν στα οδοφράγματα. Το μισό 
φορτηγό γέμισε µε ψωμί. Ο διπλανός µου στην ουρά είχε χα- 
ρίσει όλο του το ψωμί στα παιδιά και τώρα θα έπρεπε να 
ξαναπάει στο σπίτι του για να πάρει λεφτά. Και τότε αυ- 
θόρμητα η "ουρά" ξανάκανε έρανο για να του αγοράσει ψωμί. 

Τα τζάμια σε όλα σχεδόν τα μαγαζιά εἶχαν σπάσει από τους 
πυροβολισμούς αλλά κανείς δεν πήρε οτιδήποτε απὀ καμιά 
βιτρίνα. Ακόμα και τα τζάµια των ζαχαροπλαστείων είχαν 
σπάσει, αλλά τα παιδιά δεν έπαιρναν τίποτα. Ούτε καν στα 
μαγαζιά µε Φωτογραφικές μηχανές ή µε κοσμήματα. Μεγάλα 
κουτιά στήνονταν κάθε πρωί στα σταυροδρόμια που πάνω 
τους γράψανε: αυτά είναι για τους πληγωμένους και για τις 
οικογένειες των νεκρών. Το βράδυ ήταν γεμάτα µε χρήματα». 

Χωρίς αμφιβολία, οι άνθρωποι µε αγάπη θυμούνται αυτή τη 
βασιλεία της έξαρσης Και της αυθόρµητης απλότητας σαν µια 
εποχή όπου «αισθάνεσαι ότι ξαφνικά αναδύεσαι σε µια 
κατάσταση ισότητας και ελευθερίας όταν οι άνθρωποι προ- 
σπαθούν να συμπεριφέρονται σαν άνθρωποι και όχι σαν 
γρανάζια της καπιταλιστικής μηχανής (όπως είχε γράψει και ο 
Όργουελ αναφερόμενος στην επαναστατική Βαρκελώνη το 
1936). Ο Άντυ Άντερσον, αναφερόμενος στην Ουγγρική 
επανάσταση του 1956, έγραφε: Η κοινωνία, µέσα από τη σκό- 
νη και το καπνό των οδομαχιών, έριχνε µια κλεφτή ματιά σε 
µια κατάσταση την οποία δεν θα χρειαζόταν πρωθυπουργούς, 

κυβερνήσεις, επαγγελματίες πολιτικούς, διευθυντές και αφε- 
ντικά που να δίνουν διαταγές». 

Σαν ένα τελευταίο παράδειγµα, αυτό που ονομάζουμε 
αυθόρµητο και ελεύθερο πειραματισμό µε νέες κοινωνικές 
φόρμες, σας δίνω µερικά αποσπάσµατα απὀ ένα απολογισμό 
των επαναστατικών επιτευγμάτων σε ένα πάμφτωχο Ισπανικό 
χωριό, την Μεμπρίλα: «Στις άθλιες καλύβες του, ζουν 800 
κάτοικοι. Οι δρόμοι δεν είναι λιθόστρωτοι. Δεν υπάρχουν 
καφενεία ούτε βιβλιοθήκη. Υπήρχαν πολλές εκκλησίες οι ο- 
ποίες βέβαια κάηκαν. Αμέσως μετά το κίνημα του Φράνκο, η 
γη απαλλοτριώθηκε στη ζωή του χωριού τα πάντα κολλεκτι- 
βοποιήθηκαν. Φαγητό, ρούχα, εργαλεία διανέµονταν εξίσου 
σε όλο το πληθυσμό. Το χρήμα καταργήθηκε, η δουλειά κολ- 
λεκτιβοποιήθηκε, όλα τα αγαθά πέρασαν στην κοινότητα και η 
κατανάλωση κοινωνικοποιήθηκε. Ένα εκλεγμένο συμβούλιο 
οργάνωσε µέσω επιτροπών τη ζωή της κομμούνας και τη 
σχέση της µε τον υπόλοιπο κόσμο. Δόθηκε περίθαλψη σένα 
µεγάλο αριθµό προσφύγων. Δημιουργήθηκε µια µικρή βι- 
βλιοθήκη και ένα εργαστήριο σχεδίου. Η Μεμπρίλα είναι ίσως 
το πιο Φτωχό χωριό στην Ισπανία αλλά και το πιο ΔΙΚΑΙΟ». 

Ο Νόαμ Τσόµσκυ για το παραπάνω κείµενο αναφέρει: «Ένας 
τέτοιος απολογισμός µε το ενδιαφέρον του για τις ανθρώπινες 
σχέσεις και για το ιδεώδες µιας δίκαιης κοινωνίας, θα Φαίνεται 
παράξενο στους μεγαλόσχημους διανοούμενους, θα χαρα- 
κτηριστεί αφελής, ή πρωτόγονος ή και ανορθολογικός. Μόνο 
όταν τέτοιες προκαταλήψεις ξεπεραστούν, θα μπορέσουν οι 
ιστορικοί να επιχειρήσουν µια σοβαρή μελέτη του λαϊκού κινή- 
ματος που μεταμόρφωσε την Δημοκρατική Ισπανία σε µια από 
τις πιο θαυμαστές κοινωνικές επαναστάσεις που καταγράφει η 
ιστορία». 

Υπάρχει λοιπόν µια τάξη που επιβάλλεται από τον τρόμο και 
τη γραφειοκρατία ΚΑΙ υπάρχει µια άλλη τάξη που γεννιέται 
αυθόρμητα από το γεγονός ότι είµαστε κοινωνικά όντα, ικανά 
να καθορίσουμε μόνα µας τη ζωή µας. 

Όταν η πρώτη μορφή τάξης καταργείται, η δεύτερη έχει την 
ευκαιρία να εφαρμοστεί σαν µια σαφώς περισσότερο ανθρώ- 
πινη και ανθρωπιστική µορφή τάξης. Σύµφωνα µε τον Πρου- 
ντόν: «Η ΕΛΕΥΘΕΡΙΑ ΕΙΝΑΙ Η ΜΗΤΕΡΑ ΚΑΙ ΟΧΙ Η ΚΟΡΗ ΤΗΣ 
ΤΑΞΗΣ». 

ΠΑΡΑΡΤΗΜΑ ΝΙ. 


ΕΠΙΧΕΙΡΗΜΑΤΑ 


ΚΡΙΤΙΚΕΣ ΣΤΟΝ ΑΝΑΡΧΙΣΜΟ 


«... Μια «αναρχική» κοινωνική κατάσταση, είναι µια ηθική 
τάξη σύμφωνα µε την οποία οι άνθρωποι, εξ αιτίας των εσώ- 
τερων πεποιθήσεών τους, φέρονται στους άλλους, όπως θα 
ήθελαν να τους φέρονται εκείνοι. Είναι µια κοινωνική συνθήκη 
ασυµβίβαστη προς την ιεραρχική εξουσία µέσα στην οποία η 
τελευταία καταργείται απὀ την συνειδητοποίηση της αλήθειας 
ότι η ιεραρχική εξουσία είναι και άχρηστη και επιβλαβής και 
ότι δεν πρέπει Κάποιος ούτε να την υπακούει, ούτε να συµ- 
μετέχει σ’ αυτήν. 

Η ιεραρχική εξουσία µπορεί να καταργηθεί πρώτα µέσα από 
το δικό µας μυαλό, από την δική µας συνείδηση. Αλλά τι είναι 
αυτή η συνείδηση; Είναι µια συνείδηση βασισμένη στο συµ- 
βόλαιο του Ρωλς ή του Ρουσώ, στα δικαιώµατα της ισχύος του 
Μιλ ή στον σοσιαλισμό του Μαρξ; Πρέπει να θεμελιωθεί στην 
έννοια της γενικής ευημερίας, της δικαιοσύνης, της προόδου, ή 
της συνεργασίας που απορρέει από το προσωπικό συμφέρον; 
Ασφαλώς ὀχι, διότι αυτές οι βάσεις της συνείδησης συ- 
γκρούονται μεταξύ τους. Το νόημα των εννοιών δικαιοσύνη, 
γενική ευημερία και πρόοδος, έχει γίνει αντιληπτό µε ἀπειρους 
τρόπους. Ο Τολστόι γράφει: «Είναι, λοιπόν, αδύνατον να υπο- 
θέσουμε ότι άνθρωποι που δεν συμφωνούν μεταξύ τους και 
αντιλαμβάνονται διαφορετικά τις βάσεις της αντίθεσής τους 

απέναντι στην εξουσία (αν συμβαίνει αυτό), θα μπορούσαν να 
καταργήσουν την τόσο ακλόνητα εδραιωμένη και τόσο 
σθεναρά υποστηριζόμενη εξουσία. Επιπλέον, η υπόθεση ὀτι ο 
σεβασμός προς την γενική ευημερία και την δικαιοσύνη ή ο 
νόμος της προόδου θα αρκούσαν για να εγγυηθούν ὀτι οι 
άνθρωποι -απαλλαγμένοι από τον καταναγκασµμό αλλά χωρίς 
κίνητρα να θυσιάσουν την προσωπική χάριν της γενικής ευη- 
µερίας- θα μπορούσαν να συνενωθούν υπό συνθήκες 
δικαιοσύνης χωρίς να παραβιάζουν την αμοιβαία ελευθερία 
τους, εἶναι ακόµη πιο αβάσιμη». 

Η διαβεβαίωση ότι αν ο καθένας επεδίωκε το δικό του προ- 
σωπικό συμφέρον (εδὠ εννοείται υλικό συμφέρον), θα 
καθιερώνονταν δίκαιες σχέσεις μεταξύ όλων, έρχεται σε πλήρη 
αντίφαση µε αυτό που συμβαίνει ή θα μπορούσε να συμβεί 
στην πραγματικότητα. Έτσι, σύμφωνα µε τον Τολστόι, οι 
αναρχικοί ενώ σωστά αναγνώρισαν τα πνευματικά µέσα ως τα 
µόνα µέσα για την κατάργηση της εξουσίας, επειδή 
υποστήριξαν υλιστικές αντιλήψεις για την ζωή, σχεδίασαν 
συγκεκριµένα κοινωνικά προγράµµατα και δεν αναγνώρισαν 
ότι η πνευματικότητα πρέπει να προηγηθεί της κοινωνικής αλ- 
λαγής, οι διδασκαλίες τους υποβιβάστηκαν σε εικασίες, 
προσφέροντας στους συνηγόρους του καταναγκασμού την 
δυνατότητα να απορρίψουν επιδέξια τις αληθινές βάσεις του 
αναρχισμού, λόγω της ανεπάρκειας των προτεινόμενων µέσων 
υλοποίησης αυτών των διδασκαλιών. 

Οι ευμενείς κριτικοί του αναρχισμού είτε επισημαίνουν την 
ανεπάρκεια των προτεινόμενων μέσων υλοποίησης µιας 
αναρχικής κοινωνίας, καθώς και τα προβλήµατα που δεν επι- 
λύονται µε τέτοιες προτάσεις, είτε πολύ πιο κριτικά, θεωρούν 
δεδομένο ὀτι εἶναι αδύνατον να εἰναι καλό το ανθρώπινο γέ- 

νος, ότι δηλαδή είναι αδύνατη η πνευματική επανάσταση, είτε 
θεωρούν πολύ μακρινό τον χρόνο που µας χωρίζει απὀ την 
πραγματοποίησή της και πολύ μεγάλες τις δυσκολίες για να 
συμβεί κάτι τέτοιο. 

Ο Μπάρινγκτον Μουρ, τον οποίο θεωρούμε ευμενή κριτικό, 
διατυπώνει τις αντιρρήσεις του µε βάση το γεγονός ότι το 
οργανωτικό σχήμα της ομοσπονδίας δεν περιλαμβάνει µηχα- 
νισμούς ούτε για την αποτροπή των ενδοκοινοτικὠν συγκρού- 
σεων, ούτε για την πρόληψη της συσσώρευσης διαφορετικής 
ποσότητας πλούτου ανάμεσα στις κοινότητες. Υποστηρίζει µια 
άποψη της σπάνης που θεωρεί ότι η αναρχική αποβιο- 
μηχάνιση έχει ελάχιστες πιθανότητες στα πλαίσια της εκτε- 
ταμένης οικονομικής αλληλεξάρτησης και της αύξησης του 
παγκόσμιου πληθυσμού. Απορρίπτει τον αναρχικό ισχυρισμό 
ότι στα πλαίσια µη ιεραρχικών μορφών ζωής μπορεί να συμβεί 
µια βαθύτατη μεταμόρφωση της «ανθρώπινης Φύσης». 
Ωστόσο, πιστεύει ότι αν µια μελλοντική κοινωνία δεν επε- 
κτείνει τα ιστορικά επιτεύγματα του φιλελευθερισμού, θα 
είναι µια κοινωνία εφιαλτική, τόσο εφιαλτική όσο και η διαιώ- 
νιση αυτού που έχει καταντήσει να θεωρείται φυσιολογικό. 
Έτσι ο Μουρ, παρ’ ότι αμφισβητεί σοβαρά την δυνατότητα του 
αναρχισμού να λύσει το πρόβλημα της ανθρώπινης δυστυχίας, 
δεν αποκλείει την δυνατότητα του αναρχισμού. 

Ο Τζωρτζ Μπέρναρντ Σω, σχολιάζοντας το ανέφικτο του 
αναρχισμού, επισημαίνει ότι ο αναρχοκομμουνισμός θα απαι- 
τούσε ή εξωτερικό εξαναγκασμό προς εργασία ή σε διαφο- 
ρετική περίπτωση, µια κοινωνική ηθική που έως τώρα δεν 
έχουµε καταφέρει να αποκτήσουµε. Δεν απορρίπτει την 
πιθανότητα της τελικής επίτευξης αυτής της ηθικής, αλλά υπο- 
στηρίζει ὁτι ο δρόμος που οδηγεί σ’ αυτήν περνά µέσα από 

ένα μεταβατικό σύστημα το οποίο θα εξαφανίσει τις 
δυνατότητες των ανθρώπων να κερδίζουν τα προς το ζην αν 
είναι τεμπέληδες, και θα τους αποκόψει από την συνήθεια να 
θεωρούν µια τέτοια ανωμαλία δυνατή ή, κάτι χειρότερο, 
έντιµη. Αυτός ο ισχυρισμός, βέβαια, προωθεί µια μεταβατική 
µορφή κράτους (αν και όχι απαραίτητα: οι κάρτες εργασίας 
του παραγωγού χρησιμοποιήθηκαν ευρέως απ’ άκρη σ’ άκρη 
στην ελευθεριακή Ισπανία και όµως, έγιναν στόχος επίθεσης 
από τους εκεί κρατιστές φίλους του Σω), το σημαντικότερο 
όµως είναι ότι στηρίζεται στην άποψη ὁτι οι αναρχικοί είναι 
υπερβολικά γενναιόδωροι όσον αφορά την υπόθεσή τους περί 
καλοσύνης της ανθρώπινης Φύσης. Ο Σω θεωρεί ὀτι οι 
αναρχικοί είναι υπερβολικά αισιόδοξοι όταν αποδίδουν την 
έλλειψη κοινωνικότητας του ανθρώπου στις πιέσεις του διε- 
φθαρμένου συστήµατος υπό το οποίο στενάζει. Ακόμη κι αν 
εξαφανισθεί η πίεση, ο άνθρωπος δε θα σκεφτεί σωστά, 
αλλιώς πὠς προέκυψαν η διαφθορά και η καταπίεση; 

Ο Ράσελ θεωρεί ότι ο σεβασμός προς την ελευθερία των 
άλλων δεν αποτελεί φυσική παρόρµηση στους περισσότερους 
ανθρώπους. Πίστευε ότι, αν οι πράξεις των ανθρώπων είναι 
«εντελώς ανεξέλεγκτες απὀ κάποια εξωτερική εξουσία, δεν θα 
είχαµε έναν κόσµο µέσα στον οποίο όλοι οι άνθρωποι θα ήταν 
ελεύθεροι. Ο δυνατός θα καταπίεζε τον αδύναμο, ή η πλειο- 
ψηφία θα καταπίεζε τους πιο φιλήσυχους». Αυτές οι παρορ- 
μήσεις, υποστήριζε ο Ράσελ, δεν οφείλονται αποκλειστικἁ σε 
ένα κακό κοινωνικό σύστημα, καθώς, όταν επικρατούν νέες 
συνθήκες ελευθερίας, οι άνθρωποι εύκολα ξαναγυρίζουν σε 
ακόµη πιο βάρβαρες συμπεριφορές και πρακτικές. 

Σ’ αυτές τις παρορμήσεις, όπως υποστήριζε ο Ράσελ, θα µπο- 
ρούσαν να μπουν φραγμοί από την κοινότητα, αλλά πιθανώς 

μόνο µέσω µιας παρατεταμένης βασιλείας του νόμου. Έτσι, 
έχουµε ένα ακόµη επιχείρημα κατά της δυνατότητας µιας 
πνευματικής επανάστασης, επιχείρημα που προσπαθεί να 
αντικρούσει την ιδέα της Φυσικής καλοσύνης, θεωρώντας δε- 
δομένη την Φυσική ή την έμπρακτη κακία. 


η απάντηση µας 


Οι αναρχικοί είναι εξαιρετικά ευαίσθητοι απέναντι στο 
μέγεθος της απανθρωπιάς ανθρώπου προς άνθρωπο, απέναντι 
στην διαιώνιση της αθλιότητας. 

Η ιδέα της έµφυτης καλοσύνης δεν σηµαίνει ότι ο άνθρωπος 
δεν ενεργεί απάνθρωπα. Σημαίνει ότι το μέγεθος και η συ- 
χνότητα της αθλιότητας ποικίλλουν ιστορικά. Σηµαίνει ότι η 
έρευνα γίνεται για να δοθεί µια εξήγηση αυτής της 
διαφοροποίησης τόσο στο συνειδησιακό όσο και στο 
Κοινωνικό πεδίο. Το να λέμε ότι ο άνθρωπος είναι εκ φύσεως 
κακός, σηµαίνει ότι εγκαταλείπουµε την έρευνα, ότι συμφι- 
λιωνόμαστε µε την σηµερινή συχνότητα και έκταση της 
αθλιότητας, ότι ερμηνεύουµε την Ιστορία και το μέλλον ως 
ανεπίδεκτα ουσιαστικής αλλαγής, ως ανίκανα για αλλαγή. 
Είναι σαν να λέμε ότι η αρρώστια εἰναι φυσικό Φαινόμενο, 
περιορίζοντας έτσι την έρευνα για την ανεύρεση µέσων 
θεραπείας. «Ασφαλώς η αρρώστια εἶναι ένα Φυσικό 
Φαινόμενο. Όμως αυτό δεν αλλάζει το γεγονός ότι κάθε δε- 
δοµένη αρρώστια έχει µια αιτία στην οποία µπορεί να 
αποδοθεί, και ότι, αν ανακαλύψουμε την αιτία, µπορεί να 
κατορθώσουμε να την θεραπεύσουμε. Δεν αντικρούεις 
καθόλου αυτόν τον ισχυρισμό όταν τονίζεις την βαρύτητα της 
αρρώστιας ή, ακόµη, όταν επισηµαίνεις το γεγονός ότι οι σύγ- 

χρονες πρόοδοι που µας επέτρεψαν να θεραπεύσουμε 
κάποιες αρρώστιες, έχουν γίνει αιτία για να πολλαπλα- 
σιαστούν άλλες». 

Οι αναρχικοί έχουν προβάλει ισχυρισμούς για την ανθρώπινη 
αθλιότητα παρόμοιους µε εκείνους του Μονρό για την 
αρρώστια. Σε γενικές γραµµές, αναμφίβολα τα δεινά µας 
συνοδεύουν πάντα όπως και η αρρώστια. Όμως, κάθε ένα από 
τα δεινά, όπως και κάθε αρρώστια, έχει συγκεκριμένες αιτίες, 
συνήθως κοινωνικές, και ίσως είναι δυνατὀν να τις εξα- 
λείψουμε. Οι αναρχικοί δεν αρνούνται ότι οι αιτίες είναι 
βαθιές και ότι είναι δύσκολο να εξαλειφθούν, αλλά το να ξε- 
κινάει κανείς το ταξίδι είναι πιο ουσιώδες από το να παρα- 
μένει μέσα στα όρια της σκιάς του κράτους. 

Οι έρευνες οικονοµολόγων και φιλοσόφων έχουν 
απομονώσει ορισμένους παράγοντες που σχετίζονται µε τα 
σημερινά οικονομικά δεινά: την ανάγκη των ιμπεριαλιστών για 
βασικές πρώτες ύλες, το οριακό κι όµως σηµαντικό και στα- 
θεροποιητικό για την οικονομία κέρδος, που αποκτάται µέσω 
των διεθνών αγορών και της εκμετάλλευσης των πλουτο- 
παραγωγικών πηγών, την εξάρτηση από εξοπλισμούς και 
άχρηστες δαπάνες υπό συνθήκες αγοράς µε στάσιμα πλεο- 
νάζοντα κέρδη, Και τις πολιτιστικές επιπτώσεις της κυριαρχίας, 
της καταστολής και της αμάθειας σε άλλες κοινωνικές εναλ- 
λακτικές λύσεις, σύμφυτες µε το προβάδισμα της τεχνολογίας, 
την ιδεολογία της επιστήμης. Ωστόσο, μόνον αυτός ο 
τελευταίος παράγων αρχίζει να προκαλεί το ενδιαφέρον των 
αναρχικών για τις εξουσιαστικές σχέσεις και την εξ αυτών 
απορρέουσα απουσία της συνείδησης της αναγκαιότητας για 
αλλαγή. Η έλλειψη αυτής της συνείδησης επιτρέπει στα δεινά 
που υπάρχουν στον κόσµο, να επιβάλλονται µε πολιτικά µέσα, 

αλλά και να επιβάλλονται απὀ τους ίδιους τους ανθρώπους 
στον εαυτό τους. Απαιτεί δε από τον καθένα να εγκαταλείψει 
την έρευνα, να γίνει συμφεροντολόγος, εγωιστής, εκµεταλ- 
λευτικός και στα πλαίσια ενός φαύλου κύκλου, να επιβε- 
βαιώσει την έμφυτη κακία του ανθρώπινου είδους. 

Για να σπάσει αυτός ο κύκλος και να αφυπνιστεί αυτή η 
συνείδηση, είναι απαραίτητο ένα πνευματικό εγερτήριο. Για 
τον Τολστόι, αυτή η πνευματικότητα αποτελεί «μια αντίληψη 
της ζωής γεμάτη ευλάβεια, σύμφωνα µε την οποία ο 
άνθρωπος θεωρεί την γήινη ὐπαρξή του ως µια πνευματική 
μόνο εκδήλωση της ολοκληρωμένης ζωής, συνδέοντας την 
δική του ζωή µε την άπειρη ζωή και αναγνωρίζοντας την 
εκπλήρωση των νόμων αυτής της ἀπειρης ζωής ως την µεγα- 
λύτερη ευτυχία ... Μόνο µια τέτοια σύλληψη της ζωής θα 
δώσει στους ανθρώπους την δυνατότητα ... να συνενωθούν 
στα πλαίσια λογικών και δίκαιων μορφών ζωής». Ο Τολστόι 
γράφει: «Αν αυτό ισχύει, τότε είναι προφανές ότι η ὅραστη- 
ριότητα των ανθρώπων που επιθυμούν να υπηρετήσουν τον 
πλησίον τους, θα πρέπει να προσανατολιστεί όχι προς την 
εγκαθίδρυση νέων μορφών, αλλά προς την αλλαγή και την 
τελειοποίηση του χαρακτήρα τους, καθώς και του χαρακτήρα 
των άλλων ανθρώπων. 

Όσοι λειτουργούν διαφορετικά, σε γενικές γραμμές πι- 
στεύουν ότι η µορφή της ζωής των ανθρώπων και η αντίληψη 
που έχουν για την ζωή, μπορούν να βελτιωθούν ταυτόχρονα. 
Όμως, σκεπτόµενοι έτσι, διαπράττουν το σύνηθες λάθος να 
εκλαμβάνουν το αποτέλεσµα ως αιτία και την αιτία ως 
αποτέλεσµα ή ως έναν παρεπόµενο όρο. 

Η αλλαγή του χαρακτήρα και της αντίληψης των ανθρώπων 
για την ζωή, εμπεριέχει αναπόφευκτα και την αλλαγή εκείνων 

των μορφών ζωής στα πλαίσια των οποίων είχαν ζήσει οι 
άνθρωποι, ενώ η αλλαγή της µορφής της ζωής όχι µόνο δεν 
συμβάλλει στην αλλαγή του χαρακτήρα και της αντίληψης των 
ανθρώπων για την ζωή, αλλά, περισσότερο απ’ οτιδήποτε 
άλλο, εμποδίζει αυτήν την αλλαγή στρέφοντας την προσοχή 
και την δραστηριότητα των ανθρώπων σε λάθος δρόμο. Το να 
αλλάξεις την µορφή της ζωής, ελπίζοντας ότι έτσι θα αλλάξεις 
τον χαρακτήρα και την αντίληψη των ανθρώπων για την ζωή, 
είναι σαν να αλλάζεις µε διάφορους τρόπους την θέση του 
βρεγμένου κούτσουρου µέσα σε µια σόμπα, πιστεύοντας ότι 
μπορεί να υπάρξει γι αυτό µια θέση που θα το κάνει να 
ανάψει. Μόνο το στεγνό ξύλο ανάβει, ανεξάρτητα από την 
θέση που το έχουν βάλει. 

Αυτό το λάθος είναι τόσο προφανές, ώστε οι άνθρωποι δεν 
θα μπορούσαν να υποπέσουν σ’ αυτό, αν δεν υπήρχε ένας 
λόγος που τους καθιστά επιρρεπείς σε αυτό. Αυτός ο λόγος 
εἶναι ο εξής: η αλλαγή του χαρακτήρα των ανθρώπων πρέπει 
να αρχίσει εκτων έσω και απαιτεί πολύ αγώνα και κόπο, ενώ η 
αλλαγή της µορφής της ζωής των άλλων επιτυγχάνεται εὐκολα 
χωρίς την εσωτερική προσπάθεια που καταβάλλει κάποιος, 
ενώ εµφανίζεται ως µια πολύ σηµαντική, µεγαλεπήβολη 
δραστηριότητα». 

Ουσιαστικά, η κοινωνική επανάσταση πρέπει να ἐρθει εκ 
των έσω και θα πρέπει κανείς να προσπαθεί να τελειοποιήσει 
τον εαυτό του και να οικοδοµήσει μαζί µε τους άλλους τους 
κοινωνικούς θεσμούς αυτής της αναγέννησης. Η κριτική του 
Τολστόι στους αναρχικούς δεν αφορούσε τόσο αυτούς που 
επεξεργάζονταν μορφές κοινωνίας ή επικαλούνταν την ιστο- 
ρική τους ύπαρξη, όσοτους άλλους που υιοθετούσαν αυτέςτις 
μορφές χωρίς πνευματική επανάσταση, ή εμφάνιζαν αυτές τις 

μορφές ως προκατασκευασµένα προγράµµατα για την νέα 
τάξη πραγμάτων (τις μόνες αποδεκτές, τις προσδοκώμενες 
μορφές κοινωνικής οργάνωσης), στα πλαίσια της οποίας τα 
άτοµα θα προσαρμόζονταν και θα μεταμορφώνονταν, αντί να 
είναι τα ίδια οι κοινωνικοί δημιουργοί. Ίσως ο συλλογισμός του 
Τολστόι υποδεικνύει ὀτι οι συγκεκριμένες μορφές κοινωνίας 
των αναρχικών χωρίς την πνευματικότητα θα αποτελούσαν 
ένα ακόµη καταναγκαστικό πρόγραµµα που θα μετατρεπόταν 
σε µια µορφή κράτους. Κατά την γνώµη του Τολστόι, η 
ολοκλήρωση του ανθρώπου έγκειται σ’ αυτό που ο άνθρωπος 
είναι, δηλαδή το σηµαντικό είναι να είσαι, όχι να έχεις. 

Μπορούμε να δεχθούμε την κριτική του Τολστόι και να 
τονίσουμε την αναγκαιότητα της πνευματικής αναγέννησης, 
αλλά αυτό δεν σηµαίνει ότι δεν πρέπει να διερευνηθούν οι 
αναρχικές μορφές ζωής του παρελθόντος ή να µην παρου- 
σιάζονται μελλοντολογικές θεωρήσεις ή Φιλοσοφικές συλ- 
λήψεις. Το να εἰσαι, δεν σημαίνει να περιορίζεις την ἐκ-φραση, 
να επιβάλλεις βίαια ή όχι τρόπους στους άλλους. Για να 
παραφράσουµε τον Όσκαρ Ουάϊλντ: Ένας παγκόσμιος χάρ-της 
που δεν συμπεριλαμβάνει µια τέτοια ἐκφραση, δεν αξίζει ούτε 
μια µατιά, διότι αφήνει έξω το µέρος στο οποίο από-βιβάζεται 
πάντοτε η ανθρωπότητα. Και όταν η ανθρωπότητα αποβι- 
βάζεται κάπου, έχει τον νου της, κι όταν δει κάτι καλύτερο, 
ανοίγει πάλι πανιά. 

Τα σχέδια των αναρχικών έχουν αποδειχθεί πολύ πρακτικά 
και πολύ απειλητικά. Εκτέθηκαν και συχνά καταδικάστηκαν ως 
ανεφάρµοστα, ὡς αντιστρατευόµενα την ανθρώπινη Φύση. Για 
τον Ουάϊλντ, αυτή η εκτίµηση ήταν απόλυτα αληθινή. Οι 
αναρχικές ιδέες είναι ανεφάρµοστες και αντιστρατεύονται την 
ανθρώπινη φύση. Αλλά «γι΄ αυτό αξίζει να τις εφαρμόσουμε 

και γι΄ αυτό τις προτείνει κάποιος. Γιατί τι άλλο είναι ένα 
πρακτικό σχέδιο; Ένα πρακτικό σχέδιο είναι ή ένα σχέδιο που 
έχει ήδη υλοποιηθεί ή ένα σχέδιο που θα μπορούσε να 
υλοποιηθεί υπό τις υπάρχουσες συνθήκες -αλλά ακριβώς τις 
υπάρχουσες συνθήκες αποδοκιμάζει κανείς, ενώ κάθε σχέδιο 
που θα αποδεχόταν αυτές τις συνθήκες, εἶναι κακό και 
ανόητο». 

Αναρχισµός σηµαίνει ένα εκτεταμένο δίκτυο ατόμων και 
οµάδων που παίρνουν τις δικές τους αποφάσεις, ελέγχουν την 
ζωή τους και αναπτύσσουν την ατοµικότητά τους. Ατομικότητα 
σηµαίνει το να αναπτύσσει κανείς τα χαρίσµατά του και όχι να 
εγείρει εγωιστικές αξιώσεις στους άλλους. Την κοινωνική 
οργάνωση αυτών των δικτύων την έχουν οραματισθεί υπό την 
µορφή κομμούνων, συμβουλίων και συνδικάτων, άνθρωποι 
που ζουν και εργάζονται, βοηθώντας ανιδιοτελώς ο ένας τον 
άλλον: την δε οργάνωση της εργασίας/ζωής την έχουν 
οραματισθεί ως αποκεντρωτική, μεταξύ αλληλεπιδρώντων 
ατόμων τα οποία ρυθμίζουν τις μεταξύ τους σχέσεις αυτόνομα 
και ισότιμα. Η ανθρώπινη κοινωνία πρέπει να οικοδομηθεί επί 
τη βάσει µιας σειράς αυτόνομων κοινοτήτων, οι οποίες θα 
μπορούν ελεύθερα να δημιουργούν ομοσπονδίες ή δεσμούς 
μεταξύ τους. 


Ο καταµερισµός των πόρων, που διαφέρουν από περιοχή σε 
περιοχή λόγω του κλίματος, της γεωγραφικής θέσης και της 
αφθονίας της περιοχής σε πλουτοπαραγωγικές πηγές, θα 
γίνεται έξω από τα πλαίσια της σημερινής διαδεδομένης 
πρακτικής ή του συμφέροντος που ικανοποιείται από κερδο- 
σκοπικές ανταλλαγές και εκµεταλλευτικά προνόμια. Το κρι- 
τήριο του Είναι έγκειται στην πνευματικότητα της σύνδεσης 


-255 - 


µιας ζωής µε κάθε ζωή. Η αυτονομία της κοινότητας κάποιου, 
καθώς και η δέσμευσή του απέναντι σ’ αυτούς µε τους 
οποίους βρίσκεται σε άµεση επαφή, δεν μειώνει την 
αναγνώριση των αναγκών των άλλων εκτός ομάδος, όπως δεν 
μειώνει και το ουσιαστικό κοινό στοιχείο τους, την ανθρωπιά 
τους. 

Για µας αναρχισµός εἰναι η ηθική αρχή του αυτεξούσιου, της 
µη βίας, καθώς και µια διαρκής αναζήτηση της τελειότητας, 
της προσωπικής ευθύνης και της κοινωνικής ευημερίας. Ο 
αναρχισµός είναι µια ηθική αρχή που λαμβάνει την µορφή 
κανόνων κοινωνικής οργάνωσης, όπως την μορφή της 
αποκέντρωσης, της αμεσολάβητης κοινοτικής αυτονομίας και 
της αυτάρκειας. Ως µια αρχή της οργάνωσης των ενεργειακών 
πόρων, της τεχνολογίας και της παραγωγής και διανομής στην 
οικονομία, ο αναρχισµός ταυτίζεται µε την αποκέντρωση. 

Στην θέση της παραγωγής της πυρηνικής ενέργειας, του 
πετρελαίου από πετρελαιούχο σχιστόλιθο ή της αεριοποίησης 
του ἀνθρακα -τρόποι παραγωγής ενέργειας που απαιτούν 
συγκεντρωτική, εντατικής χρήσης κεφαλαίου ανάπτυξη και εἰ- 
ναι καταστροφικοί για το περιβάλλον, προτείνονται η ηλιακή, 
η παλιρροϊκή και η αιολική ενέργεια, συνοδευόµενες από αρχι- 
τεκτονικές καινοτομίες. Η ανάπτυξη αυτών των μορφών ενέρ- 
γειας απαιτεί αποκέντρωση της προσφοράς και της κατανομής. 
Οι μεγάλες συγκεντρώσεις ατόμων και οι ενεργειακές τους 
ανάγκες δεν μπορούν να αντιμετωπιστούν µέσω αποκε- 
ντρωµένων πηγὠν ενέργειας. Κατά συνέπεια, η µη κατά- 
στροφική παραγωγή και διανοµή ενέργειας πρέπει να 
συνοδεύεται από αποκεντρωµένες μορφές ζωής. 

Παρομοίως, οι οικονομικοί τρόποι ανάπτυξης γιγαντισμός, 
πολυπλοκότητα, συγκεντρωτικός έλεγχος εντατικής χρήσης κε- 

φαλαίου-- της μαζικής καταστροφής και η εκβιομηχάνιση, 
οδηγούν αναπόφευκτα στον τερματισμό της ανάπτυξης. Αυτός 
ο αναπόφευκτος τερματισμός απαιτεί µια οικονομική οργά- 
νωση θεμελιωμένη σε µια επιταχυνόμενη παραγωγή μάλλον 
εντατικής χρήσης της εργασίας παρά του κεφαλαίου. 

Η οικονομία πρέπει να στηρίζεται μάλλον στην συμμετοχική 
εργασία πάρα στην υψηλή, ενεργοβόρα και εξοβελίζουσα τον 
εργάτη τεχνολογία. Η ίδια η τεχνολογία πρέπει να σχεδιάζεται 
έτσι ώστε να µην είναι βίαιη, να σέβεται την Φύση, τα άτοµα 
που την χρησιμοποιούν και τα προϊόντα. Μια τέτοια οικονομία 
θα είναι προφανώς λιτή όσον αφορά την κατανάλωση και, 
Φυσικά, δεν θα είναι ούτε ενάντια στην τεχνολογία, ούτε ενά- 
ντια στην γνώση. Η δηµιουργία και η εφαρµογή ενδιάµεσης 
τεχνολογίας και γνώσης πρέπει να συνδέεται µε την ελευθερία 
και την ανάπτυξη όλων των ατόμων, διότι κάθε άτομο μέσω 
της αξιοπρέπειας της δραστηριότητας του, ολοκληρώνει τον 
εαυτό του και τους άλλους. Η εργασία δεν πρέπει να αποτελεί 
λειτουργία του απομονωμµένου ατόμου, ούτε το άτοµο να είναι 
ένα αντικείµενο, ένας χειραγωγούμενος συντελεστής στα µέσα 
παραγωγής. 

Οι αναρχικοί έχουν εκπονήσει και εφαρμόσει πολυάριθμα 
δημιουργικά προγράμματα. Έχουν οργανώσει κοινόβια και 
«τράπεζες», και έχουν αναπτύξει την αυτοδιεύθυνση στην 
γεωργία, στο εργοστάσιο, στην κοινότητα και στην ομο- 
σπονδία. Έχουν οργανώσει αγρότες, εργάτες, πάρα πολλούς 
ανθρώπους, στην βάση της µη βίας και της ελπίδας για απε- 
λευθέρωση απὀ την σημερινή και την μελλοντική τυραννία. 
(Σ.τ.σ.: «Στην βάση της µη βίας» σηµαίνει ότι η βάση των 
διαρθρωτικών διευθετήσεων ήταν µη βίαιη. Δεν θέλουµε να 
αφήσουμε να εννοηθεί ότι αυτά τα προγράµµατα και οι διευ- 

θετήσεις δεν αντιμετωπίστηκαν µε βία (π.χ. Μεξικό, Ουκρανία, 
Ισπανία, Ιταλία, Αργεντινή κλπ), ούτε ότι οι αναρχικοί/ σο- 
σιαλιστές δεν απάντησαν µε βία υπερασπίζοντας την αυτό- 
νομία τους). Ωστόσο, όλες αυτές οι προσπάθειες οδήγησαν 
στην συνειδητοποίηση ὁτι τα θεσμικά μέσα δε θα μπορούσαν 
να προκαλέσουν καμία μεταμόρφωση της καρδιάς του 
ανθρώπου. Μόνο µέσα απ’ αυτήν την μεταμόρφωση θα µπο- 
ρούσε να αναδυθεί µια «νέα» κοινωνία. Όπως δίδαξε ο Γκάντι: 
«Το πνεύμα της θυσίας, η θέληση και ο ενθουσιασμός των 
ίδιων των ανθρώπων και μόνο, μπορούν να επιφέρουν µια 
μόνιμη αλλαγή. Και αυτό δεν θα γίνει µε τη δύναμη, αλλά µε 
το παράδειγµα της ανιδιοτελούς προσφοράς, καθώς και µε την 
πρόσκληση και ευκαιρία να μετέχουν όλοι στις αποφάσεις που 
επηρεάζουν την ζωή τους». [1] 


συνοψίζοντας 


Από την ιστορία του εθνικού κράτους µπορεί να συναχθεί 
ότι η ἀρχουσα μειοψηφία προσπάθησε να νομιμοποιήσει την 
εξουσία της, διεκδικώντας µια σοβαρότερη δικαιολόγηση του 
δικαιώματός της να κυβερνά. Ταυτόχρονα, η κυβερνώμενη 
πλειοψηφία σπάνια είναι τόσο πειθήνια, ώστε να μην πιέζει 
για τέτοιου είδους δικαιολογήσεις. Ανάλογα µε την ιδιαίτερη 
ιστορία τους, τα διάφορα εθνικά κράτη ανέπτυξαν εναλ- 
λακτικές κρατικο-ελιτίστικες διευθυντικές ιδεολογίες. Κατά μία 
εκδοχή, η άσκηση εξουσίας δικαιολογείται µε τον ισχυρισμό 
ότι η άρχουσα μειοψηφία διαθέτει τα ανώτερα προσόντα που 
την καθιστούν ικανή να ικανοποιεί τα συμφέροντα των πολ- 
λώὠν. Κατά μία άλλη, η εξουσία αμφισβητείται ολοκληρωτικά 

µε το επιχείρημα ὁτι οι λίγοι απλώς διατάζουν ότι οι πολλοί 
επιθυμούν. 

Πρόσφατα, στα πλαίσια της καθεμιάς διευθυντικής 
μεθόδου, έχει αναπτυχθεί μια ομάδα επαγγελματιών ιδεο- 
λόγων. Η επιστήμη, η τεχνολογία και η Φιλοσοφία έχουν υπο- 
ταχθεί στην μηχανή: οι νέοι μανδαρίνοι ανεβαίνουν στην σκη- 
νή. Αξιώνουν καθολική ισχύ για ότι αποτελεί ιδιαίτερο 
συμφέρον μιας τάξης, ενός κόμματος, ενός εθνικού κράτους ή 
της ιδιοκτησίας,. Το ενδιαφέρον για την ανθρώπινη ελευθερία 
και διαφορετικότητα, καθώς και για µια δίκαιη κοινωνία, 
αντιμετωπίζεται µε περιφρόνηση από τους νέους µαν- 
δαρίνους, ως κάτι µη πρακτικό ή ουτοπικό. Στις κρατικές 
δεξαμενές σκέψης, οι μανδαρίνοι δεν ψάχνουν για την αλή- 
θεια και την δικαιοσύνη, αλλά προγραμματίζουν τις καλύτερες 
δυνατές λειτουργικές διευθυντικές εναλλακτικές λύσεις. 

Η δικαιοσύνη μεταμορφώνεται σε καθολικοποιηµένη µετα- 
χείριση, η ισότητα σε ομοιομορφία. Κάθε πιθανότητα για µη 
ιεραρχικές µορφές κοινωνικής ζωής απορρίπτεται. Η υπακοή 
στην ιεραρχία επικρατεί, ενώ διαιωνίζεαι η ανθρώπινη 
δυστυχία. Πάντως, πολλοί τέτοιοι μανδαρίνοι, συνειδη- 
τοποιώντας την μεταμόρφωσή τους, αρνούνται το κρατικό 
ολοκαύτωμα και την μετατροπή τους σε αντικείμενα. 

Στην πραγματικότητα, τα δεινά της ανθρωπότητας δεν 
μπορούν να εναποτεθούν απλώς μπροστά στις πόρτες των 
νομοθετικών σωμάτων της ελίτ ή των μανδαρίνων, διότι το 
κράτος είµαστε εμείς οι ίδιοι, οι ιδέες µας, οι μεταξύ µας σχέ- 
σεις Και η εκ µέρους µας αποδοχή της ιεραρχίας. Τα δεινά της 
πείνας, του πολέμου, της αδικίας και της καταπίεσης μπορούν 
να εξαλειφθούν. Όμως, τα παράπονα, οι συγκρούσεις, οι Φιλο- 

νικίες και οι δυσαρέσκειες είναι επιθυμητά και αναπόφευκτα, 
εφ’ ὁσον η κοινωνική ζωή εμπλουτίζεται από τις διαφορές µας. 

Ουσιαστικά, η κοινωνική επανάσταση πρέπει να έλθει εκ 
των έσω. Πρέπει να ξεκινήσει κανείς µε την προσπάθεια τε- 
λειοποίησης του εαυτού του και µε την δημιουργία νέων κοι- 
νωνικών θεσμών από κοινού µε τους ἄλλους. Ακόμη και αν 
στις συγκεκριμένες προτάσεις των αναρχικών μπορεί να ασκη- 
θεί κριτική, η Φύση και το μεγαλείο των οραμάτων και των 
αναζητήσεων τους παραμένουν πέραν πάσης αμφισβητήσεως. 
Λ. Τιφτ - Ντ. Σάλιβαν, 1980 


Εν κατακλείδι 


«..Ανάμεσα στις πολιτικές θεωρίες, ο αναρχισμµός 
συγκαταλέγεται μεταξύ εκείνων που επεξεργάστηκαν, µε τη 
µεγαλύτερη πληρότητα και αυθεντικότητα, ένα πρόταγµα κοι- 
νωνικής μεταβολής προς την κατεύθυνση του κοινοτισμού. Η 
πιο χαρακτηριστική πλευρά του ελευθεριακού κοινοτισμού 
πηγάζει απὀ το γεγονός ότι ο αναρχισµός στοχεύει στη 
δηµιουργία µιας κοινωνίας, στην οποία συνυπάρχουν ταυτο- 
χρόνως και η ατομική ελευθερία και η κοινωνική ισότητα, και 
γι' αυτό προτείνει φιλόδοξα τη διαµόρφωση µιας κοινωνικής 
οργάνωσης, όπου, για να χρησιμοποιήσουμε τη διάσημη ἐκ- 
φραση του Μπένζαμιν Κονστάν, η ελευθερία των αρχαίων και 
η ελευθερία των μοντέρνων μπορούν να συνυπάρχουν, δίνο- 
ντας τόπο σε μία κοινωνική ισορροπία που δεν έχει ανάγκη κα- 
μία θεσμική µορφή καταναγκασμού. 

Από αυτήν την άποψη, Φαίνεται ιδιαιτέρως ελκυστική η 
έκφραση που επινοήθηκε, εδώ και μερικά χρόνια, από τον 
Αἰαίη Αἰττεγ. Αυτός χρησιμοποίησε, προκειµένου να προσ- 

διορίσει τον κεντρικό αξιολογικό πυρήνα του αναρχισμού, την 
παράδοξη έκφραση «ατομικιστικός κοινοτισµός». «Ο ανθρω- 
πολογικός τύπος που προτείνεται ως επιθυμητός από τον 
αναρχισμό», έχει γράψει σε ένα άλλο κείµενο ο Απιεάθο 
ΒογίοΙο , «δεν βρίσκεται εξ ολοκλήρου ούτε στο κοινωνικό οὐ- 
τε στο άτομο, αλλά σε μία συνεχή και ανεπίλυτη ένταση ανά- 
μεσά τους. Εάν κυριαρχεί το κοινωνικό, ακόμα και υπό 
δημοκρατική μορφή, υπάρχει τυραννία. Εάν κυριαρχεί το ἁτο- 
μο, υπάρχει αποσύνθεση και απώλεια του νοήματος. Η 
αναρχία είναι ζηλότυπα ατοµικιστική, αλλά και γενναιόδωρα 
κοινοτική. Και έχει πλήρη συνείδηση ότι το άτοµο που είναι 
ανεπανάληπτο είναι αναπόφευκτα και κοινωνικό προϊόν και 
κοινωνικό υποκείµενο». 

Ο αναρχισµός, προτείνοντας τη σαφή πραγμάτωση της 
αναρχίας, στοχεύοντας δηλαδή στη δηµιουργία µιας ελευ- 
θεριακής και εξισωτικής κοινωνίας, χωρίς εξουσία, ή όπως θα 
ήταν πιο σωστό να πούμε χωρίς κυριαρχία, στην οποία οι 
διαχωρισμένες διαστάσεις του πολιτικού και του οικονομικού 
ενσωματώνονται µέσα στη διάσταση του κοινωνικού, εἰναι, 
ούτως ειπείν, εκ φύσεως προδιατεθειµένος να συλλάβει αυτή 
την κοινωνία µε όρους έντονα κοινοτικούς: προκειµένου σε 
µια τέτοια οργάνωση η κοινωνική ζωή να µη μεταμορφώνεται 
σε έναν πόλεμο όλων εναντίον όλων, εἶναι πράγματι απα- 
ραίτητο τα άτοµα που συγκροτούν αυτή την κοινωνία να 
μετέχουν στις ἰδιες αξίες, να δημιουργούν ισχυρούς δεσμούς 
αλληλεγγύης αναμεταξύ τους και να εἶναι πρωταγωνιστές στις 
διαδικασίες λήψεως των αποφάσεων που ρυθμίζουν την 
κοινωνική ζωή. Εν ολίγοις, για να µπορεί να υπάρξει η αναρχία, 
είναι απαραίτητο τα άτοµα, απὀ τη στιγµή που θα απελευ- 
θερωθούν από τους καταναγκαστικούς μηχανισμούς, τους 

επιβεβλημένους από την κυριαρχία, να δημιουργήσουν µια 
αλληλέγγυα κοινότητα και να αναπτύξουν την ατοµικότητά 
τους µέσα από µια κοινοτική κατεύθυνση...» 


Σηµείωση της σύνταξης 


|) Το να αντιγράψουµε πολλές από αυτές τις φόρμες στη 
σηµερινή εποχή, σίγουρα θα αποδειχθεί αν όχι χυδαία εκδοχή, 
σίγουρα όµως καρικατούρα, ενώ αρκετά από αυτά τα εγχει- 
ρήματα έχουν αφομοιωθεί ή ξεπεραστεί από το σύστημα. 
Αλλά να παραδειγματιστούµε για να δημιουργήσουμε στις 
σημερινές συνθήκες το «μεγάλο συνδικάτο της ζωής». Αυτό 
μας χρειάζεται. Πλατιές μαζικές (από το πολλοί μαζί), κινήσεις 
µε αντιεξουσιαστικό -- ελευθεριακό χαρακτήρα. Άλλωστε οι 
κοινωνικοί αναρχικοί -- αντιεξουσιαστές λίγο πολύ µε τέσσερα 
θέματα -- ζητήματα, καταπιάστηκαν ως προς το κοινωνικό τους 
πρόταγµά : 

α. µε την παιδαγωγική µε όλη την ευρύτητά της (από ατομική 
βελτίωση και καλλιέργεια του εαυτού, µέχρι και εµπειρίες µε 
αντιαυταρχικούς, συμμετοχικούς τρόπους μάθησης, ελευθε- 
ριακά σχολεία, κτλ) 

β. µε τον κοινοτισµό -- κομμουναλισµό µε κορύφωση την οµο- 
σπονδία και συνομοσπονδία (κομμούνες μέσα στις κομμού- 
νες). 
γ. Με τους συνεταιρισμούς παραγωγών -- καταναλωτών και 
τον εθελοντικό αντιαυταρχικό κολεκτιβισμό. 

δ. µε τον επαναστατικό συνδικαλισµό ή αναρχοσυνδικαλισµό. 

Μέχρι τότε, τίποτα δεν πρέπει να μας εμποδίζει να 
πειραματιστούμε. Άλλωστε οι νέες κοινωνικές φόρμες 
περιμένουν αυτούς που θατις δημιουργήσουν! 


( Δεν είναι του παρόντος λόγω του ὀγκου των στοιχείων να 
παρουσιάσουμε εδώ όλα αυτά τα ζητήματα. Θα υπάρξει 
ανάλογη μπροσούρα για την κοινωνική προσφορά των 
αναρχικών, τις κοινωνικές διεργασίες και καινοτομίες που 
έχουν προτείνει, αλλά και της ἰδιας της αναρχικής 
κοσμοαντίληψης ως μήτρας κοινωνικών ιδεών). 

ΖΗτΏΩ Η ΑΝΑΡΧΙΑ 


Βλέπω τον φτωχό απ΄ τον 
Βτιωχά πιότερα να 
βαηβιέται. 
Τα μάτια µου βουρκώνουν 
για την πόρνη, τον 
κακούργο, τον επαίτη. 
Η καρδιὰ µου σµίζεται 
ὅταν βλέπει φυλακισηένες 
ψυχές 
και σβήνει όταν η 
ελευθερία οποιουδήποτε 
χτυπιέται, 
Εκείνοι που μοχθοὺν τα 
Λιγότερα έχουν, 
και στην γιορτὴ σωτοί δεν 
συμμετέχουν, 
Αυτή που κλέβει ψεύτικο 
δαχτυλίδι Θα βιαστεί͵ 
αυτὸς που αυτοκρατορία 
μλέβει, βασιλιάς Β 
αναδειχτεί. 
Τέσσερις ἡρωες βλέπω να 
κρέμονται απ' τις θηλιές 
Και μαζί τους τις ελπίδες 
τους να κρέμονται νεκρές. 
Ελευθερία, ισότητα, αδελφοσύνη, µέλλον, 
χαμένα, αδύνατα, το ἄτομο 
αβέβαιο, 
Νέσυς πολλοὺς τα περασμένα βἀέπιω να θυμούνται χρόνια. 
Τα μάτια μου λάμπουν από νέες ελπίδες, ὀχι απὀ δάκρυα. 
Σαν το χαρούμενο πουλὶ ἡ καρδιά µου κελαηδεί. 
« Αήστε την ψωνή τιυν ανθρώπων (τώρα) ν’ ακουστεί! »’ 
Γρηγόρι Νέστωρ Ρουντένκο 1950 





Δεν πα να µας χτυπάν... 


Δεν πα να µας χτυπάν µε όλμους και κανόνια 
δεν πα να µας χαλάν τα πιο ὀὁμορφά µας χρόνια 
Κι αυτοί που µας μιλούν πως θέλουν το καλό µας 
Ποτέ τους δεν ακοὺὐν το δίκιο το δικό µας 


Δεν εἶναι αυτή ζωή κι από τ' αφεντικά µας 
Δεν εἶναι ανθρώπινα τα μεροκάματά µας 
Αυτοί καλοπερνούν και ’μεις αγωνιἁµμε 

Αν θά "χουμε δουλειά γιανα χουμε να φάμε 


Το δίκιο µας εμπρός να βγάλουμε στους δρόμους 
Μπουρλότο και φωτιά σε κράτος κι αστυνόµους 
Τον ξέρουμε καλὰ της γης μας τον αφέντη 

Μας ἔμαθε πωλλά το αἷμα ταυ Νοέμβρη 


Δε πα να µας χτυπὰν µε όλμους και κανόνια 

Δεν πανα μας χαλᾶν τα πιο ὀὁμορφά µας χρόνια 

Θα βάλουμε μπροστά τη μαύρη καιτην κόκκινη σημαία 
Για µας, για µια ζωή πιο λεύτερη πιο νέα 


"Πάνω στα ματωμένα πουκάμισα των σκοτωμένων 
Εμείς καθόμασταν τα βράδια ορ . ἆ 
Και ζονραφίζαμε σκηνὲς απ’ την αυριανή ευτυχία του 
κόσμου." 





Έτσι γεννήθηκαν οι σημαίες µας. 


Θα βάλουμε μπροστάτη μαύρη καιτην κόκκινη σημαία 
Μ' αγώνα η λευτεριά µας είναι αναγκαία 


Νικόλας Άσιμος 

και ντοκουμέντων 

